
Johann Wolfgang Goethe se naște la 28 august 1749 la Frankfurt pe Main. Tatăl 
său, Johann Kaspar Goethe, era consilier imperial, mama sa, Katharina Elisabeth, 
născută Textor, provenea dintr-o familie de patricieni. Alături de sora lui, 
Cornelia, duce o copilărie lipsită de griji și primește o educaţie aleasă, învățând 
preponderent cu preceptori. În 1765, pleacă la Leipzig pentru a studia dreptul, 
dar cade bolnav în 1768 și se întoarce în casa părintească. Își încheie studiile 
juridice la Strasbourg în anii 1770-1771, după care practică avocatura la Frankfurt 
şi Wetzlar. Este însă mai preocupat de literatură. Poeziile sale din această 
perioadă aduc un stil nou în lirica germană. Drama istorică Gâtz von Berlichingen 
(1773) este primită cu entuziasm în Germania, iar romanul epistolar Suferințele 
tânărului Werther (1774) îl face celebru în întreaga Europă, devenind o carte-cult. 
Aceste succese îl transformă pe tânărul Goethe în cea mai proeminentă figură a 
noii mișcări literare „Sturm und Drang“, care opune raționalismului iluminist 
trăirea individului, sentimentul și fantezia. În 1775, ajunge la Weimar, unde va 
rămâne tot restul vieţii. Aici, la curtea ducelui Karl August, ocupă diverse funcţii, 
fiind responsabil cu finanţele, cu exploatările miniere etc.; mai târziu, preia 
conducerea teatrului de curte din Weimar. În 1782 este înnobilat. Studiile pe 
care le desfășoară în domenii precum mineralogia, geologia, botanica sau osteo- 
logia se concretizează, în timp, prin descoperirea osului intermaxilar la om (1784) 
și prin apariția lucrărilor despre metamorfoza plantelor (1790) și despre teoria 
culorilor (1810). Între 1786 și 1788, Goethe zăboveşte în Italia, călătorie pe care o 
resimte ca pe o adevărată „renaștere“. Puternic influențat de Antichitatea gre- 
co-romană, termină de scris tragedia clasică Ifigenia în Taurida (1787) și alte drame 
începute cu ani în urmă. Întors din Italia, o întâlnește pe Christiane Vulpius, o 
tânără de condiție modestă, care îi va dărui un fiu, dar pe care o va lua de soție 
abia în 1806. Perioada cuprinsă între 1794 și 1805 este marcată de prietenia și 
colaborarea cu Friedrich Schiller: sunt anii de vârf a ceea a ajuns să fie cunoscut 
în istoria literaturii drept „clasicismul de la Weimar“. Forma definitivă a roma- 
nului Anii de ucenicie ai lui Wilhelm Meister (1795/1796), precum şi baladele scrise 
în 1797 („anul baladelor“) stau sub zodia schimbului spiritual cu Schiller. După 
moartea lui Schiller, Goethe reia lucrul la Faust și, în 1808, publică Partea întâi a 
tragediei. Scrie la autobiografia Poezie și adevăr, pe care nu va izbuti însă s-o ducă 
mai departe de anul 1775. Lectura poetului persan Hafiz, dar și dragostea târzie 
pentru Marianne von Willemer, una dintre multele lui muze, îi inspiră poeziile 
reunite în Divanul apusean-răsăritean (tipărit în 1819 și, într-o ediţie lărgită, în 
1827). Cu zece luni înainte de moartea sa, survenită la 22 martie 1832, Goethe duce 
la bun sfârșit Partea a doua din Faust, destinând-o publicării postume. Primele 
două volume din Convorbiri cu Goethe în ultimii ani ai vieții sale, cuprinzând 
discuţiile poetului cu secretarul său Johann Peter Eckermann, apar în 1836, fiind 
urmate de un al treilea în 1848. 

NOTĂ ASUPRA EDIŢIEI 


Tălmăcirea lui Lucian Blaga a apărut pentru prima oară în 1955 la 
Editura de Stat pentru Literatură și Artă. După moartea traducătorului, 
fiica sa, Dorli Blaga, a pregătit o a doua ediție, revăzând textul prin con- 
fruntare cu manuscrisul, introducând indicaţiile de regie care lipseau 
și completând explicațiile și interpretările oferite la subsol de către tatăl 
său cu note referitoare la figuri mitologice. Această ediție revăzută și 
completată a apărut în 1962 la Editura pentru Literatură, în două vo- 
lume, și a fost republicată aproape în aceeași formă în 1968, fiind semna- 
lată abia la republicare ca „ediţia a II-a“. 

Volumul de față, îngrijit în redacția Editurii Humanitas, preia, cu 
mici modificări, textul din 1968 al celei de-a doua ediţii. Grafia și 
punctuaţia au fost aduse la zi, conform normelor în vigoare, acolo unde 
astfel de intervenţii nu aduceau atingere substanţei textului și nu 
afectau ritmul versurilor. Scăpările și erorile tipografice au fost îndrep- 
tate tacit. Indicaţiile scenice au fost scoase dintre paranteze, urmând 
opțiunea lui Goethe, consfinţită prin ediţiile germane princeps din 1808 
(Faust 1) şi 1832 (Faust 11). Notele de subsol, în care Lucian Blaga, autor 
interzis la acea vreme, a fost nevoit să strecoare unele clișee din jargonul 
ideologic al anilor '50, au fost curățate de formulări care erau străine 
scrisului său. Formele lexicale și flexiunile folosite de traducător au fost 
păstrate în integralitate. 

Ilustraţiile prezentului volum, create de artistul austriac Franz 
Xaver Simm (1853—1918), provin din ediția germană a tragediei apărută 
în 1899 la Deutsche Verlags-Anstalt (Stuttgart, Leipzig). Aceasta cu- 
prindea numeroase xilogravuri executate în diverse ateliere, dintre care 
s-au inclus în ediția de față cele 2 de ilustraţii pleine page (inclusiv cele 
trei pagini de titlu), patru ilustraţii de dimensiuni mai mici și vinieta 
de final. Textele care însoțesc ilustrațiile s-au adăugat în redacție. 


Grupajul „Goethe despre Faust“ reunește o suită de remarci făcute 
de poet în contextul informal al epistolelor sau al convorbirilor cu 
Eckermann. Aceste fragmente revelatoare înlesnesc orientarea cititoru- 
lui în ansamblul dramei și articulează totodată, într-o manieră intuitivă, 
idei centrale ale esteticii goetheene. 

Textul din finalul ediţiei de față, în care Lucian Blaga vorbește 
despre experiența de a traduce o operă de o asemenea complexitate, are 
la origine o comunicare ţinută în aprilie 1957, tipărită mai întâi sub titlul 
„Cum am tradus pe Faust“ în revista Steaua (VIII, nr. 5, 1957) și apoi, 
într-o formă completată, intitulată „Faust şi problema traducerilor“, în 
revista Luceafărul (VI, nr. 11, 1963). În 1957, Blaga a inclus articolul în rân- 
dul materialelor care urmau să alcătuiască volumul Izvoade (apărut abia 
în 1972 la Editura Minerva). Textul reprodus aici — ușor prescurtat 
pentru scopurile prezentei ediții — a fost preluat după ediția integrală, 
necenzurată, a volumului Izvoade, publicată de Humanitas după 1990 
(2002, 2012). 

Considerând că orice literatură naţională trebuie să fie și „o oglindă 
a literaturii universale“, Lucian Blaga a dat culturii române tălmăciri 
care poartă tot atât de mult marca harului său ca și prolifica sa creație 
originală, beletristică și filozofică. Dintre acestea, cea mai cunoscută 
rămâne traducerea capodoperei lui Goethe, cel care, teoretizând pentru 
prima dată conceptul de „literatură universală“ (Weltliteratur), a consta- 
tat la începutul secolului al XIX-lea întrepătrunderea crescândă a lite- 
raturilor naționale. 


GOETHE DESPRE FAUST 


Goethe a lucrat la Faust, cu lungi pauze, de la începuturile carierei sale literare 
și până la adânci bătrâneți. Ani de zile, textul a stat în adormire, pentru a fi 
reluat iar și iar, modificat, dezvoltat, până la desăvârșirea întregului. O primă 
variantă fragmentară, așa-numitul Urfaust, care conține încă multe pasaje în 
proză, ia naștere în prima parte a anilor 1770, înainte ca poetul să se stabilească 
la Weimar. După 1785, Goethe revine asupra manuscrisului, prelucrându-l și 
completându-l, iar în 1790 publică Faust, ein Fragment, cu ocazia tipăririi 
unei ediţii în opt volume a operele sale. Aceste două versiuni preliminare sunt 
punctul de plecare pentru elaborarea formei definitive a Părții întâi a tragediei, 
care apare sub titlul Faust. Eine Tragâdie în anul 1808. Faust I conține deja 
celebrul „Prolog în cer“, cu discuţia dintre Dumnezeu și Mefistofel, care înca- 
drează peripețiile lui Faust pe pământ și fixează orizontul întregii opere. 
Referirile scrise ale autorului la Faust se înmulțesc în anii târzii. Ele sunt 
consemnate în scrisori, în convorbirile cu Eckermann și, mai laconic, în jurnalul 
lui Goethe, ba chiar în jurnalele unor contemporani. Sunt anii în care Goethe 
începe să se gândească serios la continuarea dramei, revăzând câteva scene 
disparate scrise până atunci. Între 1825 și 1831, dă la iveală, încetul cu încetul, 
Partea a doua. Se hotărește însă să nu publice Faust II în timpul vieții, decizie 
pe care o motivează, cu cinci zile înainte de moarte, în ultima sa scrisoare, 
adresată lui Wilhelm von Humboldt. Faust. Der Tragâdie zweiter Teil in 
finf Akten vă apărea postum în 1832, la câteva luni după moartea lui Goethe. 
Fragmentele reunite mai jos* ne permit să aruncăm o privire în atelierul 
creației și dau o idee despre modul în care înţelegea autorul ansamblul acestei 


* Majoritatea lor sunt reproduse într-o amplă anexă la ediția germană îngri- 
jită de Erich Trunz: Johann Wolfgang von Goethe, Dramatische Dichtungen 1: 
Faust |. Faust Il. Urfaust, hg. v. Erich Trunz, Deutscher Taschenbuch Verlag, 
Minchen, 1998, reprezentând vol. 3 din seria Operelor lui Goethe în 14 volume 
cunoscută ca „Hamburger Ausgabe“. 


producţii „incomensurabile“, dar oferă și explicaţii cu privire la Partea a doua, 
care, prin complexitatea și varietatea sa, solicită din plin cititorul. În puţine 
cuvinte, Goethe ne spune cum ar trebui citit Faust și care au fost intenţiile sale. 


Din jurnalul lui Sulpiz Boisserte, 3 august 1815 


Apoi aduce vorba despre Faust. Partea întâi, încheiată cu moartea lui 
Gretchen, cere acum, par ricochet, un nou început, iar întreprinde- 
rea aceasta ar fi tare anevoioasă, căci mâna pictorului, penelul său nu 
mai sunt aceleași; ceea ce ar produce acum nu s-ar potrivi cu cele 
dinainte. — Îi răspund că n-ar trebui să-și facă atâtea scrupule, că oa- 
menii au capacitatea de a se transpune în altul, cu atât mai mult 
maestrul în creaţiile sale mai vechi. — Goethe: „Recunosc bucuros, o 
mare parte-i deja isprăvită.“ — Mă interesez de sfârșit. — Goethe: „Despre 
sfârșit nu vorbesc, nu mi-e îngăduit să vorbesc, dar e de asemenea gata, 
a ieșit foarte bine, grandios, ca-n vremurile cele mai bune.“ — Îmi închi- 
pui, zic, că diavolul nu are câștig de cauză. — Goethe: „La început, Faust 
îi pune diavolului o condiție, de aici decurge tot restul.“ 


Goethe către Karl Ernst Schubarth, 3 noiembrie 1820 


Ceea ce spuneți despre „Închinare“ și despre „Prolog“ e fără cusur. 
M-au mișcat însă conjecturile dumneavoastră despre Partea a doua a 
lui Faust și despre rezolvarea intrigii. Că lucrurile evoluează spre idea- 
litate, pentru a-și găsi la urmă împlinirea pe acest făgaș, ați intuit foarte 
corect; numai că tratarea mea trebuia să-și urmeze propriul curs, și mai 
sunt pe pământ câteva rătăciri mărețe, reale și fantastice, care pot abate 
biata făptură omenească de o manieră mai nobilă, mai demnă și mai 
înaltă decât se întâmplă în desfășurarea comună a Părții întâi. Și prin 
acestea ar trebui să răzbată amicul nostru Faust. [...] Aţi ghicit corect și 
deznodământul. Mefistofel nu trebuie să câștige rămășagul decât pe 
jumătate și, chiar dacă Faust rămâne cu jumătate din vină, numaidecât 


* Goethe se referă la „Prologul în teatru“ (n.ed.). 


intervine dreptul de grațiere al bătrânului senior, conducând spre cel 
mai senin final al întregului. 


„Elena“, interludiu la Faust. Anunţ* 


Caracterul lui Faust, la înălțimea la care l-a ridicat noua prelucrare a 
basmului popular vechi, brut, ne înfățișează un om care, simțindu-se 
neliniștit și inconfortabil în limitele obișnuite ale vieții pământești, 
găsește că posesiunea celei mai înalte științe, desfătarea cu cele mai 
încântătoare avuţii nu sunt câtuși de puţin în măsură să-i satisfacă nă- 
zuinţele, așadar un spirit care, îndreptându-și privirile în toate direcțiile, 
se întoarce de fiecare dată mai nefericit. 

Această stare de spirit este atât de analogă celei moderne, încât mai 
multe minţi agere s-au văzut îndemnate să purceadă la rezolvarea unei 
asemenea probleme. Felul în care m-am comportat cu această ocazie a 
avut parte de reacţii aprobatoare; oameni plini de calități au reflectat 
asupra chestiunii și mi-au comentat textul, lucru pe care l-am primit 
cu gratitudine. Dincolo de asta însă, m-am mirat că aceia care au 
procedat la continuarea și completarea fragmentului meu nu s-au 
gândit la un fapt aflat la îndemână, anume că Partea a doua ar trebui să 
se ridice deasupra lumii triste înfățișate până aici și să conducă un astfel 
de bărbat prin regiuni mai înalte, prin împrejurări mai demne [...]. 

Căci, așa cum ne spune vechea legendă, dar și jocul de păpuși, care 
prezintă scena cu pricina, Faust, în semeția-i debordantă, i-a cerut-o lui 
Mefistofel pe frumoasa Elena a Greciei, iar acesta, după oarecare 
împotrivire, i-a făcut pe plac. Am considerat că avem obligaţia să nu 
omitem în tratarea noastră un motiv de o asemenea însemnătate... 


* Această schiță, dictată de Goethe în decembrie 1826 și publicată în anul următor, 
trebuia să-i pregătească pe cititori pentru publicarea separată a actului III din 
Partea a doua — act pe care poetul îl numea, simplu, „Elena“. În continuarea 
textului, neinclusă aici, este expusă pe larg acțiunea din actul II care precede 
intrarea în scenă a preafrumoasei Elena (n.ed.). 


Convorbirile lui Eckermann cu Goethe, 6 mai 1827 


„De altfel, germanii sunt oameni ciudaţi! Prin gândurile și ideile lor 
profunde, pe care le urmăresc și le răsădesc peste tot, își fac viața mai 
grea decât e cazul. Îndrăzniţi odată și-odată să vă dăruiți impresiilor, să 
vă delectați, să vă lăsați mișcați, înălțați; găsiți în voi curajul de a vă lăsa 
învăţaţi, de a vă lăsa înflăcăraţi și îmboldiţi către ceva măreț — și nu 
socotiți mereu că tot ce nu-i cugetare și idee abstractă e deșertăciune! 

lată-i, vin la mine și mă întreabă ce idee am căutat să întruchipez în 
Faust. De parcă eu însumi aș ști lucrul acesta și aș putea să-l exprim! 
Din cer prin lume până-n iad, asta ar fi ceva, la nevoie; dar aici nu-i vorba 
de o idee, ci de mersul acţiunii. Apoi, că diavolul pierde rămășagul și 
că un om care, din grele rătăciri, aspiră neîncetat spre mai bine poate iși 
izbăvit — acesta e un gând bun, productiv, care explică câte ceva, dar nu 
e o idee care să stea la temelia întregului și a fiecărei scene în parte. Mare 
minunăție ar mai fi ieșit, zău așa, dacă mi-aș fi propus să înșir pe firul 
sărăcăcios al unei singure idei generale o viață atât de bogată, de pestriță, 
de variată cum este aceea pe care am înfățișat-o în Faust!“ 

Goethe urmă: „În general, nu mi-a stat în fire, ca poet, să tind la 
întruchiparea unui ce abstract. Am găzduit în interiorul meu impresii, 
anume impresii senzuale, pline de viață, încântătoare, multicolore, 
nespus de variate, așa cum mi le oferea o imaginaţie intensă; iar ca poet 
tot ce mi-a rămas de făcut a fost să rotunjesc și să modelez înlăun- 
trul meu aceste imagini și impresii în chip artistic și să le scot la iveală 
printr-o reprezentare vie, astfel încât și ceilalți să aibă parte de aceleași 
impresii când aud sau citesc cele înfățișate de mine.“ 


Goethe către K.].L. Iken, 27 septembrie 1827 


Îngăduiţi-mi, înainte de toate, să-mi exprim bucuria pe care mi-ați 
făcut-o prin interesul ce l-ați arătat „Elenei“. [...] Nu m-am îndoit nici- 
odată că cititorii pentru care am scris de fapt vor înțelege numaidecât 
sensul principal al acestei producţii. E timpul ca dezbinarea pătimașă 
dintre clasici și romantici să se încheie odată și-odată cu o conciliere. 
Dezideratul principal este acesta: să ne cultivăm; din ce surse ne cultivăm 

ar fi totuna, dacă nu ar trebui să ne temem că vom fi pervertiți prin 
modele false. Căci tocmai datorită unei perspective mai ample și mai 
clare înlăuntrul și asupra literaturii greco-romane ne-am eliberat de 
barbaria monahală în secolele al XV-lea și al XVI-lea. Oare nu aceste 
nobile izvoade ne învaţă să considerăm totul în adevărata sa valoare 
sensibil-estetică, de la ce-i mai vechi până la ce-i mai nou? 

Nădăjduind la o asemenea participare plină de înţelegere, mi-am 
dat frâu liber în timpul elaborării „Elenei“, fără să mă gândesc la vreun 
public sau la vreun cititor anume, încredințat că cel care cuprinde și 
deslușește întregul va avea răbdarea și bunăvoința să-și însușească 
încetul cu încetul și elementele individuale. Pe de-o parte, filologul nu 
va rămâne cu nici o nelămurire, ci se va desfăta cu Antichitatea readusă 
la viață, care-i este deja cunoscută; pe de altă parte, cel înzestrat cu 
sensibilitate va pătrunde ceea ce se ascunde în tihnă ici și colo: „Eleusis 
servat, quod ostendat revisentibus“*. M-aş bucura dacă, și de astă dată, 
misterul îi va face pe prieteni să se întoarcă mai des la el. 


Convorbirile lui Eckermann cu Goethe, 1 octombrie 1827 


...M-am dus la Goethe, care mi-a citit scena a doua** din noul său 
Faust. 

„În figura împăratului“, spuse el, „am căutat să înfățișez un suveran 
care are toate atributele posibile ca să-și piardă pământurile, lucru care-i 
şi reușește mai târziu. 

Binele împărăției și al supușilor săi nu-l frământă deloc; se gândește 
numai la el și la cum să se amuze zi de zi cu ceva nou. Țara e văduvită 
de lege și dreptate, judecătorul e complice și de partea răufăcătorilor, 
nimeni nu-i stingherește și nu-i pedepsește pe cei ce săvârșesc fărădelegi 
nemaiauzite. Oastea e în neorânduială, oștenii nu și-au primit solda și 
umblă alandala după jaf, luându-și singuri simbria și descurcându-se 
cum pot. Visteria statului e goală, ajutoarele bănești promise nu mai 
sosesc. Nici în gospodăria împăratului lucrurile nu stau mai bine: din 


* „Eleusis păstrează lucruri pe care le arată celor ce se-ntorc“ (lat.) — Seneca, 


Naturales quaestiones, VIL, 31, 6 (n.ed.). 
** Scena „Palatul imperial. Sala tronului; vezi pp. 205 sqq. (n-ed.). 

bucătărie și pivniță lipsesc cele trebuincioase. Mareșalul palatului, care 
nu mai știe cum să se descurce de pe o zi pe alta, a încăput deja pe mâna 
cămătarilor, iar aceștia au pus zălog pe totul, astfel încât și la masa 
împăratului se mănâncă pe datorie. 

Consiliul de stat vrea să-i ceară socoteală suveranului pentru toate 
aceste neajunsuri și să caute o cale de a îndrepta lucrurile. Numai că 
Înălțimea Sa nu este deloc dispusă să-și plece distinsa ureche la asemenea 
vorbe supărătoare. Gândul îi stă la amuzament. Aici, desigur, Mefistofel 
e în elementul său: numaidecât, îl înlătură pe măscăriciul de până acum 
și se insinuează pe lângă împărat în calitate de nou bufon și consilier.“ 


Convorbirile lui Eckermann cu Goethe, 13 februarie 1831 


Cu Goethe la masă. Mi-a povestit că lucrează mai departe la actul al 
patrulea din Faust și că în sfârșit i-a ieșit începutul așa cum și-l dorise. 

„Ce anume avea să se întâmple“, zise el, „era lămurit de mult, după 
cum știți. Dar cum aveau să se întâmple lucrurile, în privința asta nu 
eram pe deplin mulțumit, și-s bucuros că, iată, mi-au venit niște idei 
bune. Acum, am să-mi folosesc imaginația pentru a umple tot golul 
acesta, de la «Elena» până la actul al cincilea, care-i isprăvit: am să 
pun pe hârtie o schemă amănunțită, ca să pot elabora apoi totul în 
tihnă și siguranţă, lucrând la părțile care mă atrag pe moment. Actul 
acesta va avea, și el, un caracter propriu foarte bine conturat — aidoma 
unui microcosmos ce există pentru sine, nu se va amesteca cu restul și 
va fi legat de întreg doar prin trimiteri fine la ceea ce se petrece înainte 
și după.“ 

„Va fi, deci, în ton cu restul“, spusei eu. „Căci, în fond, Pivniţa lui 
Auerbach, Bucătăria vrăjitoarei, Blocksbergul*, Consiliul de stat, Mas- 
carada, scena cu banii de hârtie, Laboratorul, Noaptea valpurgică clasică, 
Elena sunt tot atâtea mici lumi de sine stătătoare, care, închise în sine, 
se influențează reciproc, dar au puţin de-a face una cu alta. Poetul 
dorește să reprezinte un univers variat și folosește povestea unui erou 


* „Muntele Nebun“, în transpunerea lui Lucian Blaga; cf. și explicaţiile oferite de 
traducător la pp. 478—479 (n.ed.). 

faimos ca pe un fir ce străbate întreaga operă, înșirând pe el ceea ce 
poftește. La fel stau lucrurile cu Odiseea sau cu Gil Blas.“ 

„Aveţi întru totul dreptate“, remarcă Goethe. „Ceea ce contează într-o 
asemenea compoziţie este ca masele individuale să fie semnificative și 
clare, în timp ce întregul rămâne mereu incomensurabil și, tocmai prin 
faptul că se înfățișează ca o problemă nerezolvată, îi ademenește pe 
oameni să-l contemple iar și iar.“ 


Convorbirile lui Eckermann cu Goethe, 17 februarie 1831 


L-am întrebat cum merge lucrul la Faust. 

„Faust a pus acum complet stăpânire pe mine“, răspunse Goethe. 
„Nu trece zi fără să chibzuiesc și să născocesc câte ceva la el. Am cerut să 
mi se broșeze întregul manuscris al Părții a doua, ca să-l am în fața ochilor 
în toată materialitatea lui. Locul în care va veni actul al patrulea, care 
lipsește încă, l-am umplut cu foi albe, și nu încape discuţie că bucățile 
isprăvite mă ademenesc și mă îndeamnă să desăvârșesc și restul. Lu- 
crurile acestea care țin de simţuri au o însemnătate mai mare decât se 
crede, de aceea trebuie să venim în ajutorul spiritului cu tot felul de 
trucuri [...]. 

Partea întâi este aproape pe de-a-ntregul subiectivă. Totul a izvorât 
dintr-un individ mai stânjenit, mai pătimaș, dar și clarobscurul acesta 
poate fi prielnic oamenilor. Partea a doua nu mai are însă aproape nimic 
subiectiv, aici apare o lume mai înaltă, mai vastă, mai luminoasă, mai 
lipsită de patimi, iar cine nu a umblat niţel și nu a trăit câte ceva în viață 
nu va găsi că-i spune mare lucru.“ 


Convorbirile lui Eckermann cu Goethe, 21 februarie 1831 


Cabirii lui Schelling ne-au făcut să luăm în discuţie Noaptea valpurgică 
clasică și felul în care aceasta se deosebește de scenele de pe Brocken 
din Partea întâi.* 


* Cf. pp. 165—179 și pp. 288—342 (n.ed.). 

„Noaptea valpurgică de odinioară“, spuse Goethe, „are o ordine 
monarhică, prin faptul că diavolul este acolo șeful incontestabil, privit 
pretutindeni cu respect; cea clasică însă e decis republicană, căci aici 
toți au același rang, nici unul nu-l privește pe altul de sus, nimeni nu e 
subordonat și nu se sinchisește de celălalt.“ 

„De asemenea“, zisei eu, „în cea clasică, lumea se desface în indi- 
vidualități clar conturate, pe când pe Blocksbergul german toate figurile 
se dizolvă într-o mare masă de vrăjitoare.“ 

„Tocmai de aceea“, interveni Goethe, „Mefistofel știe prea bine ce 
va să însemne când Homunculus îi vorbește de vrăjitoarele tesalice. Un 
bun cunoscător al Antichității se va gândi la anumite lucruri când aude 
de vrăjitoarele tesalice, în timp ce, pentru omul neinstruit, acestea 
rămân un simplu nume.“ 

„Cu siguranţă, Antichitatea v-a fost foarte vie în minte“, observai eu, 
„altminteri n-aţi fi izbutit să evocaţi toate acele figuri cu atâta 
prospețime, să le mânuiți și să le tratați cu atâta dezinvoltură.“ 

„Dacă nu m-aș fi îndeletnicit toată viața cu artele plastice“, răspunse 
Goethe, „nu aș fi putut înfăptui așa ceva. Cel mai dificil, însă, a fost să 
păstrez măsura în fața acestei abundenţe și să las la o parte toate 
personajele care nu se potriveau întocmai cu intențiile mele. Așa se face 
că nu m-am folosit de Minotaur, de Harpii și de alți câțiva monștri.“ 


Goethe către Carl Friedrich Zelter, 1 iunie 1831 


Trimite-mi în continuare, dragul meu, câte un mănunchi din bogata 
recoltă pe care o culegi în lumea din afară, în timp ce eu duc în grădina 
mea o viață monahală, închis într-o lume lăuntrică, ca să isprăvesc — o 
spun în puţine cuvinte — Partea a doua din Faust. Nu-i puţin lucru să 
împlinești la optzeci și doi de ani ceea ce ai conceput la douăzeci și să 
îmbraci un schelet ce-i viu înăuntrul tău cu tendoane, carne și piele, ba 
să mai și înfășori cele gata potrivite în faldurile unei pelerine, pentru ca 
totul să rămână un secret deschis care să-i delecteze mereu pe oameni 
şi să le dea de furcă. 

Convorbirile lui Eckermann cu Goethe, 6 iunie 1831 


„În actul al cincilea“, spuse Goethe, „eu mi l-am închipuit pe Faust la vârsta 
de o sută de ani, și mă întreb dacă nu ar fi bine să menţionez undeva 
explicit acest lucru [...]. 

De altfel, veți admite că sfârșitul, unde sufletul izbăvit se înalță la 
ceruri, era foarte greu de realizat și că, tratând asemenea chestiuni 
transcendente, care abia pot fi intuite, aș fi putut lesne să mă pierd în 
vag dacă n-aș fi dat intenţiilor mele poetice, prin figurile și reprezentările 
bine conturate ale Bisericii creştine, o formă și o soliditate care situează 
totul în anumite limite benefice.“ 

În următoarele săptămâni, Goethe a terminat și actul al patrulea, 
singurul care mai lipsea, astfel că în august toată Partea a doua era gata 
și deja broșată. Goethe era nespus de fericit că-și atinsese țelul spre care 
năzuise atâta amar de vreme. 

„De-acum“, zise el, „pot să privesc restul zilelor mele pur și simplu 
ca pe un dar, și în fond n-are nici o importanță dacă am să mai creez 
ceva — și ce anume.“ 


Goethe către Wilhelm von Humboldt, 17 martie 1832 


„.„Cu peste șaizeci de ani în urmă, la vârsta tinereții, Faust era deja clar 
conturat în mintea mea, chiar dacă întreaga succesiune nu era încă 
dezvoltată în detaliu. Intenţia aceasta m-a însoțit mereu, însă nu m-am 
grăbit și am elaborat doar scenele care m-au interesat cel mai mult pe 
moment, astfel că în Partea a doua au rămas goluri care cereau o 
preocupare pe măsură pentru a putea fi legate cu restul. Aici a apărut 
dificultatea de a îndeplini prin voință și caracter ceea ce ar fi trebuit să 
izvorască în mod natural dintr-o acțiune spontană. Dar ar fi fost 
regretabil dacă nu mi-aș fi atins țelul nici după o viață atât de lungă, 
petrecută în reflecții active, și nu mă sperie gândul că oamenii ar putea 
deosebi vechiul de nou, cele de mai devreme de cele de mai târziu. Să 
lăsăm dar chestiunea în seama viitorilor cititori, supunând-o aprecierii 
binevoitoare a acestora. 


D 


Fără îndoială, m-ar bucura nespus să pot dedica și împărtăși în 
timpul vieții aceste ghidușii cum nu se poate mai serioase onoraţilor 
mei prieteni de pretutindeni, la care mă gândesc cu gratitudine, și să 
le aud reacțiile. Trăim însă într-o epocă atât de absurdă și de încurcată, 
încât m-am convins că strădaniile mele pe cât de îndelungate, pe atât 
de cinstite de a clădi acest ciudat edificiu vor fi prost răsplătite și, până 
una-alta, vor eșua pe țărm ca o epavă făcută bucăţi, pentru a fi 
acoperite de dunele timpului. În lume domnește o învățătură confuză 
ce se însoțește cu o forfoteală confuză, și n-am nimic mai bun de făcut 
decât să dezvolt ceea ce mi s-a dat și mi-a rămas încă și să-mi rafinez 
calitățile, așa cum procedaţi la rându-vă, nobile prieten, în cetatea 
dumneavoastră [...]. 

lertaţi întârzierea cu care vă răspund! În ciuda solitudinii mele, 
rareori se găsește un moment în care pot să-mi îndrept gândurile spre 
aceste mistere ale vieții. 


Al dumneavoastră, devotat, 
Weimar, 17 martie 1832 


JW. Goethe 


(Traducere de Dan Flonta) 

ÎNCHINARE 


V-apropiați din nou, figuri șovăitoare, 

Cari ochiului de timpuriu s-au arătat. 
Să-ncerc a vă reține — acum — putea-voi oare? 
Mai este sufletul visării aplecat? 

Vă îmbulziţi. Ei bine, adăstaţi prin preajmă, 
Așa cum răsăriți din negură deodat.. 

Adânc mișcat se simte pieptu-mi, tinerește, 

De adierea vrăjii ce vă însoțește, 


Icoane-aduceți voi din zile fericite, 

Prin faţă-mi trec atâtea umbre dragi și vii. 
Asemeni unei vechi legende-aproape stinse 
Apar întâile iubiri și prietenii. 

Durerea-nvie, tânguirea mai repetă 

Al vieţii labirintic mers rătăcitor, 

Și pomenește de cei buni, cari de norocuri 
Crunt înșelați, 'naintea mea s-au stins de zor. 


Cei duși nu mai aud cântările din urmă, 
Ei cari, întâile, pierduţi le-au ascultat, 
S-a risipit înghesuiala prietenească, 

Pe rând ecoul cel dintâi s-a destrămat. 
Azi neștiută e mulțimea ce aude 
Durerea, cântecul ce-ncerc a spune, 

Cei ce cândva de stihul meu se bucurară, 
Rătăcitori ei sunt, de mai trăiesc pe lume. 


Uitat de mult, mă prinde-un dor din cale-afară 
De-acel tăcut și grav tărâm, unde s-adună 


Înalte duhuri, și-n nehotărâte tonuri, 

Asemeni harfei lui Eol, cântarea-mi sună. 

Fiori mă iau, și lacrimi, lacrimi printre gânduri. 
Severa inimă devine moale, blândă. 

Ce e de faţă, vede-se ca-n depărtare, 

Și ce-a pierit, aievea e ca o izbândă. 


PROLOG ÎN TEATRU 


Directorul. Poetul teatrului. Actorul comic. 


DIRECTORUL Voi doi, care de-atâtea ori în neajuns 

Și la necaz alăturea mi-aţi stat, 

Să-mi spuneți ce nădejdi legaţi 
De-ncumetarea noastră. Daţi-mi sfat, 
Ce-i de făcut prin țările acestea. 
Mulţimei vrem pe plac să-i fim, 
Îndeosebi fiindcă ea trăiește 

Și în același timp ne lasă să trăim 

Și noi. 'Țărușii-s puși, e scena gata. 

Și fiecare-o sărbătoare speră. 

Iată-i pe toţi acuma din sprâncene ridicând, 
Cu nerăbdare un spectacol așteptând. 
Știu ce-ar dori norodul să asculte: 
Perplex ca astăzi însă n-am fost niciodat'! 
Cu bunătăți norodul n-a fost răsfățat, 
Dar a citit grozav de multe. 

Cum o aducem, ca mai nou oleacă 

Să pară totul, plin de tâlc, dar să și placă? 
E-nvederat că-mi face mare bucurie 

Să văd mulțimea cum o ia către baracă, 
Înghesuindu-se și dând din coate 

Să-și taie drum prin poarta-ngustă. 
E-nvederat că-mi face mare bucurie 

Să văd că încă-n plină zi, la ora patru, 
Mulţimea-și face loc spre casierie, 

Și că se-ncaieră pentr-un bilet pe mâne 
Ca-n timp de foamete pentru o pâne. 


POETUL 


Cu gloata pestriță așa de-a dreptul 
Face minuni numai poetul. 


O, nu-mi vorbi de-acea mulțime! 

Privind la ea, mă prinde doar sfială. 

Mă apără, te rog, de a vedea învălmășeală 
Ce fără voie ne atrage în vârtej! 

Mă du, de poţi, spre treptele celeste, 
Acolo unde bucuria pură înflorește, 
Unde iubirea, prietenia, ca-n poveste, 

Un rod dau inimii, dumnezeiește. 

Ah, ceea ce din profunzimi de piept răsare, 
Ce buza doar sfios și-a murmurat, 

Ce pare-a izbândi, e înghițit de-o clipă, 
De forța ei sălbatică și mare. 

Și-ades, doar după ce-a răzbit prin ani, 
Un rod desăvârșit se vede. 

Ce strălucește e sortit să țină-o clipă, 

Dar adevărul niciodată nu se pierde. 


ACTORUL COMIC Posteritatea! Vai, la ea-ți stă gândul? 


DIRECTORUL 

Să presupunem că și mie azi 

Posteritatea mi-ar umbla prin cap. 

Cine atunci celor de față le-ar mai face haz? 
Cred că o veselă persoană, un băiat de treabă 
Pot să însemne, orișicum, și ei ceva. 

Ale norodului capricii nu te-or supăra, 
Glumind dacă te-arăţi pe undeva. 

Un mucalit dorește-un mare cerc 

Spre-a-l zgudui cu-atât mai cert. 

Fiți bravi și oameni cumsecade. 

Daţi drumul fanteziei, 

Ale ei coruri, rațiune, pasiuni sălbatice, 

Să fie auzite! Însă, rogu-mă, 

Nu fără-ntorsături, zănatice! 

Fă-ndeosebi să se întâmple multe. 

Cei care vin, vin ca să vadă, negreșit. 


Dacă se ţes, subt ochi, destule întâmplări, 
Încât norodul năucit 

Să caște gura, asta îți sporește vaza 

Și repede devii un om iubit. 

Căci masa o convingi numai prin masă. 
Din toate își alege fiecare ce-i convine. 
Cine dă mult, dă multora ceva. Așa e bine. 
Și fiecare pleacă mulțumit acasă. 

Când dai o piesă, dă-o-n piese. 

Un astfel de ghiveci pe voie iese. 

Încă nu-i gata, și le-o dai în seamă. 

La ce folos să le prezinţi un tot, 

Când publicul, în ciudă, ţi-l destramă? 


POETUL Nu bănuiți ce proastă e atare meserie, 
Cât de nedemnă de-un artist adevărat! 
La dumneavoastră, precum văd, e o maximă 
Să dai întreaga trudă peste cap. 


DIRECTORUL Mustrarea nu mă stingherește. 
Un om, ce vrea cu trecere să fie, 
Își va alege și unealta cea mai bună. 
Priviţi odat' cu gânduri treze 
Cine sunt cei pentru cari scrieți. 
Dacă acesta e mânat de plictiseală, 
De la ospeţe alții vin sătui, agale, 
Și, ceea ce e trist din cale-afară, 
Ne vin atâți din cei care-și găsesc 
Deplina desfătare rumegând jurnale. 
La noi s-adună toţi ca la un bal mascat. 
Curiozitatea doar i-a-naripat. 
Cucoanele, împodobite până-n ceafă, 
Contribuie la joc fără de leafă. 
La ce visezi, poete, de pe tronul tău? 
Cine-ţi aduce-n casă veselie, gologani? 
Priviţi-vă patronii mai de-aproape. 
Pe jumătate-s reci, pe jumătate grosolani. 

POETUL 

Viseaz-acolo unul, dacă-l recunoașteți, 
Un joc de cărți, pasionat și cu temei, 

Iar altu-o noapte de orgie cu femei. 
Nebunilor, pentru un scop ce nu v-amuză, 
De ce mai canoniți suava muză? 

Vă spun: dați mult, și tot mai multe! 
C-atunci nu rătăciți, și toți o să v-asculte. 
Cătaţi a ameţi pe oameni, cum se cere, 
Căci anevoie o să-i mulțumiți. 

Ce vă încearcă? Încântare sau durere? 
Cătaţi-vă o altă slugă, undeva, mai jos! 
Oare poetul trebuie să-și piardă 

Înaltul drept al său, dreptul de om, 

Pe care firea i l-a dat, măreț, frumos, 
Numai de dragul vostru, ca un păcătos? 
Prin ce stârnește el în inimi bucurie? 
Prin ce învinge el orice stihie? 


Nu prin suprema armonie, ce din piept răzbate 


Și-n inimă absoarbe zările de sus? 
Când Firea, răsucind nepăsătoare, 
Silește nesfârșirea firului pe fus, 

Când lucruri, și ursuz îngrămăditele ființe 
Confuz răsună ca într-un pustiu, 

Cine atunci împarte curgătorul șir, 

Ca să pulseze ritmic, viu? 

Cine-i acela care cheamă pe stingher 
Să se unească cu obștescul cer 

Spre a cânta-n sublime-acorduri? 

Cine furtuna o preschimbă-n patimi? 
Amurgul, cu tâlc grav arzând, 

Cine-l închipuie pe câmp trecând? 
Cine împrăștie corole, primăveri, 

Pe toate căile iubirii, jertfă bucuriei? 
Cine-mpletește frunze fără-nsemnătate 
Să facă o cunună vredniciei? 


Cine asigură Olimpul, veșnica dreptate? 
Cine unește zeii, cu cuvânt încet? 
A omului putere, revelată în poet. 


ACTORUL COMIC De ce atunci n-aţi face uz 


POETUL 

De mândrele puteri ce vi s-au dat? 

De ce să nu le puneţi în mișcare 
Precum o aventură de iubire câteodat'...? 
Te întâlnești cu cineva, și simți și stai. 
Te vezi apoi pe-ncetul îndemnat. 
Norocul crește, și cu el potrivnicia. 
Când prinzi de veste, te trezești cu un roman. 
Să dăm și noi asemenea spectacol! 
Luaţi din plin viul uman! 

Toţi îl trăiesc, puţini îl știu. 
Oriunde-l prinzi, e-nteresant. 

Multe tablouri pestrițe-n mișcare, 
Dar mai puţină claritate, 

Erori — duium și-un strop de adevăr 
Alcătuiesc o băutură, după care 

Cu sete publicul se bate. 
S-adun-atuncea tinerii uimiți 
S-asculte revelația ce-o dăruiți, 

Și inimi gingașe vor bea 

O hrană melancolică din ea. 

Li se stârnește-n inimi una-alta, 

Și vede fiecare cum îl poartă firea. 
Sunt gata-a plânge, gata-a râde. 

Ei mai cinstesc avântul și-amăgirea. 
Cel matur tot nemulțumit rămâne, 
Mulţumitor e tânărul, căci el devine. 


Redă-mi atunci acele timpuri 
Când însumi mai eram în devenire, 
Când un izvor năștea fără-ncetare 
Cântări atâtea, de iubire, 

Când negura-nvălea tărâmul 


Și-un mugur promitea minuni, 
Când flori rupeam prin văi o mie 
Și le-azvârleam după lăstuni. 
N-aveam nimic și totuși multe, 
Plăceri găseam în amăgire, 
Porniri spre adevăr înalt. 
Redă-mi adânca fericire, 
Redă-mi iubirea, chinul, ura, 
Cu tinereţea laolalt'! 


ACTORUL COMIC De tinereţe, prietene, tu ai nevoie, 
Neapărat, când dușmani te atacă, 
Când cu putere fetele iubite 
Te mai dezmiardă câte-oleacă, 
Când o cunună te îmbie 
S-alergi spre ea, să iei răsplată, 
Când după dansuri în vârtej 
Mai stai la chefuri câteodată. 
Dar să-ncercațţi știuta strună 
Cu graţie și cu-ndrăzneală, 

Să rătăciți după o țintă 
În dulce vrajă, nesfială, 
O datorie este, domnii mei, 
Pentru atâția, pentru cei 
Ce-s mai în vârstă! Vă cinstim, 
Căci vârsta nu ne dă-n copilării, 
Ci ne găsește numai tot copii. 
DIRECTORUL Făcurăţi, cred, destulă vorbă. 
Să văd aș vrea-n sfârșit și fapte. 
Schimbarăţi multe complimente. 
Vreau ceva de folos. E noapte. 
Vreți atmosferă sufletească? 
Șovăitorului, ea nu-i apare. 
Poeți de sunteți, cum vă ţineţi, 
Aștept s-o faceți. Ce dorim? 
Am vrea să bem o băutură tare. 

Începeţi, fierbeți-mi-o în căldare. 
Ce nu faci azi, nu ai să faci nici mâne. 
Dar zilele nu-s de pierdut. 

Prilejul prindeți-l de chică, 

Atunci nici el n-adastă mult. 
Luaţi-l numai cu-ndrăzneală. 

Pe scenele acestea de prin țară 
Încearcă, ce se poate, fiecare. 
Mașini, prospecte, sforărie, 

Nu le cruțaţi! Fiţi cu răbdare 

Și folosiţi din plin luminile cerești, 
C-avem prisos bogat de stele. 

Nu ne lipsesc nici apa, focul, 
Avem la îndemână toate cele: 

Sunt stânci aci, și păsări, fiare. 

Să istoviţi pe scena-ngustă 
Creaţiunea-ntreagă, crugul mare. 
Și arătați cum drumurile cad 

Din cer prin lume până-n iad. 


PROLOG ÎN CER 


Domnul. Cetele cerești. Apoi Mefistofel. 
Cei trei arhangheli vin în față. 


RAFAEL Prin zvon de sfere înfrățite! 
Planete, soare, sună-ntruna, 
S-aude ca un mers de tunet 
Cutreierul dintotdeauna. 
Arhanghelii-și sporesc puterea 
Cum stau la toate a privi. 
Și toate faptele-s înalte, 
Măreţe sunt ca-n prima zi! 


GAVRIL Splendorile, pe rând, Pământul 
Și-le arată, și le-ascunde, 
Și se urmează, făcând schimbul, 
Lumini de rai și nopți profunde. 
Zbătându-se-nspumată marea 
Pe stânci se-nalță cu putere. 
Și stânci și mare sunt răpite 
În veșnice rotiri de sfere. 

MIHAIL Furtuni aleargă-n mare vuiet 
Când pe uscat și când pe ape, 
Cu furie stârnind efecte 
Ce preajma nu le mai încape. 
Țâșnind în flăcări, pustiirea 
Deschide trăsnetului cale. 


1. Viziunea astronomică ce se desfășoară aici nu este nici ptolemeică, nici coper- 
nicană. Ea corespunde mai mult concepției lui Philolaus, din școala pitagoreică 
(secolul al V-lea î.Hr.). 

Dar solii tăi cinstesc, o, Doamne, 
Domolul mers al zilei tale. 


TUSTREI Arhanghelii-și sporesc puterea, 
Adâncu-ţi nu-l pot iscodi 
Și toate faptele-ţi înalte 
Măreţe sunt ca-n prima zi! 


MEFISTOFEL O, Doamne, cum te-apropii înc-o dată 
Și ne întrebi pe cei de-aci cum ne găsim, 
Cum bucuros de obicei tu mă vedeai și altă dată, 
lată-m-acuma și pe mine 
Amestecat în marea ta servitorime. 
Mă ierți, nu mă pricep la vorbe-nalte, 
Chiar dac-aș fi de cercul ăsta defăimat. 
Și de-al meu patos tu ai râde, 
Dacă de râs de mult nu te-ai fi dezvăţat. 
N-aș ști să-ți spun despre planete, lume, vreo poveste, 
Văd doar că oamenii-s cuprinși de chin și cazne. 
Piticul zeu al lumii din tipar nu-și iese, 
Şi ca în prima zi — ciudat din cale-afară este. 
EI zilele neîndoios și le-ar trăi mai bine 
De nu l-ai fi-nzestrat cu-acea lumină-amăgire, 
Pe care rațiune s-o numească el mai ţine, 
Dar căreia folos îi trage numai spre a fi 
Mai bestial ca orice bestie-n pustii. 
El seamănă, dacă-mi îngăduiți cuvântul, 
Cu una din gângăniile-acele cu prelungi picioare 
Ce zboară-ntr-una și tot cad pe pântec, 
Cântându-și iar în iarbă vechiul cântec. 
Și cel puțin dacă în iarbă și-ar lungi popasul, 
Dar nu, în orice băligar își bagă nasul. 

DOMNUL Nici astăzi tu n-ai altceva a-mi spune? 

Mereu vii numai să cârtești anume? 
Nu-ţi este pe pământ nimic pe plac? 

MEFISTOFEL Nu, Doamne, nu. E rău acolo și nu tac. 
De oameni mi se face milă, nu mă-ndur prin ani 
Să-i pun și eu la chin pe-acei sărmani. 

Cunoști pe Faust? 
Pe doctorul? 
Pe sluga mea! 


Într-adevăr! Vă este slugă el în chip aparte. 
Nu-s pământești nici hrana și nici băutura 
Ăstui scrântit, pe care ardorile tot mai departe 
Îl mână. Că-i nebun, își dă el însuşi seama. 
Și cerului el cele mai inimoase stele-i cere, 
Pământului suprema, ultima plăcere. 
Apropiere nu-i și nici o depărtare 

Să-i mulțumească pieptul ars de frământare. 
Dacă acum el numai tulbure-mi slujește, 
Curând l-oi îndruma spre lămurire. 
Cunoaște grădinarul florile, ce după fire 

Le va purta un pom care-nverzește. 


Faceţi prinsoare? Pe-acesta o să-l pierdeţi, 
De-mi dați înalta învoire 
Să-l duc pe drumul meu încetinel. 


Cât va trăi acolo pe tărâmuri, eu 

Nu-ţi pun opreliște în nici un fel. 

Căci rătăcește orice om, cât timp cu zel se străduiește. 
Vă mulțumesc: deoarece cu morții 

Nu-mi fac de lucru bucuros. Mai mult 

Decât orice iubesc obrajii proaspeți, plini. 

Pentru un hoit nu ies în fața porții. 

Îmi merge ca motanului c-un șoarec. 


Ei bine. După vrerea ta să fie! 

Abate acest duh de la izvorul său de obârșie 
Și du-l de vei putea, cum te pricepi, 

Pe drumul tău în jos, pe drumul ce-l cunoști, 
Dar rușinat să stai, când îţi va fi să recunoști 
Că omul bun, chiar adumbrit de patimi, 

Își dă de drumul drept prea bine seama. 


MEFISTOFEL De-ar fi așa! Dar nu durează prea-ndelung. 
În fața rămășagului nu mă cuprinde teama. 
Dacă dorita țintă îmi ajung, 
Să nu-mi precupețiți triumful împlinit! 
Țărână să mănânce, cu plăcere chiar, 
Precum străbunu-mi, șarpele vestit. 

DOMNUL Să nu te-mpiedice nimic de-a fi și-atuncea liber. 

Nu am urât ființele de seama ta, vreodat. 
Şi printre duhurile care neagă 
Cel mai ușor ești tu de suportat. 
Activitatea omului atât de lesne lâncezește, 
Odihna el prea grabnic și-o dorește. 
De-aceea bucuros îi dau părtaș pe unul care-ațâță, 
Pe unul care, deși diavol, nevoit e să creeze. 
Dar voi, voi fii de zei', adevărații, 
Voi bucuraţi-vă! Bogatele frumseți din plin vă ospăteze 
Și devenirea, ce lucrează ca etern să dăinuiască, 
Să vă înlănțuie-n suavă dragoste cerească! 
Și ceea ce șovăitor plutește-n arătare 
Voi să-ntăriți durabil, în gândiri-tipare! 
Cerul se închide, arhanghelii se risipesc, 


MEFISTOFEL singur 
Din când în când eu pe bătrânul bucuros îl văd 
Și mă feresc s-o rup cu dânsul dușmănește. 
E prea drăguţ din partea unui mare domn 
Cu dracul însuși să vorbeasc-atât de omenește. 


1. „Domnul“ se adresează aici îngerilor într-un fel „păgân“, ceea ce arată cât de 
liber utilizează Goethe motivele religiei creștine. 

O încăpere înaltă, boltită, cu înfățișare gotică, 
Faust, neliniștit, stă pe scaun la masa de scris. 


FAUST Am studiat cu râvnă, ah, filozofia 
Din scoarță-n scoarță, dreptul, medicina, 
Și din păcate chiar teologia, 
Arzând de zel. 
Și iată-mă acum un biet nebun, 
Cuminte ca și mai-nainte. 
În fața semenilor sunt magistru sau chiar doctor, 
De-atâţia ani înțelepciunea o încerc, 
Îmi port de nas discipolii 
De-a curmezișul sau în cerc. 
Și văd că nu putem să știm nimic. 
Amărăciunea-mi arde inima în piept. 
Sunt, eu, ce-i drept, mai breaz și mai deștept 
Decât acei magiștri, doctori, grămătici și popi 
Toţi împreună: scrupule și îndoieli 
În cuget nu mi se adună. 
Și nici de iad și nici de dracul teamă nu mi-e. 
În schimb nici bucurie n-am pe lume. 
C-aș ști ceva deplin eu nu-mi închipui 
Și nu mă amăgesc că aș putea 
Să-ndrum pe alții sau să-nvăţ pe cineva. 
Nu am nici bunuri, nici argint, 
Nici cinste și nici slavă pe pământ. 
Un câne n-ar putea să mai trăiasc-așa. 
Din astă pricină m-am închinat magiei, pe-ndelete. 
Nădăjduit-am prin a duhului putere și cuvânt 


Să mi se dezvălească vreunul din secrete, 

Să nu mai fiu silit, cu fruntea în sudoare, 

Să spun ce nu știu, când mă-ntreabă fiecare. 
Lăuntric să cunosc prin ce se ține universul. 
Să văd puterile. Semințele! a toate să le știu. 
Să nu-mi încurc printre cuvinte mersul. 


De m-ai vedea tu, lună plină, 

În chinul meu ultima oară. 
Durerea-mi nu ţi-a fost străină. 
De-atâtea ori privind la tainicul tău foc 
Vegheat-am, zbuciumându-mă-n același loc. 
Peste hârtii și cărți, cu prietenie 

Îmi apăreai în noaptea mea târzie. 

O, dacă m-aș putea plimba 

Pe măguri în lumina ta, 

Cu duhurile prin livezi 

Pe lângă peșterile verzi! 

Eliberat de chinurile minţii, 

De fumul, de funinginea științei, 

O, de-aș putea pe plaiu înalt 

În roua firii să mă scald! 


Dar vai! Mai sunt în închisoare încă? 

În astă gaură de zid, ca de osândă? 

În care chiar lumina cerului doar tulbure ajunge. 
Prin geamuri zugrăvite ea străpunge. 

Împresurat de tomuri sunt, de teancuri învechite, 
Roase de molii și de praf acoperite. 

Această încăpere afumată 

Încinsă cu hârtie pân' la bolta ei înaltă, 

De instrumente plină, unde stai 

Împrejmuit de sticle și retorte, de unelte 


1. Prin „seminţe“, Faust înțelege „cauzele“ lucrurilor, pe care alchimiștii le vedeau 
sub forma unor „seminţe“. Naturalistul magician Paracelsus (secolul al XVI-lea) 
vorbea despre semina rerum (seminţele lucrurilor). 

Gospodărești, aduse din străbuni anume. 
Aceasta-i lumea ta! Asta se cheamă lume! 


Și mai întrebi cum inima se strânge 

În pieptul tău, golindu-se de sânge 
Și-umplându-se de teamă? Și de ce 
Durerea, încercându-te, o stavilă îţi e? 

În locul veșnicei naturi, în care 

Ne puse Dumnezeu ca subt un verde pom, 
Pe tine te-mpresoară-n mucegaiuri 
Schelete doar, de dobitoace și de om. 


Ridică-te şi fugi! Afară-n larga zare! 
Această carte plină de secrete 

De Nostradami, el însuși, scrisă, 

Nu-ţi este îndeajuns o îndrumare? 

Ai să pricepi din ea al stelei mers în zare. 
Iar când natura te îndreaptă, 

Puterea sufletului se deșteaptă, 
Înţelegând cum duhul altui duh vorbește. 
Zadarnic o gândire seacă 

Aici sacrele semne-ţi lămurește. 

Voi, spirite, pe lângă mine când plutiţi, 
Răspundeţi-mi, de-ar fi să m-auziţi! 
Deschide cartea la întâmplare și vede semnul macrocosmului?. 


Ce voluptate din ce văd îmi vine 

Prin simţuri, ah, prin toate dintr-odată! 

O fericire tânără și sfântă simt 

Suind cu foc prin nervii mei, prin vine. 

A fost un zeu cel ce a scris astfel de semne, 
Ce-mi ogoiesc tumultul dinăuntru, 

Ce-mi umplu inima de bucurie, 


1. Michel de Nostredame (1503—1566), astrolog francez, care a publicat în 1555 o 
cărțulie: Les vrayes centuries et propheties (Adevăratele centurii și profeții). 
2. Prin semnul macrocosmului, Faust înțelege o schiță schematică a universului. 

Ce-mi dezvălesc în tâlcuri tainice și demne 
Jur-împrejur puterile naturii:? 

Sunt eu un zeu? Lumină mi se face mie. 
În trăsăturile acestea pure 

Natura însăși în puterea ei se dă pe față. 
Acu de-abia pricep a înţeleptului? povaţă: 
„A duhurilor lume nu-i ascunsă, 

Doar mintea ta și inima-s închise. 
Ridică-te, discipole, fără mâhnire 

Și scaldă-ți pieptul în aurorele deschise!“ 
EI privește semnul îndelung. 


Cum toate se-ntrețes spre un întreg 

Și lucrurile, unu-ntr-altul, cum se-aleg! 
Puterile cerești, tot coborând și iar suind, 
Găleţi de aur una alteia-și întind. 

Din ceruri se perindă la pământ 

Cu aripi binecuvântare-mprăștiind 

Și armonie-n lume răspândind. 

Spectacol făr-asemănare! Vai, dar numai un 
Spectacol pentru dorul meu amarnic! 
Unde te prind, Natură infinită? 

Unde, voi sâni? Izvoare-ale Vieţii, 

De care-atârnă ceruri și pământ, 

Spre care pieptul năzuiește însetat și frânt, 
Voi izvorâți și adăpaţi! 

De sete să tânjesc zadarnic? 


Întoarce foile, în silă, și vede semnul Duhului Pământului. 


Po 


1. Prin „natură“, Faust înțelege aici puterea ascunsă a naturii, ceea ce alchimistul 
van Helmont (secolul al XVII-lea) numea anima mundi (sufletul universal). 

2. Înțeleptul la care se referă Faust ar putea să fie Nostradamus, dar s-ar putea 
ca Goethe să se refere și la naturalistul mistic Jakob Bâhme (1575—1624), care a 
scris o carte intitulată Aurora. 

3. În Evul Mediu, ca și în Antichitate, au existat o seamă de filozofi care credeau 
că corpurile cerești ar avea, fiecare, un suflet. Și Pământului i se atribuia un 
suflet; astfel, Paracelsus vorbește despre un archeus terrae, și chiar Giordano 
Bruno (1548-1600) admitea o anima terrae. 

Cu totul altfel acest semn mă mișcă. 
Duh al Pământului, tu-mi ești mult mai aproape. 
Puterile în mine mai înalte cresc, 
Jeratic vinul nou în mine iscă. 

Simt îndrăzneală să m-avânt în lume, 
Durerea ei s-o port și fericirea, 
Să-nfrunt furtunile, și în scrâșnirea 
Naufragiului să nu mă clatin. 
Deasupra-mi cerul se-nnorează — 

Și luna luciul și-l ascunde — 

Se stinge lampa fumurie. 

Văd ca un abur. Roșii raze dintr-odat' 
Zvâcnesc în jurul frunţii mele, și adie 
Din bolți ca un fior 

Ce mă pătrunde. 

Te simt în preajma mea, duh implorat. 
Arată-tel 

Simt cum din inimă-mi se rupe o fâșie. 
Spre noi trăiri în ceața 

Acestei nopți sinţirile mi se aprind. 
Cu inima, întreagă, mă dau ţie! 

Să mi te-arăți! Chiar dacă-n preț ai cere viața! 


El cuprinde cartea și rostește tainic semnul Duhului. Zvâcnește 
o flacără roșiatică, Duhul apare în flacără. 


DUHUL Cine mă cheamă? 


FAUST întorcându-se Îngrozitoare față! 


DUHUL Puternic m-ai atras, neîntrerupt, 


La sfera mea prelung ai supt — 
Și-acum? 


Vai, vai! Nu-i de-ndurat! 


DUHUL Cu sufletul la gură m-ai rugat 

S-apar, obrazul să mi-l vezi doreai! 
Înduplecat de dorul tău nestins — 
Aicea sunt! Ce jalnic tremur 


Pe tine, supraomul, te-a cuprins? 

Unde-i chemarea? Unde pieptul, ce-n dureri și bucurie, 
O lume și-a creat, și care c-un cutremur 

Asemeni spiritelor năzuia să fie? 

Faust, unde ești, al cui e glasul ce m-ajunse? 

Și care pân la mine cu puterea lui pătrunse? 

Tu ești acela, ce împresurat de adierea-mi, 

Te zvârcolești de teamă-acum 

Mai jalnic decât viermele în drum? 


FAUST Alcătuire tu, de flăcări, să mă depărtez 
Din faţa ta? Eu sunt, eu Faust, semenul tău! 


DUHUL. În valul vieții și-al faptei durez, 
Mă ridic și cobor, 
Pretutindeni în toate lucrez. 
Naștere sunt și mormânt, 
O veşnică mare, 
Mereu schimbătoare lucrare, 
Viaţă în toate arzând 
Pe pământ și-n văzduh — 
La războiul în freamăt al vremii, 
Dumnezeirei îi țes viu veșmânt.* 


FAUST 'Tu care lumea largă o cutreieri, 
Tu harnic duh, 
De tine cât de-aproape eu mă simt! 

DUHUL "Tu semeni duhului ce-l înţelegi, 

Nu miel 
Dispare, 

FAUST prăbușindu-se Nu ţie? 
Atunci cui? 
Eu cel ce după chipul și asemănarea 
Divinității sunt, nici măcar ție? 

1. Natura vizibilă a fost chiar și spre sfârșitul Antichității privită adeseori ca un 
veșmânt al divinității unice. 

Duhul Pământului se arată lui Faust, 


„Vai, vail Nu-i de-ndurat!“ 


Bate cineva la ușă, 


O, Moarte! Știu, acesta-i el, învățăcelul! 

Cel mai frumos noroc al meu se nimicește. 
Această secătură, cu capul plin de șiretenii, 
Tocmai acum îmi tulbură belșugul de vedenii! 


Wagner, cu tichie pe cap, în halat de noapte, 
tinând în mână un felinar. Faust îşi întoarce fața, 


WAGNER Scuzaţi! V-am auzit cu sârguință declamând. 
Citeaţi, de nu mă-nșel, vreo tragedie greacă. 
În arta-aceasta sunt un ignorant, 
În arta-aceasta-aș vrea poveţe, 
Nu știi de unde un profit mai iese, 
Căci este foarte prețuită astăzi. 
Am auzit spunându-se adese: 
Comediantul poate și pe-un popă să-l înveţe. 

FAUST Desigur, dacă popa însuși este un comediant, 

Cum uneori se-ntâmplă. 


WAGNER Ah, țintuit cum stau la masă în chilie, 
Cum lumea doar duminica o mai zăresc 
Ca prin ochean, și numai de departe, mă întreb 
Cum poate fi condusă prin oratorie'? 


FAUST Cuvintele, de nu-s simţite, rămân seci. 
Din suflet vorbele să crească, 
Să-nduplece pe-ascultători 
Îndestulându-i cu putere. Un ghiveci 
Pentru o masă 
E lesne să combini din ceea ce îți cade 
De la banchetele străine. 

Desigur, poţi să scoţi firave flăcări, jubilând, 
În grămăjoara ta de scrum suflând. 
Cu-atâta însă tu vei cuceri 

Doar admirația unor maimuțe și copii. 


1. În timpul lui Goethe, mai mulți autori au exagerat importanţa oratoriei în 
formarea intelectuală a tineretului. 

FAUST 


Nu vei răzbate pân la inimi, 

Dacă din inimă pornirea nu îţi vine. 
Norocul oratorului îl face dicțiunea. 
Că-n urmă am rămas, o știu prea bine. 


Caute fiecare o dobândă, dar cinstită. 
De ce ai vrea să fii nebun cu clopoței? 
Își desfășoară mintea cu puţină artă 
Îndemnul ca și tâlcurile ei. 

Și dacă ţii într-adevăr să spui ceva 

De ce după cuvinte-ai alerga? 
Discursurile voastre-atât de lucitoare, 
În care omenirii îi gătiți scoverzi, 
Sunt ca vârtejurile nefolositoare 

Ce toamna dau prin frunze și livezi. 


Ah, Doamne, cât de lungă-i arta 

Și cât de scurtă viața! 

Lucid cum sunt, am multe griji. 

Mă copleșește ceața. 

Cât de-anevoie se găsește calea 

Ce duce la izvoare. 

Și încă n-a făcut pe jumătate drumul, 
Când bietul om dispare, moare. 


E oare pergamentul o fântână sfântă, 

Din care-un strop te-astâmpără pe veci? Ah, cumpănește! 
Împrospătarea n-o găsești, dacă 

Din tine însuți ea nu izvorăște. 

lertați. Dar mi se pare 

O bucurie făr-asemănare, 

Să te transpui în alte vremuri, 

În duhul lor, să vezi cum a gândit 

Cutare înțelept, să vezi apoi 

Ce minunat departe am ajuns și noi. 

O, da, departe pân la stele! Nu glumesc! 
Amice, timpurile din trecut 

Sunt pentru noi o carte ferecată cu peceți. 


Ce voi numiţi al vremurilor duh 

E numai duhul dumneavoastră 

În care vremurile se-oglindesc. 

Îi spuneţi duh! Cât e de slut! 

Fug oamenii din fața voastră, 

S-ascund să nu vă vadă, după uși. 

O ladă cu gunoaie e, o cameră cu vechituri, 

Ici-colo cu vreo acțiune 

De stat, cu maxime pragmatice 

Pentru prilejuri diferite — bune, 

Menite a fi spuse de păpuși. 
WAGNER Dar lumea, inima și spiritul — 

Oricine ar dori să le cunoască. 


FAUST Să le cunoască? Să le dea de rost? 

Cunoașterea! Ce nume poartă 
Ăst prunc și unde mi-i? 
Puţinii care-au cunoscut ceva și-au fost 
Destul de deșucheaţi ca să o spună, 
Descoperindu-și gândul și simţirea, 
Au fost sau răstigniți, sau arși de vii.! 
Amice, rogu-te, e cam târziu. 
Să întrerupem pentru astăzi convorbirea. 

WAGNER Ce bucuros aș fi vegheat, ca să discut 
Despre savante lucruri neîntrerupt 
Cu dumneavoastră. Mâne ziua-ntâi de Paști fiind, 
Îmi veți permite-o seamă de-ntrebări pe rând. 
Mi-am închinat științei, studiilor, zelul viu. 
Cunosc ce-i drept atâtea, dar aș voi pe toate să le știu. 
Iese, 


FAUST singur Ciudat că numai capul 
Speranţa nu și-o pierde, 
Aleargă după găunoase fleacuri, 


1. Goethe face aluzie la Isus și la Giordano Bruno, filozof pe care Biserica Catolică 
l-a condamnat, în 1600, să fie ars pe rug. 

Cu mâna sapă căutând comori de veacuri, 
Și-i fericit când râme în gunoi găsește. 


Putea să mai vorbească-aici astfel de glas, 
În casa unde duhurile fac popas? 

Totuși, de astă dată-ți sunt mulțumitor, 
Biet pământean, ce-atâtea-ndrugă. 

M-ai smuls din desperarea ce era 

Pe cale simțurile să-mi distrugă. 

O, arătarea-a fost atât de uriașă, 

Că m-am simțit ca un pitic aproape. 


Eu, chip asemenea divinității, care 
Oglindă-aproape mă credeam eternității, 

Și care-n propria-mi cerească claritate 

Mă desfătam, argila aruncând-o de pe mine, 
Eu, cu natura dimpreună-având aceleași vine, 
Mai mult decât un heruvim, am îndrăznit 
Viaţa unui zeu s-o gust nepotolit, 

Și-acum ce crunt o ispășesc, 

De un cuvânt de tunet nimicit. 


Nu pot, nu mi-e îngăduit asemenea să-ți fiu. 
De-avui puterea să te-atrag 

Nu am puterea să te țiu. 

În clipa-aceea fericită 

Așa de mic, așa de mare mă simții. 

Cu ce cruzime aruncatu-m-ai 

În soarta mea nesigură de om, ca-ntr-un pustiu. 
Cine mă-ndrumă? Și de care-ndemn să-ascult? 
Ce să evit pe drumurile ceții? 

Ah, înseși faptele, la fel cu suferința, 
Zădărnicesc liberul umblet al vieții. 


Măreţelor frumseți, ce inima le întâlnește, 
Li se amestecă materie străină pretutindeni. 
Când binele în lume îl ajungem omenește, 


Mai binele se cheamă nebunie, și-amăgire. 
Înaltele simţiri, prilejuri de viață, amorțesc 
În valvârtejul pământesc. 


Închipuirea, ce în zboruri îndrăzneţe 

Prin veșnicie se lărgește, prin înalta, 

C-un spaţiu mic se mulțumește 

Când fericirile pier una după alta. 

Adânc în inimă se cuibărește grija, 

Secrete suferinți acolo pricinuind, 

Ea tulbură plăceri și tihnă, 

Îmbracă măști, tot altele, fără odihnă. 

Sub chip de casă, curte, de femeie și copil apare, 
Ca un pumnal, ca foc, ca apă și otravă de temut. 
Silit ești să te temi de ceea ce nu va lovi, 

Și să deplângi ce niciodată n-ai pierdut. 


Nu sunt ca zeii. Cât de dureros o simt. 
Un vierme sunt, ce-n pulbere trăiește, 
A cărui foame de pământ 

Cu talpa călătorul o strivește. 


Nu-i pulbere tot ce din rafturi negre 
Mă strâmtorează-ntre pereți? 

Nu-s pulbere aceste vechituri 

Pline de molii, aste pergamente, sfere? 
Aici afla-voi ce-mi lipsește? 

Sau poate că din mii de cărți citi-voi 
Că oamenii de-a pururi pretutindenea s-au chinuit, 
Abia aici și colo dac-a fost și-un fericit? 
Tu, craniu gol, de ce privești rânjind? 
Au pentru că lumina căutând cândva 
De dorul adevărului purtat în frunte 
Prin cine știe ce amurg ai rătăcit? 

Voi, instrumente, mă priviți cu ironie, 
Cu roţi și creste, vălătuce, fierărie: 


La poartă am ajuns, voi trebuia să-mi fiți o cheie. 
Ce vrednice-mi păreați, dar n-aţi desferecat zăvorul. 
Taina păstrându-și-o în plină zi, 

Natura nu se lasă despoiată 

De vălul ei, și ceea ce ea nu-și arată, 

Fireşte revelându-se duhului tău, 

Nu-i smulgi cu pârghii și șuruburi niciodată. 
Unelte vechi, pe care nu le-am folosit, 

Voi staţi aci, rămase din părinți, 

Cilindre, voi vă înnegriți 

Cât timp această lampă vă afumă. 

Mai bine-agoniseala s-o fi risipit, 

Decât cu ea în cârcă să asud aci! 

Ce-ai moștenit de la părinţi, 

Trudind s-agonisești din nou să fie-al tău. 

Ce clipa născocește, poate folosi, 

Dar ceea ce nu folosește, balast e numai 

Din cale-afară greu. 


De ce privirea spre-acel loc se-ndreaptă? 
Sticluța-aceea-i pentru ochi magnet. 

De ce acuma mi se luminează-ncet 
Precum se face când într-o pădure neagră 
Neașteptat apare luna-ntreagă? 


Salut, tu unică fiolă, 

Pe care cu evlavie o iau și cu ardoare. 

În tine eu cinstesc umana artă și inteligență. 
Tu, a suavelor adormitoare seve chintesență! 
Extract plăcut al tuturor puterilor omorâtoare, 
Dovadă fă stăpânului de-a ta favoare! 

Te văd, se liniștește suferința, 

Te iau, se domolește străduința. 

Mareea duhului, scăzând, s-a-ntins, 

Pe marea-naltă iată-mă împins. 

Oglinda apei strălucește-n lung și-n lat, 

Spre noi limanuri sunt chemat. 

Un car de foc plutește, cu aripi ușoare, 
Spre-a mă lua. Sunt gata, tu, natură, 

Să mă ridic și să străbat eterul 

Spre-o ţintă nouă de activitate pură. 
Ce-naltă viață, ce divină voluptate! 

Tu, vierme încă adineauri, meritate 

Îţi sunt acestea? Soarelui, cu hotărâre, 
Întoarce-i grabnic al tău spate, 

Că-i pământean și el! Şi îndrăznește 

Să dai în lături porțile, pe lângă care 
Atât de bucuros se furișează fiecare! 

E timpul, în sfârșit, să dovedești cu fapte 
Că bărbăteasca demnitate 

Nu-i mai prejos de măreția cea zeiască, 
Nu tremură în pragul tenebroasei peșteri, 
Unde închipuirea singură la chin 
Condamnă-se, și nu evită trecătoarea 
Cu gura-ncinsă de tot focul infernal; 

În stare e ăst pas să-l săvârșească 

Chiar dac-ar fi să cadă în neant. 


Te iau, tu, cupă pură de cristal, 

Dintru firidă, să primeşti licoarea. 

Tu străluceai la părintești serbări de bucurie, 
E mult de-atunci și chiar mai ieri 

Înveseleai pe oaspeții severi. 

Splendoarea multelor icoane ce le porţi 

Și datoria celui care bea să le explice 

În rime, și să soarbă băutura dintr-odată, 
Îmi amintesc ale juneții nopți. 

N-am să te-ntind acum vreunui amic 

Și versuri despre tine nu voi zice. 

Iată un suc ce repede îmbată; 

C-o brună revărsare-ți umple golul. 

Eu l-am gătit, eu l-am ales cu cugetul deplin. 


Această cupă, cea din urmă, 
Salut înalt, eu ţie, dimineaţă, ţi-o închin! 


Duce cupa la gură. 
Dangăt de clopote și cântare de cor. 


CORUL ÎNGERILOR 


Hristos a-nviat! 
Bucurie Celui 

De moarte învins, 

Pe care păcatele, 
Moștenitele, furișatele, 
Greu l-au încins! 


FAUST Ce murmur cunoscut, ce sunet lin 
Îmi smulge cu putere cupa de venin? 
Voi clopote înalte, pe pământ 


Vestiţi de Paști întâiul ceas? 

Voi coruri, ziceţi voi mângâietorul cânt, 
Ce a sunat din guri de îngeri la mormânt 
O veste bună aducând? 


CORUL FEMEILOR 


CORUL ÎNGERILOR 


Cu mirodenii 

L-am uns, l-am încins. 
Noi credincioasele 

În mormânt l-am întins. 
Cu inuri și pânze 

Trup învălirăm. 

Pe Hristos în mormânt 
Nu-l mai găsirăm. 
Hristos a-nviat 

Din groapa de lut. 
Fericit iubitorul 

Care-a trecut 

Prin marea-ncercare 
Mântuitoare! 


FAUST De ce mă căutați, în praful meu, senine, 
Voi sunete cerești, puternice și line? 
Voi sunteți pentru suflete domoale. 

Ce bucuros solia bună o ascult, 

Dar din credință nu-mi rămase mult. 
Minunea-i al credinţei prunc 

Cel mai iubit. Nu îndrăznesc s-arunc 
Privirea către sferele de unde 

Suava veste-auzul îmi pătrunde. 
Obișnuit din tinereţe cu-acest sunet, 

EI și acum mă cheamă la viață. 

Cădea sărutul cerului cândva 

Pe fruntea-mi aplecată sâmbăta. 

Suna îmbelșugat un clopot. Rugăciunea 
Avea ardori pe-atunci ca pasiunea. 

Și o dorinţă neînțeleasă mă mâna 

Să merg pe câmpuri și-n dumbravă, 
Simţeam din lacrimi cum se închega 

O lume-n mine și o slavă. 
Cântarea-aceasta îmi vestea 

Serbarea primăverii și norocul tinereții. 
Copilăreasca amintire și simţire 

Azi mă opresc la marginile ceții. 
Cerești cântări, lungiţi-vă-n ecou! 
Răsare lacrima, sunt al pământului din nou. 


CORUL ÎNVĂȚĂCEILOR  Înmormântatul 


De jos ridicat, 
Sublim înviatul 
Măreţ s-a-nălțat. 
Avânt creator 

Spre ceruri îl mână. 
Ah, în durere 

Noi stăm în țărână. 
Maiestre, aici 

Noi stăm însetați, 
Tânjim după tine, 
În urmă lăsați. 


CORUL ÎNGERILOR Hristos a-nviat 

Din pânzele morții. 


Rupeţi voi, rupeți 
Cătușele sorții. 

Voi cari îl slăviţi, 
Voi cari îl iubiţi, 

Voi cari îl hrăniţi, 
Voi cari îl vestiți 

Pe pământ și pe ape, 
Vouă Maiestrul 

Vă este aproape. 


ÎN FAȚA PORȚII ORAȘULUI 


Trecători ies din cetate la plimbare, 


CÂTEVA CALFE DE MESERIAȘI Chiar într-acolo vă e placul? 


ALȚII 


ÎNTÂII 


UN UCENIC 


AL DOILEA 


AL TREILEA 


ALT 


TUL 


AL PATRULEA 


AL CINCILEA 


O SLUJN 


ALT 


ICĂ 


ELE 


ÎNTÂIA 


pii 


La casa vânătorilor ne ducem. 
Noi o luăm spre moară-n jos. 
Băieți, la curtea unde-i lacul! 
Dar drumul pân-acolo nu-i frumos. 
Tu încotro o iei? 
Cu ceilalți, dacă vrei. 


Să mergem la Burgdorf, că nu-i departe. 
Acolo ne așteaptă cele mai frumoase fete, bere, 
Și răfuieli de cea mai bună calitate. 


Ce vesel ești. Tovarășe, ce foc 

Te ia, a treia oară să te-ncaieri? 

Nu viu, mi-e teamă de-acel loc. 

Nu, nu! Eu în oraș mă-ntorc. 

Îl vom găsi desigur lângă plopi. 
Aceasta pentru mine n-ar fi un noroc. 
EI ţie ţi se va alătura. 

Cu tine numai va dansa. 

Din toate-acestea eu ce voi avea? 


ALTA Unde mai pui că astăzi fi-va 
Cu el și fata cea cu părul creț. Așa spunea. 


UN ELEV Ei drace, cum se fâțâie aceste fetișcane. 
Voi, coconași, ce-mi ziceți? Bune poame! 
Nu sunteți de părere c-ar fi bine 
Să le-nsoțim? Mi-ar fi pe plac. Eu unul 
Iubesc femeia, berea și tutunul. 

O DOMNIȘOARĂ Ei, iată-mi-i băieții ăștia cumsecade! 

Într-adevăr e o rușine! 
Ce splendidă societate ar putea să aibă, 
Dar fiecare dup-o slujnică se ține. 


AL DOILEA ELEV către primul Nu te grăbi, în urmă alte două vin. 

Sunt adorabil îmbrăcate. 
Cu una dintre ele sunt vecin. 
Mă prăpădesc de dragu-i. Ce domol 
S-apropie fetiţele la pas. 
Poate le prindem la taifas. 

ÎNTÂIUL ELEV Amice, nu! Eu unul nu mă rușinez. 
Cu sârg! Vânatul să nu-l pierdem. 
Duminica nimic nu mângâie ca mâna 
Ce-a măturat prin casă toată săptămâna. 

UN CETĂȚEAN Nu-mi place nicidecum noul primar. 
De când a fost ales, e tot mai fără de rușine. 
Și treburile nu merg bine. 
Vezi dumneata, e totul în zadar 
Necazurile vin în șiruri, 
Ne-aruncă-n spate tot mai grele biruri. 


UN CERȘETOR cântă Bunii mei domni, frumoase doamne, 
A voastră-i bucuria, a mea e umilința, 
Priviți-mă cu îndurare, 
Vedeţi-mi, alinaţi-mi suferinţa. 
Nu mă lăsaţi să cânt zadarnic. 
Om fericit e doar cel darnic. 

ALT CETĂȚEAN 


O zi pe care-o preaslăvește fiecine 
Zi de cules să fie pentru mine. 


Nu știu alt lucru mai plăcut duminica 

Și-n sărbători decât o convorbire 

Despre războaie, când departe-n Turcia cea mare 
Popoarele se-ncaieră, lovind cu-nverșunare. 

Să stai lângă fereastră, păhărelul să ţi-l bei, 

Și să priveşti pe râu vântrelele-n plecare, 

Iar seara când te culci, precum se face, 

Să binecuvântezi un veac de pace. 


AL TREILEA CETĂȚEAN Așa e. Spargă-și alții capetele cum le place, 


Încurce-se claie-grămadă. 
Numai la noi acasă, toate după rânduială, 
În forma lor străveche șadă. 


O BĂTRÂNĂ către domnișoare 


O DOMNIȘOARĂ 


ALTA 


SOLDAŢI 

Ce curățele-mi sunteți, sânge tânăr și plăcut! 
Cine la voi nu s-ar uita pierdut! 
Ei las"! Dar așa mândre nu mai fiți! 
Eu lesne vă fac rost de ceea ce doriți. 
Să ne grăbim, Agato! Mă feresc 
C-o vrăjitoare ca aceasta-n public să vorbesc. 
Ce-i drept, în noaptea Sfântului Andrei 
Ea-mi arătă pe unul dintre pețitorii mei. 
Și mie mi l-a arătat în apa de cleștar. 
Ca un ostaș era, cu alți viteji. Dar în zadar 
Mă-ntorc acum să-l văd ca ieri. 
Nu-l întâlnesc pe câmp, pe uliţi, nicăieri. 
Cetăți cu falnice, 
Înalte zidiri, 
Fete cu aspre, 
Mândre simțţiri, 
Sunt gata să cuceresc. 
Gata sunt, gata. 
Vitează e truda, 
Domnească răsplata! 

FAUST 


Trâmbiţa sune, 
Recruţii s-adune 
Pentru plăcere, 
Pentru durere. 
Iată-ne-n cete, 
Ce iureșş e-acesta, 
Ce dragă viaţa! 
Lua-vom, lua 
Cetăți și fete. 
Cetăți și fete 

Se vor preda. 
Vitează e truda, 
Domnească răsplata, 
Soldatul e gata. 


Faust și Wagner. 


Năvalnic s-a desprins din gheaţă râul, 
În primăvară mâl și piatră se prăvale, 
Nădejdea fericită înverzește-n vale. 

Și din gerar ce mai rămase 

În munții aspri se retrase. 

De-acolo iarna mai trimite-n goană 
Fiori de grindină pe-ogoare, 

Dar soarele ia albul la prigoană. 

Se mișcă-n germeni străduința 
Și-nvie totul prin culoare; 

Pe câmpuri încă nu e nici o floare, 
Dacă n-ai vrea femei și oameni 

Cu florile frumoase să-i asameni. 
Întoarce-te, din înălțimi să vezi 
Orașul revărsându-se-n livezi. 

Prin poartă iese-n mare-nvălmășeală 
Pestriţ norodul. Soarele nu-nșeală. 
Cu toţii jubilează-n înviere 

Cu învierea Domnului deodat'. 

Din case joase, din chilii cu var surpat, 


Plimbare în fața porții oraşului. 


„Aici sunt om, 
Aici mi-e-ngăduit să fiul“ 


Din truda meseriilor, ce-atâta grijă cere, 
Din pravila simţită-n oase, 

De sub povara coperișelor de case, 

Din străzi cu bolți, din a bisericilor noapte, 
Au fost cu toţii scoși, scoși în lumină. 
Vezi numai, vezi cum pâlcuri-pâlcuri 
Își taie cale prin livezi și prin grădină. 
Pe râu întrezărești departe-n larg 
Ici-colo câte-o luntre veselă și plină, 

Și grea, să se scufunde-aproape, 
Corabia pitică înălțând catarg. 

Chiar colo sus pe crestele de dealuri 
Lucesc culori de pestrițe veșminte. 
Parcă aud și zvonul satului, în valuri. 
Aici e-adevăratul cer, al celor mulți. 

În mic și-n mare, 

Ce mulțumire-n pieptul viu! 

Și strigă-n chiot fiecare: 

Aici sunt om. 

Aici mi-e-ngăduit să fiu! 

WAGNER Plimbările cu dumneavoastră-n zile rare 
O cinste sunt și o dobândă totdeauna. 
Dar singur nu m-aș rătăci pe-aici, 

Căci sunt potrivnic bucuriilor vulgare, 
Urăsc din inimă tumultul, cetera, 
Aceste țipete și jocul de-a popici. 

Ei urlă parcă ar avea pe dracu-n pântec, 
Spunând că asta e petrecere și cântec. 


ȚĂRANI sub tei. Dans și cântare 


Ciobănaș veni la joc, 
Cu brâu lat pe la mijloc 
Și în inimă cu foc. 

Se juca în toi sub tei, 
Ce vârtejuri la un loc! 
E-he-hei! E-he-hei! 


56 


Ciobănașul se lovi 

Pe la spate, mai în jos, 
De un spate mai frumos, 
Și de-o fată pe sub tei. 
Zise fata: Ce prostii! 
E-he-hei! E-he-hei! 


Dară jocul se porni, 
Nebunește în ocol, 
Jumătate sânul gol 

Se vedea în salt sub ii. 
Dar și alte bucurii 

Se mai iscă pe sub tei! 
E-he-hei! E-he-hei! 


UN ȚĂRAN BĂTRÂN Domnule doctor, ce frumos 


FAUST 


Din partea dumneavoastră, mare cărturar, 
Pe-aici să daţi, prin partea noastră, 
Amestecându-vă-n norodul cel de jos. 
Luaţi în schimb acest urcior de lut 

Pe care proaspăt l-am umplut. 

Să închinăm. Să nu vă stingă numai setea: 
Aceasta vă urăm, cu vorbe 

Stângace poate, dar din inimă-nălțate. 
Câţi stropi cuprinde — atâtea zile 

Mai fie-vă din ceruri numărate! 

Primesc împrospătarea mulțumindu-vă 
Din suflet! 


Norodul se adună în preajmă. 


UN ȚĂRAN BĂTRÂN Cu adevărat frumos 

Din cale-afară e că-n zi de bucurie 
Veniţi, căci după cum se știe 

Ne-aţi fost alăturea și-n zile de urgie. 
Atâţia sunt încă în preajmă 

Din cei pe care tatăl dumneavoastră 
I-a mântuit de friguri blestemate, 


Când a curmat bolejniţa în țara noastră. 
Și-atunci, cu toate că așa de tânăr încă, 
V-aţi dus prin casele-nciumate. 

Atâția morți scoteau prin porți, 

Dar dumneavoastră, teafăr ca o stâncă, 
Aţi biruit amarnica-ncercare. 

Celui ce ajuta i-a ajutat 

De sus îndurătorul mare. 


TOȚI Urări de sănătate celui vrednic! Multe, 
Ca să mai poată îndelung s-ajute! 


FAUST Să v-aplecați în fața Celuia de Sus, 
Care ne-nvaţă s-ajutăm, 
Și ajutor trimite-ne nespus! 


Se duce mai departe cu Wagner. 


WAGNER Ce simțământ te-ncearcă dintr-odată, 
Când cinste-atâta ţi se-arată? 
Prea fericit e-un mare om, ce după darurile sale 
Asemenea dobândă poate să culeagă! 
Părinţii și copiii, cu privire trează, 
În cale-ţi ies, și fiecare-aleargă și întreabă. 
Vioara amuţește, dansatorii contenesc, 
Tu treci, în șiruri toți s-așează, 
Căciulile în slavă, una după alta, zboară. 
Văzut-ai cum din toate părțile i-aduni? 
Puțin lipsește și-ar îngenunchea 
Ca-n fața unei venerabile procesiuni. 

FAUST. Încă vreo câțiva pași până la piatră. 

Aci ne odihnim, unde-n atâtea rânduri 
Am poposit muncit de gânduri. 
Dedatu-m-am aci și postului și rugăciunii. 
Plin de nădejde, cu credinţă, cu suspine, 
Cu lacrimi, am crezut să pot obține 
De la cerescul Domn sfârșitul ciumii. 

WAGNER 

Batjocură îmi par aplauzele cu care unii 
Mă-ntâmpină. O, de-ai vedea în mine! 

Ai înţelege-atunci cât de puţine 

Sunt meritele tatălui și ale mele. 

Om onorabil a fost tata, dar întunecat. 
Asupra firii și a sfintelor arcane' 

Gândea, nu necinstit, dar într-un fel ciudat, 
Cu grele osteneli, de vrei, însă cam apucat. 
Se închidea, cu ceata lui de-adepți, 

În neagra lui bucătărie și gătea pe îndelete, 
Unea contrarii, după lungi reţete. 

Un roșu-leu? cu crinul alb se logodea 

În blândă și domoală baie, zilnic. 

Apoi, împerecheaţi în flacără, cei doi 
Trecuţi erau dintr-un alcov+ în altul, silnic. 
Când într-un joc de aprige culori 

Crăiasa tânără se alegea în zori, 
Medicamentul era gata. Oamenii mureau. 
Dar nimeni nu-ntreba: se face vreunul sănătos? 
Astfel cu infernalele tertipuri 

Prăpăd făcurăm prin aceste văi, mai fioros, 
Decât făcuse ciuma. Însumi dat-am din otravă 
La mii de oameni. Toţi s-au stins. 

Și-acum văzuși cum suntem ridicați în slavă, 
Noi, noi netrebnicii și ucigașii! 

De ce v-aţi tulbura-ntr-atât că-i rușinos? 

Eu cred că omul face îndeajuns 

Când se deprinde conştiincios 

În arta ce i-o lasă-naintașii! 

Când tânăr ești și tatăl ţi-l cinstești, 


1. Arcane — în alchimie: taine ale naturii. 

2. Roșu-leu — în alchimie: oxid roșu de mercur. 
3. Crinul alb — în alchimie: acid clorhidric. 

4. Alcov — în alchimie: retortă. 

Știința lui cu bucurie-o moștenești. 

Iar dacă, mai târziu, știința însuţi o sporești, 
Putea-va fiul tău s-ajungă unde tu nu ai ajuns. 
Ești fericit că ai încă nădejdea, printre-aleși, 
Din astă mare-a rătăcirilor să ieși. 

De aceea ce nu știm, noi am avea nevoie. 
Ceea ce știm, doar anevoie ne va folosi. 

Să nu ne înnegrim însă cu jale 

Această oră ce ne iese-n cale. 

Priveşte cum în jerăgaiul soarelui de-apus 
Lucesc colibele pe creste sus. 

S-apleacă ziua. Soarele se duce să stârnească 
În alt ţinut viața. 

De ce de pe tărâm o aripă nu mă ridică 

Pe urma lui să plec, lăsând în urmă ceața? 

În veșnica lumină a-nserării 

Eu lumea calmă aș vedea-o la picioare, 
Incendiate culmile deasupra văilor domoale, 
Și râuri de argint curgând în fluviul de aur. 
Nu mi-ar zădărnici zeiasca fugă 

Nici muntele și nici sălbaticul coclaur. 

Ce calde golfuri marea îmi deschide 

În fața ochilor mirați să strălucească. 

Dar zeul parc-ar vrea să asfințească. 

Și iarăși se trezește-n mine-ndemnul 

Să zbor din nou, să beau eterna lui lumină, 
În spate noaptea, înainte ziua, 

Deasupra cerul, iar sub mine unda lină. 
Frumos e visul. Soarele apune însă. 

O, cât de greu la aripa neobositului meu duh 
O aripă trupească i se-adaugă prin văzduh. 
Dar fiecăruia din naștere i-e dat 

Să zboare cu simţirea-n lung și-n lat, 

Când sus, pierdută-n spațiul vânăt, 

Își deapănă răsunătorul cântec ciocârlia, 
Când peste înălțimi și brazi de veacuri 


Plutește vulturul făcând ocol, 
Când peste-ntinsuri, peste lacuri, 
Cocorii-o ţin spre patriile lor. 

WAGNER Avui și eu momente de ciudate-avânturi, 
Dar niciodat-asemenea îndemn 
Eu n-am simțit. Îmi place să mă plimb pe câmpuri, 
Dar păsări anevoie aș putea să pizmuiesc. 
Găsesc, dacă-mi îngădui, mult mai demn 
Prin cărți să răsfoiești cu bucurie. 
Ce-nălțătoare nopțile de iarnă sunt, 
Când filă după filă-ntorci. Iar când 
Un pergament îți cade-n mână, 
Te simți în cer întreaga săptămână. 

FAUST 'Tu-ţi știi doar unul din îndemnuri, 

De n-ai cunoaște niciodat' pe celălalt! 
Ah! două suflete-s în mine! Cum se zbat 
În piept, să nu mai locuiască împreună! 
Unul de lume strâns mă ţine, încleștat 
Cu voluptate, celălalt puternic 
Către cerești limanuri mă îndrumă. 
O, duhuri dac-ar fi în aer 
Din cele ce domină între ceruri și pământ, 
La mine le-aș chema din auriul vânt, 
Spre-o nouă viață să mă ducă, 
Cu împliniri ce nu înșală. 
O, dac-o mantie de vrajă-ar fi a mea, 
Și dacă-n țări străine m-ar purta, 
Nu aș schimba-o pentr-o mantie regală. 

WAGNER Nu invoca știuta ceată, 
Ce revărsându-se prin aburii de seară, 
La curmături și la răspântii, omului 
Mii de primejdii îi prepară. 
Din miazănoapte! spirite în stol 


1. Wagner își expune aici credinţa sa în existența unor „spirite“ ale celor patru 
regiuni ale lumii, potrivit celor patru puncte cardinale ale orizontului. 

Vin peste noi cu limbi-săgeți, 

Din răsărit alt cârd ne dă ocol 

Să se hrănească cu plămânii noștri. 
Cărarea ne-o aţin pe la amiază 

Și alte duhuri, din deșert venind. 

Din asfințit o ceată-ntâi ne-mprospătează, 
Ca să ne-nece-apoi, meleaguri pustiind 
Spre-a ne-nșela, cum se alintă! 

Ascultă bucuros, ca să ne tragă-n cursă. 
Din cer că sunt trimise — așa se-nfățișează. 
Vorbesc ca îngerii, ca să ne mintă. 

Să mergem însă. Ceaţa cade ca mătasa. 

Se răcorește. Înserează. Ne așteaptă casa. 
Dar ce staţi astfel, cu neliniște 

Privind departe? 


FAUST Nu vezi un câne alergând prin miriște? 
WAGNER I-am prins de veste. Nu i-am dat vreo-nsemnătate. 
FAUST Observă-l numai. Vezi? Ce crezi că e? 


WAGNER Un pudel, care-n felul său aparte 

Adulmecă o urmă. 
FAUST Nu vezi cum face 

Prejuru-ne spirale? Vine mai încoace. 
Și dacă nu mă-nșel, o dâră de văpaie 
El lasă pe întortocheata-i cale. 

WAGNER Un pudel negru-i tot ce văd. 
O amăgire a vederii — restul. Nu te tulbura. 


FAUST. Și totuși, parcă ar întinde magice capcane 
În jurul nostru pentru-a ne lega. 
WAGNER Nesigur sare și-l cuprinde teama 
Aci în fața noastră, luând seama 
Că nu e domnul său, ci doi necunoscuți. 
FAUST Se îngustează cercul. lată-l lângă noi. 
WAGNER Ei, vezi? Un câne e aci, 
Nu duh. Sfios încearcă-a mârâi. 
Din coadă dă. Apucături de câne-n toate! 


62 


FAUST 

FAUST 

FAUST 


Vino cu noi! Ei, haide, vino! 

E-un pudel nebunatic. 

De stai, se-oprește și el, și socoate. 

Și de-i vorbești, se-nalță-n două labe. 
Ridică-n grabă ce din mână-ți scapă. 

Și ar sări după baston în apă. 

Poate că ai dreptate. Nu-i găsesc nici eu 
Vreun semn de spirit. E-un dobitoc dresat. 


Un câne, când e bine educat, 
Câştigă și favoarea unui înțelept. 
Atenţia o merită-ntru totul, 

EI, al studenţilor școlar deștept. 


Intră împreună pe poarta orașului. 


ODAIE DE STUDIU 


intrând cu cânele 

Venind din câmp, pe care bezna grea se lasă, 
Intrăm acuma doi în casă. 

Plimbarea-n larg, sărbătorescul drum, 

Un suflet au trezit în noi mai bun. 
Sălbaticele-ndemnuri, iată-le c-au aţipit, 

Și ogoiat e zbuciumul nestăvilit. 

Iubirea omenească ne cuprinde, 
Dumnezeiasca dragoste s-aprinde. 


Stai molcom, câne! Nu fugi încoaci și-ncolo. 
Ce-adulmeci mirosind pe lângă prag? 
Așază-te mai bine după sobă. 

Îți dau și-o pernă pentru colțul drag. 

Pe deal, cu sărituri și cu târcoale, 

Ne-ai înciudat, ne-ai veselit. 

Primește-acum din parte-mi îngrijirea 

Ca oaspete bine-venit. 


Când în chilia noastră strâmtă 
S-aprinde, prietenește, lampa scundă, 

Lumina vrea în suflet să pătrundă, 
Și zi se face-n inima ce se frământă. 
Înțelepciunea-ncepe să grăiască, 
Nădejdea prinde a-nflori. 

Te-apucă dor de revărsările vieții 

Și de-ale vieţii obârșii. 


Câne, nu mârâi! Cu muzica cea sfântă 

Un animalic sunet, cum e-acesta, anevoie 
Se potrivește. Oamenii se strâng 

Și mâna-și dau spre a cârti mișei, 

Când nu pricep ceva. E obiceiul lor nătâng 
În fața frumuseții și a binelui ales 

Să mârâie, când nu le este pe-nţeles. 

Vrea cânele să se încrunte ca și ei? 


Ce repede în mine s-a curmat 

Izvorul mulțumiri. 

De ce, vai, fluviul așa de grabnic seacă, 
Lăsându-mă pe țărmuri însetat? 
Dezamăgirea de la mine treacă! 

Lipsiţi de ceea ce adapă, 

Vom prețui mai mult cerescul element 
Și revelaţia ce nicăieri nu arde 

Mai viu ca-n Noul Testament. 
Mă-ndeamnă nu știu ce, străvechiul text 
Cu inima curată să-l privesc, 

Sacrul izvod 

În graiul meu iubit să-l tălmăcesc. 


Deschide un volum și încearcă să traducă. 


Stă scris: „La început a fost Cuvântul.“ 

Mă și opresc. Cine m-ajută să fac pasul? 
Cuvântul? — Nu pot să-l preţuiesc așa de mult! 
Altfel va trebui să-l tălmăcesc, 

Dacă de spirit eu ascult. 

Stă scris: „La început a fost Ideea.“ 

Dar cântărește bine-ntâiul rând, 


Ca pana să nu fugă, slove goale așternând. 
Ideea e, ce-nfăptuiește și creează totul? 

Ar trebui să scriu: „La început a fost Puterea.“ 
Dar iată că scriind sunt îndemnat 

Să nu fac nici aici popasul. 

Din ce adâncuri vine șoapta? 

M-ajută Duhul și-mi dă sfat: 

La început voi pune Fapta. 


De vrei cu tine, câne, să-mi împart chilia, 
Te rog atunci să-ți curmi 
Lătratul, urletul cu care scurmi 
Şi stânjenești tovărășia. 
Unul din doi 
Va trebui să iasă. 
Așa e legea printre noi. 
Ușa-i deschisă. Slobodă-i plecarea! 
Dar ce sunt nevoit să văd? 
E umbră sau aievea e? De speriat, 
Cum crește cânele în lung și-n lat! 
Puternic se ridică, mare. 
De câne nu mai are-nfățișare. 
Adusu-mi-am în casă o fantomă! 
Hipopotam, s-ar zice, 
Cu ochi de foc și groaznici colți. 
Te știu. Tu-mi ești aicea pe sub bolți! 
Pentru asemenea prăsilă infernală 
Cheia lui Solomon e bună, 
Nu-ncape nici o îndoială. 
SPIRITE pe coridor Înăuntru prins e unul, 
Staţi afară și nici unul 
Nu mai intre. Stă în cursă 
Vulpea iadului și nu se 
Va putea din fier desprinde. 
Însă voi luaţi aminte. 
Să plutiţi în sus și-n jos 

Ca să-i fie de folos. 

Staţi prin preajmă și-n ocol 
Daţi din aripi ca un stol. 
Mult pe poftă ne-a făcut. 
Prins e, dar nu pentru mult. 


FAUST Din patru unul dacă este, 
Nevoie am de-o vrajă din poveste: 


Dispară salamandra!-n foc, 
Undina? să se facă joc, 
Silfidas să se risipească, 
Coboldul+ să se ostenească. 


Cine nu știe 

Puteri și stihie 

Din ape, văzduhuri, 
Nu e maiestru, 
Stăpân peste duhuri. 


Să piei în flăcări, 
Salamandră! 
Topește-te-n murmur, 
Undină! 

Aprinde-te-n lumină, 
Meteorică silfidă, sus. 
Ajută la vatră, 
Incubus5, Incubus. 


Nici unul din patru 

Nu este în fiară. 

Ea stă liniștită, rânjește cu colții afară. 
Nu pare atinsă la pântec 


1. Salamandra — în alchimie: simbol al focului. 
2. Undina — în alchimie: simbol al apei. 

3. Silfida — în alchimie: simbol al aerului. 

4. Cobold — în alchimie: simbol al pământului. 
5. Incubus — alt simbol al pământului. 

Mai dinadins. O, vrei un descântec 
Și mai puternic? 


Ce eşti, amice? 

Din iad evadat? 
Privește-atunci semnul" 
Acesta, la care s-apleacă 

Și cetele negre. Priveşte aici! 


Se umflă acum cu ţepi de arici! 


Lepădătură de bl&stem ce ești! 

ÎI poţi citi? ÎI dibuiești? 

E semnul celui ce n-are izvor, 

Al Celui Nespus, 

Al Celui prin lume din cer revărsat, 
Al Celui subt coaste străpuns. 


Ce duh îl paște, cum îl cheamă, 

De creşte ca un elefant 

Și umple spaţiul întreg 

Și ca o ceaţă se destramă? 

Nu te sui până la grindă în odaie! 

Întinde-mi-te la picioare! Știu să leg 

Și să dezleg! 

Vezi doar că nu ameninţ în zadar. 

Te dovedesc cu sfânta sfintelor văpaie. 

Nu aștepta arzânda, întreita lumină”! 

Nu aștepta 

Să-mi pun în joc arta deplină! 
MEFISTOFEL apare, în timp ce ceața se destramă, îmbrăcat 

ca un scolast călător?, de după sobă 


Porunca este-a voastră. Gata-s să servesc. 
De ce atâta larmă și necaz? 


1. „Semnul“ despre care vorbește Faust e crucifixul. 
2. Prin „întreita lumină“, Faust înțelege trinitatea. 
3. Dascăl de scolastică. 

FAUST 


MEFISTOFEL 


FAUST 


MEFISTOFEL 


FAUST 


MEFISTOFEL 


FAUST 


MEFISTOFEL 

Acesta fost-a așadar ascunsul sâmbure 
Al cânelui! Un călător scolast? Rizibil caz! 


Salut pe învățatul domn 
Ce mă făcu s-asud din greu. 


Cum te numeșşti? 


Neînsemnată mi se pare-această întrebare 

Din partea unuia ce-atât dispreț arată 

Pentru cuvânt și care mai presus 

De aparențele amăgitoare 

Se străduiește numai spre esențe și-adâncimi, mereu! 


La dumneavoastră, domnii mei, esența 

De obicei din nume se citește, 

Și-aceasta foarte lămurit s-arată 

Când cineva un zeu al muștelor, 

Un mincinos, un coruptor, de pildă, vă numește. 
Ei bine, spune-mi numai, cine ești? 

O parte sunt dintru acea putere 

Ce numai răul îl voiește, 

Însă mereu creează numai bine. 

Ce vrei cu-asemeni ghicitori să spui? 

Sunt spiritul ce totul neagă. 

Și cu dreptate, dat fiind că tot ce naște și devine 
E vrednic să se prăpădească. 

Nimic să nu mai ia ființă-ar fi mai bine. 

Astfel cam tot ce voi numiți păcat, 

Distrugere și rău 

E însuși elementul meu. 

O parte te numești, dar stai întreg în față-mi! 


Un adevăr ţi-am spus, simplu de priceput. 
E drept că omul, o, bicisnicul netot, 

Se crede-obișnuit un tot. 

Eu însă sunt parte din partea care la-nceput 
A fost chiar totul, parte sunt din noaptea 
Ce și-a născut lumina, 


Mândra lumină, care mumei nopți 

Vrea să-i răpească-ntâietatea, bat-o vina! 
Un lucru știu, oricum s-ar strădui, 

Lumina nu va izbuti, 

Căci strâns legată e de corpuri, 

Din corpuri vine și înfrumusețează corpuri, 
Un corp o poate-n drum opri. 

Așa nădăjduiesc, că mult nu va mai dăinui, 
Deodat” cu corpurile va pieri. 


FAUST. Îţi bănuiesc acum îndatorirea de pitic! 

Nu poţi să nimicești nimic în mare, 
Încerci cu mărunțișul și în mic. 

MEFISTOFEL E-nvederat că asta nu-i ispravă. 
Ce se opune marelui Nimic, 
Acest ceva, această lume fără slavă, 
Orice aș fi-nceput, rămâne-n neclintire. 
Cu valuri încercai s-o clatin, cu furtuni, incendii. 
Ce liniștită pân la urmă stă întreaga Fire. 
Iar oameni, dobitoace, ce mai zic, 
Prăsila de blestem n-o vatămi cu nimic. 
Și câți am îngropat și până-acum! 
Dar veșnic un nou sânge-și face drum. 
Și nu mai contenește. Nebunia te cuprinde. 
Din aer, apă și pământuri 
Semințele, cu miile, se-nalță-n vânturi, 
În umed și uscat, în cald și-n rece. 
Noroc că flacăra e patrimoniul meu, 
Altfel și-n ea viața ar spori mereu. 


FAUST. Și astfel tu, Puterii ce creează 
Din veac în veac, în plină-amiază 
În față îi ridici un pumn drăcesc, 
Ce în zadar cu viclenie se-ncleștează. 
Încearcă altceva să-ncepi, mai viu, 
Tu straniu al Haosului fiu! 

MEFISTOFEL Voi căuta să mă gândesc, 
Dar despre-aceasta altă dată. 
Pot oare-acuma să mă depărtez? 


FAUST Nu văd de ce-ai mai întreba. 
Ne cunoscurăm în sfârșit, o, da — 
Poţi să mai vii, precum ţi-e voia. 
Aci-i fereastra, colo ușa, 
Și-un horn de-asemenea, de-i simţi nevoia. 


MEFISTOFEL S-o spun pe față? N-aș putea să plec... 
E-o mică piedică, pe unde-i dat să trec. 
În prag un semn e scris, să apere de nu știu cine. 
FAUST O pentagramă!-ţi face griji? Nu-i șagă? 
Dar spune-mi, fiu al iadului, 
Dacă aceasta e o vrajă ce te leagă, 
Cum ai adus-o, de-ai intrat? 
Un duh de teapa ta cum s-a-nșelat? 
MEFISTOFEL Priviţi-l, semnul. Nu e tras cum se cuvine. 
Unul din unghiuri, care dă-n afară, 
E, precum vezi, puţin deschis — 


FAUST A-ntors-o întâmplarea bine. 
De-acum prizonier îmi ești, așa s-ar zice. 
Ispravă ca de vis! 
MEFISTOFEL Venind de-afară, cânele nu a băgat 
Nimic de seamă când sări în casă. 
Acuma chestia se vede altfel: 
Și diavolul nu poate să mai iasă. 


FAUST Dar cum se face că nu-ncerci din casă 
Să ieși pe-acolo, pe fereastră? 
MEFISTOFEL Așa e pravila, a duhurilor, dracilor: 
Pe unde au intrat, pe-acolo trebuie să iasă. 
FAUST. Își are deci și iadul legile și dreptul? 
Ne-am bizui, cu alt cuvânt, pe rânduiala vracilor. 


1. Semn magic, reprezentând o stea cu cinci colțuri. 

MEFISTOFEL 


FAUST 


MEFISTOFEL 


FAUST 


MEFISTOFEL 


FAUST 


MEFISTOFEL 


SPIRITELE 


Vai 


E bine-așa, căci s-ar putea atunci pe sigure 
Temeiuri încheia un pact cu dumneavoastră. 
Din ceea ce făgăduiesc, nimic nu se precupeţește. 
Îngăduit îţi e să-ți stâmperi dor și sete. 

Pe scurt aceasta însă nu se poate formula. 

Va trebui să stăm de vorbă pe-ndelete. 
Acuma însă rogu-vă supus 

Drumul să-mi dați, precum am spus. 

Mai stai puţin, să întregești povestea bună 
Cu care începuși să-mi cânţi în strună. 

Să mă lăsaţi acum. — Mă-ntorc eu iarăși, în curând, 
Atunci putea-vei să-ți destăinui poftă, gând. 
Nu eu sunt cel ce după tine-am alergat. 

Tu însuți ai căzut în cursișoară. 

Cel ce a prins odat' pe dracul, să și-l ţină, 
Căci nu-l va prinde-așa ușor a doua oară. 

De vreți, sunt gata să rămân, 

Tovărășie să vă țin; sunt gata, dar condiționat. 
Îngăduiţi-mi să v-alung urâtul, timpul, 

Cu meșteșugurile unui drac umblat. 

Arată-ți arta-n care te pricepi. 

Da, bucuros privesc. Eşti liber să începi. 
Amice, pentru simțurile tale 

Vei dobândi în ora-aceasta 

Mai mult decât în ani de zile. 

Îţi vor cânta duhuri subtile. 

Icoanele ce le-i vedea, frumoase-n stol, 

Nu sunt numai un joc de vrajă, gol. 

Mirosul tău, el însuși, se va desfăta, 

Și cerul gurii va simți plăcere, 

Simţirea ta se va-ncânta. 

O pregătire jocul meu nu cere. 

Începeţi dar, suntem cu toții în ocol. 


Negrele bolți 
Să dispară. 

Prin ceasul de seară 
Arate-se cerul. 
Privească de sus 
Albastru eterul. 
Destrame-se norii. 
Stelele, sorii 
Lucească nespus. 
Fiii tăriei, 
Frumuseţe bogată 
Plutească deasupra 
În sfera curată. 

Pe urmele lor 
Străbate un dor. 
Panglici fluturând, 
Veșmintele lor 

Pe țări s-au lăsat 

Și peste-un pridvor, 
Unde sub viță, 
Ținându-se-n gând, 
Ținându-se-n brațe, 
Iubiţii își spun 

Un cuvânt pe viață. 
Lujerii-mbracă 
Chioșc lângă chioșc. 
Strugurii cadă-n 
Teascuri și-n cadă. 
Râuri spumoase 
Vinuri revarsă, 
Trec printre pietre 
Și prin curate 

Vechi nestemate, 
Lasă în urmă 
Arsele vetre, 

Lacuri se fac 

Sub plaiuri ce tac. 
Păsări întâmpină 


« 


ăgiri de paradisuri'. 


îl adoarme pe Faust cu „am 


Mefistofel 


Soarele, marele. 
Zboară spre clarele 
Insule-n ape, 

Care pe valuri 

Se leagănă; insule 
Unde pe maluri 
Coruri ghicim, 

Unde pe câmpuri 
Hore zărim. 

Vârtejuri de hore: 
Unele-n loc pe sub ulmi, 
Altele trec peste culmi, 
Altele-n aer plutesc, 
Toate c-un chiot 

Spre focul ceresc, 
Hore sub brazi, 

Toate spre stele, 
Toate-n extaz. 


MEFISTOFEL L-aţi copleșit, aerienii mei copii. 

A adormit, precum i-ați descântat. 

Pentru acest concert vă sunt îndatorat. 

Tu încă nu ești omul — să-l ţii pe diavolul legat. 
Să-l desfătaţi cu dulci imagini, visuri, 

Să-l cufundaţi în amăgiri de paradisuri. 

Dar pentru-a despica vraja din prag, luaţi aminte, 
Am grabnică nevoie de un dinte 

De șobolan. Nu-mi trebuie descântec lung. 

Se și apropie tiptil 

Din colț, de undeva, un rozător docil. 

Al șobolanilor și al șoarecilor domn, 

Stăpânul muștelor, al broaștelor, păduchilor, 
Îți poruncește să apari de zor, 

Să rozi ce e de ros în prag. 

Și cum stăpânul unge pragul cu ulei, 

Iată că vii, sărind din noapte în vileag. 


La treabă deci, degrabă! Unghiul ce m-a țintuit 
Pe loc e chiar la margine. L-ai dovedit? 

O mușcătură încă! — S-a făcut! Așa! 

De-acum, visează, Fauste, până ce ne-om revedea! 


Iese, 


FAUST deșteptându-se Sunt iarăși eu cel înșelat? 


MEFIS 


MEFIS 


MEFIS 

FAUST 


TOFEL 
FAUST 
TOFEL 


FAUST 


TOFEL 


FAUST 


Așa dispar strigoii și vedenia. Să fie-adevărat 
Că visul m-a minţit c-un diavol, 
Și că un pudel mi-a scăpat? 


ODAIE DE STUDIU 


Faust. Mefistofel. 


Bate la ușă? — Intră! 
Cine la cazne mă va pune iară? 
Eu sunt. 
Intră! 
S-o spui și-a treia oară! 
Ei bine, intră! 
Vezi, așa îmi placi. 
Ne-om nărăvi unul cu altul, sper. 
Să-ţi iau la goană gărgăunii, 
De asta am venit, eu junele boier, 
În haină roșie, cu tiv de aur, 
C-o manteluță de mătase străvezie, 
C-o pană de cocoș la pălărie, 
C-o lungă, ascuţită spadă. 
Să te îmbraci și tu la fel 
Ca toată lumea să ne vadă. 
Pe scurt acesta-mi este sfatul — 
Descătușat și liber să descoperi 
Ce e viaţa! Iată largul! 
În orice haină, c-un suspin 
Simţi-voi pământeanul chin. 


MEFISTOFEL 


FAUST 


MEFISTOFEL 

Sunt prea bătrân, de joacă să mă iu, 
Prea tânăr sunt, fără dorinţi să fiu. 

Ce are lumea să-mi îmbie? 

Lipsă să duci, să-nduri prisosul din pustie! 
Acesta-i cântecul, eternul cântec 

Ce sună fiecăruia-n auz, 

Ce fiecăruia ni-l cântă 

De-a lungul zilelor un glas ursuz. 

Cu groază numai, dimineața mă deștept 
Cu-amare lacrimi — râu mă podidește 

În pragul zilei, care-n mersul ei 

Nici o dorinţă niciodată nu-mplinește. 
Chiar presimțţirea vreunei bucurii 
Scăzută e de cugetul prea treaz. 
Creaţiunea inimii zădărnicită e de mii 
De feţe-ale vieții urâţite de necaz. 

Când noaptea ar putea să fie scut 
Te-ntinzi înfricoșat în așternut. 

Odihnă nici atunci nu ai: sălbatice 

Vin visuri să ne biciuiască. 

Divinitatea, care-n pieptu-mi locuiește, 
În stare e pe dinăuntru să mă răscolească; 
Divinitatea, ce tronează sus și-o chem, 
În stare nu-i să pună ceva în mișcare. 

Și astfel existența mi-e povară, 

Dorită moartea, viața un blestem. 


Și totuși moartea niciodată 
Nu e un oaspete de tot bine-venit. 


O, fericit acela, căruia ea-i împletește 

Pe frunte-nsângerații lauri, fericit 

Acel, pe care după valvârtejul unui dans 
La pieptul unei fete îl găsește. 

O, dacă-n fața marelui, puternicului Duh 
Aș fi căzut extatic, neînsuflețit! 


Și totuși cineva nu a băut 
În noaptea aceea negrul suc. 


FAUST Să spionezi, se pare, nu ţi-e neplăcut. 
MEFISTOFEL Atoateștiutor nu sunt, dar multe știu. 


FAUST Dacă atunci din groaznicul tumult 
M-a scos un dulce sunet cunoscut 
Și mi-a-nșelat cu amintirea unui timp senin 
Un rest de simțământ astăzi străin, 
Acum voi blestema tot ce cu amăgiri 
Şi cu ispite sufletul îmbrobodește — 
Și tot ce-n astă peșteră de jale! 
ÎI leagă cu puteri de vrajă orbitoare. 
Să fie blestemată mai întâi părerea-naltă 
Cu care spiritul de sine însuși se îmbată! 
Lucirea aparentă, care bate 
La poarta simțurilor, fie blestemată! 
Să fie blestemat ce-n vis ne minte 
Și amăgirea gloriei și-aducerii aminte! 
Și blestemat, ce simțul proprietății lingușește, 
Femeie și copil, și plug și servitori! 
Să fie blestemat Mamân?, când cu comori 
La fapte îndrăzneţe ne incită 
Și când pentru plăceri trândave 
Ne potrivește pernele întru ispită, 
Blestem pe mustul strugurilor cadă 
Și-asupra paroxismului iubirii! 
Blestem nădejdilor! Blestem credinței, închinării! 
Și blestem mai ales răbdării! 
CORUL SPIRITELOR nevăzut Vai! vai! 
Tu ai distrus 
Frumoasa lume 
Cu pumn puternic. 
Ea cade fără nume. 
Un semizeu a nimicit luminile. 


1. Aluzie la imaginea „peșterii“ cu care Platon (427-347 î.Hr.) aseamănă „corpul“ 


(în Republica, începutul Cărții a VII-a). 
2. Mamon — zeu al bogățiilor la sirieni. În Evanghelii, o denumire dată diavolului. 

Noi ducem în neant ruinile. 
Deplângem în tristețe 
Pierduta frumusețe, 
Tu cel mai puternic 
Din fiii pământului 
Clădește-o încă o dată! 
Tu, fiul avântului, 

În pieptul tău 
Clădește-o din hău. 
Începe tu 

O nouă viață 

Cu cuget senin. 

O nouă cântare 

Să-ţi fie povaţă. 


MEFISTOFEL Aceștia-s cei mai mici 

Dintre amici. 

Ascultă-i numai ce sfătoși 

Spre fapte și plăceri 

Te-mping, te trag, 

De nicăieri. 

În lumea ce nu s-a sfârșit, 

Din singurătatea 

În care seve și visări s-au istovit, 
Te cheamă în larg! 


Dar încetează să te joci cu-amărăciunea 
Ce-ţi mistuie ca pajura rărunchii. 
Tovărășia, chiar și cea mai rea, ţi îngăduie 
Să simți că om ești printre oameni. Asta 
Nu-nseamnă să-ți amesteci coatele, genunchii 
Numaidecât prin pleava cea de rând. 

Nu-s eu chiar dintre cei mai mari, 

Dar dacă vrei, cu mine, pași și gând 

Pe drumuri, prin viață, să ţi-i porți, 

Sunt gata să ascult, și-așa, în dar, 

Să fiu al tău, din clipa-aceasta chiar. 


Însoţitor ți-aș fi prin timp 
Și, dacă m-ai găsi pe plac, 
Sunt sluga ta și toate ţi le fac. 
FAUST Și ce aștepți să-ți împlinesc în schimb? 
MEFISTOEFEL Ai încă pentru-aceasta timp, ai timp. 


FAUST Nu, nu. Căci diavolul nu face doar 
De dragul Celuia de Sus 
Ce-aduce altuia folos. Rostește-ţi clar 
Condiţia, s-o văd cum iasă. 
Astfel de slugi aduc prăpăd în casă. 
MEFISTOFEL Mă leg să te slujesc aici, să nu cunosc 
Popas, dorințele-mplinindu-ți. 
De-ar fi însă și dincolo să ne-ntâlnim, 
Să faci la fel, suflarea ostenindu-ți. 
FAUST Ce-i dincolo — nu-mi pricinuiește griji. 
De sfarmi această lume în ruine, 
Cealaltă poate să se nască după mine. 
Din ăst pământ îmi izvorăște bucuria, 
Și-acesta-i soarele ce-mi luminează suferința. 
De voi putea să mă despart de lumea-aceasta, 
Întâmple-se atunci orice, urmeze neființa. 
Nu voi să mai aud nimic 
Dacă și dincolo e ură și iubire, 
Dacă și-n celelalte sfere 
Exist-un nalt și un adânc ca-n astă Fire. 


MEFISTOFEL Atunci poți să-ndrăznești. Fă legământ 
Și câte zile-avea-vei pe pământ 
Te-i bucura de meșteșugurile mele. 
Îţi dau ce nici un om nu a văzut sub stele. 


FAUST Sărmane diavol, ce vrei tu să-mi dai? 
A fost vreun duh, al unui om, vreodată 
De tine priceput în năzuința sa înaltă? 
O hrană ce nu satură tu ai. Tu ai 
Și roșu aur, ce, fără odihnă, 
Din mână scapă ca argintul viu, 

Un joc tu ai, la care nimeni nu câștigă, știu, 

O fată, care-n braţe stându-ți 

Te și trădează cu vecinul, 

Divina bucurie a onoarei 

Când dispare, despicând, precum un meteor, seninul. 
Arată-mi fructul ce-nainte de-a-l culege putrezește, 
Și pomul ce din nou, 

În fiecare zi-nverzește! 


MEFISTOFEL Nu mă-nspăimântă-atare-nsărcinare, 
Pot să-ţi servesc asemenea comori la nesfârșit. 
Dar, bune prieten, cred că-i timpul 
Să ne gândim și la un praznic liniștit. 
FAUST Îndestulat, de m-oi întinde-n trândăvie 
Vreodat”, aceasta să mă coste capul. 
De poţi să m-amăgești cu lingușire 
De mine însumi mulțumit să fiu, 
De poţi cu vreo plăcere să mă-nșeli, 
Să fie ziua ceea ziua mea din urmă. 
Asta-i prinsoarea ce ți-o-mbiu. 
MEFISTOFEL Să fuel 
FAUST Dă mâna și lovește! Clipei de-i voi zice: 
Rămâi, că ești atâta de frumoasă! — 
Îngăduit îţi e atunci în lanţuri să mă fereci. 
Atuncea moartea bată-n turn din acioaia! zgomotoasă, 
Atunci scăpat de slujbă ești, cum se cuvine. 
Atuncea ornicul să stea, arătătorul cadă, 
Oprit să fie timpul pentru mine! 


MEFISTOFEL Ai cântărit ce spui? Nu voi uita-o. 


FAUST E dreptul tău. După cuvânt să iasă! 
Nu ai de-a face c-un semeț neghiob. 
De-ndată ce statornicesc, sunt rob! 
Al tău, al altuia, nu-mi pasă! 


1. Metal dur, format dintr-un amestec de aramă și cositor, la care se adaugă zinc 
şi plumb, și din care se toarnă clopote, sfeșnice, statui etc. 

MEFISTOFEL Chiar astăzi la doctoricescul praznic 
Ca servitor mi-oi face datoria. 
Un lucru însă! Rogu-te un rând sau două, 
Să am și scrisă mărturia. 

FAUST. Și slove vrei, pedant ce ești! 

N-ai cunoscut încă nici un bărbat, 
Nici un cuvânt dat de-un bărbat? 
Nu e de-ajuns că vorba mea rostită 
Mă leagă pentru totdeauna pe pământ? 
Când lumea curge-n vuiet 
Cu toate fluviile ei, 
Pe mine să mă țină-n loc un jurământ? 
Ne zace-n inimă această nebunie, 
Cine de ea s-ar libera cu bucurie? 
E fericit cel ce credința-n piept o poartă, 
De nici o jertfă rău nu i-a părea. 
Dar pergamentul, impregnat și scris, 
Pe toţi cu-nfiorare-i ia. 
Cuvântul încă-n pană moare. Să se știe! 
Acum pecetea, ceara, pieile* domină! 
Ce-mi ceri, tu spirit rău, să-ți fiu în stimă? 
Vrei bronz sau marmură, un pergament? Hârtie? 
Să scriu c-o daltă, c-un stilet, c-o pană? 
Eşti liber să alegi precum îți place! 

MEFISTOFEL Cum poți această vorbărie 
Numaidecât s-o umfli? 
Totul în puţin se strânge! 
Orice foiţă e de-ajuns. 
Și iscălești c-un strop de sânge. 

FAUST Dacă atâta doar te satisface, 

Cu fleacul ăsta facem pace. 


MEFISTOFEL E sângele un suc de tot aparte. 


FAUST Nu-ţi fie teamă c-o să rup această învoială. 
Se-ndreaptă-ntreaga-mi străduință cu putere 


1. Prin „piei“, Faust înțelege pergamentele. 

Pactul cu diavolul. 


„E sângele un suc de tot aparte.“ 


Tocmai spre ceea ce promit. Cuvântu-i spus. 
M-am cățărat puţin prea sus. 

Prin rangul tău mi-e locul. Ce durere! 
Marele Duh — dispreţ cules-am de la el! 
Natura — porțile mi le-a închis în față! 

Firul gândirii-i rupt, în ceață. 

Științele îmi pricinuiesc profundă greață. 
Să potolim prin văile simțţirii, 

Arzânde, toate patimile firii. 

Și rând pe rând, din învelișul lor de vraje, 
Minunile să le desfacem, drage. 

Să ne zvârlim în timp, în freamătu-i, cu dor, 
În rostogolul întâmplărilor! 

Să se perinde, cum se poate, 

Durere și plăceri, de toate, 

Succese și căderi, cum soarta vine; 
Adevăratul om nu stă degeaba. 


MEFISTOFEL Nu-ţi este pusă nici o ţintă, sau măsură. 
Și dacă pretutindeni e să guști vreo picătură, 
Din goană să apuci ceva, călcând cu dreptul sau cu 
stângul, 
Eu — poftă bună-ţi zic, 
Întinde mâna, și nu-mi face pe nătângul! 
FAUST 'Ţi-am spus, de bucurie nu mai este vorba azi. 
Mă dau vârtejului, plăcerii dureroase, 
Îndrăgostitei uri, amărăciunii ce împrospătează. 
Sunt vindecat de setea cunoștinței. 
Vreau pieptul să mi-l dau de-acuma suferinței. 
Ce-i este omenirii hărăzit să simtă, 
Să simt și eu, oricât ființa mea ar fi de strâmtă. 
Înaltul să-l cuprind în mine și adâncul ca-ntr-un caier, 
Să-adun în mine tot ce-i rază, tot ce-i vaier, 
Să mă lărgesc ca omenirea, să mă zbat și să veghez, 
Asemeni ei, la urmă, însumi să naufragiez. 
MEFISTOFEL O, crede-mă, de mii de ani eu însumi 
Încerc mâncarea, mestecând ce mi s-a dat. 
Dar între leagăne și dric nu-i unul 

Să mistuie bătrânul, acrul aluati. 

O, crede-mă, ăst tot ce-l vezi, ăst univers 

Făcut e numai pentr-un Dumnezeu nespus, 

Ce stă în veșnică lumină sus. 

Pe noi în beznă ne-a trimis, sub toate, 

Iar vouă vă priește numai zi și noapte.? 
FAUST Eu însă vreau! 


MEFISTOFEL Nu-s împotrivă! Până una-alta, 
Mi-e teamă doar de-un singur lucru: 
Timpul e scurt și lungă arta! 
Gândesc c-ai accepta poveţe, 

De pildă un poet să te înveţe, 

Cu gândul să colinde el prin lume, 
Îngăduie-i pe creștetul de cinste să-ți adune 
Tot ce e nobilă și rară calitate: 

A leului putere, îndrăzneală, 

A cerbului mișcare și iuțeală, 

Italic sânge înfocat 

Și nordică temeinicie. 

Să caute el cărarea, taina, 

Să fie generos, dar totodat” viclean, 
Să te îndrăgostească dup-un plan, 
Când, june, alta-ți va fi haina. 

Un domn ca ăsta de-aș găsi, 

Eu domnul Microcosmos l-aș numi. 


FAUST Ce sunt, în cele de pe urmă, dacă 
Coroana omenirii-n stare nu-s s-o cuceresc, 
Spre care simţurile toate năzuiesc? 


MEFISTOFEL Ce mai întrebi? Tu ești ceea ce ești! 
Peruci cu bucle — milioane poți să pui, 


1. Prin „aluat“, Mefistofel înțelege universul, pe care nici el însuși nu-l poate 
cuprinde, asimila. 

2. Oamenii sunt, urmărind ideea lui Mefistofel, spirite intermediare între spi- 
ritele întunericului și cele ale luminii. 

FAUST 


MEFISTOFEL 


FAUST 


MEFISTOFEL 

Să umbli poţi pe cataligi, hai-hui, 

Tu-n veci rămâi ceea ce ești! 

O știu. Știu că zadarnic bogăţiile 

Umanei minţi în mine eu le-am strâns. 

De mă opresc, sunt o făptură de deplâns: 
Nici o putere-n inimă nu s-a aprins. 

Mai sus sunt poate cu vreo două șchioape, 
Dar cu nimic de infinit nu-s mai aproape. 


Stimate — aceste lucruri tu le vezi 
Cum lucrurile-n genere se văd: 
S-o-ntoarcem mai cu iscusință, 
Cât ţine încă bucuria, înainte de prăpăd. 
Ce naiba! Sigur e că mâni, picioare, 
Și cap și dos sunt ale tale. 
E pricină această îndestulă să socot 
Că ceea ce eu gust și tot 
Ce folosesc, e mai puțin al meu? 
De pot vreo șase armăsari să mi-i plătesc, 
Nu e puterea lor și-a mea? 
Alerg și sunt un zdravăn om 
Cu douăzeci și patru de picioare la șosea. 
Înviorat, tu lasă-ți gândul trălălău, 
Și ia-o ață-n plină lume! 
Bicisnicul, ce-n speculație se pierde, 
E ca un dobitoc pe pajiște uscată 
Purtat în cerc de-un demon rău, 
În timp ce o pășune mândră, verde, 
Jur-împrejur în larguri i se-arată. 
De unde să începem? 

Nimic mai simplu. 
Iacă plecăm. Că-i loc acesta de tortură! 
Ce chip de viață e să-ţi plictisești școlarii? 
Nu-și are și urâtul o măsură? 
O treabă e aceasta pentru domn Chiorilă. 
La paie goale să-mblătești, nu-ți vine silă? 


FAUST 


MEFISTOFEL 


De altfel, lucrul cel mai bun ce-l știi 
Și-așa nu ţi-e permis unor copii a-l spune. 
Se și apropie pe coridor un june. 

Cu neputință-mi este să-l ascult! 


Bietul băiat așteaptă cam de mult, 
Neconsolat să nu ne plece. 

Dă-mi, rogu-te, scufia, haina — 

Cu masca asta-s dascăl mare — 

Se travestește, 

Să-l iau cu gluma și cu spirit rece! 

Un sfert de ceas, nu-mi trebuie mai mult. 
Tu pregătește-te pentru plecare. 


Faust iese, 


MEFISTOFEL în haina lungă a lui Faust 


ŞCOLARUL 

Disprețuiește numai rațiune și știință, 

Cea mai înaltă-a omului putere, 

Te lasă-nduplecat de vrăji și artificii, 

Cum spiritul minciunii ţi-o impune și ţi-o cere, 
C-atunci te dovedesc și ești al meu, fârtate! 
C-un spirit soarta l-a-nzestrat, 

Nestăvilit el veșnic înainte bate, 

În prea grăbita-i năzuință sare peste 
Măruntele, dar calde, bucurii terestre. 

O să-l târăsc prin plinele, sălbaticele văi 

Ale vieții și prin seacă neînsemnătate. 

Să jinduiască, să se zvârcolească, și pe loc 
Să se-nvârtească — nesătulului în față 
Mâncări și băutură să-i plutească; nici o apă 
Să nu-i aline setea-foc! 

Eva pieri. ÎI văd pierdut, 

Chiar dacă dracului el nu s-ar fi vândut. 


Un școlar intră, 


Mă port pe-aci de scurtă vreme, 
Și vin cu multă plecăciune, 


MEFISTOFEL 


ȘCOLARUL 


MEFISTOFEL 


ȘCOLARUL 


MEFISTOFEL 


ŞCOLARUL 


MEFISTOFEL 


ȘCOLARUL 

Să văd un învăţat pe care 

Cu toţii-l știu din mare nume. 

Curtoazia voastră mă încântă. 

Vedeţi un om cum sunt atâția. 

La alte uși ați mai bătut? 

La dumneavoastră caut scut. 

Sunt tânăr, drepte gânduri am și bună vrere. 
De-asemeni și un pic de-avere. 

Printre străini îmi dete drumul mama 
Numai cu greu. Vă rog să ţineţi seama 

De toate astea, şi că vreau să-nvăţ ceva cinstit. 


Aţi nimerit chiar locul potrivit. 


Simt totuși un îndemn, din nou să plec. 
Între pereţii-aceștia, pe sub boli, 

Nu prea îmi vine să petrec. 

E un spațiu strâmt aici și-ntunecat. 

Nici o verdeață, nici un pom nu-mprejmuie clădirea. 
În săli, pe bănci, de-atâta umbră laolalt”, 
Îmi piere piuitul și gândirea. 

Atârnă totul de obișnuinţă, pe la noi. 
Nici pruncul nu ia sânul mamei 

Cu voie la-nceput, dar repede apoi 

Cu poftă și plăcere bea, cât doi. 

La fel o să vă meargă, și pe zi ce trece, 
La sânii-nțelepciunii o să beţi cât zece. 
De gâtul ei vreau să m-agăţ cu voluptate. 
Să-mi spuneți numai cum ajung la ea! 
Aș vrea să știu ce facultate 

Alegeţi, și vă dau apoi și replica. 

Aș vrea s-ajung de-a binelea-nvățat, 
Doresc ce-i pe tărâmuri să cuprind 

Și tot ce-n ceruri este și-n natură, 

În mine vreau știința s-o aprind. 


MEFISTOFEL 


ŞCOLARUL 


MEFISTOFEL 


Sunteţi pe bunul drum, de lăudat. 

Puțin însă cam risipit. 

Sunt pentru treabă cu tot sufletul, 

Fireşte însă că mi-ar conveni 

Și-un pic de libertate și puțin amuzament, 
Din când în când câte-o frumoasă zi. 


Să profitaţi de timp, căci repede-i trecut. 
Cum timpului îi poți lua tribut, 

Vă-nvaţă spiritul de ordine, de-aceea 
Cu-ntâiul sfat al meu vă-ndrum 

Către Collegium Logicum. 

Din ăsta ieși cu spiritul dresat, 

În cizme spaniole! încălțat. 

Și dintr-odat' mai circumspect 

Tu umbli pe cărările gândirii 

Și nu te lași purtat 

De limbile de foc spre balta rătăcirii. 

Vei învăţa, nu doar o dată, ci de-atâtea ori, 
Că ceea ce într-una ai făcut de obicei 

C-un simplu gest, precum mănânci, precum ai bea, 
Se-mparte-n una, două, trei. 

Căci uite-așa, în fabrica gândirii 

Merg lucrurile ca-n țesătorie: 

O dată calci, dar miști o mie 

De fire, și suveicile se duc, se-ntorc, 

Și iţe cad, se-nalţă, se-ntretaie, 

O lovitură-n mii de alte părți răspunde, taie. 
Iar filozoful intră-n casă 

Și-ţi dovedeşte că e necesar să fie așa. 
Întâiul lucru e așa, al doilea așa cum e, 
De-aci al treilea și-al patrule 

Astfel urmează ca să iasă. 

Și dacă-ntâiul și al doilea n-ar fi, 

Nici trei și patru nu s-ar potrivi. 


1. Cizme spaniole — aparat de tortură pentru picioare. 

Și pretutindenea cu cugetul senin 
Școlarii laudă această treabă, 
Dar țesători ei nu devin. 
Cel ce încearcă un corp viu să înțeleagă, 
Cată s-alunge din acesta duhul mai întâi. 
În mână-atunci el părțile le ține, 
Lipsește însă spiritul ce leagă. 
Encheiresin naturae' e numit 
Secretul în chimie. 
Ea râde singură de sine și n-o știe. 
ȘCOLARUL Nu prea pricep ce spuneți și ce e. 
MEFISTOFEL Mai bine veți pricepe altă dat”, 
Cu sârguință după ce veți fi-nvățat 
Metoda de clasificat. 
ȘCOLARUL Mă-ncearcă toate astea-acum, 
Parcă o moară mi-ar umbla prin cap. 


MEFISTOFEL Pe urmă nu uitaţi un lucru, da! 
Va trebui să abordați și metafizica. 
Să căutați a înțelege mai adânc, oricum, 
Ce-n creierul uman nu intră nicidecum. 
Aflaţi că pentru ceea ce nu înțelegem 
Nici azi, nici peste o săptămână, 
Un lucitor cuvânt avem oricând la îndemână. 
Deocamdată cam un an sau jumătate 
Vă ţineţi strâns de buna rânduială. 
Cinci ceasuri zilnic cad în socoteală. 
Să fiți prezent, la-ntâiul clopot care bate. 
Să preparaţi cu sârguință tema. 
Și paragrafii să-i cam știți în mare parte, 
Ca să vedeți mai bine-apoi, că profesorul 
Vă spune doar ce stă la carte. 
Totuși, păstrați-vă-ncordarea trează, 
Siliți-vă să scrieţi, note să luaţi, 
Închipuindu-vă că însuși Sfântul Duh dictează. 


1. Intervenţia naturii de a uni părțile într-un întreg (lat.). 

ŞCOLARUL 


MEFISTOFEL 
ŞCOLARUL 


MEFISTOFEL 


ŞCOLARUL 


MEFISTOFEL 

Hârtiile le-oi duce-acasă 

Și le-oi păstra frumos. 

Ce-i negru scris pe albă foaie 

Rămâne veșnic de folos. 

Să vă alegeți îns-o facultate. 

Știința dreptului nu prea mă ispitește. 
De-aceasta nu mă prinde vreo mirare. 
Cam știu ce preț această-nvățătură are. 
Se moștenește pravila și legea 

La fel c-o boală fără leac: 

Din generaţie în generaţie, din loc 

În loc, ele se mută, trec prin veac. 
Nonsens devine rațiunea, binefacerea o plagă 
Ce pretutindenea ne paște. 

E vai de capul tău când ești nepot! 

De dreptul ce cu noi deodat' se naște, 
Nu este, din păcate, niciodată vorba. 


Aversiunea ce-o simțeam, mi-o mai sporiți 
Și dumneavoastră. Fericit, pe care-l sfătuiți! 
Să studiez teologia poftă aș avea! 


Nu aș dori să vă îndrum greșit — 
Urechea voastră mă ascultă. 

Vedeţi, știința-aceasta — o, în ea 

Să ocolești cărarea falsă e așa 

De greu. S-ascunde-n ea otravă multă, 
C-o poți asemăna aproape c-un medicament. 
Cel mai cuminte lucru e să audiaţi 
Și-aici pe unul singur — 

Și pe cuvântul spus de maistru să jurați. 
În genere — ţineți-vă, dar bine, 

De cuvinte! Astfel veți păși de-a dreptul 
În templul certitudinii depline. 


Dar un concept ar fi să se găsească 
Pe lângă orișice cuvânt. 


MEFISTOFEL De ce vă oțărâţi? Ei bine — aflaţi că tocmai 
Unde conceptele se-ntâmplă să lipsească 
Se-nființează, la dorință, un cuvânt. 

Poţi cu cuvinte admirabil să te cerți, 
Poţi din cuvinte un sistem să făurești, 
O, în cuvinte poți cu fanatism să crezi, 
Cuvântului o iotă nu poți să-i răpești. 
ȘCOLARUL Scuzaţi că vă rețin cu-atâtea întrebări. 
Sunt totuși nevoit. lertați-mi vina. 
N-aţi vrea să-mi spuneți un cuvânt 
Cuprinzător și-n ce priveşte medicina? 
Trei ani înseamnă o durată scurtă, 
Domeniile însă sunt așa de largi. 
De ţi se dă o mică îndrumare, 
Apuci mai sigur prin ținuturile vagi. 

MEFISTOFEL pentru sine M-am săturat de tonul sec. 

La rolul meu de diavol am să trec. 


Tare, 


Al medicinei spirit lesne-i de cuprins. 

De la un cap la altul studiezi 

Înalta lume, mica lume, cum le vezi, 

Spre a lăsa la urmă într-adins 

Să meargă totul cum lui Dumnezeu îi place. 

A hoinări s-aduni știință, zău, nu face. 

Învață fiecare-atât cât poate, 

Dar cel ce prinde clipa mi se dovedește om întreg. 
Îmi sunteți arătos, și după câte înțeleg 

Aveţi și cutezanță. Mai presus de toate 

S-aveţi încredere-n voi înșivă, 

C-atunci și ceilalți v-o arată. Să-nvățați 

În special femeia s-o conduceţi, seminția slabă. 
Tot ah-ul ei și orice vaiet 

Se lecuiește dintr-un singur punct, degrabă. 

Și dacă sunteți măcar semionorabil, 

Le-aduni pe toate-n pălărie. 

Un titlu-ți face pârtie spre ele, 

Și în curând pereche n-ai în măiestrie. 

Cu chițibușuri într-un ceas puteți obține 

Ce alți n-ar izbuti în ani de zile. 

Va trebui să vă pricepeți mai vârtos la puls. 

Și dacă una v-ar cădea în brațe-nvinsă, 

Cuprindeţi-o pe după coapse 

Ca să vedeţi cât e de strâns încinsă. 
ȘCOLARUL Așa mai zic și eu. Se luminează zarea. 


MEFISTOFEL Ce seacă e, amice, orice teorie, 
Dar cât de verde viața, cât de aurie! 


ŞCOLARUL Vă jur, mă simt ca-n vis cu întâmplarea. 
Îmi veți permite să mai viu și altă dată? 
E greu s-adun atâta-nțelepciune dintr-odată. 
MEFISTOFEL Îngădui bucuros, ce pot, din parte-mi. 


ŞCOLARUL Mi-ar fi cu neputinţă să pornesc la drum, 
Făr' de-a solicita favoarea 
De-a-mi scrie câteva cuvinte în album. 


MEFISTOFEL Prea bine. 
Scrie și-i dă albumul. 
ȘCOLARUL citește Eritis sicut Deus, scientes bonum et malum.* 
Închide albumul, respectuos, și pleacă, 


MEFISTOFEL Urmează numai sfatului 
Ce-l dete șarpele, străbunul meu, 
Și te-i înspăimânta cândva 
De-asemănarea ta cu Dumnezeu. 
Intră Faust, 


FAUST Ei, încotro o vom lua? 


MEFISTOFEL Unde dorești. 
Vedea-vom mica și-apoi marea lume. 
Cu ce folos, cu câtă bucurie, 
Urma-vei cursul, gratuit anume! 


1. „Veţi fi ca Dumnezeu și veți cunoaște binele și răul“ (lat.) — Facerea, 3, 5. 

FAUST 


MEFISTOFEL 


FAUST 


MEFISTOFEL 


FROSCH 


BRANDER 


Cu barba asta lung-a mea 
Ușoarei vieți cum m-oi deda? 
N-oi izbuti, căci niciodat' 
Prin lume eu nu m-am purtat. 
Cu alții mă simt tare mic, 

Voi fi mereu intimidat. 


Amice, las”, căci totul vine de la sine. 
Te vei pricepe la viață, 

Vei ști să o priveşti în față, 

De-ndată ce te-ncrezi în tine. 

Cum vom pleca, ieșind din casă? 
Unde ţi-s caii și trăsura? 

Mantaua mea o vom întinde, 

Ne-a duce ea prin aer de mătasă. 
Grijeşte numai să nu iei 

Desagi prea grei, prea mari, de-acasă. 
Văzduhul cald, ce-l pregătesc, 

Ne-a ridica de jos în grabă, 

Pentru viața nouă, ce-o începi, 

Îţi spun noroc! Și-acum în slavă! 


PIVNIŢA LUI AUERBACH, LA LIPSCA 


Chef de camarazi veseli. 


Nimeni nu bea? Nimeni nu râde? 

Ce fețe-s astea? Nici un chiot nu s-aude? 
O flacără-mi eraţi de obicei, fârtaţilor! 
Azi focul arde-n paie ude. 

Numai a ta e vina, că nu vii 

Ca altă dată cu năzbâtii, cu prostii! 


FROSCH îi toarnă un pahar de vin în creștet 


BRANDER 


FROSCH 

Uite, de toate! 
Porc, cum altul nu mai știu! 


S-ar spune că doreai să fiu! 


SIEBEL 


ALTMAYER 


SIEBEL 


FROSCH 


ALTMAYER 
FROSCH 


BRANDER 


FROSCH cântă 


SIEBEL 


FROSCH 


De vă certați, pe-aci e ușa! 
Cântaţi cu piept lărgit! Beţi și urlaţi! 
Începeţi dar, ce așteptați? 
Vai mie, ce mă fac? 
Îmi spargi urechile. Daţi-mi bumbac! 
De-abia când bolta sus răsună 
Puterea basului o simţi în strună. 
Nu-i locul tău aici, de ţi-a 
Sări muștarul. Tră-la! Lă-la! la! 
Oh, tra-la! La-la! La! 
Cântaţi subțire și înalt! 
Cântă. 
Sfântul Imperiu Roman 
Cum se mai ţine laolalt'? 
Urât e cântecul! Și e politic! Și avan! 
Ce cântec mizerabil! Mulțumiţi 
Lui Dumnezeu că de Imperiul Roman 
Nu trebuie cu dinadinsul să-ngrijiţi — 
Că-mi sunteți deocamdat' scutiți de-acest amar. 
Eu, cel puţin, socot ca o dobândă 
Că nu sunt împărat sau cancelar. 
Cu cale-i însă să avem și noi un căpitan. 
Ce-aţi spune, dintre noi un papă să ne-alegem? 
Voi știți ce însușire hotărăște, care calitate 
Înalță pe bărbat în demnitate. 
Avântă-te în sus, privighetoare dulce, 
Și cântă mândrei mele să se culce. 


Nici un salut iubitei! Vreau să uit. 
În ciuda ta, mândruței un sărut! 
Cântă, 
Zăvor s-aude, și e noapte, 
Zăvor s-aude și-apoi șoapte, 


1. Desigur, mai mult calitatea de băutor decât însușirile erotice. 

Zăvor se-nchide-n dimineaţă, 
Iubitul iese iar în ceață. 
SIEBEL Tu, cântă numai, preaslăvește-o noaptea-ntreagă! 
Voi râde eu la rândul meu. 
Pe mine m-a-nșelat, pe tine te mai leagă! 
Din parte-mi îi urez iubit un spiriduș, 
Cu ea să-ți facă șagă după uși. 
Și-un țap bătrân, leliță-fă, leliță-lele, 
În prag să-ţi facă temenele. 
Un tânăr zdravăn, ce mai spun, 
E pentru poama-aceea mult prea bun. 
N-am să-i mai dau târcoale pe la vetre, 
Prefer să-i sparg ferestrele cu pietre. 


BRANDER lovind cu pumnul în masă 
Atenţie! Și ascultați! Veţi recunoaște 
Că mă pricep cam la de toate, domnii mei. 
Îndrăgostiţii stau aci, tăcerea-i paște. 
Acestora, precum o cere cuviința, 
Vreau să le cânt pe poftă. Luaţi tonul! 
Atenţie! Un cântec pe măsură nouă! 
Și să cântaţi refrenul, murmurând isonul! 
Cântă, 
A fost odat un șobolan, 
Trăia numai din unt și slană. 
Ca doctor Luther el făcu 
O ceafă groasă, năzdrăvană. 
Bucătăreasa îi găti 
Otravă — locul strâmt îi deveni 
Ca de aleanul dragostii. 
CORUL chiotind Ca de aleanul dragostii. 
BRANDER Și șobolanul se-nvârti 
Și din băltoace când bău, 
E] casa toată-o scormoni, 
Dar furia nu-i folosi. 
Sărea încolo-ncoaci sări! 

Și în curând se osteni 

Ca de aleanul dragostii. 
CORUL Ca de aleanul dragostii. 

BRANDER Și-apoi veni în plină zi 

Și lângă vatră el căzu, 

Se zvârcolea și gâfâia. 

Bucătăreasa râse: „Ce-a mai fi? 

Că șobolanul fluieră, ha-ha, 

Și ortul popii și l-a da, 

Ca de aleanul dragostii.“ 
CORUL Ca de aleanul dragostii. 


SIEBEL Se bucură flăcăii de-o nimica toată. 
Dar, spuneți-mi, e asta o ispravă, 
Să dai la șobolani otravă? 
BRANDER Amicul nostru-o face lată. 


ALTMAYER Borțosul cu chelia lui rotundă! 
Cât de domestic e la nenoroc! 
Îşi vede chipul și asemănarea 
În șobolanul mistuit de foc! 


Faust și Mefistofel. 


MEFISTOFEL Mai înainte de orice — un loc de veselie 
Ți-arăt. La ăst norod te-aduc, 
Să vezi cât de ușor știu unii să trăiască. 
O sărbătoare-i pentru ei aproape orice zi. 
Cu haz puţin, cu mulțumire din belșug, 
Se-nvârt în cercul lor îngust nerozii 
Ca tinerii pisoi în jurul cozii. 
Cât timp dureri de cap nu au, 
Cât timp crâșmaru-i gata să-mprumute, 
Ei toți înveseliți din fleancă dau. 

BRANDER Ăști oaspeți vin dintr-o călătorie. 

Se vede după felul lor aparte 
Că au sosit tocmai acu, și de departe. 

FROSCH Într-adevăr! Trăiască Lipsca noastră! 
E-un mic Paris, și își cultivă cetățenii! 
SIEBEL Ce crezi, străinii ce-ar putea să fie? 
FROSCH. Îi dibuiesc eu. Daţi-mi-i în grije. 
La un pahar de vin precum se știe, 
Le smulg secretul, lesne, cum un dinte 
De lapte scoţi unui copil, fără să strige. 
Din casă boierească parcă vin. 
Sunt mândri, par dezamăgiți puțin. 
BRANDER Sunt șarlatani de iarmaroc, prinsoare fac! 
ALTMAYER Se poate. 
FROSCH Las', că-i iscodesc eu, după plac. 


MEFISTOFEL către Faust Nu bănuiesc ăștia pe dracu, 
Nici când sunt daţi de-a berbeleacu'. 


FAUST Salutul nostru, domnii mei! 
SIEBEL Și-al nostru-n schimb! 
Încet, privind la Mefistofel dintr-o parte, 
Dintr-un picior de ce-o fi șchiopătând? 
MEFISTOFEL Îngăduiţi să ne așezăm și noi la masă? 
În loc de bune băuturi, de care nu găsim în casă, 
Să ne încânte mai curând tovărășia! 


ALTMAYER Păreți un om din cale-afară răsfățat. 


FROSCH Aţi mânecat îmi pare cam târziu din sat? 
Cu Terchea-Berchea aţi cinat? 


MEFISTOFEL 'Trecurăm tocmai astăzi pe la el. 
Am stat de vorbă-ndelungat. 
Ne-a povestit atâtea despre verii lui. 
La despărțire zise: „Fiecăruia salut să-i spui.“ 
Se-nclină spre Frosch, 
ALTMAYER încet Avuși nevoie de aceasta? 
SIEBEL Șiret patron! 


FROSCH  L-oi dovedi eu, înalt ton. 

MEFISTOFEL Voci încercate-am auzit cântând, 
De n-a fost amăgire în ureche. 
Desigur, cântecul sub aste bolți 
Are-un ecou fără pereche. 


FROSCH Nu cumva sunteți un măiestru virtuos? 
MEFISTOFEL O, nu! Puterea-i slabă, numai pofta-i mare. 
ALTMAYER N-aţi vrea să ziceți o cântare? 
MEFISTOFEL Dacă doriți, câte voiţi! 
SIEBEL Dar printre altele și una nouă! 


MEFISTOFEL Din Spania ne-ntoarserăm în astă-seară, 
Din a cântărilor și-a vinurilor țară. 
Cântă. 
A fost odat-un rege, 
Ce-avu un mare purec — 
FROSCH Un purec! Auziţi? L-aţi așteptat? 
Un purec! Vai, ce oaspete curat! 
MEFISTOFEL cântă A fost odat-un rege, 
Ce-avu un mare purec. 
A fost odat', atâta știu, 
Și regele, aceasta se-nţelege, 
L-a îndrăgit ca pe un fiu. 
Un croitor la sine cheamă — 
Iată, ţi-l dau în seamă. 
Să iei boierului măsură 
De pantaloni și haină. 
BRANDER Dar croitorului să-i spuneți 
C-așa o vrea satrapul, 
Să facă potrivit măsura, 
Că orice cută-n pantaloni 
O va plăti cu capul. 
MEFISTOFEL Şi purecele-n catifea 
Umbla acum la curte. 
Purta pe haină câte-o stea 
Și panglici lungi și scurte. 

Iar când ministru deveni, 
Precum era de prevăzut, 

Și fraţii lui și rudele 

Domni mari la curte s-au făcut. 


Dar domni și doamne la palat 
Ce cazne-aveau să-ndure! 
Regina însăși, fetele din casă 
Erau mușcate sub mătasă. 
Dar n-aveau voie să înjure, 
Nici să se scarpine-ndesat. 
Doar noi ne scărpinăm când mișcă, 
Și purecii-i strivim când pișcă. 
CORUL urlând Doar noi ne scărpinam când mișcă, 
Și purecii-i strivim când pișcă. 
FROSCH Bravo, bravo! Încă o dată! 
SIEBEL "Toți purecii așa să paţă! 
BRANDER Cu degetele prindeți-i, că-i pleașcă! 
ALTMAYER Trăiască libertatea! Vinul să trăiască! 


MEFISTOFEL Aș bea și eu, ca libertatea s-o cinstesc, 
Dar vinurile voastre nu mă ispitesc. 


SIEBEL Să n-o mai repetați, că-i supărare. 


MEFISTOFEL Mi-e teama de crâșmar, de vorbe grele, 
Altfel v-aș îmbia ca unor oaspeți 
Un strop ales din pivnițele mele. 


SIEBEL Dă-ncoa! Răspunderea-i a mea deplină! 
FROSCH De faceți rost de-un bun pahar, v-aducem laude. 

Numai prea mici să nu vă fie mostrele. 

Căci dacă e să preţuiesc ce nu-i, ce e, 

Nevoie am de-o-nghiţitură bună! 

ALTMAYER Din țara Rinului veniţi, se pare. 
MEFISTOFEL Să-mi faceți rost de-un sfredel lung și mare. 
BRANDER Doar n-aveţi buţile chiar la intrare? 


ALTMAYER Acolo-n colț e coșul cu unelte. 

MEFISTOFEL ia sfredelul; către Frosch 
Spune-mi mata, ce băutură-ţi este dragă? 
FROSCH Nu vă pricep. Aveţi mai multe? 
MEFISTOFEL Îngăduit e fiecăruia s-aleagă. 
ALTMAYER către Frosch Aha! Ai și-nceput pe buze să te lingi. 


FROSCH De-i vorba să aleg, vreau Perla de la Rin, 
Căci patria ne dăruieşte cel mai splendid vin. 
MEFISTOFEL în timp ce sfredelește în masă o gaură, unde stă Frosch 
Aduceţi ceară și-astupați cu dopuri! 
ALTMAYER Oh, asta-i numai — să scuzaţi — scamatorie! 
MEFISTOFEL către Brander Și dumneata cam ce dorești? 
BRANDER Șampanie să fie! 
Să dea în clocot, ca și cum un jar ar stinge! 
Mefistofel sfredelește, unul a făcut în răstimp dopurile și 
astupă găurile, 
BRANDER Se ocolește anevoie ce-i străin și ce desparte! 
Ce-i bun — de multe ori ne e departe. 
Un neamţ adevărat urăște pe francezi, 
Dar vinurile lor le bea cu sete, precum vezi. 
SIEBEL în timp ce Mefistofel s-apropie de locul său 
Mărturisesc că vinuri acre tocmai 
Gâtlejul nu poftește. Daţi-mi unul dulce. 


MEFISTOFEL sfredelește 
Să curg-aici vin vechi de Tokay. 


ALTMAYER Nu, domnul meu! În față mă priviţi! 
Vă știu intenţia! Ne păcăliți! 
MEFISTOFEL Cu oaspeţi nobili ca aceștia 
Ar fi primejdios, nu sunteți de părere? 
Dar grăbiți-vă! Pe față-mi spuneți, 
Ce vinuri inima vă cere? 
ALTMAYER De toate! Ce mai întrebaţi? 


După ce găurile au fost sfredelite și astupate — 

MEFISTOFEL cu gesturi ciudate 
Struguri face viţa, 
Coarne poartă țapul. 
Scutur eu șuvița, 
Mi se-nclină capul. 
Vinul e zeamă, 
Viţa lemn se cheamă. 
Masa de lemn 
Poate și ea 
Vin să dea. 
Cuvântul e-ndemn, 
Minune și semn. 
Acum deschideţi și vă desfătaţi! 
TOȚI în timp ce scot dopurile și fiecăruia îi curge în pahar vinul dorit 
Cum curgeţi, ah, izvoare minunate! 
MEFISTOFEL Păzea! Pe jos un strop să nu-mi vărsaţi! 
Ei beau repetat, 
TOȚI cântând Ne merge ca la canibali, cum se cuvine. 
Cinci mii de porci n-o duc mai bine! 
MEFISTOFEL către Faust Sunt liberi, vezi-i cum petrec! 
FAUST Eu poftă aș avea să plec. 


MEFISTOFEL la seama numai și-i vedea 
Cât de magnific bestialitatea se va revela. 


SIEBEL bea neprecaut, vinul curge pe jos și se preface în flacără 
Foc! Ajutor! Iadul arde! 


MEFISTOFEL descântând flacăra 
Foc, elementul meu, tu! la-o mai domol! 


Către ceată, 
Deocamdat-a fost numai un strop de purgator. 


SIEBEL Ce-nseamnă astea? Așteaptă numai! 
Scump vei plăti! Nu ne cunoşti! 


FROSCH Ne crede dumnealui și beți și proști! 

ALTMAYER Gândesc să-l invităm, domol, să plece. 


SIEBEL Credea-ndrăznețul că aici 
Cu hocus-pocus se petrece! 


MEFISTOFEL Taci, bute puturoasă! 


SIEBEL Coadă de mătură! 
Pe cine beștelești? Drept ce ne iei? 


BRANDER Bătăi cădea-vor, grindină, de vrei! 
ALTMAYER scoate un dop din masă, foc îi sare în față 
Ard! Ard! 


SIEBEL Dedatu-s-a scamatoriei, vrăjii. 
Loviţi! El nu mai e sub scutul legii! 


Ei scot cuţitele și tăbărăsc spre Mefistofel. 
MEFISTOFEL cu atitudine gravă 
Închipuire și cuvânt 
Schimbă sens și loc. 
Fiți aici și fiți acolo, 
Și vă fie de noroc! 
Ceilalţi se opresc mirați și se privesc îndelung. 
ALTMAYER Ah, unde sunt? Frumoasă țară! 
FROSCH Podgorii! Văd eu bine oare? 
SIEBEL Și struguri, struguri! 


BRANDER Aici lângă pridvor, ce viță verde! 
Și-un strugure! Oh, mâna să-l dezmierde. 


Îl prinde pe Siebel de nas. Toţi fac la fel, unul împotriva 
celuilalt, și ridică cuţitele, 


MEFISTOFEL Ca mai Sus 
Tu amăgire, legătura ia-o de pe ochi, firește! 
Și ţineţi minte voi, cum diavolul glumește! 


Dispare cu Faust. Ceilalţi se depărtează unul de altul. 
SIEBEL Ce noutate? 
ALTMAYER Cum? 


FROSCH Era acesta nasul tău? 

În pivnița lui Auerbach, 


„Aici lângă pridvor, ce viță verdel 
Și-un strugure! Oh, mâna să-l dezmierde.“ 


BRANDER Către Siebel Pe-al tău îl ţin în mână eu! 


ALTMAYER 


FROSCH 


SIEBEL 


ALTMAYER 


SIEBEL 
FROSCH 
BRANDER 


ALTMAYER 


FAUST 

A fost un trăsnet, ce trecu prin mădulare. 
Daţi-mi un scaun, cad de pe picioare. 


Nu, zău! Răspundeţi ce mi s-a-ntâmplat? 
O, blestematul, unde-i? Vreau să știu, 

A doua oară nu-mi mai scapă viu. 

Pe ușa pivniţei eu îl văzui ieșind, 

Pe-o bute mare-ncălecând — 

Simt ca un plumb prin glezne și-n picioare. 
Se-ntoarce spre masă, 

Vinul... Mai curge vinul oare? 

Fu amăgire, 'nșelăciune și nălucă totul! 
Credeam că beau, mi-aș șterge încă botul. 
Dar cum a fost cu strugurii povestea? 
Și-apoi să nu crezi în minuni! 

Dar altora să nu mai spuneți vestea! 


BUCĂTĂRIE VRĂJITOREASCĂ 


Pe o vatră joasă, o căldare fierbe la foc. În aburii ce se ridică, 
se ivesc felurite arătări. O maimuţă stă lângă căldare, mestecă 
și grijeşte să nu dea în foc. Maimuţoiul cu puii stau alături 
și se încălzesc, Pereţii și grinzile sunt împodobite cu cele mai 
ciudate unelte vrăjitoreşti. 


Faust. Mefistofel. 


Nebune vrăji, ce silă mi-e de ele! 

Mă porţi pe-aci ca să mă vindeci oare? 

În volburarea asta de scrânteală? 

De sfaturi de la babe am nevoie cu tocmeală? 
Mi-or ajuta asemenea fierturi murdare 
Treizeci de ani să lepăd de pe mine-acum? 
Vai mie, dacă nu cunoști un leac mai bun! 
Nădejdile mi-au și pierit. 


MEFISTOFEL 


FAUST 


MEFISTOFEL 


FAUST 


MEFISTOFEL 


FAUST 


MEFISTOFEL 

N-a născocit încă natura sau vreun spirit 
Un alt balsam mai izbutit? 


Amice, ce isteț te-amesteci iar în treabă. 
Există pentru-ntinerire și un mijloc mai firesc. 
Dar despre-acesta se vorbește-n altă carte, 
Într-un capitol mai aparte. 
Destăinuiește-mi-l degrabă! 

N-am să mă feresc. 
Un mijloc ai, fără de bani și fără vrăji. 
Te du pe câmp numaidecât, și sapă, ară! 
Păstrează-ți rostul într-un cerc îngust. 
Hrănește-te cu hrană simplă, fără gust. 
Trăiește între dobitoace ca un dobitoc. 
Nu socoti c-ar fi rușine însuți tu să gunoiești 
Ogorul de pe care seceri. Iată un mijloc 
De-a te menţine tânăr, de-a ajunge teafăr 
Până la ani optzeci, și să rămâi luceafăr. 
Atari isprăvi nu-mi sunt la îndemână 
Și n-aş putea să iau hârlețu-n mână. 
Viaţa-ngustă nu mă prinde chiar deloc. 
Ei, vezi că vrăjitoarea trebuie atrasă-n joc? 


De ce numaidecât afurisita babă 

Cu buruieni și ierbi? 

Nu poţi tu însuţi băutura să mi-o fierbi? 
Frumoasă pierdere de vreme-ar fi, 

În timp ce mii de poduri aș clădi. 
Lucrarea cere nu numai știință, artă, 

Ci și răbdare care-așteaptă. 

Un spirit liniștit ani mulți de ea să țină seama, 
Căci timpul doar desăvârșește zeama. 
Și-apoi unde mai pui 

Acele meșteșuguri multe, minunate, 
Spre-a nimeri în cap un cui? 

E drept că dracul a-nvăţat-o, rând 


Pe rând și câte-oleacă, 
Dar dracul însuși nu-i în stare să o facă. 
Văzând animalele, 
Vezi ce prăsilă cu lăbuţe! 
Pe lângă foc ce slugi drăguțe! 
Către animale, 
Se pare că stăpâna nu-i acasă? 
ANIMALELE La praznic dumneaei s-a dus, 
Pe horn în sus. 
MEFISTOFEL Cât timp obișnuiește ca să-mi zboare? 
ANIMALELE Cât timp ne încălzim pe la picioare. 
MEFISTOFEL către Faust Cum le găsești, aceste animale? 
FAUST Mi-e scârbă și mi-e jale. 
MEFISTOFEL Cât mă privește, zău, nimic nu-mi este mai plăcut, 
Decât cu animale să discut. 
Către animale, 
Ei, spuneţi-mi, afurisite animale, 
Ce mestecaţi acolo în căldare? 
ANIMALELE Pentru săraci o ciorbă lungă. 
MEFISTOFEL Aveţi o clientelă mare. Faceţi zeamă, să ajungă! 
MAIMUȚOIUL se apropie și se lingușeşte pe lângă Mefistofel 
Aruncă zarul, 
Fă să câștig, 
Să uit amarul. 
Mi-e gol buzunarul, 


Bani de-aș avea — 
Ar fi lumea mea! 


MEFISTOFEL Ce fericit s-ar socoti un maimuțţoi cu floace, 
La loterie dacă ar putea să joace! 


Între timp, puii au luat o sferă mare, rostogolind-o în faţă. 


MAIMUȚOIUL Aceasta e lumea, 
Cât e de mare 
Se-nvârte și umblă 

Fără-ncetare. 

Ca sticla sună. 

S-a sparge-n curând, 
E goală-năuntru, 
Și suflă prin ea 
Vânt, vânt. 

Sunt viu, sunt viu. 
Dragul meu fiu, 
Ţine-te tu 

Departe de ea. 

Vei muri, vei muri. 
Ea e de lut, 
Cioburi vor fi. 


MEFISTOFEL Ce vrea să fie sital-aceea? 


MAIMUȚOIUL 0 ia din cui 
Hoţ dac-ai fi, 
Numaidecât 
Te-aș dovedi! 
Se duce la maimuţă și o îndeamnă să privească prin sită, 
Privește prin sită! 
Pe hoț îl dibuiești, 
Și nu ai voie să-l numești! 
MEFISTOFEL apropiindu-se de foc Și oala aceasta ce-i? 


MAIMUȚOILUL ȘI MAIMUȚA 

Bicisnicul n-o știe. 

EI nu cunoaște 

Nici oală, nici tipsie. 
MEFISTOFEL Dobitoc ce ești! Fără curtoazie! 


MAIMUȚOIUL Ia pămătufu-n mână ca să vezi! 
Pe scaun șezi! 


ÎL silește pe Mefistofel să se așeze, 


1. Aluzie la folosirea superstițioasă a sitei ca mijloc de a dezvălui fapte tăinuite. 

FAUST care în răstimp a stat în faţa unei oglinzi, apropiindu-se sau 
depărtându-se de ea 
Ce văd? Cerească icoană 
S-alege în oglindă ca-n bulboană? 
Iubire, împrumută-mi tu aripa 
Cea mai grăbită, ca s-ajung 
Pe-al ei meleag, cât bate clipa. 
De nu stau țintuit pe locul unde sunt, 
De îndrăznesc să mă apropiu, 
N-o mai zăresc decât prin ceață. 
Chip prea frumos! Cel mai frumos din câte sunt! 
E cu putință? O femeie într-atâta de frumoasă? 
Întrezăresc în trupul, ce-n privire mi s-abate, 
O chintesență-a cerurilor toate? 
Există-asemenea făptură pe pământ? 

MEFISTOFEL Desigur. Dacă Dumnezeu întâi 
Vreo șase zile se căzneşte frământând o neființă, 
Ca să aplaude la sfârșit el însuși, 
E limpede c-asemenea isprăvi sunt cu putinţă! 
Priveşte, de-astă dată, pân te saturi. 
Și află că aș ști să-ți dibuiesc 
O mândră ca aceasta, pe unde mă-nvârtesc. 
Și fericită soartă are cel ce-acasă 
O va conduce ca mireasă! 


Faust privește necurmat în oglindă. Mefistofel, întinzându-se 
în scaun, se joacă cu pămătuful de pene și continuă a vorbi. 


Aicea stă pe tron regala mea persoană, 
Un sceptru-n mână ţiu, lipsește doar coroana. 


ANIMALELE făcând mișcări din cele mai ciudate, îi aduc, cu strigăte, o 
coroană lui Mefistofel 
Fii tu așa de bun, 
Puterea ţi-o strânge, 
Lipește coroana 
Cu sudoare, cu sânge! 

Umblă stângaci cu coroana, încât aceasta se sparge în două; 
apoi sar prin bucătărie cu părțile. 

Pentru tine, 

Pentru mine, 

Noi vorbim 


Și facem rime. 
FAUST privind în oglindă Vai mie! Înnebunesc de-a bine! 


MEFISTOFEL arătând spre animale 
Prin cap acuma și pe mine 


Cu amețeli mă ia. 


ANIMALELE Și dacă izbutim 
Mai cu temei, 
Sunt idei, sunt idei! 


FAUST Ca mai sus Mă arde-n piept, rămâne scrum. 
Mai repede, în larg de-acum! 


MEFISTOFEL ca mai Sus 
Să recunoaștem, cel puţin din astea toate, 
Că sunt poeți de mari carate. 


Căldarea, de care maimuța n-a avut grijă, dă în foc. Se pro- 
duce o flacără mare ce iese prin horn. Vrăjitoarea coboară 
prin flacără cu strigăte îngrozitoare. 
VRĂJITOAREA Au, au, au, au! 
Tu, scroafă blestemată, ce te iau! 
Căldării nu-i porți grijă! Și mă arzi! 
Afurisit necaz! 
Zărindu-i pe Faust și pe Mefistofel. 
Ce se petrece-aici? 
Ce vreți prin aste locuri joase? 
Și cine-mi sunteți? 
V-aţi furișat, prin ce gârlici? 
Intra-v-ar chinul focului în oase! 

Mestecă cu lingura mare prin căldare, de sar flăcări spre Faust, 
Mefistofel și animale. Animalele schelălăiesc. 


MEFISTOFEL întorcând pămătuful de pene, ce-l ține în mână, izbește între 
sticle și oale 
Așa, așa! În cioburi totul! 
Am să vă-ntind pe labe botul. 
O glumă e, tu spurcăciune, 
Și tactul ce se cere 
La melodia ta anume. 
Vrăjitoarea se dă înapoi cu furie și groază. 
Nu mă cunoști? Stârpitură! 
Nu-ţi mai cunoști maestrul și stăpânul? 
O dată dacă mai lovesc, după Scriptură, 
Te sfarm, cu toți strigoii de maimuțe! 
Unde-i respectul de minteanul meu cel roș? 
Și nu mai recunoști nici pana de cocoș? 
Ascunsu-mi-am obrazul, ca să mint? 
Sau poate-aștepți să mă prezint? 
VRĂJITOAREA Stăpâne Doamne, să iertați primirea. 
Nu văd copita, deși ochii mei nu-s orbi. 
Și unde sunt însoțitorii, cei doi corbi? 
MEFISTOFEL Îmi scapi cu-atât de astă dat'. 
Căci e cam mult de când nu ne-am văzut. 
Şi-i drept că de cultură în răstimp 
Și dracul s-a contaminat. 
Fantoma nu mai are nordic nimb. 
Nici gheare, coarne, coadă; au ieșit din modă. 
Stau altfel însă cu piciorul, 
De care nu mă pot lipsi! 
Multe neajunsuri printre oameni mi-ar prilejui. 
De-aceea, ca atâția dintre tinerii cuconi, 


Mă folosesc de pulpe false printre vii. 

VRĂJITOAREA dănțuind 


MEFISTOFEL 
VRĂJITOAREA 


MEFISTOFEL 


Mă pierd cu firea, ridic cana, 
Văzând aici pe domn Satana! 


Ăst nume nu-l rosti! Îţi interzic! 
De ce? Doar nu e nume de nimic! 


De mult e-n cartea basmelor trecut, 

Dar oamenii mai buni nu s-au făcut. 

Cel Rău, de ăsta au scăpat, dar răii au rămas. 
Să mă numești baron, c-atunci e bine. 

Un cavaler sunt ca și alții, minte ţine! 

Am sânge nobil, sunt boier, nu-s de pripas. 
Privește-ncoa, ăsta-i blazonul care-l port. 


Face un gest obscen, 


VRĂJITOAREA râde peste măsură 


Ha-ha! E încă-n felul vostru, cum o-ntoarceți. 
Șiret, cum totdeaun-aţi fost! 


MEFISTOFEL către Faust Amice, 'nvaţă pe de rost 


VRĂJITOAREA 


MEFISTOFEL 


VRĂJITOAREA 


MEFISTOFEL 

C-acesta-i felul cuviincios 
De-a te purta cu vrăjitoarele frumos! 


Și-acuma spuneți, domnii ce doresc? 


Din cunoscuta băutură — un pahar. 
Căci anii sucurilor nu trec în zadar. 


Prea bucuros. Aicea am un must 

Din care și eu câteodat' mai gust. 

Nu mai miroase sticla neplăcut. 

Vă dau un păhărel, și s-a făcut. 

Încet, 

Dar dacă cineva nepregătit pe gât l-a tras, 
O ştiţi, nu mai trăieşte nici un ceas. 

E un prieten bun. Vreau de folos să-i fie, 
Deci fă ce știi cu-a ta bucătărie! 

Închide cercul și vrăjind te-nclină, 

Din băutură dă- o cupă plină! 


Vrăjitoarea face cu gesturi stranii un cerc și adună lucruri 
ciudate în el. În acest timp se aude clinchet de pahare, și 
căldările încep să sune, iscându-se o muzică. Vrăjitoarea aduce 
apoi o carte mare și așază maimuţele în cerc, ca să-i servească, 
așa cum stau cu spatele, drept pupitru și să-i țină făcliile; îi 
face semn lui Faust să se apropie, 

FAUST către Mefistofel 
Nu zău, ce vreți cu toate aste? 
Țicnelile acestea și zănaticile semne, 
Înșelăciunea asta demodată, 
În stare nu-s să mă îndemne. 


MEFISTOFEL Ei fie! Pozne-s toate, doar de râs! 
Severule, nu fi așa de-nchis! 
O drege și ea, dup-o pravilă vrăcească, 
Ca zeama strașnic să-ți priască. 


ÎI sileşte pe Faust să intre în cerc, 


VRĂJITOAREA cu emfază, citind dintr-o carte 
Înțelege cu temei: 
Din unul fă zece, 
Scoate pe doi, 

Fă dintr-odată trei, 
C-atunci ești bogat. 
Pe patru fă-l uitat. 
Din cinci și șase, 
Astfel îţi zic, 

Fă șapte și opt, 

Și totul s-a copt. 

Și nouă e unul 

Şi zece nimic. 
Asta, spun și eu, 

E tabla-nmulțirii 
Deasupra firii. 


FAUST S-ar spune că băbușca are febră! 

MEFISTOFEL Până să-ncheie, e încă hăt departe. 
Așa e însă toată-această carte. 
Pierdui și eu cu ea nopți multe, ani întregi: 
O contradicție perfectă 
Rămâne-o taină deopotrivă 
Pentru scrântiți și pentru breji, 
Amice, arta asta-i veche, nouă. 
Când te gândești, te iei de păr. 
Un obicei a fost prin vremuri totdeauna 
Cu unu și cu trei, cu trei și unul, 
Să răspândești erori, nu adevăr." 
Se flecărește astfel fără stinghereală. 
Dar cine mai poftește să discute cu nebunul? 
Se crede de-obicei că unde se aud cuvinte, 
Ar fi ceva de înţeles și pentru minte. 


VRĂJITOAREA continuă Unde te-ntorci, unde te-ndrumi, 
Puterea-naltă a științei 
Ascunsă e întregii lumi. 
Dar celui care nu gândește 
Cu dărnicie ea se-mpărtășește. 
FAUST Ce este-acest nonsens, ce-l spune? 
Îmi crapă capul, când ascult, 
Îmi pare că aud vorbind în cor 


Mii de nebuni sau și mai mult. 


MEFISTOFEL Destul acum, sibilă? minunată! 
Întinde băutura, umple cupa 
Până la gură, ca s-oia. 
Amicului n-are să-i strice-nghițitura. 
E-un om trecut prin multe demnități, 


Și care-a tras licori destule la măsea. 


1. Mefistofel ironizează dogma trinității. 
2. „Sibilă“ nu înseamnă, aici, decât „vrăjitoare“. 

Vrăţitoarea toarnă băutura, cu multe ceremonii, în cupă, 
Când Faust o duce la gură, sare o flacără. 


MEFISTOFEL Dă drumul numai băuturii pe gâtlej, 
Și inimii ea fi-va leac. 
Se spune că te tutuiești cu dracul, 
Și te sfiești de-o flacără, de-un fleac? 
Vrăjitoarea șterge cercul. Faust iese din rotocol. 
MEFISTOFEL Afară-n larg! E bine să te mişti! 
VRĂJITOAREA De bine fie-vă înghițitura! 


MEFISTOFEL către vrăjitoare 
Dar dac-ar fi să-ți împlinesc vreo poftă vie, 
Să nu mi-o spui decât în nopți de Valpurgie"! 
VRĂJITOAREA Un cântec vă mai dau. Nu e din carte. 
Simţiţi, de-l ziceţi, un efect aparte! 
MEFISTOFEL către Faust 
Vino mai repede din încăperea scundă! 
Va trebui s-asuzi din abundență, 
Puterea băuturii-n toate te pătrundă! 
Apoi te-oi învăța nobleţa trândăviei, 
Și în curând cu desfătare vei simți 
Cum Cupido, trezit, ca iedul va sări. 
FAUST Îngăduie-mi să mai privesc o dată 
Minunea din oglindă. Ce frumoasă fată! 
MEFISTOFEL Izvodul frumuseții palpitând de viață 
Îl vei vedea-n curând aievea-n față. 


Încet, 


Cu-această băutură-n trup, mă crezi? 
În orișice femeie pe Elena? ai s-o vezi. 


1. Vezi nota 1 de la p. 165. 
2. E vorba de frumoasa Elena, personajul din Iliada; epopeea antică spunea că 
din cauza ei ar fi izbucnit războiul Troiei. 

O STRADĂ 


Faust. Margareta trecând, 


FAUST Frumoasă domnișoară, pot să îndrăznesc 
Să mă alătur, să vă însoțesc? 


MARGARETA Nici domnişoară! nu-s, și nici frumoasă. 
Pot să mă duc și ne-nsoțită-acasă. 
Faust vrea s-o prindă de braţ. Margareta se fereşte, trece. 


FAUST Frumoasă-i, Doamne! Ce copilă! 
N-am mai văzut asemenea făptură. 
Are virtuți desigur, fără număr. 
Roșaţa buzelor și a obrazului lumină 
Să nu le uiţi o veșnicie! 
Și felul cum privirea și-o înclină 
Ce cald prin inimă te ia. 
Tăioasă la cuvânt, cum îi plăcu să fie — 
Să te încânți de ea la nebunie! 
Mefistofel apare, 

FAUST Ascultă, să-mi faci rost de fetișcană! 

MEFISTOFEL De care? 


FAUST De-aceea care tocmai a trecut. 


MEFISTOFEL Ei las”! Aceea de la popa vine, de la strană. 
A dezlegat-o de păcate. 
Mă furișai pe lângă ei doar din curiozitate. 
Nevinovată e, la spovedanie s-a dus pentru nimic, 
Și numai fiindcă obiceiul cere. 
Nu am asupra ei nici o putere! 


FAUST Dar a trecut de paisprezece ani! 


MEFISTOFEL Vorbiţi de-a dreptul ca un ușuratic 
Care dorește pentru sine orice floare, 
Închipuindu-și că prilej nu este, nici favoare, 


1. Acest titlu se dădea la vremea aceea numai nobilei nemăritate. 

Ce-ndrituit n-ar fi a le culege. 

Dar nu se poate-ntocmai totdeauna! 
Slăbește-mă și nu-mi vorbi de lege! 
Magistre, 'n față-ți stau și una 

Îţi spun: dacă la noapte fata 

În braţe nu mi s-a fi odihnit — 

Să mă socoţi de tine despărțit! 

Ce-i cu putinţă și ce nu, n-ai cumpănit. 
Vreo paisprezece zile-mi trebui numai spre a iscodi 
Împrejurările de-aci, prilejul potrivit. 
Nestingherit doar șapte ceasuri dac-aș fi, 
Te-asigur că de dracul n-aș avea nevoie 
Spre a seduce o asemenea fetiță! 


Vorbiţi acum ca un franțuz de viță. 

Dar, rogu-vă, nu vă mâhniţi prea tare. 

Ce folosește o plăcere-așa de-a dreptul, dintr-odată? 
Căci bucuria nu-i nici pe departe-așa de mare, 
Cum e, când peste fel și fel de piedici, 

Prin curse și nimicuri la iubită-ajungi, 

Precum atâtea anecdote-arată! 

Am poftă, chiar și fără asta, dacă tu nu mi-o alungi. 
Acu ascultă că nu-i glumă. 

Cu fetișcana-aceasta n-o să meargă-n grabă. 

Nu cucerim cu-asalt nimic aci. 

O cursă trebuie să-ntindem, altfel totul e degeaba. 


Ah, măcar de la dragul meu de înger de-aș avea 
Ceva: să mă conduci acas' la ea. 

Fă-mi rost de vreo năframă sau de-o jartieră, 
Ca focul, dorul, să-mi alin. 

Ca să vedeți că sunt dispus 

Arzândei voastre suferinţe să-i servesc, 

Să nu mai pierdem nici o clipă. 

În odăița ei chiar astăzi vă călăuzesc. 


Și am s-o văd? Va fi a mea? 

Margareta și Faust, 


„Frumoasă domnişoară, pot să îndrăznesc, 
Să mă alătur, să vă însoțesc?“ 


MEFISTOFEL Amice, ba! 
Căci ea va fi la o vecină. 
Dar în răstimp cu bucurie veţi putea 
Adulmeca, și alte bucurii spera. 


FAUST Atunci la ce mai stăm? Să mergem. 
MEFISTOFEL E prea devreme. 
FAUST Grijește să-i pot duce un cadou. 
Pleacă, 


MEFISTOFEL Ce grijuliu și cât de brav! Numaidecât un dar! 
Cunosc atâtea-ascunse locuri, 
Unde comori secrete ard cu focuri. 
N-are să fie în zadar. 


Pleacă, 


SEARĂ 
O odăiţă curăţică. 

MARGARETA împletindu-și și legându-și cosiţele 
Ah, ce n-aș da să știu 
Domnul de astăzi cine-a fost! 
Părea cutezător de-a binelea, 
Din casă mare și cu nobil rost. 


I se putea citi pe față 
Și, într-un fel, din vorba-i îndrăzneață. 


Iese, 
Mefistofel. Faust. 
MEFISTOFEL Intraţi încet! Și-aveţi de toate! 


FAUST după oarecare tăcere 
Te rog acuma singur să mă lași. 


MEFISTOFEL iscodind în preajmă 
Nu toate fetele se țin așa curate. 


Iese, 

FAUST privind împrejur 
Bine-venită fii, lumină de amurg, 
Beteală care umpli sanctuarul! 
Cuprinde-mi inima, iubire, ce cu dulci 
Speranțe-ți potolești amarul. 
Respiră-n preajmă simțământul păcii, 
Al rânduielii și al mulțumirii. 
În sărăcia-aceasta ce belșug, 
Între pereţii-nguști, ce loc al fericirii! 
S-așază în fotoliul de piele de lângă pat. 
Primește-mă, fotoliu, care și pe-naintași, 
În truda și în bucuria lor, i-ai ocrotit. 
De câte ori în jurul tronului acesta 
Copiii nu s-au hârjonit. 
Poate c-aici, cu mulțumire pentru Moș Crăciun, 
Iubita mea, cutremurată de evlavie, a sărutat 
Veșteda mână a părintelui străbun. 
Să stau aici, să stau pierdut în reverii. 
În preajmă simt, copilă, duhul tău. 
Cum freamătă, al rânduielii și-mplinirii, 
Cel ce te-ndrumă zi cu zi, 
Cel ce te-ndeamnă să întinzi curat covorul, 
Chiar firul de nisip îl simt în jurul tău făcând ocolul. 
Iubite mâini și chip zeiesc, prin voi, prin tine, 
Căsuţa un imperiu ceresc devine! 
Şi-aici? 
Dă în lături o perdea de la pat. 


Ah, ce prăpastie de voluptate 

M-atrage! Aș rămânea, eternitate. 

Natură, tu-n ușoare visuri peste fire 

Un înger ai întruchipat aici. 

Copila-aici dormea, cu pieptul fraged, plin 
De caldă viață. Din ce sacră plămădire, 

S-a împlinit chipul divin! 

Și tu? Ce te-a adus? 

Ce-adânc și tainic sunt mișcat! 

Ce vrei? Și inima de ce e grea? 
Sărmane Faust, cum te-ai schimbat! 


Văzduh de vrajă m-a cuprins? 
Eram împins doar să mă bucur. 
Și-acuma mă destram în vis. 

O jucărie sunt oricărei adieri? 


Dac-ar intra acum — cu suflet strâns 
Ai ispăși fărădelegea ta. 

Marele om, ce mic s-ar face, 

Topit și-ntins cu fața la podea. 


MEFISTOFEL intrând 
Haideţi, mai repede! C-o văd venind. 


FAUST Să plec. Să plec. Să nu mă mai întorc. 


MEFISTOFEL Aceasta-i, iată, pentru ea. Rost vă făcui de-o cutiuță 
Așa la repezeală dintr-un loc. 
S-o așezați în dulăpior, într-un ungher. 
S-a pierde fata tot privind, mă jur pe cer. 
Niscai lucioase lucrușoare 
Am pus în cutiuță, 
Că vezi, copilul e copil, și jocul joc. 

FAUST Nu știu, s-o fac sau nu? 


MEFISTOFEL Mai întrebaţi? 
Sau vreți ca să păstraţi comoara? 
Atunci vă sfătuiesc, nebuna poftă s-o lăsaţi, 
Să mă scutiți de altă oboseală 
Și să-mi cruțaţi frumosul, scumpul timp. 
Dar sper să nu fiți într-atâta de zgârcit. 
În ceafă eu mă scarpin, iscodesc 


— Pune cutiuța în dulap și închide — 

Copila tânără cum aș putea 

Pe voia inimii să v-o-nvârtesc, 

Și domnia voastră vă uitaţi 

Cu gravă aiureală, ca și cum ar fi-ntr-o sală 
De cursuri să intrați 

Și ca și cum în fața ochilor v-ar sta 

Aievea întrupate fizica și metafizica! 

Să mergem repede! 


Ies, 


MARGARETA Cu 0 lampă 
Mă-năbuș. Ce năduh aici! 
Deschide fereastra. 


Și totuși, parc-afară nu e cald. 
Simt nu știu ce, mi-e nu ştiu cum. 
Aș vrea să vie mama-acasă. 

Fior pe spate mi se lasă. 

Ah, ce fricoasă fată sunt, și câte 
Mi se năzar de la un colț la celălalt. 


Începe a cânta, dezbrăcându-se, 


A fost un rege-n Thulei, 
Fidel nespus. În dar, 
Murind, iubita-i dete 
De aur un pahar. 


Drag mai presus de toate 
Paharul își golea 

La orișice ospețe. 

Și ochiu-i lăcrima. 


Iar când a fost să moară 
Cetăți și-a numărat. 
Urmașului le dete. 
Paharul nu l-a dat. 


1. Thule — numele dat de romani unui ostrov legendar din ținuturile extreme 
de miazănoapte. 

Regească masă-ntinse, 
Viteji chemă la el, 

În sala părintească, 

La mare, în castel. 


Acolo sta bătrânul 
Aprinse vinuri bând, 

Și aruncă paharul 

În val ca-ntr-un mormânt. 


EI îl văzu în mare 
Tot mai adânc căzând. 
Pleoapele-i căzură. 
N-a mai băut nicicând. 
Deschide dulapul să-și atârne veșmintele și zărește cutia 
cu bijuterii. 
Cutia-aceasta cum ajunse-aicea dintr-odat”? 
Dulapul l-am închis, o știu. 
Ce-o fi-năuntru oare? De mirat! 
Se poate cineva să-l fi adus zălog. 
Și mama poate împrumut a dat — 
Am s-o deschid, sau nu? 
De-o panglică atârnă o cheiță. 
Deschide, 


Ah, Doamne, Dumnezeule, te uită! 

Așa ceva nu mai văzui. 

C-o astfel de podoabă chiar și o domniță 
De mare sărbătoare s-ar putea împodobi. 
Mă prinde oare lanţul auriu-verzui? 

A cui o fi podoaba? În oglindă m-aș privi. 
Încearcă podoabele în faţa oglinzii. 

Cerceii barem dac-ar fi ai mei! 
De-ndată-arăţi cu totul altfel și 
Te-mbujorezi ca macii. 

La ce-ţi ajută frumuseţea, tinerețe? 
E bună și ea, nu zic ba, 

Dar lăudată e cu glasul-jumătate, 
Cu milă oarecum și pe departe. 
Spre aur se îndrumă, și de aur 
Atârnă totuși totul. 

Ah, noi săracii! 


PLIMBARE 


Faust, pe gânduri, umblând încolo și încoace, Mefistofel îl 
întâmpină. 

Blestem! 

Aș vrea să știu ceva mai rău decât iubirea 

Disprețuită, decât toate elementele din iad, 

Ca să-mi descarc în voie firea 

Și bl&stemului să-i fac vad! 


Dar ce e? Ce te strânge? Ce necaz? 
În viața mea nu am văzut asemenea obraz! 


M-aş da eu însumi dracului, de mi-ar fi leac, 
Și dacă însumi nu aș fi un drac. 

Ți s-a sucit ceva în cap? Ce bine-ţi șade 

Să te înfurii ca nebunii tocmai tul 
Închipuiţi-vă! Gătelile menite Margaretei 
Un popă dispărute le făcu! 

A fost așa că mamă-sa, văzând cutia, 

A început să-i fie teamă: 

Are femeia nas ce nu se-nșală, 

Mâncă ceaslovul fără oboseală, 

Adulmecă, direticând, cu simţ avan 

Dacă un lucru-i sacru sau profan. 

Iar când în dulăpior a dat de dar, 

Simţi că nu-i cu mare har. 

„Copila mea — ea zise —, bunul nu-i agonisit pe drept, 


FAUST 

El va să-ți mistuie puterea, sângele din piept. 
L-om închina mai bine Maicii Preciste, 

Cu mana cerului ea are să ne bucure!“ 
Margareta își strâmbă gurița într-o parte: 
„Ei, ce să-i faci, un dar de care nu am parte, 
Cu toate că nu poate fi chiar fără Dumnezeu 
Cel ce l-a furișat în dulăpiorul meu.“ 
Chemă un popă fără-ntârziere muma. 

Și popa, de-ndat' ce înțelese gluma, 

Privi cu jind, priveliștea-i era pe plac. 

El zise: „Asta-nseamnă vrednicie! 

Cine se-nvinge — dobândește dar întru vecie. 
Biserica are un bun stomac, 

Țări și imperii din belșug a înghițit, 

Și încă niciodată nu s-a ciumurlit. 

Femei, numai biserica s-a-nvrednicit 

Să mistuie un bun nedrept și rătăcit.“ 


E-un obicei acesta ce și altora le place. 
Un rege și-un evreu la fel pot face. 
Şi popa încheie, luând podoabe și inel 
Parc-ar fi fost nimica toată. 
N-a mulțumit mai mult sau mai puțin 
Decât pentru un coș de nuci. Răsplată 
Cerească le-a promis din plin. 
Și seminţia slabă simțitu-s-a edificată. 
Și Margareta? 

Tulburată șade. 
Nu știe biata nici ce vrea, nici ce se cade. 
Gândeşte la podoabe și cercei necontenit 
Și mai vârtos la cel ce i le-a dăruit. 


De-amărăciunea ei îmi pare rău. 
De alte giuvaere să-i faci rost. 
Că-ntâiele și-așa prea prețioase nu au fost. 


MEFISTOFEL O, da — joc de copii e totul pentru domnul meu! 


FAUST Îndrumă lucrurile după pofta mea. 
Îndeosebi după vecina ei să mi te ţii. 
Molâu și lânced, diavole, nu-mi fi! 
Fă rost de alte giuvaere, n-adăsta! 
MEFISTOFEL Stăpâne, vă servesc cu bucurie! 


Faust pleacă. 


MEFISTOFEL Un astfel de nebun îndrăgostit e-n stare 
De dragul mândrei sale 
Să spargă c-un detunet soare, lună, stele, 
Și spre a-i fi pe plac — și alte cele! 


Pleacă, 


CASA VECINEI 


MARTA singură Să-l ierte Dumnezeu pe soțul meu la drum pornit! 
Nu mi-a făcut el prea mult bine. 
Luat-a lumea-n cap, cum nicidecum nu se cuvine, 
Și singură acasă m-a lăsat. 
Și totuși, cu nimic eu nu l-am tulburat. 
Și ştie Dumnezeu cât l-am iubit, și cum. 
Plânge, 
Poate-a murit! — Din grija asta cum mai ies? 
Dac-aș avea măcar certificatul de deces! 


MARGARETA intrând 
Ah, doamnă Marta! 


MARTA Ce e, draga mea? 


MARGARETA Aproape cad, genunchii mi se taie! 
Dar, am găsit o cutiuță, în odaie, 
În dulăpior, o cutiuță de-abanos, 
Și strălucite salbe înăuntru 
Și giuvaere. Un dar frumos, 
Mult mai frumos decât întâia oară! 

MARTA De astă dat” nu le-arăta măicuţei. Taci din gură. 
Te pomenești că și a doua oară 
Le duce la duhovnic! 
MARGARETA Ah, uitați-vă, priviţi! 
MARTA 0 împodobește 
Frumos îţi vin, prea fericită tu făptură! 
MARGARETA Cu ele să m-arăt, n-o să se poată, 
Nici la biserică, și nici pe stradă. 
MARTA Treci numai pe la mine-n orice haină 
Și-ți pui podoabele în taină. 
Te plimbi un ceas pe la oglindă 
Din cămăruţă până-n tindă. 
Și dacă se va da prilej, pe la serbări, le-arăţi 
Pe rând, întâi un lanţ, apoi o perlă în ureche. 
Măicuţa n-o să vadă, iar în ochii lumii 
Bijuteria nouă repede se face veche. 
MARGARETA Cine o fi cel ce-n odaie mi le-a furișat? 
Eu cred că nu-i lucru curat. 


Bate cineva la ușă. 
MARGARETA Ah, Dumnezeule, doar n-a îi mama! 


MARTA privind prin perdeluța de la geam 
E-un domn străin. — Intră! 


MEFISTOFEL intrând 
Să intru mi-am permis, așa de-a dreptul. 
Scuzaţi-mă, vă rog. Cum să încep? 
Se dă înapoi respectuos în fata Margaretei, 
Voiam de doamna Marta Schwerdtlein să întreb. 
MARTA Eu sunt. Ce-aveţi să-mi spuneți? 


MEFISTOFEL încet, către Marta 
Destul îmi e că vă cunosc. 
Aveţi o nobilă, înaltă vizită, se pare. 
Iertaţi-mi libertatea ce-mi luai, că e prea mare. 
Vreau să mă-ntorc după amiazi. 

Închipuie-ți, fetiță dragă! 

Te crede domnul o domniţă, fără șagă. 
O biată fată sunt. Ah, Doamne, 

Ce bun e domnul. 

Nu-s ale mele nici inele, nici podoabe. 


O, nu e vorba numai de podoabe. 

Aveţi ființă nu știu cum, și-o ageră privire: 
Ce mult mă bucur, c-am găsit primire. 
Ce-aduceţi, domnule? Ce este? 


Aș fi dorit să am mai bună veste! 
Nădăjduiesc să nu mă pedepsiți 

Pentru ce-aduc din depărtări. 

Bărbatul dumneavoastră-i mort 

Și vă trimite salutări! 

E mort? Ce credincioasă inimă! Vai, vai! 
Bărbatul meu e mort! Sunt fără grai! 
Nu desperați, ah, dragă doamnă! 

Rog ascultați trista poveste de departe. 


Aș vrea ca niciodat' să nu iubesc, 

Căci pierderea m-ar tulbura de moarte. 

Așa e, bucuria suferinţe are, suferința bucurie! 
Istorisiți, viaţa lui cum s-a sfârșit. 

La Padova el este-nmormântat, 

Prin preajma Sfântului Antoniu, 

În loc sfințit, 

Pe veșnic rece așternut e îngropat. 

Și altceva n-aveţi de-mpărtășit? 

O rugăminte totuși, grea şi mare: 

Să i se cânte liturghii, trei sute numai. 

Dar altceva nu am în buzunare. 

Ce? Nici măcar un ban, vreun giuvaer de preț, 
Pe care orice calfă îl păstrează-n săculeț, 

Și-l ţine de-amintire, flămânzind, cerșind 
Mai bucuros decât să-l cheltuiască? 

Madam, îmi pare rău, dar banul 

EI n-avu cum să-l risipească. 

Rău îi părea, de altfel, de greșelile în care-ades 
Căzut-a. Se plângea de nenorocu-i mai ales. 


Ah, ce nefericiți sunt oamenii! 
Prin slujbe voi căta a-l pomeni. 


Vă faceți vrednică de a vă mărita 
Numaidecât, amabila, copila mea. 


O nu, aceasta încă nu se poate. 


Nu om de rând va fi, ci un galant. 
Ar fi un dar ceresc pentru viața-ntreagă 
Să ţii în braţe o făptură-atât de dragă. 
Nu-i obicei aici în ţară. Nu-i și pace! 
Că este sau că nu-i, ce are-a face? 
Urmaţi cu povestirea! 

Am stat la căpătâiul său, puţin. 
Un așternut avea ceva mai bun decât gunoiul 
De paie putrede, dar el muri ca un creștin. 
Aflai c-avea-n socoata petrecaniei cam multe. 
Așa striga: „Cum trebuie să mă urăsc și cât 
De-adânc, că meseria, că soția mi le-am părăsit! 
Oh, amintirea mă omoară!“ Așa spunea: 
„Oh, în viaţa asta dacă m-ar ierta!“ 


MARTA plângând 


MEFISTOFEL 


MARTA 


MEFISTOFEL 

Sărmanul bunul soţ! De mult eu l-am iertat. 
„Dar Dumnezeu o știe — spuse el din rost — 

Mai vinovată decât mine ea a fost.“ 

Minţea! Să minţi în marginea mormântului! 

De sunt, pe cât mă cred, cunoscător, e sigur 

Că aiura în agonie. 

„Eram adus — spunea — copii a face, 

Silit apoi o pâne să câștig, muncind să mă omor, 


MARTA 


MEFISTOFEL 


MARTA 


MEFISTOFEL 


MARTA 


MEFISTOFEL 


MARTA 

Și încă pâne în înţelesul cel mai larg, 
Iar partea mea să n-o mănânc în pace.“ 


Cum a putut să uite într-atât de toate, 
De dragostea, de truda mea de zi și noapte? 


Cu drag el vă avea aminte. 

Spunea: „Când am plecat din Malta, 

Pentru soție și copii rugatu-m-am fierbinte. 
Și-ntr-adevăr porneam sub grație cerească, 
Căci ni s-a dat să prindem o corabie turcească 
Ducând comori de-ale sultanului pe ea. 

Și vitejia noastră își găsea răsplată, 

Și eu primii, precum se cuvenea, 


Po 


O parte bine-bine măsurată. 
Dar cum? Dar unde-i? A-ngropat-o poate? 
Cine-ar putea să spună-n care vânt, din toate, 
S-a risipit și partea-i de comoară! 

Frumos și dulce l-a luat o domnişoară 

Când se plimba prin Neapole fără de țintă, 
Și-i arătă o dragoste cu urme, 

Ce-avea până la moarte să le simtă. 

O, ticălosul! Hoţ, ce-și păgubea soție și copii! 
Nu i-au putut împiedica 

Viaţa rușinoasă, nici mizeria, nici suferința. 
Vedeţi, de-aceea el e-acuma mort. 

În locul dumneavoastră dac-aș fi, un an plinuţ 
Eu doliu m-aș hotărî să port, 

Dar m-aș uita-n răstimp după un alt drăguţ. 
Ah, Doamne, cum a fost al meu bărbat 

Nu mai găsesc ușor pe altul. 

Un mai drăguţ scrântit e greu de-aflat. 

Iubea numai prea mult călătoria-n depărtări, 
Femeile străine, vinul din alte țări, 

Și blestematul joc de zaruri. 


MEFISTOFEL Ei da, cu dulciuri pot să meargă și amaruri, 
Dacă și el din partea sa 
Cam tot atâtea cu vederea îţi trecea. 
Vă jur că în asemenea condiții, după cum mi-e felul, 
Eu însumi aș schimba cu dumneata inelul. 


MARTA Desigur, domnului îi place să glumească. 
MEFISTOFEL pentru sine 
Să plec acum, să pier degrabă-n vânt. 
Că asta și pe diavolul l-ar crede pe cuvânt. 
Către Margareta, 
Dumneavoastră, cu inima cum staţi? 
MARGARETA Ce înţelege domnul prin aceasta? 


MEFISTOFEL pentru sine 
Tu, bun, nevinovat copil! 


Tare, 
Adio și-o-nchinare-adâncă! 
MARGARETA Cu bine! 


MARTA O vorbă încă! 
Aș vrea să am, dacă se poate, un certificat, 
Când, unde, cum iubitul meu fu îngropat. 
Sunt prietenă în toate-a bunei rânduieli. Ce jale! 
Dar moartea-aș vrea să i-o citesc și în jurnale. 


MEFISTOFEL Da, dragă doamnă, veţi avea dovadă, mărturie, 
Și adevărul veţi afla și dintr-o altă gură, 
Căci eu mai am un foarte-ales însoțitor. 
L-aduc în fața domnului judecător, 
Și, dacă-ngăduiţi, întâi aici. 

MARTA Cum să vă rog? Cum să v-o cer? 

MEFISTOFEL De față fi-va și fetița? 
Un brav băiat. Umblat în lume. 
Cu domnișoare-ndeosebi, ce cavaler! 

MARGARETA. În fața domnilor m-aș înroși 
Și cu sfiala m-aș alege. 


MEFISTOFEL N-ar trebui s-o faceți nici în faţa unui rege! 


MARTA Deseară, domnilor, când nu mai e lumină, 
Vă așteptăm în dosul casei, în grădină 


STRADĂ 


Faust. Mefistofel. 
FAUST Ei, face-se? Mai trebuiește mult? Sau stăm pe loc? 


MEFISTOFEL Ah, bravo! Vă găsesc cuprins de foc? 
Încă puţin și Margareta este-a voastră. 
O veţi vedea deseară la vecina ei, la Marta. 
E o femeie ca făcută pentru arta 
Și meșteșugul de codoșcă, după pofta noastră. 
FAUST Stăm bine, deci. 
MEFISTOFEL Se cere însă ceva-n schimb! 


FAUST O slujbă pentru alta. Gata sunt. Poftim! 


MEFISTOFEL Pentr-un certificat se cere mărturii să fim, 
Că soţul ei zace-n pământ 
La Padova în loc prea sfânt. 
FAUST Va trebui să facem deci 
Călătoria pân-acolo mai întâi. Aud? Ascult. 


MEFISTOFEL Sancta Simplicitas!* Nu e nevoie de nimic. 
Fiți martor, făr-a ști prea mult. 
FAUST De nu știi altceva mai bun, planul ţi-l stric. 


MEFISTOFEL Om sfânt ce ești! E-ntâia oară că-n viață 
Depuneţi falsă mărturie? 
Oare n-aţi dat de-atâtea ori solemne definiţii? 
Nu v-aţi rostit cu îndrăzneață vorbărie 


1. „Sfântă naivitate!“ (lat.). Exclamaţia reformatorului ceh Jân Hus (1369—1415) 
când a fost ars pe rug. 

FAUST 


MEFISTOFEL 


FAUST 


MEFISTOFEL 


FAUST 


MEFISTOFEL 


FAUST 

Despre dumnezeire, lume, despre tot ce-n ea se mișcă 
Și despre om și despre tot ce-n inimă se iscă? 

N-aţi ridicat de-atâtea ori obraznic fruntea? 

Și totuși, sincer dacă sunteți, nu veți spune 

C-aţi fi știut despre acestea un cuvânt mai mult 
Decât despre decesul domnului în chestiune. 


Un mincinos rămâi și un sofist. 


Așa ar fi de n-aș cunoaște totul mai adânc. 
Căci mâne, în al cinstei nume, 

Din minți vei scoate pe sărmana Margareta, 
Jurând pe toată dragostea din lume. 
Desigur, și din toată inima! 

Îi vei vorbi despre eterna dragoste, 
Despre-un îndemn ceresc, atotputernic — 
Din inimă țâșni-vor astea toate? 

Ei, lasă astea! — Când pentru vârtejul, 

Pentru simţirea ce mă ia cu foc, 

Un nume dibuiesc, făr' de-a găsi vreunul, 
Și-apoi prin lumi cutreierând 

Cuvântul caut cel mai "nalt, 

Când flacăra, de care ard, 

Cerească, veșnică și infinită o numesc pe rând, 
E asta doar minciună, joc? 


De partea mea-i dreptatea totuși! 


Ah, contenește, rogu-te. Ce fel ți-ar sta 
Plămânii să mi-i cruți de oboseală? 
Cel ce dreptate vrea cu orice preț să aibă, 
Mereu vorbind, o va avea. 
Din parte-mi sunt sătul de flecăreală. 
Dreptate ai, fiindcă eu n-am încotro. 


MARGARETA 


FAUST 


MARGARETA 


MARTA 

MARTA 


MEFISTOFEL 


MARTA 


MARGARETA 

GRĂDINĂ 


Margareta și Faust, la braţ; Marta și Mefistofel. Trec și 
se-ntorc plimbându-se, 


Ah, vreți să mă scutiţi, nu-ncape îndoială. 
Îngăduința dumneavoastră-mi dă sfială. 
Un călător e-obișnuit astfel să facă, 

Din gentilețe multe cu vederea să le treacă. 
Știu bine că o conversație săracă, 

Cum este-a mea, nu poate să vă placă. 


Privirea ta, o vorbă-mi spune 

Mai mult decât orice înțelepciune. 

Îi sărută mâna. 

De ce vă osteniți? O mână ca aceasta 

Puteţi s-o sărutați? Ce aspră-i palma toată. 

Cu multe nevoită-am fost să mă trudesc. 
Măicuţa-i rânduiala întrupată. 

Trec, 

Și dumneavoastră, domnul meu, călătoriți mereu? 
Ah, meșteșugul, datoria, ne întărâtă și ne mână. 
Cu ce durere câteodată părăsim 

Cutare sau cutare loc, dar voie n-avem să ne-oprim. 
În anii tineri, haida-de, 

Când totul ţi-e la îndemână, 

Mai merge să te ţii de hoinăreli prin lume. 

Dar timpul greu, când toate-atât de-anevoios se fac, 
Când te târăști spre groapă singur, 

Cărui burlac îi poate fi pe plac? 

Când mă gândesc la asta, groaza mă cuprinde! 
De-aceea, scumpe domn, mai cumpăniți. 

Din inimă mi-e sfatul. Chibzuiţi! 

Trec, 


De ochi vorbiţi, de înţelesul unei vorbe, 
Curtoazia vă servește. 


Aveţi însă atâţia prieteni. Câte unul vă-nsoțește. 
Ei înțeleg mai bine lucrurile decât mine. 


FAUST Oh! înțelegerea! Ceea ce poartă-asemenea numire 
Adesea e doar vanitate, mărginire. 


MARGARETA Cum? 


FAUST Că simplitatea, nevinovăția, niciodată 
Nu se cunosc pe ele însele, 
Nici preţul nu și-l știu! 
Că modestia și smerenia sunt cele mai înalte, 
Mai rare daruri — 
Ale naturii, care atâtea-mparte cu risipă... 


MARGARETA De-ar fi să vă gândiţi la mine doar o clipă, 
Mă voi gândi neîntrerupt 
La dumneavoastră-n schimb. 
FAUST Ești singură mereu, de ai atâta timp? 


MARGARETA Gospodăria noastră-i mică. 
Dar cere trudă; liniștea și tihna ni le strică. 
Cum slujnică n-avem, 
Sunt nevoită la de toate. 
Gătesc şi mătur, croşetez și cos, 
Alerg de dimineața până-n noapte. 
Măicuţa e cumplit de-atentă la orice, 
Cu toate că nu suntem tocmai strâmtorate. 
Din contră, ne-am putea mișca mai mult ca alții, 
Căci tata ne-a lăsat avere frumușică. 
O casă și-o grădin-avem lângă cetate. 
Acum și zilele îmi sunt mai liniștite. 
Un frate am, care-i soldat. 
Aveam și-o surioară care a murit. 
Oh, suferința ei ce mult m-a-ndurerat! 
Pe umeri însă înc-o dată toată cazna aș lua, 
Atât de dragă îmi era copila. 


FAUST Era un înger, dacă-ți semăna. 

MARGARETA Eu am crescut-o. Cât de tare mă iubea! 
Veni pe lume după ce murise tata. 
Pe mama o credeam pierdută, 
Așa de greu zăcuse iarna toată. 
Se ridica numai încet din boală, 
Că nu se mai putea gândi 
Ea însăși suflețelul să și-l alăpteze. 
Și astfel singură, și zi cu zi, 
Eu o crescui cu lapte și cu apă. 
În braţe o țineam și-n poală. 
Din picioruşe da, zdrobindu-mă zâmbea. 
FAUST. Și-o fericire ai simţit, cea mai curată. 


MARGARETA Dar și atâtea ceasuri grele, 
Căci noaptea leagănul micuţei sta 
Chiar lângă patul meu. De-abia mișca, 
Mă și trezeam. 
Și trebuia s-o iau la mine sau să-i dau să bea. 
Să mă ridic dacă plângea. S-o port, săltată, 
Încolo și încoace prin odaie, 
În zori să spăl și scutece-n covată, 
Apoi s-alerg până-n piaţă, să-ngrijesc de vatră. 
Și toate astea fără ca o zi să treacă. 
Nu-i de mirat că uneori și râvna seacă. 
Dar cel puţin, când treaba ia sfârșit, 
Mănânci cu poftă și odihna îţi priește. 
Trec, 


MARTA Oricum ar drege-o, orice fac, 
Tot bietele femei trag scurta: 
Ce greu îndupleci pe-un burlac. 
MEFISTOFEL Atârnă numai de făpturi asemeni dumitale 
Să mă înveţe-a apuca pe altă cale. 
MARTA Spuneți-mi drept, nu aţi găsit încă pe nimeni? 
Și inima nu e cuprinsă sau legată undeva? 

Proverbul spune: că nimic nu prețuiește 
Cât o femeie bravă, cât o vatră care este-a ta. 
Voiam să-ntreb, de nu v-a încercat 
Vreodată pofta? 
Am fost mereu bine primit. Și pretutindeni. 
Voiam să zic: un gând așa mai serios 
Nu v-a luat? 
Ah, cu femeile nu-i bine să glumești. 
Ah, nu mă înțelegeți! 

Cât de rău îmi pare, 
Dar văd — cu mine cât de bună ești! 
Trec, 
Când în grădină am venit, 
Tu m-ai recunoscut numaidecât? 
Nu aţi văzut? Mi-am aplecat pleoapele. 
Îmi poți ierta purtarea 
Și libertatea, ce-mi luai, nestăpânită, 
Când ai ieșit din catedrală? 
Drept să vă spun, eram cam uluită. 
Nu mi se întâmplase niciodat” așa ceva. 
M-am întrebat: văzut-a el 
Ceva necuviincios în felul, în purtarea mea? 
S-ar fi părut că v-a venit așa neașteptat 
O fetișcană să opriți! Dar ce v-a-mbărbătat? 
Mărturisesc că mai apoi 
Un simțământ prielnic dumneavoastră m-a cuprins 
Și dintr-odat' m-am supărat pe mine însămi, că 
Pe dumneavoastră nu m-am supărat mai dinadins. 
O, draga mea! 

Lăsaţi-mă o clipă! 

Culege o margaretă și rupe petalele pe rând. 


Vrei un buchet s-aduni? Sunt flori-risipă! 


- 
Fă 

Faust și Margareta în grădină, cu Marta și Mefistofel în fundal. 
„Nici un sfârșit! Nici un sfârșit!“ 


MARGARETA Un gând de joacă mă oprește. 
FAUST Cum? 
MARGARETA Nu râdeţi, rogu-vă, de mine! 
Rupe petalele șoptind ceva. 
FAUST Șoptești ceva? 


MARGARETA mai tare 
El mă iubește. — Nu mă iubește. — 


FAUST Suavă, dulce fată! 


MARGARETA continuă 
Da, nu. Și înc-o dat”, de două ori. 


Rupând ultima petală, cu bucurie. 
El — mă iubește. 
FAUST Copila mea, cuvântul astei flori 


Destăinuirea cerului să-ți fie. Te iubește. 
Pricepi ce-nseamnă-aceasta? Te iubește. 


EI îi cuprinde mâinile. 
MARGARETA Îmi ies din fire! 


FAUST Nu te cutremura! Îngăduie privirii 

Și strângerii de mână să rostească 
Ce este mai presus de orișice rostire: 
A unuia să fii și-o voluptate 
Să simţi, ce trebuie în veci să dăinuiască. 
În veci! Sfârșitu-i desperare! 
Nici un sfârșit! Nici un sfârșit! 
Margareta îi strânge mâinile, se desprinde și fuge. Faust 
rămâne o clipă pe gânduri, apoi o urmează. 

MARTA Venind 
E noapte-acum. — 


MEFISTOFEL Și-i timpul să plecăm! 


MARTA Eu v-aș pofti să mai rămâneți! 
Dar locu-i blestemat pe unde ne plimbăm. 
Sunt ochi cari văd și ochi ce-ntreabă. 

S-ar zice că prin preajmă nimenea 
Nu are altă treabă, 


Decât să iscodească, stând la pândă după porți. 


Și vorbe-ţi ies, oricum o-ntorci, oricum te porți. 


Perechea tânără pe unde-o fi? 
MEFISTOFEL În partea ceea ne zburară 
Aprinsele păsări de vară. — 
MARTA Ea pare-a-i fi pe plac. 
MEFISTOFEL El — ei, de-asemenea. 
Și astfel toate după pravilă se fac. 


O CĂSUȚĂ ÎN GRĂDINĂ 


Margareta sare înăuntru, s-ascunde după ușă, își ține 


degetul pe buze și iscodește prin deschizătură, 
MARGARETA lată că vine. 
FAUST vine Ah, ștrengărițo, așa mă-ngâni? 
Ce bine că te întâlnesc! 
O sărută, 
MARGARETA Îl sărută și ea 
Stăpânul meu, cum te iubesc! 
Mefistofel bate la ușă. 


FAUST lovește din picior 
Cine-o fi? 
MEFISTOFEL Un prieten el 


FAUST Un animal! 


MEFISTOFEL E timpul de-a ne despărți! 
MARTA vine Da, e târziu. 
FAUST Permiteți să vă însoțesc? 


MARGARETA Nici gând! 
Măicuţa m-ar... Adio! 

FAUST Trebuie să pleci? 
Cu bine! 
MARTA Adio! 


MARGARETA La revedere! În curând! 
Faust și Mefistofel pleacă, 


MARGARETA Ah, Dumnezeule, ce om și ce gândire! 
La câte cugetă! Cu câte mintea-și ostenește! 
Stau rușinată-n fața sa 
Și spun la toate câte-mi spune — da. 
Un biet neștiutor copil mă simt 
Și nu pricep la mine ce găsește. 


Pleacă, 


PĂDURE ȘI PEȘTERĂ 


FAUST singur Mi-ai dat, din toate tu mi-ai dat, 
Sublime Duh. În flacără nu în zadar 
Obrazul către mine l-ai întors. 
Mi-ai dat natura drept regat, 
Putința de-a-i simţi splendoarea fără de hotar. 
Nu sunt aici doar oaspete mirat și rece, 
În adâncimea ei, eu văd ca-n pieptul unui prieten. 
Prin fața mea viața cu alai de forme trece. 
Și frații tu mă-nveți să mi-i cunosc, 
Fraţii din aer, apă, din desiș, să le-nţeleg cuvântul. 
Iar când furtuna duduie prin codru, 
De nu mai știi-ncotro s-apuci, 
Când bradul uriaș se prăbușește 
Și în cădere alte trunchiuri sfarmă și silește, 
Când dâmbul sună ca mormântul, 
În adăpostul peșterii mă duci. 
Atunci în mine însumi mă deștept. 
Minunile mi-arăți din propriul meu piept: 
Iar când se-ntâmplă luna să răsară 

Tumultul dinăuntru îmblânzind, 
Mi-apar pe stânci și-n umed crâng 

O lume de demult, figuri de-argint, 
Ce contemplarea aspră mi-o destind. 


Ce bine simt că n-avem parte de desăvârșire — 
Acestei voluptăți care mă face 

Vecin cu zeii, tu-i adaugi un rău însoțitor! 
De care nu mă pot desface, 

Cu toate că, obraznic, rece, și pe orice cale, 
În faţa mea mă umilește, 

Cu toate că-n nimic preface 

C-o simplă vorbă darurile tale. 

În pieptul meu un foc sălbatic el stârnește, 
Îndemn spre-acea făptură prea frumoasă. 
Mă zbucium, ah, între dorință și plăcere, 
Și-n mijlocul plăcerilor tânjesc după dorinţă. 
Mereu, acest vârtej mă cere. 

Mefistofel apare, 


MEFISTOFEL Nu ești sătul de viața ce-ncepuși s-o duci? 
Dac-o lungești, cum poate să-ți mai placă? 
E bine s-o încerci o dată, 
Dacă apoi spre ceva nou apuci. 


FAUST Să ai și alte trebi, ce bine-ar fi! 
De ce mă chinuiești în bucuroasă zi? 


MEFISTOFEL Ei bine, am să-ţi cruț odihna. 
În toane bune iarăși nu te-am nimerit. 
Oh, mare lucru n-am să pierd, 
Pierzând un prieten într-atâta de sucit. 
Mă ostenesc de dragu-i noapte — zi, 


1. Faust vorbește despre Mefistofel ca și cum acesta i-ar fi fost dat ca însoțitor 
din partea Duhului Pământului. Faust vorbește în perspectivă panteistă (du- 
hul pământului, al naturii); în această perspectivă Mefistofel face, și el, parte 
din Tot. 

Dar niciodat boierului nu-i poți citi 
Din ochi, de-i e pe plac sau nu. 

FAUST Acesta-i tonul, singurul ce-l nimerește. 
Vrea mulțumire că mă plictisește. 


MEFISTOFEL Cum ţi-ai fi dus viața fără mine, 
Sărmane pământean? 
De-ntortocheate-nchipuiri, de greu alean, 
Te-am vindecat pe timp îndelungat. 
De n-aș fi eu, erai de mult plecat 
De pe întinderea terestră, urmă nelăsând. 
Ce cauţi printre stânci și peșteri, 
Nărav de bufniță-ngânând? 
Ce hrană scoţi ca un brotac 
Din mușchiul umed și din steiu' înrourat? 
Frumoasă, dulce pierdere de vreme! 
Mai stăruie în trupul tău savantul, doctorul, 
Pe care încă ieri l-ai blestemat. 


FAUST Cum vei pricepe tu puterea de viață 

Ce-o beau cutreierând sălbăticia? 
Dac-ai putea s-o bănuiești, ai fi destul de drac 
Să nu-mi îngădui bucuria! 

MEFISTOFEL Nepământească fericire! 
A sta întins pe munte-n rouă 
Și a cuprinde cer, pământ, cu brațele-amândouă, 
A te umfla ca să devii un Dumnezeu, 
A scormoni tot mai adânc, mereu, 
Și-a retrăi în tine zilele genezei, 
A resimţi puternic, mândru, nu știu ce, 
Iubind a te împrăștia în tot ce e. 
Pe urmă pământeanul să dispară 


Și intuiţia supremă să apară!...! 


1. Mefistofel ironizează extazul metafizicienilor mistici, care năzuiesc spre 
„uniune“ cu întreg universul. 

FAUST 


MEFISTOFEL 

Cu un gest, 


„..Ca să închei, nu spun cuvântul, cum. 


Ce scârbă mi-e de tine! 


Nu vă convine. 
Aveţi un drept la indignare. 
Nu-i voie s-amintești unor urechi prea caste 
De aceea ce chiar inimile foarte caste 
Nu-s înclinate-a se lipsi. 
Dar făr-a face vorbă mare, 
Permis îţi este singur câteodată să te minţi. 
E o plăcere și aceasta, îndelung însă n-o prea suporţi, 
Căci dacă ţine, te destramă 
În nebunie, tulburare, teamă. 
Destul acum. Iubita ta stă în odaie 
Și totul îi devine strâmt și jalnic. 
Nu-i ieși din inimă, oricum te porți, 
Căci te iubește negrăit și prea puternic. 
La început ardoarea ta se revărsa din matcă, 
Ca râul adunând zăpezi topite. 
Căldura i-ai turnat-o-n suflet, 
Azi însă valurile tale sunt micite. 
Decât să zăbovești tronând prin codri și în fire, 
Stăpâne-al meu și mare domn, 
Eu cred c-ar fi mai potrivit și-n ton 
Aprinsul sânge, sângele de fată tânăr 
Să-l răsplătești pentru iubire. 
Căci vremea i se pare-acum grozav de lungă. 
Stă la fereastră și privește cum se-alungă, 
Cum norii trec peste cetate. 
Și ziua-ntreagă, nopți pe jumătate, 
„O păsărică dac-aș fi“, ea cântă. 
E bucuroasă uneori și trist-ades. 
Și altă dat” o-neacă plânsul, lacrima și-o zvântă. 
Apoi, precum se pare, iarăși liniștită 
Și necurmat îndrăgostită. 


FAUST "Te văd în toată goliciunea! Șarpe! Șarpe! 
MEFISTOEFEL în sine Ah, de te-aș prinde! 
FAUST Ridică-te și piei din față-mi, blestemate! 
Nu-mi mai aduce-aminte de făptura ei frumoasă, 
Nu-mi mai aprinde-n cuget și-n simţire 
Dorinţa către trupul dulce peste fire. 
MEFISTOFEL Ce va urma? Ea crede c-ai fugit. 
Și-n parte — aceasta e adeverit. 


FAUST. Îi sunt aproape, orișicât aș fi departe. 
N-o pot uita și n-o pot pierde până-n moarte. 
De gelozie ard chiar și atunci când gura 
lubitei mele-atinge crucifixul, cuminecătura. 


MEFISTOFEL Aflaţi că pentru puii gemeni 
Ce, dup-o vorbă, pasc în crini" 
Vă-nvidiam și eu puțin. 

FAUST Codoșule, să piei de-aici! 

MEFISTOFEL Frumos! Voi înjuraţi, eu râd. 
Căci Dumnezeu, care băiat și fată a făcut, 
Nobleţea-acestei meserii recunoscând, 
Prilej le-a dat numaidecât. 

Pleacă de-aici, că-i mare vaier. 
Când zic să pleci, te-ndrum către iubită, 
Și nicidecum spre moarte. 


FAUST De fericirea-alăturea de ea ce mă desparte? 
De m-aș putea-ncălzi la pieptul ei! 
Nu-i simt eu oare-ntotdeauna lipsa? 
Făptură sunt — fără temei. 
Nu-s eu fugarul fără adăpost? 
Nu-s eu neomul fără liniște și rost, 
Care vuind ca o cascadă 
Din stâncă-n adâncime vrea să cadă? 


1. Aluzie la Cântarea Cântărilor, 4, 5, unde sânii iubitei sunt asemănați cu doi 
pui de căprioară care pasc în crini. 

MEFISTOFEL 


Iar ea, cu simţurile-abia trezite, 

Copilă doar, sălășluind pe-un plai, 
Gospodărindu-se în țarcul unui rai. 

Și eu cel urgisit de Dumnezeu 

N-avui destul că apucai 

În pulbere să sfarm a lumii stâncă! 

A trebuit și ei să-i clatin pacea! 

De-o jertfă ai avut nevoie, iad! 

Ajută-mi, diavole, durata spaimei să mi-o scad! 
Ce trebuie să vie, vie-ndată! 

Destinul ei pe mine cadă. Blestemul s-adună! 
Strivit să pier și eu, cu ea-mpreună! 

Cum fierbe iar, ce jar, ce clocot! 

Întoarce-te, nebunule, și o mângâie! 

Când un asemenea căpșor nici o ieșire trează 
Nu mai găsește, crede că-i sfârșitul. 

Trăiască cel cu inima vitează! 

Tu-mi ești de altfel îndeajuns de îndrăcit. 
Găsesc că-n lume nu-i nimic 

Mai searbăd și mai vrednic de disprețuit 
Decât un drac ce desperează. 


ODAIA MARGARETEI 


MARGARETA singură, la roata de tors 

Liniştea mea, 
Odihna toată — 
Nu le mai aflu, 
Ah, niciodată. 


Când el lipsește, 
Lumea-i mormânt. 
Mă pierd de jale 

Şi nu mai sunt. 

Sărmanul meu gând 
S-a rătăcit. 
Sărmanul meu suflet 
S-a risipit. 


Liniştea mea, 
Odihna toată — 
Nu le mai aflu, 
Ah, niciodată. 


După el mă uit 
Pe geam afară. 
După el doar ies 
Iară și iară. 


Aleasa-i făptură 
Și-naltu-i mers, 
Ochii puternici, 
Surâsul neșters, 


Vorba-i ce curge 
Ca râul vrăjit — 
Și, ah, sărutarea 
M-au otrăvit. 


Liniştea mea, 
Odihna toată — 
Nu le mai aflu, 
O, niciodată. 


Numai spre dânsul 
Pieptul meu crește, 
Inima bate, 

Jarul sporește. 


Să-l sting în săruturi, 
Ah, de-aș putea! 


MARGARETA 
FAUST 


MARGARETA 


FAUST 


MARGARETA 
FAUST 


MARGARETA 


FAUST 


MARGARETA 


FAUST 


MARGARETA 


FAUST 


147 


În văpaia sa, 
Să pier aș vrea! 


GRĂDINA MARTEI 


Margareta. Faust. 
Făgăduiește-mi, Henric! 
Tot ce pot. 


Dar cu religia cum stai? Spune-mi, te rog. 
Om negrăit de bun ești tu, dar mi se pare 
Că nu o prețuiești prea tare. 


Simţi că sunt bun cu tine, draga mea? 
Pentru cei dragi viaţa eu mi-aș da. 
Și gând nu am de a răpi cuiva biserica. 


Nu e de-ajuns, căci trebuie ca să și crezi în ea! 
Să cred? 


O, de-aș putea să am asupra ta 
Înrâurire! Sacramentele nu le cinstești! 


Își au și ele-un rost. 

Dar nu le ceri! 
La liturghie și la spovedanie 
De mult tu n-ai mai fost. 
În Dumnezeu mai crezi? 


Cine-i acela, draga mea, care-ar putea 
Să spună: cred în Dumnezeu?! 

Preoți și înţelepţi de-ai întreba, 
Răspunsul lor batjocură ţi s-ar părea 
Zvârlită-n fața celui ce întreabă. 
Atunci credința ta e slabă. 


Cuvântul nu-mi răstălmăci, iubita mea. 
Căci cine se va-ncumeta 

Un nume ca să-i dea, 

Și cine va-ndrăzni 


MARGARETA 


FAUST 


MARGARETA 

Să spună: cred în el?! — 

Au, cine cuteza-va răzvrătire, 
Spunând: nu cred în el?! 
Atotcuprinzătorul, marele inel, 
Atoatepăstrătorul 

Nu ne cuprinde el pe toți, 

Pe tine și pe mine-n sine? 

Nu se boltește cerul colo sus, 
Nu ni se-ntinde un tărâm 

Spre răsărit și spre apus? 

Nu se ridică-n zări, clipind cu prietenie, 


Stelare trupuri din adânc de veșnicie? 
Privirile nu se-ntâlnesc, aprinse, line? 

Nu te pătrunde până-n suflet 

Tot ce se țese-n taină-n toată firea 

Și-ntru ascunsă arătare lângă tine? 

Cât e de mare, inima cu toate să ţi-o umpli, 
Și dacă-n simțământ te-ncearcă fericirea, 
Numește-l cum vei crede, 

Numește-l bucurie! Inimă! Iubire! Dumnezeu! 
Un nume eu 

Nu am pentru aceasta. Simțământ e totul. 
Un sunet gol și fum e orice nume 
Acoperind cu negură un foc ceresc, 

Un sâmbure de lume. 


Frumos și bine-i tot ce spui, de iau aminte. 
Și preotul o spune cam la fel, 
Pe-alocuri folosește doar alte cuvinte. 


O spun sub ceruri inimile toate 

Și fiecare-n limba sa, 

De ce n-aș spune-o și eu într-a mea? 
Te-ascult și-aproape cred că este-așa. 
Dar lucrurile nu sunt drepte pe deplin. 
Prin legea ta — nu ești creștin. 


FAUST 


MARGARETA 


FAUST 


MARGARETA 


FAUST 


MARGARETA 


FAUST 


MARGARETA 


FAUST 


MARGARETA 


Copil. Ce drag copil! 
Nu-mi face nici o bucurie 
De-a te vedea-n asemenea tovărășie. 


Cum? 


Omul care te-nsoțește 
În suflet ură numai îmi trezește. 
Nimic în viața mea până acum 
Un junghi sub coaste nu mi-a dat, precum 
Ăst om, ce inima mi-o strică. 
Nu-ţi fie frică. 
Când e de față, sângele se-nfurie în mine, 
Și doar eu nu vreau decât bine. 
Pe cât doresc să te-ntâlnesc, 
Pe-atât de omu-acesta mă-ngrozesc. 
Și nu știu cum, la orișice ticăloșie 
Din parte-i inima s-așteaptă. 
Dar Dumnezeu mă iartă dacă sunt nedreaptă. 
Năstrușnici trebuie să fie, 
Ciuvici! căzute ca din lună 
Și buruieni de-asemeni de tot soiul. 


N-aș vrea să facem casă împreună. 

De câte ori pe ușă intră 

Priveşte a batjocură și cată să se-ncrunte. 
Îl vezi că nu se încălzește de nimic 

Și-i este scris pe frunte 

Că nu-i în stare de-a iubi vreun suflet. 
Mă simt așa de bine-n braţul tău, 

Așa de liberă, mă ia așa de cald, 

De nu m-ar sugruma ăst spirit rău. 


Tu, înger, cum le simţi pe toate. 


Aceasta într-atât mă copleșește, că, 
De câte ori e lângă noi, mă prind păreri netoate 


1. Ciwvică — cucuvea. 

Că nu te-aș mai iubi. 
Când e aici, îmi amuţește rugăciunea. 
Și-aceasta-mi mistuie ființa. 
Henric, nu simți și tu la fel? 
FAUST N-ai încotro. Antipatia te încearcă. 
MARGARETA Va trebui să plec acum. 


FAUST O, niciodată 
Nu voi putea să-ți stau alături 
Un ceas măcar, și piept la piept să se pătrundă 
Suflet de om, suflet de fată? 

MARGARETA Dac-aș dormi în casă singură, ce bucuros 
Deschis zăvorul l-aș lăsa la noapte. 
Măicuţa însă prea adânc nu doarme, 

Și aș muri pe loc de ne-ar vedea. 
FAUST De n-aș ști sfat, aș fi nătâng. 

Ține sticluța-aceasta. — Picuri trei 

În băutura ei — îi învălesc 

Natura-n somn plăcut și-adânc. 


MARGARETA Cum mă silesc să fiu pe voia ta! 
Nădăjduiesc că picăturile nu-i vor strica. 


FAUST 'Te-aș sfătui eu oare, de-ar fi altfel? 


MARGARETA Ajunge doar să te privesc pierdută, ca 
S-apuc pe cale după vrerea ta. 
Făcui și până-acum atâtea pentru tine, 
Că de făcut nimic aproape nu-mi rămâne. 
Pleacă. 
Apare Mefistofel. 

MEFISTOFEL Plecă maimuța? 

FAUST lar ai spionat? 


MEFISTOFEL Prinsei pe larg și bine ce prinsei, 
Domnule doctor, azi aţi fost catihetizat! 
Nădăjduiesc să vă priască vorba ei. 

Sunt fetele grozav interesate 

Să ştie dacă cineva e credincios, 

Căci dacă cineva credinţei se supune, 
Acela li se va supune 

Și lor, și astfel totul se înlănţuie frumos. 


FAUST Ce monstru ești! Nimic nu vezi 
Pe drumul drept și mare. 
Nu vezi, cum sufletul acesta, drag, fidel, 
Plin e de credința sa, ce singură 
Mântuitoare i se pare? 
Nu vezi cum sufletul acesta 
Se zbate sfânt îngrijorat 
Că e pierdut cel mai iubit bărbat? 


MEFISTOFEL O, senzual, suprasensibil pețitor, 
Pe unde-ai mas? 
Te poart-o fetișcană binișor de nas. 


FAUST "Tu, corcitură de noroi și foc! 


MEFISTOFEL E plină mintea fetei de invenții, 
Că trebuie să sar pe loc. 
Când sunt de față, fata nu se simte bine. 
Şi strașnic se pricepe în fizionomie, 
S-a întrecut cu învățatul! 
Sub mască-mi dibuiește nu știu ce intenții. 
Simte pesemne c-aș putea să fiu un geniu, 
Sau poate chiar împielițatul. 
— Ei, și la noapte? 

FAUST Ce îţi pasă? 

MEFISTOFEL Îmi am și eu aici plăcerea mea. 

lacă-mi pasă! 

LA FÂNTÂNĂ 


Margareta și Liza, cu urcioare, 
LIZA N-ai auzit nimica de Barbara? 


MARGARETA Nici un cuvânt. 
Rar umblu printre oameni. 


LIZA E sigur însă, căci vecinele mi-au spus. 
Culegi ce sameni. 
I s-au închis cărările-n sfârșit. 
Și cum făcea pe nobila și-aleasa! 
MARGARETA Ce s-a-ntâmplat? 


LIZA Nimic deosebit! 
Hrănește doi, când bea și când mănâncă. 


MARGARETA Ah! 


LIZA A păţit-o, cum era de așteptat. 
Și cât s-a rupt după băiat! 
Câte plimbări 
Prin sate și la joc sub tei. 
Și trebuia să fie-ntâia, pretutindeni. 
Umbla la mese 
Cu pastete!, vinuri și mâncăruri, fel de fel. 
Credea că e ceva de frumuseţea ei. 
Și-a fost atât de necinstită 
Că nu se rușina 
Să ia și daruri de la el. 
Să-ndure mângâieri, 
Și strângeri de tot soiul, 
E de mirat că floricica nu mai e? 


MARGARETA Sărmana! 


LIZA Doar nu cumva îţi pare rău de ea? 
Când noi stăteam noaptea la tors 
Și mama nu ne-ngăduia 


1. Pastet — pateu. 

Să mergem jos, 

Ea petrecea lângă mândruţul ei 

În fața ușii, pe podmol, 

Şi-n întuneric mai vârtos. 

Și nici un ceas nu le era 

Destul de lung. 

Ca mâne o ajung 

Canoanele, și-a ispăși! 
MARGARETA O va lua desigur de nevastă, 

Oricum ar fi. 


LIZA Doar nu-i nebun. Un tânăr ca acela 
Mai are lărgământ și-n altă parte. 
A și plecat și-acum e hăt departe. 
MARGARETA Aceasta nu-i frumos. 


LIZA Și chiar dacă... frumoasa-ar izbuti 
Să-și ducă la altar flăcăul, 
I-a merge rău, zău, cu binele ca și cu răul. 
I-or smulge junii de pe cap alba cunună 
Și noi în poartă îi vom pune mătrăgună. 
Pleacă. 


MARGARETA mergând spre casă 
Cum mă dădeam mai ieri bârfelii rele, 
Vreo biată fată când călca alături. 
Ce vorbe limba nu găsea și cât de grele, 
Când altele se pomeneau greșind. 
Oricât o înnegream, funinginea zburând 
Nu-mi apărea destul de neagră. 
Și singură mă încredeam, măreaţă. 
Și iat-acum asupra mea greșeala-ntreagă. 
Dar cel ce mă împinse la păcat, 
Doamne, ce bun a fost și cât de drag! 

LOC DE REFUGIU ÎNTRE ZIDURILE CETĂȚII 


În firida unui zid, un chip cioplit al Maicii Preciste, 
Urcioare cu flori în faţă. 
MARGARETA pune flori proaspete în urcioare 
Apleacă-ţi fața, 
Îndurerato, te apleacă, 
Ridică de pe mine ceața. 


Tu, cu făptura toată 
De suferință sfâșiată, 
Priveșşti la fiul de pe cruce. 


Privirea ţi se duce 
Către cerescul Tată, 
Să-ţi curme suferința. 


Îmi sfâșie ființa 

Ce chin și cine-l simte? 
Tu singură, tu știi 

Ce inima-mi îndură. 
Mi-e sufletul la gură 
Și nu mai am cuvinte. 


Oriunde-aș merge, 

Vai mie, vai şi iară vai. 
Ah, inimă, de ce nu stai? 
De ies pe poartă, 

Întreb ce rost mă poartă? 
Ce rost amar, nătâng? 
Plâng, plâng, și iară plâng. 


Vezi, florile-n fereastră 
Cu lacrimi le-am udat, 
Când pentru tine, Maică 
În zori le-am adunat. 


154 


| 


“NI 


Margareta rugându-se. 
„Apleacă-te, te-apleacă, 
Ah, Maică, peste mine.“ 


În odăiță dimineața 
Când soarele a dat, 
De jale doborâtă 
Mă mai găsi în pat. 


Ajută-mă, mă scapă 
De moarte și rușine. 
Apleacă-te, te-apleacă, 
Ah, Maică, peste mine. 


NOAPTE 


Stradă în faţa casei Margaretei. 


VALENTIN soldat, fratele Margaretei 
La chefuri câteodat' se întâmpla 
S-aud cum unul-altul pieptul își bătea. 
Flăcăi săreau să preamărească 
A fetelor virtute ca o floare 
Și-și înecau pe urmă lauda c-un pahar. 
Pe coate răzimat stăteam 
În liniște nepăsătoare. 
Verzi și uscate îmi treceau pe la ureche, 
Eu barba-mi mângâiam zâmbind, 
Paharu-l ridicam spunând: 
„Dar este una-n toată țara 
Asemenea să fie surioarei mele, 
Să facă Margaretei vrednică pereche?“ 
Când o prinsoare se făcea, ciocneam 
Paharele. Unii spuneau: „E drept, 
Podoabă-i ea, ca ea nu-i alta-n neam.“ 
Cum amuţeau lăudăroșii! — Și acum? 
Îmi vine părul să mi-l smulg din cap, 
Și pe pereţi să sar! Și nicăiri nu mai încap. 
Orice nemernic poate să-mi aducă 

Injurii. Trebuie să stau ca un datornic, 

Și să asud de teama unei vorbe 
Și-a-nţepăturilor ce cad statornic. 

Și chiar dac-aș putea grămadă să-i izbesc, 
Dar mincinoși cum să-i numesc? 


Cine s-apropie? De nu mă-nșel, 

Sunt doi. Vin furișaţi, vin doi deodată. 
De-ar fi să fie el, 

De ceafă-l prind. Viu nu-mi mai scapă. 


Faust și Mefistofel. 


FAUST Cum la fereastr-acolo, în capelă, 

Feștila pâlpâie în candelă arzând, 
Cum întunericul se-ngroașă prin unghere 
Jur-împrejur lumina copleșind, 
La fel simt noaptea-n pieptul meu sporind. 

MEFISTOFEL Și eu mă simt ca un pisoi 
De dor tânjind, care se suie 
Pe acoperiș, pe lângă horn se dă 
Şi-n zid împlântă gheare-cuie. 
Simt un amestec de virtute și de dor, 
Un pic de poftă de hoție. 
Așa s-anunță-n mădulare 
Splendoarea unei nopţi de Valpurgie. 
Poimâne fi-va noaptea așteptată 
Și priveghem încă de azi 
Să nu ne scape negustată. 

FAUST Se va-nălța-n răstimp comoara 

Ce adineaori licărind ne-ademenea? 

MEFISTOFEL Foarte curând simţi-vei bucuria 
De-a ridica de subt pământ căldarea. 
Deunăzi străbătui cu ochii glia. 
Sunt galbeni cu figuri de leu în ea. 

FAUST Nici o brățară nu-i? Sau vreun inel? 
Iubita să mi-o-mpodobesc cu el? 


MEFISTOFEL Văzui ceva, părea să fie un colan, 
De strâns în jurul gâtului, ca de mărgean. 


FAUST Ce bine. Știi, îmi pare rău 
Să merg la ea fără un dar. 


MEFISTOFEL E dulce, dac-o faci mai rar, 
Să guști ceva și fără dar. 
Acum, când cerul arde de lumini, 
Vei auzi ce cânt pe buze-mi vine. 
Un cântec am să-i cânt, moral, 
S-o-nnebunesc cum se cuvine. 


Cântă la chitară, 


Ce faci, Catinco, pe la poarta 
Drăguţului în zori de zi? 

Ca fată el te ia-n primire, 

Ca fată însă n-ei ieși. 


Bagă de seamă, când iubești, 
La poarta mândrului nu sta. 
De s-a făcut, atunci adio 
Și noapte bună, fata mea. 
Bagă de seamă că e hoț 
Drăguţul tău — nimic nu-i da, 
Iubește-l, dar nimic nu-i da, 
Făr' de inel la mâna ta. 
VALENTIN înaintează 
Pe cine vrei s-atragi în cursă? 
De unde, blestemate, Ti ai învățul? 
La dracu' mai întâi chitara! 
La dracu-apoi și cântărețul! 
MEFISTOFEL Chitara-i spartă! Nici o pagubă de ea! 


VALENTIN. Începe-acu și despicarea frunților. 

Uciderea lui Valentin, 


„Doar nu ești dracul însuși care dai? 


MEFISTOFEL către Faust Răsune strada! 
Domnule doctor, înainte! Sprinten! 
Strâns lângă mine, scoateţi spada. 
Eu vă conduc și eu veghez. 
Daţi înainte, eu parez. 


VALENTIN Parează lovitura-aceasta! 
MEFISTOFEL Bucuros! 
VALENTIN Și pe aceasta! 


MEFISTOFEL De ce nu? 


VALENTIN Doar nu ești dracul însuși care dai? 
Ce e? Îmi amorțește mâna! 


MEFISTOFEL către Faust 
Hai, străpunge! 
VALENTIN cade Vai! 
MEFISTOFEL S-a domolit nemernicul! 
Dar repede! Să dispărem degrabă! 
S-a și iscat pe străzi cumplită larmă. 
Mă știu tocmai prea bine cu poliția, 
Dar cu județul sângelui nu e tocmeală. 
MARTA la fereastră 
Ieșiţi! leșiţi! 
MARGARETA la fereastră 
Un felinar aduceți! 
MARTA Ca mai sus 
Bătăi și strigăte! Încăierare! Răfuială! 
NOROD Unula și căzut! 
MARTA ieșind Dar ucigașii! Au fugit? 
MARGARETA ieșind 
Cine-i aci, căzut în sânge? 
NOROD E fiul mamei tale! 


MARGARETA Doamne-Dumnezeule! Ce nenorocire! 

VALENTIN Mor. Doar un cuvânt icnit, 
Și-apoi totu-i sfârșit. 
Ce staţi aci, femei! De ce vă tânguiţi? 
Apropiați-vă și ascultați ce am de spus! 
Toate vin împrejurul lui. 
Tu, Margareta, vezi, ești încă tânără, 
Și minte nu ai de ajuns. 
Te porți urât și rău. 
Ţi-o spun așa-ntre patru ochi — 
O curvă ești, nu-ţi fie de deochi. 
MARGARETA Ce vrei să spui? Fratele meu! 
Tu, Doamne-Dumnezeul meu! 


VALENTIN Pe Domnul-Dumnezeu să-l lași din joc. 
S-a întâmplat cum s-a-ntâmplat. 
Va fi cum poate să mai fie. 
Ai început cu unul în secret și pe vecie. 
Dar alţii vor veni în loc. 
Când o duzină te-or avea, 
Întreg orașul va urma. 


Rușinea, când se naște, 

În lume e ținută ca-ntr-o ceață, 

Și vălul nopţii i se pune 

Peste urechi și peste față. 

Rămâne o dorinţă îndeobște, 

Să fie sugrumată, fără amânare, 
Dar când mai crește, când e mare, 
Se plimbă dezvălită-n plină zi, 
Deși frumoasă în răstimp nu deveni. 
Cu cât obrazul i se urâțește, 
Cu-atât să se arate ea dorește. 


Cu-adevărat întrezăresc venind odată 
Un ceas, când bravii cetățeni 

MARTA 


VALENTIN 


MARGARETA 


VALENTIN 

Te-or ocoli, tu stricăciune întrupată, 

Ca pe-un cadavru infectat. 

În pieptu-ți inima să despereze 

Când ei te vor privi în față. 

Tu lanţ de aur nu vei mai purta 

Cât s-a lungi a ta viaţă, 

Lângă altar nu vei mai sta, 

N-ai să mai mergi la joc cu guler dantelat. 
Într-un ungher de jale, 'ntunecat, 

Să te ascunzi cu cerșetorii și schilozii. 

Și dac-atuncea Dumnezeu te va ierta, 

Pe pământ să fie totuși blestemată ziua ta. 


Dă-ţi sufletul, să se îndure Dumnezeu 
De el. Nu mai huli, că e păcat. 


Dac-aș putea, codoșcă păcătoasă, 
Gâtul să ţi-l sucesc și vinele uscate, 
Aș mai avea nădejde, sus în ceruri, 
Iertare să găsesc pentru păcate. 


O, frate drag, ce chin de iad! 


Să ţi se curme lacrima. Asta ţi-o spun, 
Căci lepădându-te de cinstea ta 

Mi-ai dat tu lovitura cea mai grea. 
Prin somnul morții și prin praf 

Eu trec la Dumnezeu 

Ca un soldat și ca un brav. 


Moare, 


ÎN DOM 


Recviem. O orgă și cântare, Margareta în mijlocul 
norodului. Spiritul rău la spatele Margaretei. 


SPIRITUL RĂU Altfel te simţeai, altfel, Margareta, 
Când încă nevinovată 
La altar veneai, 
Când din ceaslov 
Rugăciuni citeai, 
Loc în inimă făcând 
Jumătate jocului, 
Jumătate Domnului. 


Margareta, 

Unde-i gândul, unde capul? 

În inima ta 

Ce faptă rea? 

Te rogi pentru măicuța ta 

Care din vina ta a adormit? 

Pe pragul tău ce sânge e? 

Sub inimă 

Nu ţi se mișcă o făptură, 

Înspăimântându-te? 

Ce presimțiri te iau? 
MARGARETA Vai! Vai! 

Dac-aș scăpa de gândurile 

Ce vin și trec, și iarăși vin 

Împotriva mea! 

COR Dies irae, dies illa 
Solvet saeclum în favilla.! 


Orgă. 


1. Din imnul închinat Judecăţii din urmă, atribuit lui Toma de Celano, poet reli- 
gios medieval. În traducere: „Ziua mâniei, ziua aceea va preface lumea în ce- 
nușă“ (lat.). 

SPIRITUL RĂU Amărăciunea te cuprinde. 
Trâmbiţa din urmă sună. 
Se cutremură mormintele — 
Și inima ta, 
Alcătuită din nou 
Din liniștea de scrum, 
În chinuri de flăcări 
Se trezește! 

MARGARETA De-aș putea să plec de-aici! 

Orga îmi taie răsuflarea, 
Cântarea îmi destramă 
Inima. 


COR Judex ergo cum sedebit, 
Quidquid latet adparebit, 
Nil inultum remanebit.! 


MARGARETA Ce strâmt e locul. 
Stâlpii s-apleacă, 
M-apasă bolțile. 
— Aer! 

SPIRITUL RĂU Acoperă-ţi fața. Păcatul și rușinea 
Ascunse nu rămân. 
Aer? Lumină? 
Vai ţie! 
COR Quid sum miser tunc dicturus? 

Quem patronum rogaturus? 
Cum vix justus sit securus.? 


SPIRITUL RĂU Iluminaţii își întorc 
De la tine faţa, 
Se sfiesc să-ţi întindă mâinile 


1. „Când judecătorul va ședea, tot ce-i ascuns va ieși la iveală. Nimic nu rămâne 
nerăzbunat“ (lat.). 

2. „Ce voi spune atunci, nenorocitul de mine? Ce ocrotitor voi ruga să mă ajute? 
Când numai cel drept este fără de grijă“ (lat.). 

Purificaţii! 
Vai! 
COR Quid sum miser tunc dicturus? 
MARGARETA Vecină, dați-mi sticluța! 


Cade în leșin. 


NOAPTE VALPURGICĂI 


Peisaj muntos. Regiune între Schierke și Elend. 
Faust. Mefistofel. 


MEFISTOFEL N-ai vrea o mătură, să zbori cât ai clipi? 
Un țap din parte-mi mi-aș dori. 
Pe calea-aceasta-ntortocheată suntem încă 
Departe de a noastră ţintă. 


FAUST Cât timp mă țin puterile la glezne, 
Acest toiag cu noduri îmi ajunge, 
A prescurta cărarea e așa de lesne, 
Dar fără de folos. 
S-o iei prin văi ca printr-un labirint, 
Să urci vreun colț de stâncă 
Din care apele descind, 
Aceasta-i vraja ce încântă. 
O primăvară nouă țese lângă drum. 
Și brazii negri se trezesc de-acum. 
Prin sânge ne încearcă anotimpul căldicel. 


MEFISTOFEL Eu, drept să-ți spun, 
Nimic nu simt din el. 
Iernatic timp eu simt în mine, 
Că mi-aș dori zăpezi și ger pe cale. 
Ce jalnic se ridică discul, într-o parte ros, 
Al lunii, luminând doar slab în vale, 


PL 


1. Noaptea „valpurgică“, de la Sfânta Valpurgis, a cărei zi era la 1 mai. Dracii și 
vrăjitoarele și-ar fi ales noaptea aceasta pentru preamărirea Satanei din mânie 
împotriva Valpurgiei, care ar fi dus o viață prea sfântă. 

Că te lovești la fiecare pas 

De stânci silindu-te să faci popas. 
Îngăduie să chem o luminiţă, 
Rătăcitoare vâlvă, ce se vede-arzând. 
Hei, prietenă! N-ai vrea să vii la noi? 


De ce să arzi zadarnic peste baltă stând? 
Fii bună, luminează-ne în sus, la amândoi! 


LUMINIŢA RĂTĂCITOARE 


MEFISTOFEL 


Aș vrea cu drag 

Dorinţa să v-o împlinesc, 
Noi însă ne mișcăm 
Așa-n zigzag. 

Într-al diavolului nume 
Să mergi drept înainte! 
Altfel te suflu și te sting, 
Să iei aminte! 


LUMINIŢA RĂTĂCITOARE 


Sunteţi se pare, domnul casei. 
Să vă slujesc aș vrea mereu. 
Dar nu uitaţi că muntele 

E azi nebun, și dac-o luminiţă, 
Rătăcitoare cum sunt eu, 

O să v-arate drumul, 

Să fiți cu oarecare-ngăduinţă! 


FAUST, MEFISTOFEL, LUMINIŢA cântând cu schimbul 

Într-a visurilor sferă 

Am intrat, precum se pare. 
Du-ne bine pe cărare 

Ca s-ajungem fără staţii 

În pustii și large spații. 


Cât de repede copacii 

Toţi în urmă au rămas. 

Cum s-apleacă vârfuri, steiuri, 
Alte trec și iară alte, 

Şi cum sforăie pe nas 
Stâncile cu fețe-nalte! 


Printre pietre, printre ierburi, 
Râuri vin, grăind din unde. 
Freamăt, cântec auzim? 

Jale dulce de iubire, 

Glasuri din cerească fire? 

Ce sperăm și ce iubim! 

Și ecoul, ca legenda 

Altor timpuri, ne răspunde. 


Buha uhuie pe-aproape 
Repetându-și vorba scurtă. 
Gaiţa și cucuvaia 

Se țin treze laolaltă. 

Mișună tritoni prin baltă. 

Ce picioare și ce burtă! 
Rădăcinile ca șerpii 

Se ivesc să ne-nspăimânte. 
Caracatițe-ntind braţe 
Călătorii să-i agaţe 

Pe cărările prea strâmte. 
Pestriţă, șorecăria 

Din dumbrăvi pe câmpuri iese, 
S-a pornit să umple firea. 
Iară colo Licuricii 

Zboară-n pâlcuri tot mai dese 
Rătăcindu-ne privirea. 


Spune-mi, soațe, stăm noi oare 
Sau ne ducem pe picioare? 
Totul pare că se-nvârte, 

Spaţii cresc și se dezumflă, 

Iar lumini rătăcitoare 

Tot mai întețit se umflă. 


MEFISTOFEL 


FAUST 


MEFISTOFEL 


FAUST 


MEFISTOFEL 

Ține-te viteaz spre piscuri! 
O mirare-n cale-ți cade. 
Ţine-te, să vezi în noapte 
Cum în munte Mamon arde. 


Resfrângere ca de auroră 

Ciudat răzbate prin temeiuri, 

Până-n adâncuri de prăpăstii 

Străbaţi cu ochii pe sub steiuri. 
Se-nalță aburi, neguri în fuioare, 

Prin văluri luminează o dogoare. 
Jeraticul se-ntinde ca un fir 

Să dea-n afară ca izvoare. 

Sub văi se risipește-n mii de vine, 
S-adună în ungher, ca-ntr-o strâmtoare. 
Scântei, în preajmă, sar mănunchiuri, 
Nisip de aur strâns pe trunchiuri. 
Priveşte numai, cum din valea-adâncă 
S-aprinde până sus peretele de stâncă. 


Nu luminează splendid domnul Mamon 
Palatul, care-l ai în față? 

Norocul tău că l-ai văzut! 

Nerăbdători vin oaspeții prin ceață. 
Cum zboară vâlva vântului! 

Ce lovituri îmi dă în ceafă! 


De stâncă ţine-te, de coastele pământului, 
Altfel te-azvârle în prăpastia mormântului. 
De negură se-ngroașă noaptea. 

Ascultă, cum trosnește prin păduri departe! 
Înspăimântate bufniţele zboară. 

Ascultă, cum pilaștrii se despică, 

Ai veșnic verzilor palate. 

Ascult-a crengilor sfărmare și lovire, 

Al trunchiurilor aspru durduit, 

A rădăcinilor și pietrelor scrâșnire! 


În groaznică devălmășie 

Cad toate peste toate, 

Iar peste-abisuri, peste stâncile sfărmate, 
Văzduhurile urlă, norii trec în gloate. 

Auzi tu glasuri pe-nălțime? Glasuri 

Când mai departe, când aproape lângă tine. 
Întregul munte, cât de mare 

Se cutremură de vrajă și cântare. 


VRĂJITOARELE în cor  Noivrăjitoarele suim la munte. 


GLAS 


COR 


GLAS 


GLAS 


GLAS 


GLAS 


Fir verde dă din galbenul grăunte. 
Acolo se adună feţe ca arapii. 
Urian' stăpânul pe-nălțime șade. 
Urcăm, urcăm, și piatra cade. 
Put vrăjitoarele și țapii. 
Ținându-și mâinile la ceafă 
Bătrâna Baubo?-ncalecă o scroafă. 
Să mi-o cinstiți cu vrednice cuvinte! 
Bătrâna Baubo înainte! Înainte! 
Voinică-i scroafa, pe ea muma, 
Urmează vrăjitoarele acuma. 


Pe unde ai venit, pe care cale? 


Chiar peste Piatra Mare. 
În cuibul bufniței privii o dat. 
Ce ochi făcu, cum s-a holbat! 
La dracu! Ce zorită ești! 
Răstorni ce-apuci și unde-ajungi, lovești! 
Pe mine m-a zdrelit în goană. 
Ce rană îmi făcu! Ce rană! 


VRĂJITOARELE în cor Drumul e lung, drumul e lat, 


Ce-nseamnă-atâţia laolalt'? 


1. Urian — un nume al Satanei. 
2. Baubo — alt nume al Hecatei, zeița nopții, sau un personaj feminin din misterele 


zeiței Demetra. 

Cum zgârie mătura! Furca înțeapă! 

Se-năbușă pruncul. Muma crapă. 
MAISTRUL VRĂJITOARELOR ȘI JUMĂTATE DE COR 

Ca melcii-naintăm, încet, cuminte. 

Femeile sunt toate înainte. 

Pe drumul ce la dracu duce 

Cu mii de pași femeia ne întrece! 

Oprește-te și fă-ți o cruce! 
CEALALTĂ JUMĂTATE DE COR 

Femeia (să ţi-o spună corul cestălalt) 

Cu pași o mie-și face calea. 

E drept, dar ce mai calea-valea, 

Bărbatu-o face dintr-un salt. 


GLAS de sus Veniţi la noi! Veniţi la noi! 


GLASURI de jos Cu bucurie am urca acolo sus! 
Spălate suntem și curate lângă lac, 
Însă nerodnice în veac. 
AMÂNDOUĂ CORURILE 'Tace vântul, steaua zboară, 
Se resfrânge luna-n rouă. 
Murmură un cor de vrajă. 
Focuri stau pe culmi de strajă. 
GLas de jos Opriţi-vă! Opriţi-vă! 
GLAS de sus Cine strigă de sub creastă? 
GLas de jos Luaţi-mă cu voi! Luaţi-mă! 
De ani trei sute urc. Cine mă ia? 
Dar vârful nu-l mai pot atinge, 
S-ajung la cei de seama mea. 
AMÂNDOUĂ CORURILE Te poartă mătura și țapul, 
Cum dorești și cum ai vrut. 
Cel ce astăzi nu se-nalță 
E pe veci pierdut-pierdut. 
VRĂJITOARE NEÎMPLINITĂ jos 
Ce departe-s ceilalți sus! 
Pe urma lor cu greu mă ţin. 

Acasă liniște nu am, 
Aicea am și mai puțin. 
CORUL VRĂJITOARELOR 
Curaj dă alifia rea. 
O zdreanţă-i bună de vântrea. 
Corabie-i orice covată. 
De nu zbori astăzi, nu zbori niciodată! 


AMÂNDOUĂ CORURILE 

Când piscului îi dăm ocol, 
Descindeţi voi pe locul gol 
Și-acoperiți poiana înc-o dat' 
Cu neamul vostru blestemat. 

S-așază, 

MEFISTOFEL Se-mpinge totul, se lovește fremătând, 

Ce vuiet pretutindenea, ce gureș vânt! 

Cum scânteiază, ce putoare și cum arde! 

Un element vrăjitoresc cu-adevărat! 

De mine să te ţii, alături laolalt”, 

Căci altfel elementul ne desparte. 

Hei, unde ești? 


FAUST în depărtare Aicea-s! 


MEFISTOFEL Te-a și dus așa departe? 
De dreptul meu voi face uz! De-acum, noroc! 
Căci sunt stăpân aici! Vreau loc! 
Boierul diavol vine! Vreau loc! 
Așa, agață-te de mine, doctore, mai bine, 
Ca să ieșim c-o opintire din acest vârtej. 
E-o nebunie-aici chiar pentru mine. 
Alături, colo, o lumină-aparte 
M-atrage către-acele tufe de-adăpost. 
Stai lângă mine. Unde-ai fost? 

FAUST Tu, spirit gata-a contrazice totdeauna! 

Condu-mă, dacă vrei. Ce zici, fac! 
Gândesc că totul e cum trebuie să fie. 
Mergem la Muntele Nebun. Căci noaptea e de Valpurgie. 

MEFISTOFEL Ce flăcări colorate! Iată 
Vioaie, pestriță, o ceată. 
Printre mărunți ţi-e dat 
Să nu fii singur niciodat. 

FAUST Acolo sus mai bucuros m-aș duce, 
Jeratic văd, vârtej și fum. 
Mulţimea-și face către Rău un drum, 
Acolo multe taine se dezleagă. 


MEFISTOFEL Dar multe taine se și leagă. 
Înalta lume las-o, că-i degeaba zgomotoasă, 
Mai bine stăm pe-această treaptă joasă. 
Se știe doar, scumpe ortac, 
Că-n lumea mare și micuţe lumi se fac. 
Aici vedem aproape goale 
Mulţimi de vrăjitoare junioare. 
De dragul meu fii prietenos, 
Te ostenești puţin, dar hazu-i mare. 
Aud sunând cimpoaie și vioare. 
Lărmuitoare sunt! Dar te-i obișnui la cotitură. 
Înaintează. Vino. Merg 'nainte, 
Voind să-ţi fac o nouă legătură. 
Amice, ce mai spui? Un spațiu mic 
E-acesta? — Priveşte. Nu-i dai de sfârșit! 
Și focuri, sute, ard în rând. 
Ce gureș se petrece-aici! Și se dansează. 
Se bea și se iubește. 
Mai ai alt gând? 

FAUST Introducându-ne aici, cum te prezinți? 

ÎI faci pe vrăjitorul sau pe dracul? 

MEFISTOFEL Obișnuiesc, ce-i drept, incognito să umblu. 
Dar într-o zi de lucitoare gală, 
Ți-arăți și ordinul ce-l porți. 
N-am fost distins cu-al Jartierei', cum socoți. 


1. Ordinul Jartierei — ordin cavaleresc, instituit în Anglia de regele Eduard III (1327— 
1377), în anul 1348. 

Copita însă-mi face mare fală. 

Vezi melcul cela? Se târăște-agale. 

Cu fața sa pipăitoare 

M-a și adulmecat pe cale. 

Chiar de-aș voi, eu n-aș putea să mă dezmint. 
Ei, vino numai. N-aștepta îndemn și-alint. 
De la un foc vom trece la alt foc. 

Un peţitor sunt eu, tu umbli să te-nsori. 
Vino, să ne fie de noroc! 


S-apropie de unii care șed în preajma unor cărbuni pe cale 
de a se stinge, 
Ce dregeți, domnilor, cărunții mei, pe-aici? 
V-aș lăuda de v-aș vedea în hora prea frumoasă, 
Încercuiți de freamătul juneții. 
Destul stă singur fiecare-acasă. 
GENERALUL Cine mai are-ncredere-n noroade? 
De-ai fi făcut oricâte și-orice fapte! 
Popoarele la fel sunt cu femeile, 
În ochii lor cei tineri au întâietate. 


MINISTRUL De drumul drept departe-s azi cu toții. 
Eu preaslăvesc pe cei de altădată. 
Căci, evident, când noi eram în frunte, 
Fu epoca de aur cea adevărată. 


PARVENITUL Prea găgăuți n-am fost nici noi, 
Căci am făcut ades ce nu se cuvenea. 
Dar toate-s răsturnate-acum, 
Când tocmai încercam a conserva. 


AUTORUL Prilej azi nu mai ai de a citi vreo carte 
De un conţinut isteț măcar în parte. 
Iar cât privește generația numită jună, 
Ea n-a fost niciodată mai sfătoasă, mai nebună. 
MEFISTOFEL care pare dintr-odată foarte bătrân 
O, da, poporu-i matur de județul de apoi, 
Căci eu ultima oar-aici pe munte vin. 

Deoarece butoiul meu sloboade numai drojdii, 
E sigur că și lumea e-n declin. 


VRĂJITOAREA vânzând vechituri 
Nu-mi treceţi, domnii mei, numai așa 
Pe-alături. Un prilej atât de rar 
Să nu mi-l pierdeţi. Marfă bună am 
Și felurită. Fiecare lucru e un dar. 
Din aste vechituri întinse pe tarabă, 
Alegeţi ce doriţi, degrabă. 
Noroc să vă aducă și din plin, 
Căci printre-atâtea mari și mici 
Nici una nu-i vreo pagubă să nu fi pricinuit. 
Nici un pumnal aici 
Să n-aibă amintiri de sânge risipit. 
Nici un potir, din care 
Să nu se fi băut mistuitor venin, 
Un singur giuvaer nu e, prin care o femeie 
Să nu fi fost adusă ca să cadă, 
Și printre arme ruginite — nici o spadă 
Să nu fi rupt un legământ de frate, 
Să nu fi spintecat vrăjmașul pe la spate. 


MEFISTOFEL Mătușă, te pricepi cam rău la timpuri 
Și parcă nu vii din vileag. 
Spre noutăţi îndrumă-ți grija, 
Căci numai noutățile ne-atrag. 
FAUST Să nu mă pierd. Se-nvârte țeasta. 
Ce rară liturghie mi-e aceasta! 
MEFISTOFEL 'Te ia în sus vârtejul, într-adins. 
Crezi că împingi, dar ești împins. 
FAUST Cine-i aceasta? 
MEFISTOFEL Priveşte-o mai de-aproape, bine. 
Aceasta e Lilit!. 


1. Lilit — după anumite legende rabinice, întâia soție „demonică“ a lui Adam. Se 
spune că ea ar apărea în Noaptea valpurgică. 

FAUST E cine? 


MEFISTOFEL Soţia cea dintâi a lui Adam. 
Să te păzești de păru-i năzdrăvan, 
Cu care orișice frumusețe-ntrece. 
De-atinge pe un tânăr cu șuvița, 
Ea nu-l mai las' așa curând să plece. 

FAUST Aici stau două, o bătrână și o jună. 

Să le cântăm și noi în strună. 

MEFISTOFEL Nu are-n noaptea asta nimeni pace, 
Un dans însă ce rău ne-ar face? 


FAUST dansând cu tânăra 
Un vis frumos visai odată. 
Zării un pom cu frunza lată, 
Cu două mere-ascunse bine. 
Am vrut să le culeg de-ndată. 


FRUMOASA Sunt de dorit asemeni fructe, 
Precum din paradis se ştie. 
Că și-n grădina mea sunt mere, 
Eu simt o mare bucurie. 


MEFISTOFEL dansând cu bătrâna 
Un vis nebun visai odată. 
Zării o salcie crăpată. 
Avea o gaură cam mare. 
Dar și așa plăceri sunt rare. 


BĂTRÂNA Din inimă i-aduc salutul 
Boierului purtând copită. 
O groasă... țină gata 
Pentru asemenea ispită. 
PROCTOFANTASMISTUL! 
Fantasme blestemate, 
Mai îndrăzniţi a face tărăboi? 


1. Prin personajul proctofantasmistului, Goethe îl caracterizează pe autorul ilu- 
minist Friedrich Nicolai (1733—1811). Nicolai a făcut Academiei din Berlin o comu- 
nicare, în care arăta că, din pricina unor tulburări arteriale, el „vedea“ spirite. 
De aceste halucinaţii s-ar fi vindecat printr-o cură de „lipitori“. 

N-am demonstrat eu oare 

Că spiritele n-au picioare? 

Și-acum dansaţi la fel cu noi! 
FRUMOASA dansând 

Ce vrea la balul nostru, individul? 


FAUST dansând Acela-i pretutindeni cu lumina lui cea trează. 
Când alţii joacă, el apreciază. 
Un pas pe care nu-i în stare-a-l critica 
E ca și cum nici nu s-ar întâmpla. 
Se-nfurie de-a binelea, de-ndată ce înaintăm, 
C-așa-i e firea. 
De-ar fi să vă-nvârtiți în cerc, 
Așa cum el în vechea-i moară! face, 
Aceast-ar fi o treabă ce i-ar place, 
Îndeosebi dacă i-aţi cere învoirea. 


PROCTOFANTASMISTUL 
Pe-aici îmi sunteți, încă tot pe-aici? 
Voi, spirite de rând, 
Să dispăreţi n-aveţi de gând? 
Nici chiar în epoca luminii? 
Un neam drăcesc de reguli nu întreabă. 
Suntem atât de luminaţi, 
Dar spiritele tot se mai găsesc în treabă. 
Ce nebunii n-am măturat din ăst ținut! 
Dar aerul nu se purifică. De necrezut! 


FRUMOASA E timpul să-ncetați a plictisi! 


PROCTOFANTASMISTUL 
Îngăduiți-mi să v-o spun în față: 
Nu sunt dispus a suporta 
Vreun despotism spiritual de nici un fel. 
Cu duhul meu nu-l pot exercita. 


Se dansează mai departe, 


Nimic nu-mi reușește astăzi, precum văd. 
Pe munte însă tot m-avânt, 


1. „Moara“ este tipografia lui Nicolai, care publica revista literară Allgemeine 
Deutsche Bibliothek (1765-1806). 

Și sper să-nfrâng pe diavoli și poeți! 
Încă-nainte de-a pleca de pe pământ. 

MEFISTOFEL. Într-o băltoacă se va așeza îndat'. 
E felul său de a se ușura. 
Şi dacă lipitori pe fundul lui s-or desfăta, 
De spirite și spirit fi-va vindecat. 
Către Faust, care iese din joc, 
De ce ai părăsit frumoasa fată 
Care cântând te-a ispitit? 

FAUST. În vreme ce cânta, din gură 

Un șoarec roșu i-a sărit. 


MEFISTOFEL Ei și? Să cumpănim. Era mai bine 
Dac-ar fi fost un șoarec sur? 
Dar ce te-nteresează-acestea 
Într-o idilă, când e noapte împrejur? 
FAUST Apoi văzuli... 
MEFISTOFEL Ce? 


FAUST Vezi tu dincolo de crâng 
O palidă frumoasă fată stând 
Acolo, singură, departe? Numai anevoie 
Înaintează, cu mișcări încete. 
Mărturisesc că mi se pare 
C-ar semăna cu buna Margareta. 


MEFISTOFEL Nu-i bine să privești așa în gol. 
E-un chip de vrajă, fără viață, un idol. 
Și nici să-l întâlneşti nu-i bine. 
De uitătura înghețată sângele în om 
Îngheaţă; piatră rece el devine. 
Ai auzit despre Meduză?, nu-i așa? 


1. Nicolai nu arăta înțelegere pentru poeţii de seamă ai timpului. 
2. Meduza — personaj din mitologia greacă, despre care se credea că preface în 
stană de piatră pe oricine îi întâlnea privirea. 

FAUST Într-adevăr, sunt ochii unui mort, 
Pe cari o iubitoare mână nu i-a fost închis. 
Acesta-i sânul îmbiat de Margareta mea, 
Acesta-i trupul dulce, ce-l gustai în vis. 


MEFISTOFEL O vrajă e în joc, tu, aiuritule netot, 
Căci fiecăruia i-apare ca iubita sa. 


FAUST Ce voluptate, câtă suferință! 

Nu pot, nu pot să mă despart 
De ochii ce la mine s-au uitat. 
Și gâtul alb, cât de ciudat 
Îl văd c-un roșu fir împodobit, 
Subţire ca o dungă de cuțit. 

MEFISTOFEL Ceea ce vezi, întrezăresc și eu deodat'. 
Ea poate capul și subt braț să-l poarte, 
Deoarece Perseu! i l-a tăiat. 
Mereu această nebunie te atrage. 
Vino pe dâmb în sus, aici e joc 
Și veselie ca-ntr-un iarmaroc. 
De nu sunt înșelat de-un farmec de poveste, 
Văd un teatru-aici. Ce este? 


SERVIBILIS Începe-ndată 

O piesă nouă, ultima din șapte. 
E obiceiul locului atâtea să se dea. 
Un diletant a scris-o într-un ton aparte, 
Și diletanţi o reprezintă. 
Scuzaţi, voi spectatori, dacă dispar. 
E slujba mea de-a înălța cortina 
Și-a o lăsa să cadă iar. 

MEFISTOFEL Sunt bucuros să vă-ntâlnesc la jocul 
Din Muntele Nebun, unde vă este locul. 


1. Perseu — personaj mitologic. Se spune că a tăiat în deșertul libian capul Medu- 
zei, din sângele căreia au răsărit șerpi. 

Noapte valpurgică. În plan secund, apariția Margaretei. 
„De nu zbori astăzi, nu zbori niciodată!“ 


VISUL UNEI NOPȚI DE VALPURGIE sau 
NUNTA DE AUR A LUI OBERON ȘI A TITANIEI! 


Intermezzo 


MAISTRUL TEATRULUI Astăzi ne-odihnim puţin 
Noi actoriceasca gloată. 
Munte vechi și-o vale jos: 
Astea-s, iată, scena toată. 


CRAINICUL Nunta ce-o vedeți acum 
E de aur, căci trecură 
Printre soți cincizeci de ani 
De gâlceavă și de ură. 
OBERON Spirite, vreau s-apăreți! 
Cercetaţi-ne grădina! 
Împăcatu-s-au din nou 
Regele și cu regina.? 
PUCK? Vine Puck și se-nvârtește, 
Saltă, unde-i cânt de strună. 
Alți o sută vin în urmă, 
Să se bucure-mpreună. 
ARIELt Cântec țese Ariel, 
Sunete din ceruri scoase. 
Feţe hâde cheamă el, 
Dar și suflete frumoase. 


OBERON De la noi să ia o pildă 
Cei ce vor să se-nțeleagă. 
Dacă vreţi să se-nțeleagă, 
Despărțiți pe drag de dragă. 
TITANIA De se ceartă soț, soție, 
Să mi-i duceți hăt departe, 


1. Oberon și Titania — regele și regina ielelor, personaje cunoscute din comedia 
Visul unei nopți de vară de Shakespeare. 

2. Cearta dintre Oberon și Titania s-a iscat din pricina unui băiat indian. 

3. Puck — alt personaj din Visul unei nopți de vară. 

4. Ariel — spirit la ordinele lui Prospero, personaj din piesa Furtuna de Shakespeare. 

Duceţi-o spre miazăzi, 
Iar pe el spre miazănoapte. 
ORCHESTRA. TUTTI fortissimo 

Musculiţele, țânțarii, 

Și cu rudele-trabanţii, 

Brotăcel și-n iarbă greieri — 

Iat-aceștia-s muzicanții. 
soLo Auziţi, ăsta-i cimpoiul! 

Ca balonul de săpun. 

Crește, scade și strănută 

Fluieră pe nas nebun. 


UN SPIRIT CE ABIA SE ÎNFIRIPĂ! 
Aripi, burtă are fleacul, 
Nici nu umblă, nici nu zboară, 
Încă n-are-nfățișare, 
Dar se vrea poezioară. 
O PERECHE? Pas mărunt și salt înalt 
Prin miresme și prin rouă. 
Dai adesea din picior, 
N-o să zbori nici chiar cu două. 


CĂLĂTOR CURIOS? E un joc de măști acesta? 
Să mai cred vederii, zici? 
Oberon, frumosul zeu, 
E și astăzi pe aici? 

ORTODOXUL/ N-are gheare, n-are coadă, 

Îndoieli însă nu-mi fac. 
Ca și zeii din Grecia 
E și el un simplu drac. 


1—2. Prin „Spiritul“ și „Perechea“ (strofa următoare), Goethe îi ironizează pe 
poetaștri. 
3. „Călătorul“ este tot Nicolai, care a publicat Descrierea unei călătorii prin 
Germania și Elveţia (12 volume). 
4. „Ortodoxul“ se pare că ar fi contele Friedrich Leopold zu Stolberg (1750-1819), care-l 
critica, din punct de vedere creștin, pe Schiller pentru poezia acestuia Zeii Greciei, 

UN ARTIST NORDIC Schiţă e tot ce pictez, 

Schiță doar, oricât asud. 
În răstimp mă pregătesc 
De-o călătorie-n sud. 

PURISTUL Nenorocul mă aduce: 
Ce desfrâuri necurate! 
Din atâtea vrăjitoare 
Numai două sunt pudrate. 


O VRĂȚITOARE TÂNĂRĂ 
Pudra este, ca și-o haină, 
Pentru vechi femei cărunte. 
De aceea-ncalec țapul, 
Goală de la tălpi la frunte. 


O MATROANĂ Cuviință-avem destulă. 

Poftă n-am să ne certăm. 
Tinerică putrezi-vei, 
Câtă vreme noi durăm. 

UN CAPELMAISTRU Voi țânțari și musculițe, 
Lăsaţi trupul gol, intact. 
Brotăcel și-n iarbă greieri, 
Rămâneți și voi în tact! 

O GIRUETĂ! arătând într-o direcție 
Societatea mi-e pe plac. 
Sunt aci numai mirese 
Și burlaci, speranțe dând, 
Mari și cele mai alese. 

O GIRUETĂ arătând în altă direcție 
Dacă însă nu se cască 
Ăst pământ ca să-i înghită, 
Mă avânt c-o săritură 
Chiar în iad, că sunt grăbită. 


1. Girueta — o morișcă ce simbolizează spiritele care se întorc după cum bate 
vântul. 

XENII" Ca insectele avem 
Foarfeci ascuţite bine. 
Astfel pe Satan tătucul 
ÎI cinstim cum se cuvine. 


UN SCRIITOR? lată-i cum, venind grămadă, 

Ei glumesc naivi cu toții. 
Pân' la urmă ei vor spune 
Că sunt generoși, netoții! 

MUSAGETUL Printre-aceste vrăjitoare 
Eu m-aș pierde, să m-amuze, 
Căci pe-acestea le-aș conduce 
Mai ușor decât pe muze. 


CI-DEVANT GENIUL TIMPULUI 
Dacă vrei s-ajungi ceva, de 
Mine ține-te de zor. 
Muntele Nebun, Parnasul, 
Are-un vârf prea-ncăpător. 
CĂLĂTOR CURIOSS 
Omul ţeapăn, cine este? 
Cu pași mândri lunecă. 
El miroase, ce miroase. 
Iezuiți adulmecă. 


COCORUL? Place-mi mie-n ape clare, 
Dar și-n tulburi pescuitul. 
De aceea și cu dracii 
Se amestecă smeritul. 


1. Xenii — epigrame satirice (Goethe și Schiller au publicat împreună asemenea 
xenii, satirizând personaje și curente din timpul lor). 

2. Scriitorul atacat în aceste versuri este August von Hennings, care scotea revista 
Der Musaget și jurnalul Genius der Zeit (Geniul timpului). „Ci-devant Geniul 
timpului“ este numit acest jurnal, fiindcă în momentul când apărea Faust I (1808) 
își încetase apariția. 

3. Iarăşi Nicolai, cunoscut ca un vrăjmaș al iezuiţilor. 

4. Cocorul este Johann Caspar Lavater (1741-1801), scriitor și predicator elveţian. 
El e creatorul așa-numitei teorii fiziognomice, după care caracterul unui om 
se poate deduce din trăsăturile feței lui. 

COPILUL LUMII! Credeți-mă, credincioșii 
Află-n toate un vehicul. 
Pe-acest munte nu arare 
Ei s-adună-n conventicul?. 


UN DĂNȚUITOR Vine-acum un cor, se pare, 
Tobe-aud și hărmălaie. 
Nu-ţi fă griji! Străbat prin larmă 
Unisoanele cimpoaie. 
MAESTRUL DE DANS 
Din picioare o figură 
Fiecare face, iată. 
Strâmbul sare, greul saltă, 
Nu întreabă cum arată. 


CETERAȘUL Ar ucide — toţi pe unul 
Și pe ceilalți fiecare. 
Un cimpoi îi îmblânzeşte 
Ca Orfeu? în vremi pe fiare. 


DOGMATICUL. Îndoiala nu m-atinge. 
Dracul trebuie ceva 
În esența lui să fie. 
Altfel, draci n-ar exista. 


IDEALISTUL Fantazia, cum mi-o-nchipui, 
Cată să mă domine. 
Dacă eu sunt toate-acestea, 
Sunt nebun de-a binele. 


REALISTUL Mare-i pentru mine chinul. 
Ah, esenţa ce-o fi oare? 
Pe pământ întâia oară 
Nu stau sigur pe picioare. 


1. Copilul lumii este Goethe însuși, care anunţă conventiculul filozofilor pe 
Muntele Nebun. 

2. Conventicul — adunare restrânsă și secretă. 

3. Orfeu — personaj din mitologie. Era socotit un neîntrecut muzician. Se spune 
că prin cântecele sale el izbutea să îmblânzească chiar și fiarele. 

SUPRANATURALISTUL Cu plăcere vin pe-aice, 
Căci o logică îmi spune: 
Dacă dracii sunt aievea, 
Sunt și duhurile bune. 


SCEPTICUL Ei se țin după văpaie 
Și se cred aproape tare 
De comoară. Dară dracul 
Numa-n mine-și are leacul. 


CAPELMAISTRUL Brotăcel și-n iarbă greieri, 
Ce nemernici diletanți! 
Voi, țânțari și musculițe, 
Sunteţi muţi sau muzicanți? 
ABILII* Sanssouci, așa se cheamă 

Creaturile voioase. 
Nu mai mergem pe picioare, 
Ci pe capetele-ntoarse. 

NEAJUTORAȚII Noi curtenii, îmbuibaţii, 
Morţii îi cădem în poale. 
Roși de dans ne sunt papucii, 
Colindăm călcâie goale. 


LUMINI RĂTĂCITOARE De pe baltă noi venim, 
Suntem mlaștinilor floare. 
Dar prin cetele de-aici 
Ne-nșirăm strălucitoare. 


STEA CĂZĂTOARE Din tărie cad și lunec, 
Spintec spațiul stelar. 
Zac în iarbă, doborâtă. 
Cine mă ridică iar? 

MASIVII Loc. Vrem loc. Jurîmprejur 

Iarba cade, când în droaie 
Dubhuri vin și iarăși vin. 
Au picioarele greoaie. 


1. În cele cinci strofe ce urmează sunt caracterizate apariţii și curente din timpul 
Revoluţiei Franceze de la 1789. 

PUCK 


ARIEL 


Ce veniţi? De ce călcați 
Ca și pui de elefanți? 

Cel mai butucos butuc 
Fie astăzi însuși Puck. 


Dacă aripi v-a dat firea, 
Dacă aripi v-a dat duhul, 
După mine să vă ţineţi, 
Spre palat tăind văzduhul. 


ORCHESTRA pianissimo 


FAUST 


MEFISTOFEL 


FAUST 

Nori și neguri, în plutire, 
Se pătrund de ziuă sus. 
Foșnet e și vânt prin trestii. 
Totul în nimic s-a dus. 


ZI ÎNCEȚOȘATĂ. CÂMP 


Faust. Mefistofel. 


În suferință! Și-n deznădejde. Jalnic și îndelung rătă- 
cind pe pământ, şi acum sub lacăt! Închisă ca răufă- 
cătoare în beci, în groaznice chinuri, suava, nefericita 
creatură! Până aci s-a ajuns. Până aci. — Tu trădător, ne- 
mernic spirit, toate astea mi le-ai tăinuit. — Așteaptă 
numai, stai. Rostogolește-ți drăceștii ochi în cap, înver- 
șunându-te. Stai numai, și-nfruntă-mă cu nesuferita 
ta prezenţă. Închisă! În restriște fără capăt. Lăsată în 
grija duhurilor rele și a omenirii care judecă nesimţi- 
toare. Iar pe mine mă legeni în răstimp cu desfătări 
urâte, îmi ascunzi crescânda ei jale și-o lași fără de aju- 
tor prăpădului! 

Nu este ea cea dintâi. 


Câne! Monstru scârbos! — Schimbă tu, nemărginitule 
Spirit, schimbă șarpele, dându-i iarăși înfățișarea de 
câne, cum adeseori noaptea îi plăcu să mă adulmece, să 


MEFISTOFEL 


FAUST 


MEFISTOFEL 


FAUST 


MEFISTOFEL 


MEFISTOFEL 


FAUST 

se rostogolească la picioarele neștiutorului călător, să 
sară pe umerii celui ce cădea. Schimbă-l iarăși, dându-i 
înfățișarea ce-i este dragă, să se târască în nisip pe burtă, 
să calc lepădătura cu piciorul! — N-a fost ea cea dintâi! — 
Ce amărăciune, ce tristeţe, de nimeni cuprinse, că atâtea 
ființe s-au prăbușit în prăpastia acestei calamități, că 
întâia, zvârcolindu-se în suferința morții, nu a ispășit 
vina tuturor celorlalte în fața Celui ce iartă din veac în 
veac! Mie îmi macină măduva și viața — suferința aces- 
tei unice ființe. Tu rânjești nepăsător, privind destinul 
miilor de creaturi! 

Suntem iarăși la hotarul puterii noastre, acolo unde 
înțelegerea omului poticnește. De ce te însoțești cu noi, 
dacă nu ești în stare a te ține de-nsoțire? Ai vrea să zbori, 
dar nu ești sigur că ameţeala nu te ia în vârtej. Ţi-am 
intrat sub piele noi, sau tu nouă? 

Nu rânji, mișcându-ți fălcile flămânde! Mi-e silă. — 
Tu, mare, puternic Spirit, care m-ai învrednicit să mi 
te-arăţi, tu, care inima mi-o știi și sufletul, de ce mă 
fereci de-această rușine, de-acest însoțitor care paște 
suferința și se bucură de toată stricăciunea? 


Mai ai ceva de spus? 
Salveaz-o! Altfel vai ție! Altfel cadă cel mai groaznic 
blestem pe capul tău prin milenii! 


Nu pot să topesc pecetea răzbunătorului, nu pot des- 
chide lacătele sale. „Salveaz-o!“ Dar cine a fost cel ce în 
pierzanie o a zvârlit? Eu sau tu? 


Faust se uită sălbatic împrejur. 


Întinzi mâna să apuci fulgerul, tunetul? Ce bine că 
acestea nu vi s-au dat vouă, mișeilor muritori! A zdrobi 
pe cei ce răspund nevinovaţi, iată felul tiranilor de a-și 
ușura inima, când ajung în perplexitate! 


Du-mă la ea. Să fie eliberată! 


MEFISTOFEL Şi primejdia căreia te expui? Află că în oraș fapta sân- 
geroasă a mânii tale mai strigă și acum: pe locul unde 
ucisul căzu, plutesc încă duhuri răzbunătoare, pândind 
întoarcerea ucigașului! 


FAUST Și-aceasta trebuie s-o mai aud? Blestemul lumii cadă asu- 
pra ta, monstrule! Du-mă acolo, îți spun, și elibereaz-o! 


MEFISTOFEL 'Te duc, și ceea ce pot să fac, ia aminte! Am eu toată 
puterea în cer și pe pământ? Vreau să înnegurez simțu- 
rile paznicului. Pune mâna pe chei, și scoate-o din beci 
cu mâna ta omenească! Eu voi veghea. Vrăjiți, caii aș- 
teaptă. Vă călăuzesc! Aceasta pot s-o fac. 


FAUST Să mergem! Să plecăm! 


NOAPTE. CÂMP DESCHIS 


Faust, Mefistofel trec în vuiet pe cai negri. 
FAUST Ce dreg femeile acelea acolo pe gorganul corbilor, la 
spânzurătoare? 
MEFISTOFEL Nu știu ce fierb și ce gătesc în căldare! 
FAUST Se ridică și coboară, se înclină, se apleacă. 
MEFISTOFEL O breaslă de vrăjitoare. 
FAUST Împrăștie ceva, spurcând, sfințind, vrăjesc. 


MEFISTOFEL Să trecem! Să trecem! 


ÎNCHISOARE 


Faust, cu o legătură de chei și cu un felinar, 
în fața unei uși de fier, 

FAUST Ca niciodat' mă-ncearcă un fior, 
Restriștea omenirii, cumplită, mă cuprinde. 
Aici, după ăst zid, stă ea, sub greu zăvor. 
Iar crima ei n-a fost decât o dulce nebunie! 
Tu șovăi să te duci la ea! 

Te îngrozește gândul de-a o revedea. 

Cu sârg! Căci șovăirea ta 

I-aduce moartea! Nu mai sta-n zădărnicie! 
Prinde lacătul. Cineva cântă după ușă, 


Rea a fost măicuța mea, 
Ea de drag m-a sugrumat. 
Tată-meu — el m-a mâncat. 
În țărâna răcoroasă 
Surioara mea îmi puse 
Oasele, ce-mi mai rămasă. 
Pasăre eu mă făcui. 
Păsărică de dumbravă, 
Zbori în slavă, zbori în slavă! 
FAUST descuind 
Te-aud, te-aud. Dar nu-i făcut să mă ostoaie 
Nici zornetul de lanţ, nici foșnetul de paie. 
Intră, 


MARGARETA ascunzându-se-n așternut 
Vai, vai! Ei vin! Cumplită moarte! 
FAUST încet Vin să te scap! Te duc departe! 


MARGARETA Zvârcolindu-se la picioarele lui 
De ești un om, de mine fie-ți milă! 
FAUST Nu mai striga! Trezești cumpliţii paznici 
Ce-abia acuma adormiră. 


Ridică lanţurile să le desferece, 


MARGARETA îngenunchind 
Călăule, ce vii din ceață, 
Cine ţi-a dat puterea-aceast' asupra mea? 
E încă miez de noapte. 
Mai lasă-mă, nu mă lua! 
Îndură-te încă puţin de viața mea! 
Nu e-ndeajuns de timpuriu 
Și dis-de-dimineaţă? 


Se ridică, 

Sunt doar așa de tânără, atât 

De tânără! Și trebuie să mor! 

Frumoasă fost-am de-asemeni, și de-aci năpasta! 
Ce-aproape-a fost iubitul. Astăzi e departe. 

Și sfâșiată e cununa, risipită floarea. 

De ce acuma silnicia-aceasta? 

De ce mă strângi așa? Ce ţi-am făcut? 

Nu mă lăsa-n zădar să te implor, 

În viaţa mea nu te-am văzut! 


FAUST De-aș trece, vai, și peste-această suferință! 


MARGARETA Sunt în puterea ta, cu toată-a mea ființă. 
Îngăduie-mi copilul doar să-mi mai lăptez. 
L-am răsfățat, pe întuneric, ca-ntr-un vis. 
Mi l-au luat, ca să mă-ndurerez. 
Și-acuma spun că l-am ucis. 
Și n-oi mai fi vreodată bucuroasă. 
Și cântece ei născocesc pe seama mea, 
Ei, oamenii — urât din partea lor! 
Poveste-a fost frumoasă, 
Dar s-a sfârșit așa. 

FAUST se aruncă la picioarele ei 
E-aici, cel care te iubește și nu doarme. 
Veni, năprasnica robie să ţi-o sfarme. 

MARGARETA se aruncă și ea jos 
Să-ngenunchem, să implorăm prea sfinții! 
Căci jos sub aste lespezi și sub pragul 
Ce-l vezi, în clocot fierbe iadul. 
Și Răul, cu grozavă încruntare, 
Se îndârjește-n vuiet mare. 

FAUST tare Margareta! Margareta! 
MARGARETA ascultă cu încordare 

Glasul iubitului a fost acesta! 


Se ridică sărind, lanţurile cad. 

FAUST 


MARGARETA 


Unde e? L-am auzit chemând. 
Sunt liberă! Legată nu mai sunt. 
La pieptul lui să zbor aș vrea, 
În braţul lui s-adast un ceas. 
Pe nume m-a chemat. În prag stătea. 
Prin vuietul și prin scrâșnirea iadului 
Auzit-am dragul glas. 
Eu sunt. 
Tu ești? Mai spune-mi-o o dată! 
Cuprinzându-l. 
El e! El e! Unde e chinul? 
Și unde spaima închisorii și suspinul? 
Tu ești! Vii să mă scapi! 
Sunt slobodă, salvată! 
Apare strada-n fața mea, deodată, 
Pe unde te văzui întâiași dată. 
Senină, iată și grădina, 
În care te-așteptarăm 
Cu Marta, vecina. 


FAUST încercând să plece 


MARGARETA 


FAUST 


MARGARETA 

Din beznele scunde 

Vino cu mine! Vino! 
Mai rămâi! 

Știi cât de bucuroasă 

Cu tine sunt oriunde. 

Îl mângâie cu iubire, 

Grăbește-te! 

De nu grăbești, 

Vom ispăși amarnic! 

Cum, tu nu mai știi să săruți? 

Să fie zadarnic? 

O vreme te-ai depărtat 

Și sărutul l-ai și uitat? 


De ce la pieptul tău asemenea frică 
Mă ia, când altă dată din privirea ta 
Un cer întreg mă cutropea? 

A fost, când sărutându-mă, mă-năbușeai. 
Sărută-mă, 

Altfel te sărut eu. Ce ai? 

ÎI cuprinde, 

Vai, buzele tale — ce reci! 

Și mute. 

Iubirea ta — unde e? 

Cine mi-a furat-o pe tăcute? 


Se-ntoarce în altă parte. 


FAUST Urmează-mă, iubito, vino! 
Te îndrăgesc cu foc, 
Cu înmiită-ardoare. 
Urmează-mă. Atâta doar te rog. 


MARGARETA întorcându-se iarăși spre el 
Eşti tu cu-adevărat? Eşti tu? 


FAUST Eu sunt. Vino cu mine! 


MARGARETA Din nou tu mă primeşti la pieptul tău. 
Salvându-mă, în mine tu pe cine vezi? 
Dar cum se face că de mine n-ai sfială? 
Și ştii tu, prietene, pe cin-eliberezi? 
FAUST Grăbește-te, căci întunericul slăbește. 


MARGARETA Măicuţa, eu am omorât-o. 
Copilul mi l-am înecat. 
Și oare nu-ți era și ție dat? 
Tu ești? De-abia o cred. Sunt trează? 
Dă-mi mâna! — Dar de ce e umedă? 
S-o ştergi. Pe ea 
E sânge, s-ar părea. 
Ah, Doamne! Ce-ai făcut! 

FAUST 


MARGARETA 


FAUST 
MARGARETA 
FAUST 


MARGARETA 


FAUST 


MARGARETA 

În teacă spada pune-ţi-o la loc. 
Te rog. 


Trecutul, lasă-l, 
Trecut rămână. Mă omori! 


Tu trebuie să mâi în viață. 
Vreau să-ţi vorbesc despre morminte. 
De ele să-ngrijești încă de mâne. 
Măicuţei îi alegi frumos un loc, 
Alături fratelui un altul sub un soc. 
Iar mie unul la o parte 
Nu prea departe. 
Copilul să mi-l pui la sânul drept. 
Dar altul să nu zacă lângă mine. 
Să mă lipesc cu foc de tine — 
Ar fi un dulce și suav noroc. 
Dar nu mai izbutesc întru iubire a mă strânge. 
Mi-e ca și cum spre tine 
Mi-aș face silă, ca și cum tu m-ai respinge. 
Şi totuși tu aci îmi ești, 
Și-atât de bun și blând privești. 
De simţi că-s eu, atuncea vino! 
Afară? Dincolo de ziduri? 
Spre libertate! 


Dacă groapa e acolo, 

Dacă acolo stă la pândă-o moarte, 
Atuncea vino! 

De-aici în așternutul veșnic, 

Și nici un pas, nici unul mai departe. 
Tu pleci acum? 

O, Henric, dacă aș putea și eu! 


Tu poţi, de vrei! Că ușa e deschisă. 


Nu mai nădăjduiesc nimic. Plecarea — e oprită. 
La ce-ar fi bună fuga când iscoadele pândesc? 


E jalnic să cerșești pe uliți, 

Când cugetul te poartă între suliți. 

E jalnic prin străini să umbli ca o umbră, 

Ca să te prindă totuși, mai pe urmă. 
FAUST Rămân la tine. 


MARGARETA Grăbește, grăbeşte! 
Salvează-ţi copilul 
Din balta cu pește! 
Te du prin mohor 
Pe râu în sus, 
Pe punte, spre-apus. 
La stânga, lângă stobor'. 
Acolo-i un lac. 
Cercuri de unde se fac. 
Prinde-l degrabă. 
Scoate-l din apă. 
Mai dă din picioare. 
Scapă-mi-l, scapă! 

FAUST Dezmeticește-te! Nu mai avem alt ceas. 

Ești liberă, de faci un singur pas. 


MARGARETA De-am trece de Muntele Veșted! 
Măicuţa-i acolo pe-o piatră. 
Fiori simt de gheaţă, la creștet. 
Măicuţa-i acolo pe-o piatră. 
Din cap dă ca seara la vatră. 
Apoi piroteala-ncetează. 
Ea nu mai veghează, ci doarme mereu, 
Și capul e greu, ea doarme mereu, 
Ca noi să ne-avem ale noastre plăceri. 
Ce vremi fericite acelea, doar ieri! 


FAUST N-ajută vorba, nici o rugăminte. 
Am să te duc cu sila. la aminte! 


1. Stobor — gard, zăplaz. 

În temniţă. 


„Purcedeți! Sau sunteți pierduţi!“ 


MARGARETA Nu vreau. Nu sufăr silnicie. 
Nu mă cuprinde ca un ucigaș. 
C-atâtea îți făcui spre bucurie. 
FAUST S-arată zorile, iubita mea! 


MARGARETA Se face zi. Pătrunde-aici ultima zi! 
Și de-ar fi fost cum trebuia să fie, 
Desigur ziua mea de nuntă-ar fi! 
Nu spune nimănui, ah, nu trăda 
C-ai fost la Margareta ta! 
Vai, cununița mea! 
S-a întâmplat, cum mi-a fost dat. 
Ne-om revedea, 
Dar nu la dans. 
Norodul se adună. Piaţa, strada, 
De-abia-l cuprind. 
Clopotul cheamă. Semn se dă. Mă prind. 
De toate părțile mă leagă. S-a curmat cuvântul. 
Mă-nalţă pentru ispășire gâdele grăbit. 
S-apleacă peste orice ceafă 
Tăișul ce mi-a fost menit. 
E mută lumea ca mormântul. 


FAUST De nu m-aș fi născut! 
Mefistofel apare afară. 


MEFISTOFEL Ce șovăire fără noimă! 
Purcedeţi! Sau sunteți pierduţi! 
Roibii mei se înfioară. 
S-arată zorile pe munți. 

MARGARETA Ce namilă se-nalță din pământ? 
El e! Alungă-mi-l! Aci să nu mai stea! 
Ce cată el pe locul sfânt? 
Pe mine el mă vrea. 

FAUST Tu vei trăi! 


MARGARETA Dumnezeiesc județ, mă dau 
În grija ta. 

MEFISTOFEL către Faust 
Vino! Altfel te las cu ea aci în părăsire! — 


MARGARETA A ta sunt, Tată! Mântuie-mă, Tată! 
Voi îngeri, cetelor senine, 
Împrejmuiți-mă, ținându-mă sub scut! 
Henric, ce groază mi-e de tine. 

MEFISTOFEL E osândită! 
GLAS de sus E mântuită! 

MEFISTOFEL către Faust Vino cu mine! 
Dispare cu Faust. 


GLAS dinăuntru, pierind 
Henric! Henric! 


PARTEA A DOUA A TRAGEDIEI 
ÎN CINCI ACTE 


ACTULI 


PEISAJ DULCE 


Faust, întins pe glia cu flori, obosit, se frământă căutând somnul. 
Amurg. Spirite, grațioase mici făpturi, plutesc în preajmă. 
ARIEL cântă însoțit de harfe eoliene 

Ploi de flori, căzând mereu, 

Pentru fire sunt îndemn, 

Binecuvântarea verde 

Pământenilor e semn. 

Ielele, mărunte-mari, 

Vin s-ajute cu măsură; 

De-un nenorocit se-ndură, 

Fie sfânt el, fie rău. 


Voi, iele, ce plutiţi aeriene, 
În nobil chip să v-arătați, 
Să-i domoliţi crâncene chinuri, 
Săgeţile mustrării să le depărtaţi, 
Purificaţi-l de trăirile amare. — 
Răstimpuri în a nopții așteptare 
Sunt patru“: să le umpleți prietenește! 
Să-i puneţi capul mai întâi pe iarbă, 
Să mi-l scăldaţi în rouă din a Lethei? revărsare 
Ca, întremat de cufundare și uitare, 
În pragul zilei să se simtă 
1. Cele patru răstimpuri ale nopții corespund împărțirii date de romani timpului 


nocturn: cele patru vigilii (sau străji, din lat. vigilia, -ae = veghe). 
2. Lethe — în mitologia greacă, râu în Hades, din care sufletele morților beau „uitarea“. 


201 


Înviorat la-ncheieturi și-n mădulare. 
Îndepliniţi pe rând și cu luare aminte 
A ielelor cea mai frumoasă datorie. 
Redaţi-l sănătos luminii sfinte! 


COR — glasuri, când singure, când câte două, când mai multe, alternând 
Amurgirea blândă, lină, 
Cântă-n aer ca pe strună. 
Dulci miresme, văl de neguri 
Într-o rariște s-adună. 
A truditului vedere 
Poarta zilei și-o închide. 
Poarta păcii-n dulce murmur 
Inimii i se deschide. 


Noaptea știe să coboare. 

Stea, de stea prin fir se leagă. 
Mari lumini, scântei mărunte 
Izbutesc să se aleagă, 
Se-oglindesc adânc în lacuri 
Și lucesc în noaptea clară. 
Luna o pecete pune 

Pe odihna ca de ceară. 


Ceasuri trec, pierind ca anii, 
Și se strâng dureri, norocuri. 
Te vei întrema de-acuma. 
Aibi încredere-n sorocuri. 
Văile sunt verzi, copacii 

Dau pentru umbrire boltă. 
Holda-n valuri mari de aur 
Unduiește spre recoltă. 


Ca să-ţi împlinești dorințe, 
Uită-te la cea lucire! 

Somnul e veșmânt, aruncă-l, 
Că ţi-e piedică la fire. 

N-amâna, să te încumeți, 
Când cei mulți stau cu sfială. 
Cel ales, de se pricepe, 

Poate totul cu-ndrăzneală. 


Un zgomot asurzitor, însoțit de tunete, vestește apropierea 
Soarelui. 


ARIEL Auziţi! Hore'-n furtună! 
Pentru-auzul unor duhuri 
Noua zi sunând se naște. 
Porţi trosnesc, și prin văzduhuri, 
Roţile lui Phoebus?, raze. 
Vine-n tunete lumina, 
Cu ce bucium, larmă multă! 
Ceea ce nu se aude 
Numai greu urechea-ascultă. 
Vă ascundeţi! Prin coroane 
Și prin flori v-adăpostiţi! 
Tunetul luminii, zilei, 
De v-ajunge, asurziți! 
FAUST Înviorate bat ale vieții pulsuri, 
Crepusculul eteric să-l salute. 
Statornic tu mi-ai fost, pământ, în noapte, 
Când toate le-am crezut pierdute. 
Noi bucurii îmi dai, tu proaspătă prezenţă, 
Și-o hotărâre îmi stârnești în suflet 
De-a năzui mereu spre o supremă existenţă. — 
În lume zorile-s deschise, 
Din mii de guri răsună viața în pădure, 
Se mai zăresc în vale neguri sure, 
Dar cerul clar descinde în abise. 
Și crengi și ramuri se ridică-nrourate 
Din adâncime, unde aplecate adormiră. 
1. Horele — în mitologia greacă, zeițele care deschid și închid porțile cerului când 


Apollo își începe cutreierul ceresc, în carul său solar. 
2. Phoebus — alt nume al lui Apollo, zeul luminii. 

Culori se lămuresc pe-acele prunduri, 
Unde frunziș și floare perlele-și prefiră. 
În paradis se schimbă prejmetele! toate! 


Privește-n sus! Giganticele piscuri 

Vestesc acum sărbătoreasca oră. 

Le este-ngăduit de timpuriu să guste 

Lumina veșnică, ce-apoi la noi coboară. 
Acuma luncilor, din plaiuri unduinde, 

O strălucire nouă li se dăruiește. 

Treptat, în jos, lumina izbândește și se-ntinde. 
Ea vine-n față! Dar deodat' 

Străfulgerat în ochi ca de-o durere, 

Sunt nevoit să mă întorc, orbit. 


Așa se-ntâmplă, când nădejdea 

Cu cea mai 'naltă din dorinţi se înfrățește 
Și porţi de împlinire se deschid. 

Din obârșii prisos de flăcări se revarsă, 
Și uluiţi noi stăm cu uitătura arsă. 
Voiam făclia vieții s-o aprindem. 

Și ne cuprinde ocean de foc! Ce foc! 
Iubire e sau ură? Arzător e nimbul, 
Dureri și bucurie dându-ne cu schimbul. 
Și iarăși spre pământ privim, 

În văluri de-apărare ne-nvălim. 


Rămâne astfel soarele în spate! 

Cascada apei, ropotind pe stânci, în vuiet: 

La ea mă uit, și creşte încântarea. 

Căzând, ea se resfiră-n alte 

Mii de căderi, și-n mii de jgheaburi se desparte, 
Cu spume înecând, c-un clocot, steiul, 

Și aburi înălțând în zarea 

De stânci închisă. Din furtuna-aceasta 


1. Prejmet — împrejurime. 

ÎMPĂRATUL 


UN BOIER 


Cât de măreț răsare 

În schimbăcioasa lui durată curcubeul, 
Când închegat, când șters, pe creasta 
Aeriană, 'mprăștiind de sus fiorii de răcoare. 
EI oglindește omeneasca străduință. 

Tu cugetă și vei pricepe mai de-aproape 
Cum a vieţii tainică ființă 

O prindem în răsfrângerile colorate. 


PALATUL IMPERIAL. SALA TRONULUI 


Consiliul de stat în aşteptarea împăratului. Trompete. 
Servitorime de curte, de tot soiul, apare în îmbrăcăminte stră- 
lucită, Împăratul ajunge la tron, De-a dreapta sa, Astrologul. 


Salut pe dragii mei! 

Fideli venirăți, toți ca unul. 
De-a dreapta mea e înțeleptul. 
Dar unde a rămas nebunul? 


În urma ta, ţinându-se de trenă, 
Pe trepte-n jos s-a răsturnat. 

A fost îndepărtat grăsunul. 
Căzuse mort sau numai beat? 


AL DOILEA BOIER Numaidecât în locul lui 


Degrabă altul se-mbulzește. 
E minunat înzorzonat, 
Caraghios, că te uimește. 
Cu alebardele în cruce 

Pe-o treaptă paza îl opri, 
Dar iată-l, îndrăzneţul e aci. 


MEFISTOFEL îngenunchind lângă tron 

Ce-i nedorit, oricând bine-venit? 
Ce e poftit, dar veșnic alungat? 
Ce e luat mereu sub scut, 

Dar totdeauna osândit și înjurat? 
Pe cine nu ai voie a-l chema? 


Ce nume e iubit în preajma ta? 

Cine s-apropie de tronul tău? 

Cine se surghiunește singur ca un rău? 
ÎMPĂRATUL Deocamdată mai puţină vorbă! 

Cimiliturile n-au loc aci. 

Ghicitu-i treaba altor domni. 

Tu să dezlegi! Aceasta aș pofti. 

Bufonul meu se duse, cred, tare departe. 

Ia locul lui, aicea mai deoparte. 

Mefistofel urcă și se apropie de-a stânga. 
MURMURUL MULȚIMII 

Un nou nebun — Și noi necazuri — 

Cum a intrat? — De unde vine? — 

Cel vechi căzu — Era o bute — 

Acesta ca un țâr se ține. 


ÎMPĂRATUL Și astfel, dragii mei, în sala mare 

Bine-veniţi să-mi fiți de pretutindeni! 
Vă adunaţi sub stele priincioase. 
Noroc ne este scris și bunăstare. 
Dar spuneţi-mi, de ce-n aceste zile, 
Când toți de griji ne lepădăm, 
Când toți poftim plăceri frumoase 
Și măștile petrecerii purtăm, 
De ce ne-am chinui la sfaturi? 
Acuma, dacă vreți, pe față și pe laturi, 
Dezbate-vom împrejurările și anii. 

CANCELARUL Virtutea cea mai mare e un nimb 
Împărătesc. EI singur, împăratul, 
O pune cu izbândă în lucrare. 
Dreptatea! Ceea ce s-au prins cu toții a iubi, 
Ce toți doresc și cer, dreptatea, numai el 
Norodului o poate-mpărtăși. 
Dar vai! Ce folosește spiritului mintea, 
Și inimii ce-i folosește bunătatea, 

Când febră ca de hăuri 

Se-ntinde furibundă-n țară 

Și răul dogorind clocește răuri! 

Din locul ăsta 'nalt privind 

În larga-mpărăţie, totul pare ca un vis, 
În care strâmbătatea crește după plac, 
Nelegiuiri în pravili se prefac 

Și-o lume a erorii se desfășură deschis. 


Cutare fură turme, cutare o femeie, 
Potire, cruci și candelabre din altare, 
Mândrindu-se cu-aceasta fiecare, 
Când scapă neatins, cu pielea-ntreagă. 
Se îmbulzește pâra la județ, 
Judecătorul stă pe puf, măreț. 

Și-n vuiet, în răstimp, răscoala crește tot mai mare. 
Rușinea, crima, poate s-o aleagă 

Cel ce se sprijină pe vinovați părtași, 
Căci vinovată e găsită 

Doar nevinovăția, ce se apără stângaci. 
O lume cade astfel în fărâme, 

Nimic din toate nu rămâne. 

Și cum s-ar dezvolta acum 

În noi un simţ spre bunul drum? 

Și chiar un om adesea bine îndrumat 
Se-nclină pân la urmă și ia mită. 

Un jude, ce în stare nu-i a pedepsi, 
Răufăcător devine însuși într-o zi. 
Am zugrăvit în negru totul, 

Deși aș prefera icoana înflorită. 


Pauză, 


Măsuri și hotărâri vor trebui luate. 
Când toţi se surpă, toți îndură, 
Amenințată-i chiar și sacra maiestate. 

MARELE SPĂTAR Turbat tumult cunoaște timpul. 
Izbește fiecare, fiecare e izbit. 
Nici o comandă nu-nspăimântă. 
Stă cetățeanul după zid, 
Și cavaleru-n cuib de stâncă. 
S-au juruit cu toţii să ne-o facă de istov. 
lar mercenarii — ce să zic — 
Cu nerăbdare-și cere solda fiecare. 
De nu le-am fi datornici cu nimic, 
Ne-ar părăsi, fugind cu totul. 
Cel ce opreliște ar da, 
Un cuib de viespi ar tulbura. 
Împărăţia, ce era de apărat, 
Stă pustiită-n lung și-n lat. 
Și jaful umblă; n-are pace. 
Pierdută-i lumea, jumătate. 
Mai sunt și dincolo regate. 
Dar nici un rege griji nu-și face. 

VISTIERNICUL Să te mai bizui pe ţinuturi aliate? 

Subsidiile, făgăduite prietenește, 
Secat-au precum apa-n țevi. 
Și-apoi, Stăpâne-n cele state 
A încăput domnia pe ce mâni? 
Unde priveşti, un nou stăpân gospodărește. 
Respiră neatârnarea-n piepturi 
Și pretutindeni ce isprăvi! 
Am risipit atâtea drepturi 
Că nu ne-a mai rămas nici unul. 
Iar pe partide, doar nebunul 
Temei mai pune-n zilele de azi. 
Oricât ar cultiva slăvirea, hula, 
Nepăsătoare sunt iubirea, ura. 
Și gibelinii' ca și guelfii?, altă dată fără tihnă, 
Acum se-ascund, dorind odihnă. 


1. Gibelinii — partizanii împăratului german în Italia, mai ales sub domnia 


Hohenstaufenilor (secolele al XII-lea și al XIII-lea). 
2. Guelfii — dușmanii împăratului, adepţii papei. 

Vecinului cine-i ajută la necaz? 

De lucru are fiecare pentru sine. 
Izvoarele de aur sunt închise bine. 
Mai scurmă fiecare și adună-n poale, 
Dar ale noastre vistierii sunt goale. 


MAREȘALUL PALATULUI 
Ce nenoroc mă paște și pe mine! 
Vai, zilnic ni se cer economii, 
Când tot mai multe cheltuieli avem în fiecare zi. 
Și-o grijă zilnic calea îmi aţine. 
Nu sufăr încă bucătarii de vreo lipsă: 
Mistreţii, cerbii, iepuri, căprioare, 
Găini și gâște, rațe, prepelițe, 
Și rente în natură, ce e drept mai rare, 
Curg totuși. Lipsa e la vin. 
Se-ngrămădeau cândva în pivniţi 
Podgoriile-n buţi și anii cei mai buni. 
Azi strop n-a mai rămas din fostul plin. 
Boierii mari sting buţile nebuni. 
Și-acum orașul din depozit vinde 
Cu cupa și cu oala, după cum se prinde. 
Sunt nevoit și eu să cumpăr, să plătesc. 
N-o să mă cruțe cămătarul. 
EI dinainte ia dobânda din venite, 
Ani tot mai mulți el dinainte îi înghite. 
Și porcii nu se mai îngrașă, 
Sunt zălogite perne, fașă, 
Iară pe masă vine pâne 
Ce nu se coace decât mâne. 

ÎMPĂRATUL după oarecare gândire, către Mefistofel 
Despre nevoi ne cântă struna. 
Adaugi la toate încă una? 


MEFISTOFEL Eu? Nicidecum! Când soarta mă învrednicește 
Pe tine să te văd și pe ai tăi 


1. Mareșalul palatului — administrator al unui palat regal sau imperial. 

Și-atâta strălucire?! — Poate să lipsească 
Încrederea acolo, unde maiestatea poruncește, 
Împrăștiind puterea celor răi, 

Și unde vrerea bună sprijinită e de iscusință? 
Unde la îndemână e atâta sârguință? 

Cine-ar putea nenorocire și-ntuneric să stârnească 
Unde asemeni stele strălucesc cu-ngăduință? 


MURMURUL MULȚIMII 
E un nerod — dar se pricepe. 
Se lingușește — cât e vreme. 
E sigur că aduce și proiecte — 
Ascunde multe — nu se teme. 


MEFISTOFEL În lume unde nu e lipsă de ceva? 

Lipsește pretutindeni una, alta, iar aici 
Lipsește banul. Nu-l poţi scoate din podea. 
Cu iscusinţă însă din adâncuri îl ridici. 
În vâna munților și prin firidele de ziduri 
E aur berechet, cu zimți și fără zimţi, 
Și de-ntrebaţi cine-l aduce la lumină, 
Afla-veţi de la mine știre; 
Iată răspund căci este unul, 
Bărbat întreg printre cuminţi, 
Om năzdrăvan, prin spirit, și prin fire. 

CANCELARUL Prin spirit și prin fire! Nu se prea vorbește 
Așa unor creștini. De-aceea ateiștii 
Sunt arși pe rug. Palavra e periculoasă, 
Căci firea e păcat, și diavol spiritul. 
Ei între sine îndoiala o cultivă, 
Copilul lor, o corcitură monstruoasă. 
Aflaţi însă că-n țările împărătești 
Sunt două semințiile ce-și țin isonul, 
Ce apără cu vrednicie tronul: 
Întâi sunt sfinții și pe urmă cavalerii. 
Ei iau pieptiș orice furtună. 
Biserica și statul sunt răsplata lor cea bună. 
Dar din pornirile plebee ale unor spirite-ncâlcite 

În faţa lor o rezistență se ridică: 
Ereticii și vrăjitorii, răul și cu rodul lui! 
Aceştia țara și orașele le strică. 
Pe-aceștia cu sfruntate glume 

Vrei să-i aduci în marea lume. 

De duhuri prea stricate te-ncălzești, 
Cari rude-apropiate sunt nerodului. 


MEFISTOFEL După aceasta îl cunosc pe învățatul domn. 
Ce nu se pipăie, vă este foarte depărtat. 
Ce nu cuprindeți, vă lipsește chiar cu totul. 
Ce-n calcule nu intră, nu-i adevărat. 
Ce voi nu cântăriţi, e fără greutate.! 
Moneda, care voi n-o bateţi, n-are preț. 


ÎMPĂRATUL Numai cu-atâta lipsurile noastre, din păcate, 
N-au dispărut. Ţi-e acru rodul, pădureț! 
M-am săturat de necurmatul „cum“ și „dacă. 
Lipsește banul! Fă-o cumva, să se facă! 


MEFISTOFEL Fac ce doriţi și chiar mai mult. 

Ușor ar fi, dacă ușorul n-ar fi greu. 
Ceea ce vrem, există. M-ascultaţi. 
Dar e nevoie și de arta de-a obține. 
Gândiţi puțin și cumpăniţi-o bine: 
Da, cumpăniţi, că-n vremuri de urgie, 
Când seminții de oameni potopiră țară și popor, 
Atâţi au fost acei ce-și îngropară 
Comorile, ca să le scape de noian cutropitor. 
Așa a fost prin vremile romane 
Și tot așa prin alte vremi apuse. 
Comori sunt pretutindenea în țarină adâncă. 
E-al împăratului pământul, 
Deci și comorile ascunse. 

1. Aici Mefistofel, ca și Goethe, de altfel, este un adversar al teoriilor „meca- 

niciste“, dar printr-o interpretare într-adins nepotrivită îl prezintă pe cancelar 


ca pe un adept al acestor teorii; în realitate, cancelarul este un exponent al 
modului de a gândi teologic, medieval. 

VISTIERNICUL Nebunul măscărici ne-a lămurit de-a fir a păr. 
Un drept al împăratului e-acesta-ntr-adevăr. 


CANCELARUL Vă-ntinde necuratul aurii capcane, 
Vă ispitește strâmb, cu lucruri vane. 


MAREȘALUL PALATULUI La curte de-ar aduce, după plac, prosperitate, 
Aș vrea să n-am de tot dreptate. 


MARELE SPĂTAR Bufonul e isteț, promite ce ne place. 
De i se dă, soldatul nu întreabă datul dintru ce se face. 


MEFISTOFEL Mă rog, dacă aţi crede că vă-nșel, 
Aci e Astrologul, întrebați-mi-l pe el! 
EI vede-n cruguri cum e casa, cum e ora." 
Să spună numai cum se-nfățișează aurora! 


MURMURUL MULȚIMII Sunt doi vicleni — ce bine se-nţeleg! 
Un măscărici și un fantast se dau pe lângă tron. 
Ce cântec vechi și răsuflat! 
De cântă unul, celălalt ține ison. 


ASTROLOGUL vorbește, Mefistofel îi șoptește 
E aur Soarele și lamură curată.? 
Mercur, știutul sol, slujește pe simbrie. 
Domnița Venus v-a-ncercat pe toți, 
Privindu-vă prea dulce, cum se știe. 
Capricioasă trece Luna castă. 
V-ameninţă, deși n-apare, Marte. 
Iar Jupiter rămâne-n frumuseţe. 
Saturn e mare, pentru ochi însă departe. 
Sub chipu-i de metal? nu-l prea cinstim. 
E mic la preț, greu la cântar. 
Cu Soarele când Luna se-nsoţește, 
Și cu argintul aurul, seninătatea vine-n dar. 


1. După părerea astrologilor, horoscopul se împarte în douăsprezece case sau 
triunghiuri. 

2. Astrologul desfășoară un horoscop și face preziceri după configurația Soarelui, 
a Lunii și a planetelor. 

3. După părerea astrologilor, metalul saturnian ar fi plumbul. 

Ce mai rămâne, repede se dobândește. 
Palate și grădini, și sâni, frumoase fețe, 
Acestea toate ni le dă-nvățatul domn, 
În stare singur cu atâtea să răsfeţe. 


ÎMPĂRATUL Aș asculta mereu, că toate-s bune, 
Dar nu mă-nduplecă ce spune. 


MURMURUL La ce ajută aste paie îmblătite? 
Cu zodiacul și-alchimia 
Ne-am amăgit destul. N-avem nădejde. 
Un flușturatic să ne-aducă bucuria? 


MEFISTOFEL Cum cască gura-n preajmă stând! 
Dar spusele n-au crezământ. 
E drept că se mai flecărește despre mătrăgună 
Și despre cânii negri 
Chemaţi comoara s-o păzească. 
Dar în zădar fac unii glumă, 
Și în zădar se osândește vraja! 
Se-ntâmplă totuși să te gâdile la talpă 
Și pasul sigur uneori să poticnească. 


Atunci simţiți efectul tainic, 
Lucrarea veșnicei naturi sub glie, 
Se furișează-n sus puterea vie. 
Când astfel vă înțeapă-n mădulare, 
Când straniu vă îndeamnă locul, 
Luaţi cu hotărâre târnăcopul, 


Comoara e ascunsă sub picioare!? 


MURMURUL Simt în picior un greu de plumb, 
Un junghi în braț. Asta-i podagră. 
În degetul cel mare mă furnică, 
Mă doare-n stânga spata-ntreagă. 


1. Mefistofel este aici un apologet de circumstanţă al superstiţiilor în legătură cu 
locurile unde s-ar găsi comori. 

2. În secolul al XVIII-lea se făcea mare caz de „dibuirea“ metalelor (ascunse în 
pământ) de către oameni care își atribuiau puteri senzitive deosebite. 

După asemeni semne-aici ar fi 

Cel mai bogat ținut de bogății. 
ÎMPĂRATUL În grab-acu, căci nu ne scapi. 

Să-ţi pui cuvântul mincinos la încercare. 

Arată-ne ce scoţi, pe unde sapi. 

Arată-mi locurile nobile și rare! 

Punându-mi spada, sceptrul la o parte, 

Aș ajuta și eu lucrând, dar, dacă minţi, 

La dracu te trimit și mai departe. 
MEFISTOFEL Un drum și chiar mai multe pân-acolo 

Cunosc și știu. Vreau însă să vestesc 

Câte fără stăpân pe sub pământuri se găsesc. 

Țăranul, care-și ară brazda, 

Ridică-un vas odat' cu glia. 

EI caută în zid de lut salpetru.! Bucuria 

Și spaima i-o ghiciţi, când vede 

Că-n mână ţine aur. 

Ce bolți se cade să dărâme, 

Prin ce prăpăstii, și prin care sân 

De munte trebuie să-și taie drum 

Căutătorul de comori, ca printr-un alt tărâm! 

În beciuri largi, închise din vechime, 

El vede rânduri-rânduri de tipsii 

Și cane, cupe, blide aurii. 

Paharele stau șiruri, cu rubine, 

Și dacă vrea să bea 

O băutură veche e alăturea. 

Ah, doagele de lemn de mult au putrezit, 

Dar vinul își făcu o altă bute 

Din propria sa piatră, tare ca un zid. 

Esenţele unor atare vinuri îndelung păstrate 

Și aurul și-atâtea nestemate 


1. Țăranii aveau obiceiul să scoată salpetru din ziduri vechi, pătrunse de igrasie, 
și apoi să-l dea vitelor. 


214 


Stau învălite-n adâncimi de noapte. 

Fără mâhnire cerceteaz-aicea înțeleptul. 

A cerceta și a cunoaște la lumina zilei e un fleac, 
Misterele adevărate-n întuneric zac. 


ÎMPĂRATUL Pe-acelea ţi le las. Ce-i sumbru nu aduce bucurie. 
Ce-i prețios, s-apară-n zi deplină. 
Pe cel viclean cine-l cunoaște-n noapte? 
În beznă vacile sunt negre, mâţa e surie. 
Urcioarele de jos, de aur pline, 
Cu plugul tău tu scoate-le-n lumină! 


MEFISTOFEL la sapa singur și lopata. 
Prin lucrul țărănesc devii mai mare 
Și-o ciurdă de viței de aur 
Vedea-vei cum din lut răsare. 
Atunci cu încântare, fără șovăire, 
Te poți împodobi pe tine, pe iubita ta. 
O piatră scumpă întregește, prin lucire, 
Atât frumseţea cât și maiestatea. 
ÎMPĂRATUL Îndată, fără-ntârziere! 


ASTROLOGUL ca mai sus 
Stăpâne, înfrânează poftă și dorință. 
Întâi spectacolul mascat se cere! 
De țintă nu ne-apropie nici grabă, nici împrăștiere. 
Să ne-adunăm întâi spre pocăință. 
Să ne învrednicim de cele ce sunt jos 
Dintâi — prin lămurire — aici, deasupra, cu folos. 
Cine vrea binele devină-ntâi el însuși bun. 
O bucurie cine vrea, să-și potolească sângele nebun. 
Cel ce dorește vinuri, struguri copți să tescuiască. 
Cel ce minuni așteaptă, mai întâi credința să-și sporească! 

ÎMPĂRATUL Să ne petrecem timpul, deci, c-un val 

De veselie! Vine Miercurea Cenușii!, 


1. Miercurea Cenușii (în latinește: Feria guarta cinerum) — sărbătoare catolică, când 
preotul presară cenușă pe creștetele credincioșilor. 

MEFISTOFEL 


CRAINICUL 


Și în răstimp deschidem aripile ușii, 
Sărbătorind sălbăticii de carnaval. 
Trompete. Les, 


Înaintăm mereu cu stângul și cu dreptul. 
Cum se înlănțuie norocul, vrednicia, 

Nu prind de veste niciodat' nebunii. 
Dac-ar obține piatra, zis-a-nţelepciunii, 
Desigur pietrei i-ar lipsi-nţeleptul. 


SALĂ SPAŢIOASĂ CU ÎNCĂPERI LATERALE 


totul împodobit și decorat pentru spectacolul mascat. 
Să nu vă-nchipuiți că-n țări germane 

Aţi fi, și că un dans al morţilor v-așteaptă, 
Sau dansuri de nebuni și diavoli. 

Spre o serbare veselă privirea se îndreaptă. 
Înaltul domn făcând o expediție prin țări romane 
Trecu măreții Alpi și își spori 

Domnia cu o nouă și senină-mpărăție. 
Firește că-mpăratu-și dobândi 

Chiar de la Sfântul Scaun dreptul și puterea, 
Iar când se duse ca să-și ia coroana, 

Tare-i plăcu s-aducă și aceste obrăzare!. 
Suntem ca nou născuţi, și fiecare 

Uitându-și numele cel vechi 

Își pune masca peste față și urechi. 

Și orice om de lume-aidoma devine 

Unui nerod, și înțelept s-arată 

Pe cât înțelepciunea îl mai ține. 

Îi văd cum se aleg în cete, 

În pâlcuri, când grăbite, când încete. 

Un cor de alt cor strâns se leagă. 

Intraţi, ieșiți cu veselie! 


1. Obrăzare — măști. 

Rămâne pân la urmă lumea-ntreagă — 
Cu ale ei figuri și pozne-o mie — 
O singură și mare nerozie. 
GRĂDINĂRESELE — cântare însoţită de mandoline 
Ne-am împodobit în noapte — 
Să ne vezi, să ne asculţi, 
Tinerele florentine — 
Noi urmăm germanei curți. 


Noi purtăm în brune bucle 
Câte-o floare ca decor. 
Fire, scame de mătase — 
Joacă-și ele rolul lor. 


Căci noi credem că e vrednic 
Și e bine și e drept. 

Florile artificiale 

Înfloresc anul întreg. 


Coloratele decoruri 

Le purtăm pe-aici la pas. 

Voi cam râdeţi de-amănunte, 
Dar întregul v-a atras. 


Suntem dulci și grațioase. 
Tuturor de arătat. 
Căci femeia este artei 
Înrudită-apropiat. 
CRAINICUL Să vedem, ne e dorința, 

Coșurile-mbelșugate, 

Câte le purtaţi pe creștet 

Și pe braţe-nrourate. 

Vânzătoarele și marfa 

Ca grădina să s-arate, 

Să-și aleagă fiecare 

După pofta ce o are. 

GRĂDINĂRESELE  Vindeți ce aveți, de-ndată, 
Dar să nu vă târguiți. 
Din cuvinte cu-nţelesuri 
Veţi afla ce dobândiți. 

CREANGA DE MĂSLIN CU ROD 

Nu invidiez vreo floare 
Și gâlceava ocolesc: 
Împotriva firii-mi este. 
Eu sunt seva, mă mândresc, 
Măduva eu sunt a țării, 
Semn de pace-n văi și munte, 
Azi aș vrea să am norocul 
De-a împodobi o frunte. 


CUNUNA DE SPICE DE AUR 
Spicele zeiței Ceres! 
Vă prind bine, cu folos. 
Ca podoab-a voastră însă 
Ele sunt și dar frumos. 


CUNUNA FANTEZISTĂ Flori pestrițe, albe nalbe 
Și cu ce mai dă și holda! 
Nu-s obișnuite-n fire, 
Dar le născocește moda. 
BUCHETUL FANTEZIST Al meu nume să vi-l spună 
Teofrast? n-ar îndrăzni. 
Totuși mai hrănesc nădejde 
Vreo frumoas-a-mpodobi. 
Să mă pună-n păr vreo fată, 
Sau de am puţin noroc 
Să se hotărasc-a-mi face 
Lângă inimă un loc. 
BOBOCII DE TRANDAFIR — invitație 
Fantezia să-nflorească 
Pentru moda de o zi, 


1. Ceres — în mitologia romană, zeița grânelor. 
2. Teofrast — părintele botanicii, discipol al lui Aristotel (secolul al IV-lea î.Hr.). 

Minunat, precum natura 
Niciodat' nu poate fi. 
Clopoţei, petale fine, 
Răsăriți din bucle pline! 
Soarta-ascunși prin foi ne ţine 
Minunaţi prin prospețime. 
Când s-anunţă calda vară 
Și s-aprinde trandafirul, 
Cine-ar mai dori să moară? 
Stăpânesc promisiunea 
Și favoarea încercată 
În împărăția Florei! 
Ochi și inimă deodată. 

Sub umbrare, grădinăresele își desfac cu gratie marfa. 


GRĂDINARUL cântă însoțit de alăută cu tonuri adânci 
Florile răsar în preajmă, 
Frunţi împodobind cu gust. 
Fructul nu vrea să înșele, 
Îşi îmbie miez și must. 


Nu cu ochiul faceți prețul 
Roadelor, cireșelor. 
Cumpăraţi, căci cerul gurii 
E mai bun judecător. 


Piersici, rodii, fructe coapte 
Ţi se-mbie să le guști. 
Despre trandafiri faci cântec, 
Dar din măr e dat să muști. 


A vă însoți frumsețea 

Să ne fie-ngăduit, 

Unde-atât belșug de mărfuri 
Spre-ncercare s-a ivit. 


1. Flora — la romani, zeița florilor și a grânelor înflorite. 

Sub ghirlandele bogate 

Și-n frunzare dedesubt 

Găsești totul împreună: 

Muguri, foi și floare, fruct. 
În timp ce cântarea continuă, însoțită alternativ de chitare 
și alăute, cele două coruri își prefiră și își îmbie marfa, treptat, 
în sus, 


Mama și fiica. 


MAMA Fata mea, când mi-ai venit, 
Eu ţi-am pus scufiță. 
Fost-ai dulce la obraz 
Ca o luminiţă. 
Măritată te gândeam 
Cu un mare bogătaș, 
Draga mea fetiță. 


Dar trecu an după an 

Fără de norocuri, 

Ceata pețţitorilor 

Și cu ei sorocuri. 

Ai jucat cu mulţi, cu-ndemn, 
Ai făcut cu cotul semn, 

Și din ochi pe-alocuri. 


Petrecut-ai veselă 

Prin cutare casă. 

Nici un tinerel bărbat 

Nu s-a prins în plasă. 

Azi nebunii drum și-au dat. 

Desfă-ţi poala, poate vreunul 

Să rămână agăţat. 
Fete tinere și frumoase se alătură jocului, o conversaţie intimă 
s-aude, 

Pescari și păsărari, cu năvoade, undiţe și lațuri, precum și cu 
alte unelte, apar, amestecându-se printre copile, Încercări de-a 
se prinde, de-a scăpa și de a se reține unul pe altul dau prilej la 
dialoguri plăcute, 


TĂIETORI DE LEMNE dau năvală cu impetuozitate 
Vrem loc, vrem spațiu, 
Prin stejerișuri 
Tăiem copacii, 
Făcând luminișuri; 
Unde lovim, 

Doar vai și vai e. 
Laudă aduceţi 
Celor ce taie. 

De n-am îi noi, 
Noi tăietorii, 
Câțiva prin țară, 
Cum s-ar alege 
Cei fini cu vorba 
Spirituală? 

Să ştiţi aceasta! 
Aţi îngheţa voi, 
De n-am doborî noi! 

PULCINELLI' stângaci, ticniţi 
Voi sunteți nerozii, 
Care asudă 
Cu spate-aplecate. 
Noi suntem isteții, 
Nicicând greutate 
Și nici vreo trudă 
De-a lungul vieții 
N-am dus vreodată. 
Veșmântul nostru 
Ușor e ca rostul. 


1. Pulcinell — sluga leneșă din anumite comedii. 

Noi pierdem vremea 

Pe străzi, prin târguri, 

Căscăm doar gura 

Prin săli, prin crânguri. 

Și felul nostru 

E, prin mulțime, 

Precum ţiparul, 

Să trecem bine 

Și de-a furișul. 

De ne lăudaţi, 

De ne-njuraţi, 

Oricum, e bine. 
PARAZIȚI: lingușitori și lacomi 

Voi truditorii, 

Destoinicii, marii, 

Voi cărbunarii, 

Sunteţi de-ai noștri. 

La ce-ar folosi 

Orice-nclinare 

Și aprobare, 

Duplicitatea, 

Chiar dac-un fulger 

Pe loc ar cădea, 

La ce-ar folosi 

Dacă lemn n-ar fi, 

Cărbuni n-ar fi, 

Văpaie să dea, 

S-aprindă vatra? 

Astfel se frige, 

Și astfel se fierbe. 

Linge-talere 

Astfel se pierde, 

Friptura simțind 

Și mirosul tare 


1. Parazitul — personaj în comedia antică și, mai apoi, în cea italiană. 

De pești la grătare. 
La mesele date 

De mecenate 
Oameni ca noi 
Se-ndeamnă la fapte. 


UN BEȚIVAN inconștient 

Azi nimic să nu-mi displacă, 
Că mă simt așa de slobod. 
Chiot proaspăt, cântec liber 
Prin atâta tropot, ropot 

Să străbată! Și să bem! 
Haideţi să ciocnim paharul! 
Tu de-acolo vino-ncoace, 

Să ne îngropăm amarul! 


Supărată mi-e muierea 

Că mă port așa bălțat. 

Eu sunt mândru, ea mă ceartă 
Că sunt bun de împăiat. 

Dar eu beau și iarăși beau! 

Să ciocnim cum se cuvine! 
Mai ciocniți, mască și mască 
Să se simt-odată bine! 


Sunt eu oare rătăcit? 

Mă găsesc unde îmi place. 

Când cârciumarul nu-mprumută, 
Cârciumăreasa o mai face. 

Beau mereu și iarăși beau. 

Sus, măi frați! Ca să ciocnim! 
Oricum mâna-ar rătăci, 

Gura tot o nimerim. 


Fără capăt aș petrece. 
Numai să mă-ntind puțin 
Mi-e dorinţa, căci de-acum 
Pe picioare-abia mă țin. 


COR. Beţi, ciocniţi! Frate cu frate! 
Cine poate nu se lasă, 
Ţineţi-vă strâns pe scaun — 
Unul a căzut sub masă! 


Crainicul anunță diverși poeți, cântăreți ai naturii, cân- 
tăreți de curte, poeți-cavaleri, gingaşi și entuziaşti, În înghe- 
suiala concurenţilor, nici unul nu izbutește să spună o vorbă. 
Unul se furișează prin față, rostind câteva cuvinte, 


SATIRICUL Știți voi ce pe mine, 

Poetul, m-ar bucura? 

Să-mi fie îngăduit a cânta 

Ce nimeni n-ar asculta. 
Poeţii nopții și ai mormintelor se scuză, căci ei sunt tocmai 
într-o conversație interesantă cu un vampir proaspăt ivit, 
împrejurare din care s-ar putea dezvolta un nou gen de 
poezie. Crainicul e nevoit să-i lase în pace, EI cheamă rând 
pe rând mitologia greacă, care și sub masca modernă își 
păstrează caracterul și graţia. 


Graţiile.! 
AGLAIA Graţie aducem în viață; 
Punem grație în dăruire. 
EGEMONA Dulce e orice-mplinire; 
Puneţi grație-n primire. 
EUFROSINA Graţioasă-n dimineață 
Fie orice mulțumire. 


Parcele.? 


ATROPOS3 M-au chemat la tors pe mine 
Care sunt cea mai bătrână. 
Multe tâlcuri are firul 
Răsucit gingaș în mână. 


1. Graţii — în mitologia antică, zeițe ale graţiei, voioșiei și gingășiei. 

2. Parce — zeițe ale soartei. 

3. Atropos este cea mai bătrână dintre parce; în mitologie ea taie firul vieții, aici 
însă ea îl toarce, rol ce în mitologie revine lui Clotho, care aici taie firul vieții. 

Să vă fie cât mai moale 
Eu ales-am inuri fine, 
Ca să fie neted firul — 
Degetul în seamă-l ține. 


La petreceri și la dansuri 
Grija să vă fie scumpă, 
Are o măsură firul; 

Să păziţi să nu se rumpă. 

CLOTHO Mie în aceste zile 

Foarfeca îmi este dată, 
Căci bătrâna cu puterea-i 
Supărat-a lumea toată. 


Torsături fără foloase 
Ea întinde în lumină, 
Dar ea taie pe aceea 
Care-i de speranţă plină. 


Câteodat” cu tinerețea-mi 
Mă înșel și eu oleacă. 

Ca să mă-nfrânez, de-acuma 
Foarfeca o pun în teacă. 


Mă simt bine-așa legată, 
Și privesc cu prietenie. 
Treceți, pâlcuri, fără teamă, 
Veselia să vă ție. 

LACHESIS! Mie, care-s înțeleaptă, 
Mi-a rămas orânduirea. 
Tortul meu se învârtește. 
Fără grabă-i este firea. 


Fire vin și iarăși fire: 
Îndrumat e fiecare 


1. Lachesis — cea mai binevoitoare dintre parce; ea face tort din firul vieții. 

Cercului să se supună, 
Și de-acolo nu mai sare. 


Țesătorul ia-n primire 
Torsătura măsurată. 
Dacă aș uita de mine, 
Rău ar fi de lumea toată. 


CRAINICUL Oricât aţi răsfoi vechile scrieri, 


ALECTO 


Fiinţele ce vin, nu le cunoașteți, 
Ce rele sunt, dar după-nfățișare 
Voi le-aţi primi cu drag cuvânt ca oaspeți. 


Sunt făriile", credeți-mi vestirea, 
Drăguţe, prietenești și foarte june. 
Începeţi vorba și-ți vedea cum mușcă 
Ca șerpii porumbiţele nebune. 


Viclene și ascunse sunt, dar astăzi 
Când cu metehne-atâţia ni se laudă, 
Nici ele nu doresc faimă de îngeri, 
Și recunosc că-s plagă, și se-aplaudă. 


Furiile, 


Oricum, voi ne veți crede după vorbă, 
Că suntem dulci și tinere feline. 

De are unul, altul, vreo iubită, 

I-om gâdila urechile prea bine. 


Și nu pe-ascuns, ci-n față îi vom spune 
Că ea și altora mai face semne, 

Că-i proastă, strâmbă, bună de nimica, 
Pe urma ei să nu se mai îndemne. 


Mireasa noi o hărțuim de-asemeni, 
Că mirele acum o săptămână 


1. Furii — zeițe ale răzbunării. 

Rău a bârfit-o. Dacă se împacă, 

Ceva din vorbe tot o să rămână. 
MEGERA Asta-i nimic, căci după ce se leagă, 

Iau lupta eu. Mă prind să umplu vasul 

Norocului cu picături de fiere. 

Căci schimbăcios e omul ca și ceasul. 


Și nime-n braţe, ce-a dorit, nu ţine, 
Făr-a dori ceva și mai fierbinte. 

De soare fuge-n grabă fiecare, 

Vrea să-ncălzească gerul, scos din minte. 


La toate-acestea mă pricep eu bine. 
Să semene mereu nefericirea — 

Pe Asmodeui, fidelul, îl voi pune. 
Perechile le stric și omenirea. 


TISIFONA Eu otrava o amestec, 
Eu pumnalul îl ascut. 
De iubești cumva pe alta, 
Ține minte, ești pierdut. 


Dulcele se face fiere, 
Dacă astfel făptuiești. 
Nu încape târguire: 
Fapta tu ţi-o ispășești. 


Nu-i iertare nicăire. 
Stâncilor m-oi tângui, 
Echo? zice: răzbunare! 
Schimbăciosul va pieri! 


1. Asmodeu — demonul căsniciei, în Biblie. 

2. Echo — în mitologia greacă, nimfă a pădurii. Supărând pe zeița Hera, aceasta 
a prefăcut-o în stâncă și a condamnat-o să repete ultimele cuvinte ale celor 
care îi pun întrebări. 

CRAINICUL Îngăduiţi, vă rog, și treceţi mai departe. 
Ce vine-acum nu seamănă cu nime.! 
E ca un munte ce se puse în mișcare, 
Covoare păstriţe i-atârnă pân la foale. 
Colţi lungi el are, trompă ca un șarpe. 
E un secret aci, dar are dezlegare. 
Pe ceafa lui, fragilă, o femeie 
Cu o nuia îl mână lesne, 
Și alta-i stă măreaţă pe spinare 
Lucind din creştet pân la glezne. 
Alături alte două vin, ca din poveste, 
Plină de teamă una, veselă cealaltă. 
Parc-ar dori ceva întâia, liberă e-a doua. 
Vestească fiecare, cine este. 


TEAMA? Felinarele serbării 
Oarbe drumul mi-l ațin. 
Printre feţe-nșelătoare 
Lanţurile strâns mă țin. 


La o parte, voi, ce râdeți, 
Bănuielii dând temei! 
Colo-n noapte la răscruce, 
Mă pândesc vrăjmașii mei. 


Prietenul — dușman e-aicea. 
Masca i-o cunosc de-acum. 
A voit să mă omoare, 
lată-mi-l fugind pe drum. 


Bucuros în orice parte 
Aș ieși din lume-afar!. 
Dar acolo e neantul, 

Mă cuprinde spaima iar. 


1. Un elefant. 
2. Scriitorul grec Lucian (secolul al II-lea) susținea că cei mai mari dușmani ai 
omului sunt teama și speranța. 

Scenă alegorică de carnaval. 


Cuminţenia mână elefantul, simbolizând puterea. Alături pășesc Speranţa și 
Teama, în lanţuri. Pe spinarea elefantului tronează Victoria, „zeița-nfăptuirii”. 


SPERANȚA Vă salut, voi surioare! 

V-a plăcut mai ieri și astăzi 
Să vă puneţi obrăzare. 
Dar eu știu, orice s-ar spune, 
Măștile le veți depune. 
Dacă în lumini de faclă 
Nu se-ntâmplă să ne placă, 
Ne-om plimba-n senine zile 
Întru totul după vrere, 
Când în pâlcuri, când stinghere, 
Libere pe câmp de-aprile. 
Vom umbla, precum ni-i voia, 
Fără grijă prin viață, 
Neștiind ce e nevoia. 
Oaspeți fi-vom, așteptați, 
Pretutindeni vom intra, 
Ce-i mai bun în lumea noastră 
S-a găsi pe undeva. 

CUMINȚENIA Doi sunt dușmanii ce-i are 
Omul: teama și speranța. 
La o parte-l ţin de obște. 
Să vă apere distanța. 


Ăst colos îl port pe drumuri, 
Ca un turn el duce-n spate. 
Și el trece, că nu-i pasă, 

Pe înguste căi, pe late. 


Dar mai sus, pe înălțime, 
Stă zeița și întinde 

Aripi largi, ca să aducă 
O dobândă pretutinde'. 


O împrejmuie lucirea, 
Nimbul nu i se destramă. 

E zeița-nfăptuirii 
Și Victoria se cheamă. 
ZOILO-TERSIT' Hu-Hu! Tocmai la timp eu vin. 

Pentru atâți mai am venin. 
Acuma însă ținta mea 
O doamnă e, Victoria! 
Întraripată, cum se vede, 
Vulturoaică ea se crede. 
Și s-amăgește că-i alei, 
Pe unde trece, tot poporul. 
Dar unde izbutește-o faptă, 
Îmi pun și eu îndat” piciorul. 
Și ce-i înalt, se face jos, 
Și ce e drept, se face strâmb. 
De văd pe dos, sunt sănătos. 
Numai urâtul e frumos. 


CRAINICUL Să te atingă-atunci, câne spurcat, 
O lovitură sacră de toiag. 
Sucindu-te, te răsucește! 

Cum se adună dublu geamăn, 
Scârbos e trândul?, fără seamăn! 
Dar ce minune! Ou se face, 

Și oul crește și-apoi crapă. 

Doi gemeni se ivesc din apă: 

O viperă și-un liliac. 

Și şarpele se-ntinde sfoară, 

Spre grindă liliacul zboară, 

Și împreună ies afară 
Tovărășie nu le fac. 


1. Zoilo-Tersit — personaj fictiv, al cărui nume e alcătuit din două părți: Zoilos, 
numele unui gramatician (din secolul al III-lea î.Hr.) care l-a atacat pe Homer, 
şi Tersit, numele unui personaj care râdea de eroii din fața Troiei. 

2. Trând — (fig.) lepădătură, pleavă; aici: ghemotoc, mototol. 

3. Sub chipul lui Zoilo-Tersit se ascunde Mefistofel, care, alungat de crainic, se 
va întoarce sub chipul Sfrijitului-Zgârcitului. 

MURMUR 


CRAINICUL 


Haideţi, unde se dansează — 
Eu mai bine-aș vrea să plec — 
Simţi tu duhuri care trec 

Și prăsilă de strigoi? — 
Vuietul îl simt prin păr — 

Eu îl simt pe la picioare — 
Te-a rănit cumva, te doare? — 
Dete spaima peste noi — 
Cheful nostru a trecut, 
Bestiile-așa au vrut. 


De când pe la mascarade 
Sunt adus, trimis de soartă, 
Nici un rău să nu v-atingă — 
Stau de pază pe la poartă. 
Și veghez și nu mă clatin! 
Dar mi-e teamă, prin ferestre 
Să nu intre duhuri, vâlve, 
Răsărite din poveste. 

Nu v-aș ști scăpa de vrajă! 
Unul dă de bănuit!" 

Iată alte arătări 

Se apropie, se-ndeamnă. 
Dar figurile ce-nseamnă 

Și pe nume cum le zic? 

Ce nu e de priceput, 

N-aș putea nici să explic. 
Ajutați-mă să-nvăţ! — 

Iată vine prin mulțime 

Car măreț cu patru cai, 
Vine, vine, vine, vine. 

Prin norod nu-și taie uliți, 
Nu e nici o-nghesuială, 
Colorat lucește-n cale, 
Stelele sclipesc sălbatic 


1. Aluzie la Zoilo-Tersit (Mefistofel). 

Ca o magică lanternă, 
Trece carul furtunatic. 

Faceţi loc! Mă înfioară! 
BĂIATUL-CĂRUȚAȘ! Roibilor, să vă opriți! 
Înfrânaţi-vă aripa! 

Zbor în vuiet vi se cere, 
Când e-nălțătoare clipa. 
Aste spaţii le cinstim. 
Ia-priviţi cum se-nmulțesc 
Împrejur admiratorii, 
Cu ochirile țintesc. 
Crainic, bagă tu de seamă, 
Povesteșşte și arată 
Cine suntem, cum ne cheamă. 
Căci noi suntem pilde vii, 
Când vădim alegorii. 
CRAINICUL Numele eu nu ţi-l știu. 
Însă pot să te descriu. 
BĂIATUL-CĂRUȚAȘ Totuși! 
CRAINICUL Trebuie să spun: 
Tânăr și frumos îmi ești, 
Umbli însă prin poveşti, 
Un băiat neîmplinit. 
Împlinit, vei fi dorit. 
Îmi pari crai, de viitor, 
Chiar de-acum seducător. 
BĂIATUL-CARUȚAȘ Bine-o-ntorci și bine-o dregi. 
CRAINICUL. În ochi tu negru fulger porți, 
Iar noaptea buclelor 
Înseninată e de-o diademă. 
Ce nestemate, ce decor! 
Veșmânt cu tiv de purpură și ţinte 


1. Băiatul-căruțaș simbolizează în acest spectacol mascat Poezia. 

Îţi curge de pe umăr pân la-ncălțăminte. 
Drept fată ai putea să fii luat în glumă, 
Dar pentru bucuria și amarul, 
Ce le-ai putea aduce, 
Un preţ tu ai avea și-acum la fete. 
Din partea lor, te-ar învăța abecedarul. 
BĂIATUL-CĂRUȚAȘ Și-acesta cine-i, strălucind în car, 

Alcătuire splendidă tronând? 

CRAINICUL Un rege pare, înclinat spre dar. 
E norocos cel ce ca om 
Se bucură din parte-i de favoare. 
De altceva nevoie n-are. 
Privirea craiului în preajmă cată. 
Plăcerea lui de-a da-i curată, 
Și-i fericirea lui cea mare. 


BĂIATUL-CĂRUȚAȘ Cu-atâta nu sunt mulțumit. 
Descrie-mi-l amănunțit. 
CRAINICUL Nu poate fi descrisă demnitatea, 
Cel mult c-o vorbă sănătatea 
Din faţa lui, obrajii, ochiul năzdrăvan, 
Ce strălucesc de sub turban, 
Și-n falduri de veșmânt prosperitatea. 
Dar ce-aș mai spune despre-nfățișare? 
Ca domnitor el cunoscut îmi pare. 
BĂIATUL-CĂRUȚAȘ Belșugul e, un zeu, Plutus' îl cheamă. 
El însuși vine-n pompă mare, 
Că împăratul îl așteaptă-n nerăbdare. 
CRAINICUL Dar să ne spui, tu cine ești? 


BĂIATUL-CĂRUȚAȘ Eu sunt risipa, poezia. 
Eu sunt poetul care se desăvârșește, 
Când bunul cel mai scump și-l risipește. 
Și eu, nemăsurat sunt de bogat, 


1. Sub chipul zeului Plutus (zeul bogățiilor în mitologia greacă) este travestit Faust. 

Și-asemenea lui Plutus mă socot: 

Împodobindu-i și petrecere și joc, 

Și tocmai ce-i lipsește — aceea-mpart. 
CRAINICUL "Te lauzi, dar nu îţi șade rău. 

Vrem să vedem ceva din meșteșugul tău. 


BĂIATUL-CĂRUȚAȘ Pocnesc din degete o dată doar 
Și dintr-o sfârlă peste car 
Mărgele-apar, mărgăritar! 
Dând mereu sfârle în aer. 


Poftim brățări de aur și cercei, 

Un pieptene, o coroniță fără greș, 

Inele scumpe, pentru mari și mărunței. 

Și flăcări mai trimit din loc în loc, 

Apoi aştept să văd cine ia foc. 

CRAINICUL Acum se-nghesuie draga mulțime! 

Dăruitorul pare strâmtorat de-a bine. 

Aruncă giuvaere ca în vis, 

Și toate mânile culeg din paradis. 

Dar bag de seamă viclenia: 

Orice ar prinde cineva, dobânda, bucuria, 

În mână n-are să-i încapă, 

Că darul fluturând îi scapă. 

Mărgăritarele, colanul se destramă, 

Gândaci îi mișună în palmă. 

E] îi azvârle, bietul, să-i înfrunte. 

Iar alții-n loc de nestemate 

Prind fluturi cu sclipiri deșarte. 

Ce nu promite păcăliciul scamator, 

Și dăruiește aur doar, amăgitor! 
BĂIATUL-CĂRUȚAȘ Măști tu vestești, pe cât iau seama, 

Dar a vedea esența sub părere 

Nu-i treaba unui vestitor la curte. 

Aceasta cere o mai ageră vedere. 

Mă voi feri însă de orice ceartă. 
Spre tine, Doamne, vorba mi se-ndreaptă. 


Către Plutus, 


Nu mi-ai încredinţat tu mie 
Călăuzirea celor patru roibi? 

Și nu îi mân precum îndrumi? 
Vreau să se știe. 

Nu mă îndemn la orice semn? 

Și nu m-am priceput cu îndrăzneală 
Să dobândesc finicul, ramul, pentru tine? 
De câte ori la-ntrecere, spre slava ta, 
Eu m-am luat, am izbutit cu bine! 

Și dacă laur îţi împodobește fruntea, 
Nu eu cu mâna mea l-am împletit? 


PLUTUS Nevoie, dacă ai, de-o mărturie, 
O spun pe față și o spun cu bucurie: 
Ești duh din duhul meu. 
Ești mai bogat decât sunt eu. 
Și preţuiesc mai mult verdele ram 
Decât orice coroană ce-o mai am. 
Vestire tuturor în țară fac: 
Iubite fiu al meu, că-mi ești pe plac! 


BĂIATUL-CĂRUȚAŞ către mulțime 
Cele mai rare daruri, iată, 
Le-am risipit jur-împrejur, 
Și văd cum pe cutare creștet 
O flăcăruie arde și iscată 
De pe un cap pe alt cap sare, 
Pe unul stă, dar altuia îi scapă, 
Și numai rar s-aprinde tare, 
În grabă dând scurtă văpaie. 
La cei mai mulți, doar, pâlpâind, 
Se mistuie, și trist se taie. 
MUIERET BÂRFITOR Acolo sus pe cel rădvan 
Desigur stă un șarlatan, 

Și-alături, ca un țâr, Sfrijitul 
De foame stors, și de-alte cele, 
Cum n-a mai fost cândva văzut. 
Mă prind că el nimic nu simte 
De l-ai pișca pe la șezut. 


SFRIJITUL Scârboasă seminție muierească, 


În lături! Ştiu că nu îţi sunt pe plac. 
Pe când femeia în alt veac 

De casă și de vatră îngrijea, 

Aveam alt nume: Avariţia! 

Ce bine casei îi mergea: 

Multe intrau, nimica nu ieșea. 

Mă osteneam pentru dulap și ladă, 
Și se chema c-ar fi un viciu. 

Acuma însă-n ani mai tineri 
Pentru bărbat viața-i un supliciu. 
Femeia a uitat cruțarea, 

Mai multe pofte are decât taleri, 
De datorii e plină zarea. 

Muuierea, ce mai pune la o parte, 
Ascunde-o zi și-apoi împarte, 

Căci cu ibovnicii ea bea din plin, 

Și ce rămâne, cheltuiește cu înfrumusețarea. 
De-aceea aurul devine prețuitul. 
Azi sunt de genul masculin. 

Eu sunt zgârcitul. 


FEMEIA ce vine în frunte 


Daţi-l încolo și lăsaţi-l, 

Când totul e la urmă-nșelăciune. 
EI vine doar bărbaţii să-i ațâțe, 

Și să le cânte urâcioșilor în strune! 


MULȚIMEA DE FEMEI O lovitură daţi-i și să-i faceţi seama. 

Sfrijitul vrea să ne-nspăimânte? 
De-o pocitanie să ne cuprindă teama? 


Bălaurii-s de mucava și lemn. 
Pe el acum, așa vă-ndemn! 


CRAINICUL În numele toiagului — pe loc să staţi! 
Dar nu-i nevoie de-ajutorul meu. 
Priviţi cum înrăiții monștri, 
În spațiul cucerit mișcați, 
Își desfășoară ăripe de zmeu. 
Se scutură, scuipându-și focul, 
Gâtlejurile. Sună cu mânie solzii. 
Mulțimea fuge, gol rămâne locul. 


Plutus coboară din car, 


CRAINICUL Cât de regește el coboară! 

Un semn, apoi bălaur cu bălaur 
Aduc o ladă doldora de aur, 
Și cu zgârcitul, care stă pe ea, 
I-o pun cu grijă la picioare. 
Minunea se făcu. Și ce splendoare! 

PLUTUS către Băiatul-căruțaș 
Scăpași de multa greutate neplăcută. 
Ești liber să te-nalți acum în sfera ta, 
Ce nu-i aci. Bălțată și-ncurcată, 
Ne-mprejmuie aici o lume slută. 
Acolo numai, unde clar în claritate 
Privești, stăpân, și-n tine ai încredere deplină, 
Unde frumseţea, binele domină, 
Creează-ţi lumea ta-n singurătate. 


BĂIATUL-CĂRUȚAȘ Mă preţuiesc ca un trimis al tău, ce sunt, 
Și te iubesc printre rudenii ca pe-un tată. 
Belșug e unde poposești, iar unde-s eu 
Dobândă are orișicine pe pământ. 
Firește că mai șovăie oricine câteodată: 
Să ţi se-nchine ţie, sau să mi se-nchine mie? 
Ai tăi, e drept, că fără treabă se desfată, 
Mereu însă câte puţin de lucru are 
Cel ce pe mine mă urmează-n zarea mare. 

Nu-mi fac în taină nici o faptă. 

Răsuflu numai și mă și trădez. 

Rămâi cu bine! Tu-mi îngădui fericirea. 

C-o șoaptă însă de mă chemi, mă-ntorc de-ndată! 
Pleacă, precum a venit, 


PLUTUS Acum e timpul să dezlănțuim comori! 
Cu varga crainicului eu ating lăcate 
Ce se deschid. Priviţi cum în căldări de-aramă, 
În clocotul de sânge auriu, apar înfiripate 
Coroane și colane, lanţuri și inele. 
În clocot s-ar topi iar toate cele. 


STRIGĂTE ÎN MULȚIME rând pe rând 
Priviţi, priviţi, ce bogăţie de izvor, 
Se umple lada pân la gură. — 
De aur, vase se topesc: ies rostogol 
Monede-n suluri ca din gol. — 
Purtând efigii, cu embleme sar ducaţii, 
Cum n-au văzut vreodat' bogaţii. — 
S-a întrupat acum dorința mea. 
Fișicele de galbeni pe podea, 
Le folosiţi, că vi se-mbie, 
Să v-aplecaţi cu sârg, la bogăţie! — 
Noi, ceștialalți, mânaţi de grabă, 
Luăm în stăpânire-o ladă. 
CRAINICUL Ce vreţi, nebunilor, cu-a voastră vrere 

Când totu-i doar o mascaradă? 

Să puneţi capăt poftelor, sărmani 

Nerozi! Sau credeți că în seara-aceasta 

E aur ceea ce se risipește? 

Pentr-un asemeni joc chiar gologani 

Ar fi prea mult. 

Bicisnicilor! O frumoasă amăgire-aţi vrea 

Să fie grosolanul adevăr! 

Cu adevărul ce-aţi începe? — Nebunia vană 

O prindeți însă pofticioși de păr! 

PLUTUS 


O, Plutus travestit, erou mascat, 
Norodul ăsta fie-mi alungat! 


Toiagul tău e ca făcut 

Pentru aceasta. Dă-mi-l împrumut. 

Îl voi muia în clocot și-n văpaie. 

Hei, măștilor, vedeți acuma pălălaie, 
Cum fulgeră, cum sar scântei! 

Toiagul a și prins dogoare. 

Cine s-apropie, înghesuindu-se prea tare, 
Va fi incinerat fără cruțare. 

Acu-mi încep a mea plimbare. 


STRIGĂTE ȘI ÎNGHESUIALĂ 


PLUTUS 


CRAINICUL 


PLUT 


TUS 


ZGÂRCIT 

TUL 


Vai, vai! Prăpăd o să ne-ajungă. — 
Să fugă cel ce poate să mai fugă. — 
Dă-te 'napoi, tu omule, din ceaţă! 
Îmi sar scânteile aprinse-n față. — 
Toiagul greu arzând apasă. — 

Pe unde cel pierdut să iasă? — 
"Napoi, 'napoi, voi obrăzare! — 
"Napoi, 'napoi, neînțeleasă ceață! — 
Cum ar zbura, dar aripi n-are! — 


E-mpins acuma cercul lor 

Și nimenea nu este ars. 

Norodul dat-a înapoi, 

Mulțimea s-a retras. 

Dar pe al rânduielii prag 

O dungă nevăzută trag. 

O fapt-ai săvârșit măreaţă, 

Cu vrerea și puterea ta isteață. 

Cu mulțumiri nu te grăbi prea mult, 
Căci ne ameninţă și alt tumult. 

Și totuși acest cerc îl poţi privi 

Cu prelungită, agreabilă simţire, 
Că totdeauna sunt femei în frunte, 
Unde se cască gura în neștire. 


Nu-s eu chiar într-atât de ruginit. 
Muierea de-i frumoasă, e frumoasă. 
Și astăzi, cum nimica nu mă costă, 
Pentru crailâcuri am pornit de-acasă. 
Cum însă-n loc prea populat 
Cuvântul nu s-aude lămurit, 

Încerc să mă exprim pe ocolit”, 
Și-anume pantomimic de-astă dat . 
Picioare, mână, gest nu-mi sunt de-ajuns. 
Va trebui la farsă să recurg pe-ascuns. 
Ca lutul umed aurul îl voi trata. 
Acest metal în orișice îl poţi schimba. 


CRAINICUL Ce-ncepe-acum nerodul macru? 
Are umor? Nu-i totdeauna acru? 
Frământă aurul ca aluatul, 
Și aurul în mână i se-nmoaie. 
Dar cum îl strânge și-l îndoaie, 
Rămâne tot neplăsmuit lipiciul. 
Către femei se-ntoarce măscăriciul. 
Și ele-acoperindu-și ochi și față 
S-arată foarte-foarte rușinate, 
Din aluat când iese-o boroboaţă. 
Vrea oare răul, păcăliciul — 
Să vatăme morala, plămădind? 
Toiagul dă-mi-l, să- alung. 
Nu-i cazul să mai tac, privind. 
PLUTUS El nu presimte ce ne-ameninţă de-afar'; 
Lasă-l să-și istovească nerozia. 
N-o să-i rămână loc de pozne; 
Puternică e legea, dar mai tare grozăvia. 
TUMULT ȘI CÂNTEC Sălbatică s-aude ceata, 
Din munte-n vale toată gloata 
Înaintează năzdrăvan, 
Sărbătorind pe zeul Pan', 


1. Sub chipul zeului Pan este travestit împăratul. 

Ei știu ce știu, și făr' de-ocol 
Pătrund aci în cercul gol. 
PLUTUS Vă ştiu pe toți, pe zeul Pan! 

Luarăţi cu-ndrăzneală locul, 

Eu știu ce alții nu prea știu. 

Deschid în calea voastră leatul. 

Să vă-nsoțească bun norocul! 

Se-ntâmplă poate — neașteptatul! 

Voi nu știți unde duce pasul, 

Și unde v-aţi ales popasul. 

CÂNTEC SĂLBATIC Popor înzorzonat, voi obrăzare! 

Venim sălbatici, din câmpie, 
În salt înalt, în goană mare, 
Ne dovedim cu vrednicie. 


FAUNI! Noi, fauni în ceată, 
Cu foi de stejar 
În păr, pe frunte, 
În horă rotată 
Venim din câmp: 
Urechi ascuţite avem, 
Năsucul tâmp, 
Și fața lată. 
Femeilor nu le displace 
Și fiecare s-amuză: 
Un faun, laba când și-o-ntinde, 
Nici cea mai frumoasă 
Un danț nu-i refuză. 


SATIR Satirul sare, venind din urmă, 
Copitele-i de capră scurmă, 
Are lăboaiele subțiri, 
Suit pe aprige-nălțimi, 
Se uită lung, jurâmprejur, 


1. Fauni — la romani, genii ale pădurilor sau ale ogoarelor. În mod obișnuit, sunt 
reprezentați în chip de bărbaţi cu coarne și cu picioare de țapi și identificați cu 
satirii din mitologia greacă. 

Fauni și satir „sărbătorind pe zeul Pan, flancaţi de grădinărese și gnomi. 
În plan secund, împăratul și Mefistofel. 


Împrospătat de aer pur, 
Disprețuiește seminția 
Ce jos în vale dăinuiește. 
Satirul sare-n salt, haihui. 
Dar lumea sus 

E doar a lui. 


GNOMI' Ceată micuță tropotind, 
De-a valma vine chicotind. 
Veșmânt de mușchi au ei și poartă 
Cu toți la brâie felinare. 
E trudă printre ei, mișcare, 
Ca Licuricii dau lumină-n zare. 
Și se muncesc cu osteneală, 
Furnicărie-n forfoteală. 


Sunt cu piticii înrudiți, 

În felul lor, felceri cinstiți. 

Ei scot din muntele de stâncă 
Metalele, din vâna-adâncă. 

Și toate ei le pun grămadă, 
Spre bine omului să-i cadă. 
Strigând, ca un salut: noroc! — 
Au gânduri drepte peste tot. 
Dar ce se face nu-i deloc 

Spre fericire și dobândă, 

Că aurul pe care-l scot 

E pentru furt și desfrânare, 
lar fierul, zis pentru izbândă, 
E-ntrebuințat ca să omoare. 
Zece porunci sunt lumii date: 
Dar cel ce de la trei s-abate 
Rămâne fără de lumină. 

La astea n-au piticii vină. 


1. Gnomi — în folclorul unor popoare, figuri demonice care populează păduri, munţi 
şi ape. 

URIAȘI Sălbaticii, așa-s numiţi, 


Sunt pe la munte răspândiți. 

Ei vin cu toții, uriașii, 

Puternici ca înaintașii. 

Un brad înalt în dreapta poartă, 
Și pe la pântec cingătoare 

Cu șorț de ramuri și de frunze: 
O gardă, cum nici papa n-are. 


NIMEE ÎN COR Î] încercuiesc pe marele Pan 

Sosește-acum marele Pan, 
Închipuind 

Întregul tot 

Și lumea cu alei orând. 
Înconjuraţi-l, unde-ar sta, 
Împrejmuiţi-l dănțuind. 
Îngândurat e, dar și bun deodat”, 
În preajmă însă veselie vrea. 

Pe sub tăriile senine 

Întotdeauna treaz se ţine, 

Îi cântă însă-n murmur râuri 

Și zeul ațipește bine. 

Iar când adoarme în nămiezi 

O frunză nu mai mișcă prin livezi. 
Balsam de sănătoase buruieni 
Umple văzduhul prin poieni, 

Nici nimfele atunci nu sunt vioaie 
Și-adorm, căzând din danț pe claie. 
Când însă cu putere mare 

Răsună glasul său sub zare 

Ca trăsnetul și vuietul de mare, 
Atuncea toți și toate se ascund, 

Se risipește oastea pe câmpie, 
Eroul tremură-n tumult. 

Deci cinste daţi, făpturi supuse, 
Aceluia ce-aici ne-aduse. 


ALAI DE GNOMI spre marele Pan 


Când belșugu-n strălucire, 
Prin prăpastia vărgată, 
Numai magicei nuiele 
Labirintele și-arată, 


Noi clădim în adâncime 
Trogloditic casa noastră, 
Iar comorile deasupra 

Ţi le-mparți în zi albastră. 


Un izvor descoperirăm, 
Iat-acum minune mare, 
Ce aici promite daruri 
Negăsite-n altă parte. 


Nu-i izvorul la-ndemână. 
Ia-l sub scutul tău, stăpâne: 
De la tine-orice comoară 
Tuturor le vine bine. 


PLUTUS către crainic 


Cumpătul să ni-l păstrăm cu strășnicie. 
Să se întâmple-acum, ce-i dat să vie! 
Te știu de altfel plin de vitejie. 

Ceva îngrozitor se va petrece. 
Posteritatea n-o va crede nicidecum. 
Notează tu ce-a fost și cum. 


CRAINICUL apucând toiagul, pe care Plutus continuă a-l ţine în mână 


246 


Pitici conduc pe zeul Pan 
Încet spre șipotul de foc, 

În clocot sare din străfund 
Și cade iarăși până-n prund. 
Aprinsă stă deschisă gura, 
Văpaia dă în sus pe loc. 
Marele Pan stă liniștit, 

Se bucură cu ochi uimit 

De spuma ca de mărgărit. 

Cum nu se-ncrede-n tot ce vede 
S-apleacă-adânc să vadă ce-i, 

Și barba i se-nmoaie-n foc. 

Au cine-o fi bărbia rasă? 

În dosul mânii se ascunde. 
Și-acum zbucnește nenoroc. 
S-aprinde barba, frunzele 
Cununii de pe cap i s-au aprins, 
Veșmântul prinde pălălaie. 

Cu grabă ceata sare ca să stingă, 
Dar nimeni nu rămâne neatins. 
Și cum se-nvolbură văpaia, 
Sporește-n cercuri vâlvătaia. 

În element, val după val, 

Se mistuie întregul carnaval. 


Dar ce și cum, ce zvon fără măsură 
Aud trecând, din gură-n gură? 

O, veșnic neuitată noapte, 
Nefericită, ce durere ne-ai adus! 
Ziua de mâne va vesti 

Un nenoroc cumplit nespus: 

„E împăratul, cel ce arde!“ 

O, dacă nu ar fi adevărat! 
Arde-mpăratul și cu ceata sa. 

Cel ce l-a sfătuit să fie blestemat, 

Și toată ceata ce l-a ispitit 

La petrecanie nebună 

Să-și pună rășinoasă o cunună, 

Ca să se prăbușească împreună. 

O, tinerețe, bucuriei tale niciodată 
Tu n-ai să-i pui măsură cumpătată? 
Tu, Maiestate, împărate, 
Înţelepțește niciodat' n-ai să domnești 
Pe cât de-atotputernic ești? 


PLUTUS 


Pădurea-ntreagă e în flăcări 

Și limbi de foc se-ntind să lingă 

Lemnoasa ceriște' de grinzi. 

Cumplit prăpăd va să ne-atingă. 

Paharul jalei se prelinge. 

Ne mai salvează — oare cine? 

Din strălucirea asta până mâne 

Rămân cenușă și ruine. 
Destulă spaimă s-a întins! 
Înceapă ajutor mai dinadins. 
Lovește numai, sfânt toiag, 
Să tremure podea și prag. 
Tu, larg văzduh, de blândă boare 
Să mi te umpli, de răcoare. 
Veniţi, voi neguri, în fâșii, 
Înăbușiţi vâltorile-scântei. 
Voi nourași, voi mielușei, 
Intraţi și stingeți, dovediți 
Ăst joc al flăcării nebune! 
Când duhuri rele ne-ameninţă, 
E drept să intre-n acțiune 
Magia cu a ei știință. 


PARC 


Soare de dimineaţă. 


Împăratul, curteni, Faust, Mefistofel, îmbrăcaţi cum se 
cuvine, după moda timpului; amândoi îngenunchează, 


FAUST lertaţi incendiul magic, Doamne? 


ÎMPĂRATUL făcându-i semn să se ridice 


1. Ceriște — boltă. 


Mi-aș mai dori asemeni glume. 
Deodată mă văzui într-o aprinsă lume, 
Mi se păru că-n Pluto? însuși m-am schimbat. 


2. Pluto (sau Pluton) — în mitologia greco-romană, zeul Infernului. 

Se înălța o stâncărie de cărbune 

Ce da văpăi. Din hău grozav căscat 

Se ridicau sălbatic mii de flăcări, 

Alcătuind deasupra ca o boltă. 

Și domul sus, din focuri de revoltă, 

Mereu se închega și iarăși se pierdea. 

Prin spațiu larg și printre stâlpi de jar 

Văzui noroadele mișcând, în rânduri, 
S-apropiau în cerc, ce se strângea, 

Omagiu aducându-mi, prea supuse gânduri. 
Mi se părea, printre curteni, pe cald pământ, 
Un domn al salamandrelor' că sunt. 


MEFISTOFEL Aceasta ești, căci orice element, cum vine, 
Fără condiţii recunoaște maiestatea. 
Ascultătorul foc l-ai încercat, stăpâne, 
Aruncă-te în mare, unde furia-i mai mare, 
Și-abia ajuns pe prundul de mărgăritare, 
S-alcătuiește-n jur magnifică ogradă, 
Acolo valuri verzi, pătrunse de lumină, 
Cu tiv de purpură, alcătuiesc lăcaș-grădină. 
În mijloc stând, la fiecare pas 
Palatele cu tine vin și fac popas. 

Pereţii chiar se umplu de viață, 

De bucurie, vânzoleală; ca din ceață 
Minuni marine se înghesuie sub unde, 
În blândul nou lăcaș ca de lumină 

Ar vrea să intre, dar nici una nu pătrunde. 
Lucind multicolor din solzi de aur 

Se joacă jos bălaur cu bălaur. 

Rechinul cască, tu îi râzi în gură. 
Mirarea curții nu mai știe de măsură. 
Dar nu rămâi de grații despărțit. 
S-apropie pe rând și curioase nereide?, 


1. În cazul de față, salamandra e imaginată ca o reptilă. 
2. Nereide — nimfe ale mării, cele cincizeci de fiice ale zeului marin Nereus. 

Strălucitoare în culori splendide, 

Ca peștii unele, săgeți de lăcomie, 

Cuminte celelalte. Tetis! află și te știe, 

Și mâna și-o întinde unui nou Peleu?, 

Și spre Olimp te duce ca pe-un zeu. 
ÎMPĂRATUL Aerianele meleaguri nu m-atrag. 

Și-așa, mult prea curând acolo ne mutăm. 


MEFISTOFEL Dar, Doamne, e al tău pământul, 
Al tău, numai al tău, cât e de larg! 


ÎMPĂRATUL Ce bun noroc te-aduce și de unde? 

Vii din o mie-una nopți aici? 

De ești născocitor precum a fost Șeherazada, 

În grația mea tu singur te ridici. 

Când lumea zilei, cum se-ntâmplă, nu-mi prea place, 

Fii gata tu, de-a drege și-a preface. 
MAREȘALUL PALATULUI venind în goană 

O veste, Doamne, cum în viață 

Nu am sperat s-aduc vreodată 

Urechii tale mai frumoasă; 

Acoperite sunt socoată cu socoată, 

Și gheara cămătarului tăiată, 

Scăpat-am de infern și chin. 

Pământul s-a schimbat în cer senin. 


MARELE SPĂTAR urmează în grabă 
Întreagă, solda, s-a plătit. 
Și oastea-acum la noi iar ține. 
Seimenii au întinerit. 
Cârciumarii, curvele-o duc bine. 


ÎMPĂRATUL Cum se lărgește pieptul vostru! 
Fruntea-ncrețită cum se-nseninează! 
Și cât de grabnic apăreți pe pragul nostru! 
1. Tetis — personaj mitologic, soția zeului Okeanos. 


2. Peleu — erou din mitologia greacă. După o seamă de aventuri, el se căsătorește 
cu Tetis. Achile, spunea mitologia, era fiul lui și al nereidei Tetis. 

VISTIERNICUL venind 
Întreabă pe aceștia, ce făcură! 


FAUST S-o spună Cancelarul — se cuvine. 


CANCELARUL sosind încet 
Sunt fericit cu bătrânețea-n fine. 
lată, v-arăt, o foaie a ursitei, 
Ce-a preschimbat necazu-n bine. 


Citește, 


„S-o afle cel ce vrea și o dorește: 
Țidula-aceasta are preț 

De-o mie de coroane. Garanţie 

Ea are multele, nenumărate, 
Comorile-ngropate prin împărăție. 
Porunci s-au dat ca din pământ 
Comorile să fie ridicate.“ 


ÎMPĂRATUL Presimt o monstruoasă-nșelăciune! 
Cine-a falsificat împărăteasca semnătură? 


VISTIERNICUL Adu-ţi aminte. Însuţi ai semnat-o. 
Noaptea trecută. Cancelarul și cu mine 
Vorbitu-ți-am pe când stăteai ca mare Pan: 
„Acordă-ţi fericirea, iar norodului un bine, 
Prin trăsături de pană, prea puține.“ 
Țidula-a fost multiplicat-apoi 
De meșteri iscusiţi, în mii de foi. 

Ca fapta bună tuturor să le priască 

Am pus pe foi pecete-mpărătească, 

Şi sute, mii, sunt gata-acum. 

Orașul, ieri mocnind încă în mucegai, 
Trăiește azi în voluptăți de rai. 

A bucurat pe mulți și până astăzi al tău nume, 
Dar niciodat' n-a fericit atâta lume. 

Devine de prisos de-acuma orice scris. 

Cu semnătura ta oricine intră-n paradis. 

ÎMPĂRATUL Supușii mei văd aur în hârtie? 
Ostașii-s mulțumiți cu-asemeni soldă? 
Placul lor să fie! 

MAREȘALUL Să mai aduni pe cei ce-aleargă 
Ca fulgerul — ar fi cu neputinţă. 
Zarafii au deschis tarabă largă, 
Preschimbă-n aur și-n argint curat 
Țidulile, firește, cu puţin rabat. 
Și oamenii se duc de-aci la măcelar, 
La cârciumă, pe la băcan și la brutar, 
Gândeşte lumea la ospeţe cum îi place, 
Sau cum în haine nouă să se-mbrace. 
Prin cârciumi, chiote: „Trăiască Împăratul!“ 
Miresme de grătar de-a lungul și de-a latul! 


MEFISTOFEL Şi când te plimbi stingher pe vreo terasă, 

De te-ntâlnești neașteptat cu o frumoasă, 
C-un ochi ascuns de evantai 
Te iscodește dacă o țidulă ai. 
Mai repede decât prin duh și vorbă 
Favoarea dragostei ți se acordă. 
De-acum la ce te-ai mai căzni c-o pungă! 
Împăturată-n unghi și-n dungă 
Țidula-n sân o porţi ca un răvaș. 
Evlavios o poartă în ceaslov prestul, 
Soldatu-și ușurează punga de la șold 
Purtând sub chip de foaie zlotul. 
Rog să mă ierți că par a bagateliza 
Înalta faptă, Maiestate, -n fața ta. 

FAUST Belșugul de comori, încremenit, 
Așteaptă în pământ, nefolosit. 
Unei asemeni bogății, chiar și gândul cel mai larg 
Nu-i este vas destul de-ncăpător. 
Imaginaţia cu zborul ei înalt 
Nu istovește numărul comorilor, 

Dar infinită-ncredere ne ia, privind 
Cu mintea infinitul auriu și de argint. 


MEFISTOFEL Hârtia asta-n loc de aur și mărgăritar 
Cât de comodă e, îndată știi ce ai, deplin. 
Nu trebuie s-o vinzi întâi, sau să te târguiești, 
Și după voie te îmbeți cu dragoste și vin. 
De vrei metal, zarafu-i la-ndemână. 
Când n-are, iacă sapi o săptămână. 
Paharul, lanţul schimbăcios se licitează. 
Hârtia însă se amortizează. 
Pe sceptic, când batjocorește, să mi-l rușinați. 
Ce am râvnit cu sete, am ajuns. 
În țările împărătești se vor găsi 
De-acum hârtie-n loc de aur, prea de-ajuns. 
ÎMPĂRATUL Vouă vă datorește-mpărăția 
Supremul bine; meritați răsplată. 
Vă-ncredinţez lăuntricul tărâm al țării; 
Să fiți custozii demni a toată 
Comoara subterană. Voi le știți. Nici una nu vă scapă. 
Fie, după cuvântul vostru, când se sapă. 
Uniţi-vă, maeștri-ai abundenței minunate, 
Ca slujba să v-o-ndepliniți cu demnitate, 
Acolo unde-n fericire și-n lumină 
Lumea de jos cu cea de sus se-mbină. 


VISTIERNICUL Nicicând nu s-a ivi-ntre noi o vrajbă. 
Coleg doresc să-mi fie vrăjitorul. 
Pleacă cu Faust, 
ÎMPĂRATUL Aș vrea să-mpart niscaiva daruri. 
Să-mi spuneţi doar, pe rând, cu toții, 
La ce vă folosește ajutorul? 


PAJUL primind Vreau să trăiesc senin și vesel. 
ALTUL la fel Inel pentru iubită vreau să fie. 
CĂMĂRAȘUL primind 


Mai bună băutură beau de-acum. 

Mefistofel împreună cu Măscăriciul, încântat de inventarea banilor de hârtie. 
„Orașul, ieri mocnind încă în mucegai, 
Trăieşte azi în voluptăţi de rai.“ 


ALTUL la fel Norocul mi-l încerc la zaruri. 


STEGARUL cumpănind 
Castel și câmp, le scap de datorie. 


ALTUL Ja fel Comoară e, lângă comori o pun. 


ÎMPĂRATUL Plăcere așteptam de faptă nouă! 
Dar în zadar. Vă știu aproape pe de rost. 
Oricât belșugul vostru ar spori, 
Voi rămâneți, precum aţi fost. 


MĂSCĂRICIUL apropiindu-se 
Să-mi faceţi, rogu-vă, și mie dar. 
ÎMPĂRATUL Când te trezești, îl bei. Și zici că-i har. 
MĂSCĂRICIUL Vrăjite foi! Nu mă pricep: sunt bune, rele? 
ÎMPĂRATUL Favoare ceri, și clămpănești din gură. 


MĂSCĂRICIUL Mai cad și altele. Ce fac cu ele? 


ÎMPĂRATUL Adună-le, că-n partea ta căzură. 
Pleacă, 
MĂSCĂRICIUL La îndemână am mii de coroane. 
MEFISTOFEL Ai prins viață iar, maţ cu picioare? 
MĂSCĂRICIUL Înviu din moarte uneori, ca din beţie. 
MEFISTOFEL Văd că asuzi de bucurie. 
MĂSCĂRICIUL Priviţi! E ban foița de hârtie? 
MEFISTOFEL Cumperi cu ea ce burta, gura jinduiește. 
MĂSCĂRICIUL Pot cumpăra moșie, sau un heleșteu cu pește? 
MEFISTOFEL Neîndoios. Îmbie numai și-i vedea. 


MĂSCĂRICIUL Castel, păduri, ogor, pot cumpăra? 


MEFISTOFEL 'Te-ar prinde bine rolul de stăpân sever. 


MĂSCĂRICIUL Mă lăfăi astă-seară pe moșie. Sunt boier! 
Pleacă. 


MEFISTOFEL singur 
Să se mai spună că bufonul n-are spirit! 

GALERIE ÎNTUNECATĂ 


Faust. Mefistofel. 


MEFISTOFEL De ce mă tragi în gangurile sumbre? 
Nu-i bucurie îndeajuns de-aleasă 
În vălmășeala curții, pestriță și deasă, 
Și nu-i prilej acolo de-amăgiri și glume? 
FAUST Asemeni vorbe să nu-mi spui, 
Nici altele, tot răsuflate. Vorbe-n vânt. 
Tu pleci și vii, și iarăși ieși, 
Ferindu-te a te mai ține de cuvânt. 
Eu însă sunt silit să dreg, să fac, 
Mă mână mareșalul, cămărașul, după plac. 
Iar împăratul, nici mai mult, nici mai puţin, 
Vrea pe Elena și pe Paris“ în deplin 
Trupește-n fața lui să-i vadă. 
Întruchiparea ideală a bărbatului și a femeii 
Din alt tărâm aici să cadă. 
La faptă! Sau cuvântul vrei să mi-l dezminți? 
MEFISTOFEL A fost neghiob și ușuratic să promiți. 


FAUST Vezi tu, cu arta ta unde-am ajuns! 

Nedumeriţi în fundătură stăm. 
Întâi noi l-am făcut bogat, 
Acum ne cere să-l și desfătăm. 

MEFISTOFEL 'Tu crezi că toate de la sine vin. 
Aici ajunserăm la trepte mai înalte. 
Te-ntinzi spre un ținut foarte străin. 
Și păcătos te-avânţi în altă datorie. 
Tu crezi că pe Elena o întruchipezi 
Ușor, cum ai făcut stafia de hârtie 
În loc de galbeni. Cu strigoaice și stafii, 


1. Paris — în legendele grecești, fiul lui Priam. El a fost ales să-și dea părerea asupra 
frumuseții celor trei zeițe: Hera, Athena și Afrodita. Afrodita îi făgăduiește 
că-i va dărui cea mai frumoasă femeie, pe Elena. Paris o răpește pe Elena, 
dezlănțuind astfel războiul troian. 

Cu crasnici! eu te pot servi. 
Drăcoaicele iubite însă, deși nu-s de aruncat, 
Cu eroinele divine nu-s de-asemănat. 


FAUST Îmi cânţi acuma tot în vechea strună. 
Cu tine sunt mereu nesigur. 
Eşti tatăl piedicilor, ce s-adună, 
Pentr-un mijloc, răsplată nouă vrei desigur. 
C-un murmur doar, c-o vorbă rară, 
Într-o clipită tu o faci s-apară. 
MEFISTOFEL Păgânătatea nu m-atrage chiar deloc, 
Căci locuiește-n propriul său iad 
Acest norod; dar este-o cale, un mijlc. 
FAUST Vorbește, rogu-te, degrabă. 


MEFISTOFEL Fără de voie numai dau pe față 
O taină mai înaltă. În singurătate peste fire 
Sălășluiesc sublime, undeva, zeițe, 
În preajma lor — nici timp, nici loc. 
De ele să vorbim, de-am vrea, 
Ne-ar încerca nedumerire — 
Sunt mumele?! 


FAUST tresare înspăimântat 
Mume le zici tu? Așa? 


MEFISTOFEL Te înfioară? 


FAUST Cât de ciudat s-aude-aceasta. Mume! Mumele! 


MEFISTOFEL Zeiţe, vouă muritorilor necunoscute, 
De noi nu bucuros numite, dar știute. 
Lăcașul lor îl dibuiești în adâncime. 
C-avem nevoie-acum de ele — e o vină, 
Dar vina cade doar pe tine. 


1. Crasnici — în folclor, corcituri de drac și femeie. 

2. Mitul mumelor este una din cele mai minunate plăsmuiri ale lui Goethe. El a 
găsit sugestii pentru crearea acestui mit în Plutarh, care vorbește despre o 
populaţie siciliană ce crede în zeițe-mume. Filozofia lui Platon l-a ajutat să adân- 
cească aceste sugestii. „Mumele“ sunt la Goethe o expresie plastică circum- 
scriind prototipurile ființelor și lucrurilor, „fenomenele originare“. 

FAUST Și drumul către ele? 


MEFISTOFEL Drumul? Nu-i nici unul! 
Sau dacă vrei, un drum pe unde nu-i cutreier, 
Nici praguri nu-s. Un drum în nedorinţă, 
Spre ceea ce nu este de râvnit. 
Ești gata să pornești, încă-n ființă? 
Zăvoare nu-s de tras, nici de deschis lăcate. 
Singurătăți vuind te bântuie prin creier. 
Știi tu ce-nseamnă — pustiu — singurătate? 
FAUST Să mă scutești de-asemenea rostiri, 
Ce-mi amintesc bucătăria vrăjitoarei 
Și vremi de mult trecute, veștede simțiri. 
N-am fost eu nevoit cu lumea să comunic? 
Să-nvăţ eu însumi golul și să-nvăț 
Același gol pe alții, pe cutare și cutare? 
Și de rosteam cu judecată înţelesul, 
Nepotrivirea răsuna de două ori mai tare. 
Și n-am fost nevoit eu oare de netr&bnicii 
Să caut fuga în singurătate, ca-n pustii, 
Ca-n urmă, spre a nu trăi deoparte, 
Diavolului să mă dau pe viață și pe moarte? 
MEFISTOFEL Și dacă înotând, chiar oceanul de l-ai trece 
Și ai vedea acolo nesfârșitul rece, 
Tu ai zări încaltea undă după undă, 
Și dacă-nfricoșarea-ar fi să te pătrundă, 
Tu totuși ai vedea ceva. Prin adâncimea verde 
Tu ai zări delfinul cum se pierde 
În ogoiata mare, soarele și luna, 
Nimic însă nu vezi în golul gol de totdeauna, 
N-ai auzi nici pasul, unde-alergi, 
Și n-ai găsi nici un temei, să stai, să mergi. 
FAUST 'Te-ntinzi la vorbă ca un mistagogi, 
Ce-i hotărât discipolii să și-i înșele. 


1. Mistagog — în Grecia antică, un om care își inițiază novicii în „mistere“, în 
cultele religioase, secrete. 

Numai de-a-ndoaselea. Spre gol mă îndrumezi, 
Să cresc acolo-n artă și-n putere; 

Mă pui ca pe maimuța din poveste 

Din jar să-ţi scot castane, fără clește. 

Dar înainte! Ducă-ne în adâncime mersul. 

În Golul tău sper să descopăr Universul. 


MEFISTOFEL Eu laudă îţi aduc la despărțire. 
Și văd că ai pătruns și-a diavolului fire. 
Ia cheia-aceasta. 
FAUST Lucru de nimic. 
MEFISTOFEL S-o iei și ține-o! Și să n-o disprețuiești! 


FAUST Ea crește-n mâna mea, și luminează fulgerând. 


MEFISTOFEL lei seam-acum, ce ai în ea? lei seama? Spune! 
Adulmecă această cheie locul, în adânc. 
Urmeaz-o. Ea te duce către mume! 


FAUST cutremurându-se 
Spre mume! Mă cutremură de fiecare dat'. 
Ce e acest cuvânt înfricoșat? 


MEFISTOFEL Eşti mărginit? Te stingherește-un nou cuvânt? 
Vrei să auzi doar ce-ai mai auzit? 
Nimic să nu te stânjenească, după ce 
Cu-atâtea lucruri minunate te-ai obișnuit. 


FAUST Înțepenirea nu-i o cale, nici aduce mântuire. 

Înfiorarea! e a omului supremă calitate. 
Oricât de rar ar fi, cutremurat 
E] simte-adânc cele măreț-înfricoșate! 

MEFISTOFEL Cufundă-te, sau dacă vrei: te-nalță! 
Totuna e. Desprinde-te din ceea ce devine 
Și intră-n altă mare-mpărăție! 
Te bucură de ceea ce a încetat să fie! 


1. Înfiorarea, uimirea în faţa tainelor lumii și a tiparelor ei, era, după Goethe, 
suprema trăire la care poate ajunge omul. 

Se împletesc ca norii formele-n cutreier. 
Cheia mișcând, departe să le ţii de tine! 


FAUST entuziasmat 


MEFISTOFEL 


Strângând-o, simt putere ce mă-ndreaptă 
Cu piept lărgit spre mare faptă. 

Înflăcărat triped ţi-a da-n adânc de veste 

Că ai ajuns la cel din urmă prund. 

Acolo mumele le vei vedea 

Șezând, umblând, în cerc profund: 
Întruchipări și faceri din adânc, 

Icoane-n jur a toată creatura, vagi și sumbre, 
Desfășurare veșnică a veșnicului tâlc. 

Nu te-or vedea, căci ele văd doar umbre. 
Primejdia e mare. Teama să ţi-o stingi 

În inimă, și mergi, mergi înainte, 

De-a dreptul spre triped, cu cheia să-l atingi! 


Faust face un gest hotărât și poruncitor cu cheia. 


MEFISTOFEL privindu-l 


FAUST 


MEFISTOFEL 

E bine-așa. 
Tripedul te urmează, servitor supus. 
Nepăsător să urci, norocul te înalță, 
Și înainte de-a băga de seamă ele, l-ai adus. 
Și-odat-aici cu tine-avându-l, în lumina 
Aceasta, tu din noapte chemi eroul, eroina. 
Întâiul tu ai fi, ce îndrăznește fapta, 
Și fapta împlinit-o să rămâie. 
Apoi oricând, după o magică reţetă, 
În zei se schimbă fumul de tămâie. 
Și-acum? 

Fiinţa ta coboare! 
Cufundă-te, bătând pământul din picioare! 
La fel urca-vei, spre ținutul slavei! 


Faust bate din picior și se cufundă, 


MEFISTOFEL Ah, cheia de i-ar fi de vreun folos! 
Sunt curios. Va reveni oare de jos? 


SĂLI PUTERNIC LUMINATE 

Împăratul și principii. Curte în mișcare, 
CĂMĂRAȘUL către Mefistofel 

Cu scena spiritelor ne-ați rămas dator, 

Începeţi! Împăratul e nerăbdător. 
MAREȘALUL PALATULUI A întrebat Măria Sa a doua oară. 

Nu șovăiți. Să nu vă faceţi de ocară. 
MEFISTOFEL De-aceea tocmai s-a retras amicul, 

Căci știe el de unde s-o apuce. 

Închis în sine, ostenindu-se, prepară 

Cu zel deosebit isprava de răscruce. 


Are nevoie de înaltă artă, de magie, 
Cel ce frumsețea din nimic ridică. 


MAREȘALUL PALATULUI Totuna e ce meșteșuguri vă ajută. 
Gata să staţi, și-așa să fie! 
O BLONDINĂ către Mefistofel 
O vorbă, domnul meu! Vedeţi-mi fața! 
E clară-acum, dar nu-i așa și-n vară. 
Răsar atunci sute de pete roșii-brune, 
Acoperind obrajii. Nu mi-aţi spune 
Un leac? 
MEFISTOFEL Păcat, așa frumseţe să apară 
În luna mai, ca unele pisici, pătată. 
Ouă luaţi și limbi de broaște. Cu mixtura 
În plină lună, la lumină strecurată, 
Vă ungeți, când aceeași lună dă să scadă, 
Pistruile pieri-vor, dintr-odată. 
O BRUNETĂ Se-nghesuie mulțimea să vă lingușească. 
Un leac vă cer și eu. Piciorul degerat 
Mă-mpiedică la mers, la danț. 
Chiar salutând, cât de stângace m-am mișcat. 

MEFISTOFEL 
BRUNETA 


MEFISTOFEL 


BRUNETA țipând 


MEFISTOFEL 


Să vă dau leacul? Să vă calc, îngăduiți? 
Asta se-ntâmplă doar între îndrăgostiți. 


Când cu piciorul calc pe cineva 
Cu totul altu-i tâlcul. 
Se vindec-un picior prin alt picior, 
Și toate mădularele la fel, când dor. 
Atenţie! Și nu-mi răspundeți pe măsură! 
Cum arde, vai! A fost o călcătură 
De cal, ca o copită cu potcoavă. 
Dar nu mai ești bolnavă. Grijile te lasă. 
Poţi exersa de-acuma danţul după voie, 
Și cu iubitul cum poftești, poţi să te calci sub masă. 


O DUDUIE făcându-și loc 


MEFISTOFEL 


DUDUIA 


Lăsaţi-mă să trec. Prea mare mi-i durerea, 
Ce arde clocotind adânc în piept. 

Până mai ieri, el își căta în ochii mei salvarea. 
Cu alta flecărește-acum, și nu e drept. 
Dă-mi ascultare, fără vorbă lungă. 

Va trebui s-ajungi la el, și pe furiș 

Cu-acest cărbune ai să-i faci o dungă 

Pe mânecă, pe umăr, cum se potrivește. 
Atunci căința-n inimă i se ivește. 

Cărbunele numaidecât pe urmă să-l înghiţi, 
Dar vin sau apă să nu bei. În noaptea asta, 
La ușa ta va suspina ca scos din minți. 


Dar nu-i otravă? 


MEFISTOFEL indignat 


UN PAJ 

Alt respect mi se cuvine! 
Departe-ar trebui să umbli, mult și bine, 
Să mai găsești asemenea cărbune. 

Cu grijă-i de pe-un rug cules, 
Ce altădată s-aprindea mai des. 


De-ndrăgostit ce sunt, netot ei mă socot. 


MEFISTOFEL la o parte 
Nu știu în care parte să ascult. 


Către paj, 
Nu-ţi încerca norocul chiar c-o jună. 
Cele mai vârstnice te preţuiesc mai mult. 


Altele se înghesuie venind. 


Și altele mai vin, buchet s-adună. 

La urma-urmelor m-ajut cu adevărul. 

Ce mare-i neajunsul! Ajutor ca fumul! 

O, mume, mume! Faust să vie! Daţi-i drumul! 
Privind împrejur. 

Luminile se văd mai șterse-n sală. 
Întreagă curtea forfotește în mișcare. 
Purcede-n șiruri, rând pe rând, 

Prin lungi și tot mai depărtate coridoare. 
În vechea sală-a cavalerilor acum s-adună. 
De-abia-i cuprinde sala împreună. 

Atârnă pe pereți bogatele covoare. 

Lucesc armuri prin colțuri și-n firide. 

De vrăji nu e nevoie-n săli bătrâne, 

Căci spiritele vin aicea de la sine. 


SALA CAVALERILOR 


Lumină adumbrită. 
Împăratul și curtea au intrat. 


CRAINICUL Vechea mea slujbă de-a vesti ce se petrece 
Mi-e stânjenită de prezenţa tainică 
A unor duhuri. În zadar încerci a lămuri 
Înlănţuirea încurcată printr-o trainică 
Și de-nţeles întemeiere. Jilțuri sunt la îndemână. 
Stă împăratul chiar în fața marelui perete, 
De unde după plac poate privi, 
Desfășurându-se prin vremi, mărețe bătălii. 
Stăpânul domn și toți ai curții sunt aci. 

Rânduri de bănci sunt colo mai în fund. 
Înfiorat de straniul ceas, el, cel iubit, 
Un dulce loc lângă iubită și-a găsit. 
Și-acum, când toți se așezară, 

Noi suntem gata. Spiritele pot veni. 


Trâmbiţe. 


ASTROLOGUL Înceapă drama fără-ntârziere! 
Așa-i porunca. Voi, pereţi, în lături! Loc! 
Să nu ne-mpiedice nimic. Magia ne ajută. 
Covoarele dispar. Sunt mistuite ca de foc. 
Înalt perete se despică, și se-ntoarce-apoi, oprind. 
Un vast teatru pare-a se deschide. 
Răsfrângeri luminează din firide. 
Pe scenă iată-mă urcând. 


MEFISTOFEL ivindu-se din cutia suflerului 
De-aci apar ca să obțin favoarea tuturor. 
Suflarea este arta diavolului-orator. 


Către astrolog, 


Tu zodier, ce tactul îl cunoști, al stelelor, 

Îmi vei pricepe șoapta prea ușor. 
ASTROLOGUL Miraculos apare-aci vederii 

Un templu, întrupând severitatea. 

Asemeni lui Atlas“, care pe umeri 

Purta odată cerul cu văzduhul, 

Columne se înșiruie ca să le numeri. 

Sunt îndestul de vajnice să poarte greutatea. 


ARHITECTUL Antic, desigur, este templul. 

N-aș ști să-l preaslăvesc anume. 
E mai curând greoi, aș spune. 
Pilaștri zvelți, ce năzuie spre infinit, 
Mi-s dragi, că-nalță duhul, 
Săgetător spre ogival zenit. 

1. Atlas — personaj mitologic, unul din titani, care, luând parte la războiul titani- 

lor împotriva lui Zeus, a fost condamnat de acesta să poarte bolta cerească pe 


umerii săi. 

ASTROLOGUL Ăst ceas încuviințat de stele 
Evlavioși luaţi-l în primire. 
Cuvântul magic lege rațiunea! 
Dar liberă să fie-a voastră-nchipuire. 
Vedeţi de-ndată, ce doreați așa de mult. 
Cu neputinţă e, și totuși de crezut. 


Faust urcă, de cealaltă parte, pe scenă, 


ASTROLOGUL Un minunat bărbat, în preoţesc veșmânt, 
Va-ndeplini ce cu încredere a început. 
Se-nalță un triped, cu el, din tainic loc. 
Fum de tămâie, ridicându-se, presimt. 
E gat-acum să binecuvânteze 
Lucrarea mare însoțită de noroc. 


FAUST măreț O, mume, cari tronați întru nemărginire 

Și-n veci acolo locuiţi stinghere 
Și totuși laolaltă, în al vostru nume! 
Icoane-ale vieţii, mișcătoare, dar lipsite de viață, 
E dat în preajma voastră să se-adune. 
Ce-a fost cândva și-avu o strălucire vie, 
Acolo mișcă, năzuind să ţin-o veșnicie. 
Și voi, puteri, le-orânduiţi să vie 
Sub cortul zilei sau sub bolta nopții. 
Pe unele le prinde fluviul vieţii, nesecat, 
Pe altele magicianul îndrăzneț le ispitește, 
Cu-ncredere și-mbelșugată dărnicie 
Vădindu-vă ce-i demn și minunat. 

ASTROLOGUL Arzânda cheie de-abia atinge cupa, 
Și-o ceață umple spațiul de-ndat'. 
Ea intră ca un nor în sala largă, 
Se-ntinde, se adună, se resfiră, se încheagă. 
Și spirite vedeți la lucru de mirat. 
Umblând fac muzică, și-un nu știu ce 
Vibrează-n aer ca o strună. 
Cum trec pe-aci, devine totul melodie. 

O DOAMNĂ 
A DOUA 

A TREIA 

A PATRA 

A CINCEA 
A ȘASEA 


UN CAVALER 


ALTUL 


O DOAMNĂ 

CAVALERUL 
ALTĂ DOAMNĂ 
CĂMĂRAȘUL 
DOAMNA 
CĂMĂRAȘUL 
DOAMNA 


CĂMĂRAȘUL 


DOAMNA 


CĂMĂRAȘUL 


1. Triglifa — o parte arhitectonică a templului doric, deasupra coloanelor și a spa- 


Columnele și chiar triglifa' sună, 

S-ar crede că întregul templu cântă. 

Iar din beteli de negură, mai rare, 

Un june-n mândru tact, frumos, apare. 

Aici se curmă slujba mea. Nu-l mai numesc. 
Pe Paris cine nu-l cunoaște, dalb, zeiesc? 


Paris vine mai în față. 

Ce strălucire! Înflorită tinerețe! 

Ce prospețime! Ca de piersică. Ce har! 
Ce buze fine, dulce împlinite! 

Cum ai gusta dintr-un asemenea pahar! 
E frumușel, cu toate că nu-i tocmai fin. 
E frumușel, îndemânatic mai puţin. 

Ca un păstor de oi se-nfățișează. N-are 
Nimic de prinţ în necurteana sa purtare. 


Ei, da, pe jumătate gol, desigur că-i frumos. 
Ar trebui să ni-l vedem odată-n zale! 


S-așază-acum, molatic și plăcut. 

Ce bine v-aţi simţi, acolo, pe genunchii dumisale! 
Ce grațios își duce brațul peste cap! 

Necuviința lui mă-mbolnăvește. 

Oricum ar fi, mereu aţi cârcoti. 

În faţa împăratului se tolănește. 

Dar el se crede singur. Nu ne vede. 

Altfel de joc la curte-ar trebui. 

Ce lin îl prinde-acuma somnul. 


Va sforăi numaidecât. Firește, el va fi 
Unic și-n asta și desăvârșit. 


țiilor intermediare, pe arhitravă. 

O TÂNĂRĂ DOAMNĂ Prin fumul de tămâie, ce mireasmă 
Împrospătează inimă și gând? 

O DOAMNĂ MAI ÎN VÂRSTĂ Într-adevăr. Adânc în suflet, 
Pătrunde o mireasmă, de la el venind. 


CEA MAI ÎN VÂRSTĂ E-a creșterii-nflorită lamură, 
Ambrozie în tânăr pregătită, 
Și atmosferic lin în preajmă răspândită. 
Elena apare, 


MEFISTOFEL Ea e. Nepăsător mă las-această vraje, 
Frumoasă e, ce-i drept, dar nu m-atrage. 


ASTROLOGUL Eu nu mai am de-acum nimic de zis. 
Cinstit mă-nclin ca-n fața unui vis. 
Frumoasa vine. Limbi de foc dac-aș avea 
Și tot mi-ar fi cu neputinț-a lăuda. 

Cel ce o vede-și iese din făgaș, din rost. 
Prea fericit acel a cui a fost. 
FAUST Mi se arată, cât simțirile mă țin, 

Izvorul frumuseţii revărsat din plin? 
Un drum de groaz-a fost, dar ce dobândă! 
Mi se păruse lumea fără noimă în osândă. 
Și-acum de-abia, de când cu preoția mea, 
Simt că e vrednică de-a fi dorită, 
Întemeiat o simt, și simt că va dura. 
Să mi se taie sufletul în cale, 
Dacă vreodată, chip divin, 
Dacă vreodat' de tine m-aș desprinde. 
Făptura ce-n oglinda vrăjii m-a-ncântat cândva 
A fost doar o îngânfare a frumseții tale. 
Tu ești aceea căreia-i închin 
Iubire, patimă, și adorare, nebunie, 
Tu ești aceea căreia-i închin puterea mea. 

MEFISTOFEL din cutia suflerului 
Vino-ţi în fire, nu-mi ieși din rol! 

O DOAMNĂ MAI ÎN VÂRSTĂ 


O TÂNĂRĂ DOAMNĂ 


DIPLOMATUL 


UN CURTEAN 
O DOAMNĂ 
POETUL 


O DOAMNĂ 


POETUL 


DUENNA? 
FAUST 


MEFISTOFEL 


UN CURTEAN 
O DOAMNĂ 
CURTEANUL 
DOAMNA 
CURTEANUL 


DOAMNA 


CAVALERUL 
DOAMNA 
PAJUL 


CURTEANUL 


Bine făcută, numai capul e cam mic. 
Piciorul ei — ce gros e pe la glezne! 


Prinţese am văzut de-același fel și chip, 
Frumoasă e din cap până-n picioare. 


S-apropie de cel ce-a adormit, șireată. 
Urâtă e alăturea de dalba lui junețe. 
O rază cade și pe el din dalba-i frumusețe. 
Endymion și Luna!. Ah, perechea-i gata! 
Zeița-ar cobori. S-ar zice că-i pictură. 
S-apleacă, răsuflarea să i-o bea. 

O sărutare. Au trecut orice măsură. 


În fața tuturor. De necrezut! 
Pentru băiat ce rar noroc! 

Dă-le pace! 
Lasă fantoma, las” să facă tot ce-i place. 
Ea pleacă, furișându-se. EI se trezește. 
Mă prind că ea-napoi privește. 
Iar el se miră de minunea ce zărește. 
Minune nu-i ce vede ea. 
Cu câtă cuviință ea se-ntoarce! 
Știu eu ce-nvățătură vrea să-i dea. 
Unul ca altul, proști sunt toți bărbații 
În situaţii ca acestea. Crede că-i întâiul. 


Încuviințaţi! E maiestuoasă, fină. 
După părerea mea, e cam vulgară. 


Dar ce n-aș da să fiu în locul lui! 


Ce bucuros s-ar prinde-n plasa ei oricine! 


1. Endymion — personaj din mitologia greacă, de care se leagă legenda somnului 
veșnic. Se povestește că Selene (Luna), dorind să-l sărute, l-a adormit. 
2. Duenna — guvernantă (span.). 

Aducerea Elenei și a lui Paris din Hades, 
În stânga, Faust cu cheia; în dreapta, astrologul. 
„Încuviinţaţi! E maiestuoasă, fină.“ 


DOAMNA 


ALTĂ DOAMNĂ 


CAVALERUL 


ÎNVĂȚATUL 


ASTROLOGUL 


FAUST 


MEFISTOFEL 


ASTROLOGUL 


FAUST 

Trecut-a fost prin multe mâni astă comoară. 
Și-i cam uzată nestemata prinsă-n aur. 


La zece ani — o bună poamă! 


Îşi ia ce e mai bun, cum poate, fiecine. 
Cu-asemeni mândre resturi eu m-aș mulțumi. 


O văd destul de clar, ca-n ceas dezi. 

Să mă-ndoiesc că-i cea adevărată? 
Impresia de-acum e poate cam exagerată. 
Mă ţin însă de cele scrise. 

Și-n text citesc că ea din cale-afară 

Plăcu bătrânilor din Troia, cum se face. 
Și-aceasta, dacă nu mă-nșel, se potrivește și aci: 
Eu tânăr nu mai sunt, dar tot îmi place. 
El nu mai este un băiat. Ci un viteaz erou. 
Cât o cuprinde, ea de-abia se apără. 

Cu braţe tari el o ridică. O răpește? 

Și-o duce — încotro? 


Prea — îndrăzneț! 
Nebunule, cutezi? — N-auzi? Oprește! Stai! 


Faci însuţi cele ce ţi se năzar! 


Elena este, iar spectacolul ce-l dai 
Răpirea preafrumoasei l-aş numi. 

Nici o răpire, nu. Nici o răpire nu va fi. 
Nu-i oare cheia-aceasta-n mâna mea? 
Prin groaznice singurătăți ea m-a purtat, 
Scoţându-mă din neguri la liman. 
Piciorul mi l-am pus aci, unde a stat 

Și stă temeiul meu dintotdeauna. 
De-aci un duh se poate încerca 

Cu alte duhuri. Dubla-mpărăţie 
De-aici o pregătesc, magnifică să vie. 
Departe-a fost, dar cât de-aproape 
Ființa-aceasta poate-acum să-mi fie! 


O voi salva! Voi, mume! Mume! Să mi-o daţi! 

Cel ce o vede e pierdut de-o pierde. 
ASTROLOGUL Ce faci tu, Faust? O, Faust! Cu strășnicie 

EI o cuprinde, umbra 

Se tulbură. De unde s-o mai iai? 

Și cheia el o-ntoarce către june, 

Și atingându-l, vai! vai nouă, vai! 

Se-ntoarce totul, totul se destramă în nimic! 

Explozie. Faust cade, Spiritele se destramă în aburi. 

MEFISTOFEL ridicându-l pe Faust pe umăr 
Isprăvile unui nebun fac rană 
Și pagubă chiar diavolului în persoană. 


Întuneric. Tumult, 


ACTULII 


ODAIE ÎNGUSTĂ, ÎNALT BOLTITĂ 


odinioară a lui Faust. Neschimbată, 


MEFISTOFEL iese de după o perdea, o ridică și privește în urma sa; Faust 
întins pe un pat bătrânesc 
Aici să-mi stai, nefericitule, întins, 
De-un simțământ de dragoste surprins. 
Când de Elena ești paralizat, 
Nu-ţi vii în minţi prea lesne dintr-odat. 
Priveşte împrejur, 
Privind în preajmă-n sus și-n jos, 
Îmi pare totul neschimbat și neatins. 
Doar coloratele ferestre sunt mai tulburi, 
Păianjenii țesut-au fire de prisos, 
Cerneala s-a-nchegat, hârtia s-a îngălbenit, 
Dar altfel toate au rămas la locul lor. 
Mai stă aci chiar pana cu cotor 
Cu care diavolului — Faust s-a dat. 
Mai stăruie în țeava-ngustă, închegat, 
Un strop din sângele cu care-a iscălit. 
Ce chilipir ar fi și cât de rar 
Pentr-un ciudat colecționar. 
Iar bunda veche care atârnă încă-n cui 
Îmi amintește de acele giumbușlucuri, 
De-nvăţătura ce băiatului dădui, 
Cu care poate că și azi se mai hrănește. 
Mă prinde parcă iar o poftă vie 
Să mă-nvelesc în blana caldă, fumurie, 
Ca un magistru să m-arăt, semeț, 


272 


Desfășurând opinii mai presus de orice preț. 
Acestei pofte învățații se mai dau, 
Dar draci ca mine n-o mai au. 


Scutură blana luată din cui. Greieri, molii și alte insecte cad 
din ea. 


CORUL INSECTELOR Bine-ai venit! Bine-ai venit, 


Bătrân stăpân! 

Plutim, plutim, 

Şi te cunoaștem şi zumzăim. 
Stăpâne, bătrâne, 

Ne-ai semănat câte unul, 
Cu miile astăzi, jucând, 
În preajmă-ţi venim. 
S-ascunde nebunul 

În sine deplin. 

Din blană gângănii 
S-arată din plin. 


MEFISTOFEL Mă bucură aceste creaturi ce ies! 

Întâi ai semănat, 

Apoi cu vremea ai cules. 

Încă o dat' mai scutur tare lâna, 

Și câte-o molie mai zboară, bat-o vina. 
Grăbiţi-vă, drăguțelor, să vă ascundeţi, 
În mii unghere să pătrundeți, 

Unde străvechi cutii v-așteaptă, 

Prin pergamente sau vreo hartă, 

Prin cioburi prăfuite, oale sparte, 

Prin ochii-acelor scăfârlii deșarte, 

În putregai și-n scârnăvie 

Găsești în veci prăsilă vie 

De gângănii. 

Își pune bunda, 

Dar să m-acopăr, căci prilejul vine rar. 
Patron, maestru, sunt acuma iar. 


Să mă numesc așa, nu are nici un rost. 
Să vie cei ce astă calitate-mi recunosc! 


Trage de un clopot ce dă un sunet țipător și pătrunzător, de 
care se cutremură sălile și se deschid ușile. 


FAMULUS vine de-a lungul unui coridor întunecat 
Ce mai sună! Ce fioruri! 
Zidul parcă vrea să sară! 
Prin cutremurul ferestrei 
Văd cum vremuiește-afară. 
Crapă podul, și prin boltă 
Cad moloz și tencuială. 
Ușa zăvorită bine 
Printr-o vrajă se deschide. 
Teamă, groază mă cuprinde. 
Colo cineva se-ncinse 
În a meșterului haină. 
Face semne ca în taină. 
Cum îmi tremură genunchii! 
Să mă-nchin? Să fac o rugă? 
Să rămân? S-o iau la fugă? 
MEFISTOFEL î] cheamă, făcându-i semn cu mâna 

Vino, amice! Numele ţi-e Nicodim. 

FAMULUS Da, preasfințite.! Din Psaltire să citim!? 

MEFISTOFEL Chiar asta-acum? 

FAMULUS Am alergat să fiu prezent. 

Sunt bucuros îndeosebi că mă cunoașteți. 
MEFISTOFEL Eşti vârstnic și-încă tot student, 

Cărunte domn! Dar și un mare învățat 
Continuă să-nveţe, căci așa îi este dat. 
Așa-ţi clădești din cărți de joc o casă, 
Pe cât se poate. Cine însă va s-o isprăvească? 
Desigur maistrul vostru-i mare iscusit: 


1. Famulus vede în Mefistofel un mare prelat. 
2. În original: Oremus! — Să ne rugăm! (lat.). 

FAMULUS 


MEFISTOFEL 


FAMULUS 

De doctor Wagner cin' să nu fi auzit? 
E-ntâiul azi în lumea învățată. 

EI singur, zilnic, o sporește, 

Mai ţine laolaltă-nţelepciunea toată. 
Învăţăcei zeloși, ce tot ar învăța, 
S-adună gloată-n preajma sa. 

De la catedră luminând, n-are pereche, 
Și mânuiește cheile ca Sfântul Petre. 
Cele de sus, cele de jos să le deschidă 
Ca nimeni altul se pricepe. 

Nu-i ține piept nici un renume. 
Născocitor, că n-are-asemănare, 
A-ntunecat chiar al lui Faustus nume. 
Să mă iertați dacă-ndrăznesc un pic 

În unele, înalte domn, să contrazic: 
Nu-i vorba, cred, în nici un fel 

De toate-acestea, modestia-i pentru el 
Singurul rost, singurul ţel. 

Și mai vârtos cu dispariția neașteptată 
A marelui bărbat el nu se-mpacă. 
Întoarcerea aceluia el o mai speră cu tărie. 
Odaia, cum a fost în zilele lui Faust, 

În toată neatinsă și-n nimic schimbată 
Așteaptă-aici ca vechiul ei stăpân să vie. 
De-abia-ndrăznesc să intru câteodată. 
Ce-aduce zodia, mă-ntreb, 

Că zidul s-a cutremurat, 

Ușciorii tremură și au sărit lăcate. 
Altfel nici dumneavoastră nu aţi fi intrat. 
În ce bârlog s-ascunse omul? 

Du-mă la el, sau adu-mi-l de-ndat'. 
Opreliște cumplit-a dat. 

Nu știu, să îndrăznesc s-o calc? 

De luni întregi, de dragul operei măreţe, 
Trăiește-n liniște, netulburat. 
Printre-nvățaţi e cel mai delicat, 


Și seamănă c-un cărbunar, de când 
S-a înnegrit pe față până-n ceafă; 

Și ochii i s-au înroșit în foc suflând. 
Ce scumpă-i este orice clipă. 

Atât că de scântei face risipă. 


MEFISTOFEL Doar nu-mi va refuza intrarea? 
Sunt omul, să-i grăbesc norocul. 


Famulus pleacă, Mefistofel se așază cu gravitate, 


De-abia-mi luai în scaun locul, 

Și iată că apare, de privesc atent, 

Un cunoscut. E generația mai nouă — 
Va fi nespus de insolent. 


BACCALAUREUS venind în goană pe coridor 
Poarta o găsii deschisă! 
Mai hrănesc acum speranţă, 
Ca un mort să nu se strice 
Cel ce are-n el viaţă, 
Mucigai să nu-l cuprindă, 
Să nu moară viu sub grindă. 


Aste ziduri și pereții 

Tremură și se înclină. 

Dacă nu fugim de-aice, 

Vom pieri fără de vină. 
Îndrăzneţ sunt, cum nu-i altul, 
Dar mai bună-i fuga, saltul. 


Ce descopăr însă-acuma? 

Nu aici venii eu oare 

Cu atâția ani în urmă, 

Un balic? cu groază mare, 

Să ascult pe toți bărboșii, 
Bărbi cum ne puneau sfătoșii? 


1. Aluzie la crearea lui Homunculus, la care va contribui Mefistofel în scena 
următoare, pe cale magică, intrând în laboratorul lui Wagner. 
2. Balic — student-novice. 

MEFISTOFEL 

Dintre cărți străvechi și scoarțe 
Ne minţeau cu-a lor știință, 
Căreia nici ei crezare 

Nu-i dădeau în vreo privință. 
Cum? Acolo în chilie 

Mai rămase o chelie? 


Când m-apropii cu mirare 
Văd că șade încă-n blana, 
Ce-o purta și-atunci pe umeri: 
Neclintit-așteaptă stana. 

Cât de-abil părea atuncea, 
Când eu nu-l prea pricepeam. 
Azi de nas nu mă mai poartă. 
Cutezanţă nouă am. 


Bătrâne dascăl, dacă n-aţi trecut 

A Lethei apă, valul tulburat, 

Veţi recunoaște-n mine-un fost discipol 
De silnicie academică scăpat. 

Sunteţi aici la fel, precum ați fost, 

Eu însă sunt aici schimbat de rost. 


Mă bucur c-am sunat ca să veniţi. 

V-am prețuit și-atunci cum nici nu știți. 
Omida chiar sau crisalida prevestește 

Cât de smălțat un fluture va fi. 

În buclele ce-aveaţi și într-un guler cu dantelă 
Găseaţi pe-atunci deosebite bucurii. 
Perucă n-aţi purtat vreodat'? 

Fără de chică sunteţi, scurt frizat. 

Vioi și hotărât îmi staţi în față. 

Să nu vă credeți însă infailibil în viață. 

E drept că ne găsim în vechiul loc, 

Dar v-amintesc că altul este cursul vremii; 


MEFISTOFEL 


BACCALAUREUS 


MEFISTOFEL 


BACCALAUREUS 


MEFISTOFEL 


BACCALAUREUS 


MEFISTOFEL 


BACCALAUREUS 


Să mânuiţi cuvântul echivoc 

Mai econom, căci și noi suntem mai atenți. 
În râs luarăţi pe cinstitul june. 

V-a reușit atuncea de minune. 

Dar azi cu noi cine se pune? 


Când tineretului îi spui un adevăr curat, 
Ce nici unui mucos nu-i e pe plac, 

Și-apoi aceiași băiețandri fac 

Pe propria lor piele-experienţa dintr-odat”, 
Ei își închipuie că adevărul e un rod 

Ieșit din chica lor, iar profesorul un nerod. 


Sau un viclean! — căci ce maestru 

Ne spune adevărul drept în față? 

Vorbind unor copii, ușor îl schimbă fiecare, 
Când serios, când surâzând pe sub mustață. 


Remarc că de abia scăpat din bancă 

Îmi sunteți gata de-a-nvăța pe cei ce-ascultă. 
De-atâtea luni, de-atâţia ani, desigur 

Aţi adunat experiență multă. 

Experiență? Daţi-mi voie: spumă e și fum, 
Ce nu se-aseamănă cu duhul nicidecum. 
Veţi recunoaște că ce-aducem din trecut 
Nici pe departe nu e vrednic de știut. 
Într-adevăr. Acum și mie mi se pare 

Că un nerod am fost, din creștet la picioare. 
Mă bucură s-aud asemenea cuvinte. 

Întâiul moș întreg la minte. 

Am căutat comori de aur sub pământ, 

Și am cules tăciuni în vânt. 


Aflaţi că tigva dumneavoastră glorioasă 
Decât acele goale scăfârlii 
Nu-i cu nimic mai prețioasă. 


MEFISTOFEL bonom 

Amice, știi cât de mojic îmi ești? Mă înfior! 


BACCALAUREUS În graiul nostru minte cine e curtenitor. 


MEFISTOFEL care înaintează în jilțul său pe roți spre planul din față al scenei, 
către public 
Lumina mă sufocă, aerul devine-apăsător. 
Găsi-voi poate printre dumneavoastră un locșor? 


BACCALAUREUS Pretenţios îmi pare că voiești așa-ntr-adins 
Să fii ceva, în timp ce nu mai ești nimic. 
Viaţa omului în sânge e, dar unde 
Se mișcă sângele decât în tineri mai aprins? 
E-un sânge viu și-o proaspătă putere 
De care vajnic viaţa se pătrunde, 

Să dea-nainte din ispravă în ispravă. 

Ce-i slab se prăbușește, dar spre slavă 

Pășește în arenă vrednicia. Astfel până când 
Noi lumea cucerim pe jumătate, an cu an, 

Voi cântăriți și moțăiți, visați mereu vreun plan. 
Desigur bătrâneţea e o febră rece, 

Cu griji năstrușnice ea vremea și-o petrece. 
Dac-ai trecut de ani treizeci 

Eşti ca și mort, pierdut pe veci. 

Vă este scris: buni de ucis. 


MEFISTOFEL De aplaudat. Nimic în plus 
Nu are dracu-aici de spus. 


BACCALAUREUS Dacă eu n-aș voi, nici draci n-ar fi. 


MEFISTOFEL aparte 
Și totuși, dracul te va da de-a berbeleacul. 


BACCALAUREUS Acesta e al tinereții nobil rost, 
Mai înainte de-a o face eu, această lume nu a fost. 
Eu sunt cel ce din mare soarele l-am scos, 
Și datorită mie, luna e mereu în mers, 
În calea mea s-a-mpodobit întregul univers, 
Pământul a-nverzit, întâmpinându-mă pe mine. 
La semnul meu, în noaptea cea dintâi, 
Îmi răsăriră stelele la căpătâi. 

Cine v-a dezlegat de îngrădirile 

Atâtor gânduri strâmte, filistine? 

Eu liber, cum mi se arată-n cuget, 

Îmi urmăresc lăuntrica lumină, 

Și pasul mi-l iuțesc răpit de extaze minunate, 
Cu ziua-n fața mea, cu bezna-n spate. 


Iese, 


MEFISTOFEL Originalule, drum bun cu toate ale tale! 
Cum te-ar jigni să afli într-o zi, 
Ce alții știu: mai poate cineva gândi 
Vreun lucru iscusit sau vreo prostie 
Pe care 'naintași să nu le fi gândit? 
Dar o primejdie nici ăsta n-o să fie. 
Se va schimba puţin câte puţin. 
Oricât de-absurd dă-n clocot mustul, 
La urmă tot s-alege-un vin. 


Către tineretul de la parter care nu aplaudă. 


Cuvântul meu vă lasă reci. 

Vă iert, băieți, oricum începeți. 
Gândiţi-vă că dracul e bătrân. 
Îmbătrâniți și voi ca să-l pricepeți. 


UN LABORATOR MEDIEVAL 


Aparate greoaie, larg desfășurate, pentru scopuri fantastice. 


WAGNER Ja vatră Îngrozitorul clopot sună 
Și zidurile se-nfioară. 
Nesiguranţa nu mai poate 
Să se întindă într-o doară. 
Tenebrele se luminează, 
Iar în lăuntrica fiolă 
O nestemată foarte trează 
S-aprinde ca un viu cărbune, 
Și fulgeră prin întuneric. 

S-alege-acum un alb eteric. 
De nu l-aș pierde în cenușă! 
Ah, Doamne, cine e la ușă? 


MEFISTOFEL intrând Salut! Cu gânduri bune vin! 


WAGNER femător 


Bine-aţi venit sub steaua orei. 
Încet, 
Dar să vă ţineţi răsuflarea-n gură. 
Măreaţă operă îndată isprăvim. 


MEFISTOFEL mai încet 


Dar ce se face-aici? 


WAGNER și mai încet Facem un om! 


MEFISTOFEL 


WAGNER 

Un om? — Și ce pereche-ndrăgostită 

Aţi încuiat să procreeze-n horn? 

Ferească Dumnezeu! O modă-a fost cândva 
Să procreezi! Deșartă poznă a naturii! 
Gingașul punct din care, ca un rod, viața da, 
Puterea dulce, ce din centru emana, 

Să ia, să dea, sortită oarecum pe ne-ncercate 
Să-și însușească ce-i pe-aproape, ce-i străin, 
Destituite sunt acum din demnitate. 

Doar animalele mai simt în asta voluptate. 
Cu darurile sale-alese, omul însă 

Va trebui pe viitor să aibă mai înaltă obârșie. 
Întors spre vatră, 

Zăriți lumini? Putem avea nădejde vie; 

Cu iscusință dac-alcătuim 

Plămada omenească-amestecând-o dintr-o mie 
De alte gingașe substanţe mai labile, 

Şi-apoi o-nchidem în retortă să se-nchege, 
Și după cuviință să se lege, 

Nevoie nu-i de nopți, de zile, 

Lucrarea să ajungă pân la capăt. 


Întors spre vatră, 


Crearea lui Homunculus, 


„Întrezăresc în cheagul ce apare 
Un omuleţ cum prinde-nfăţișare.“ 


Se face! Mișcă-se stihiile mai clare 

Și ne convingem tot mai tare: 
Secretele, pe cari sub lacăt 

Le ține firea, noi le punem la-ncercare, 
Și ce natura face să se-organizeze, 

Noi facem să cristalizeze. 


MEFISTOFEL Cel ce trăiește mult experienţă lungă are, 

Și pentru el nimic nu este nou vreodat', 
Prin anii mei de pribegie, oameni 
Am mai văzut, de soi cristalizat!. 

WAGNER privind atent la fiolă 
Se-nalță, fulgeră, se-ncheagă, 
O clipă doar și ce ispravă dragă! 
Un plan măreț la început pare nebun. 
Vom râde însă de-ntâmplare-n viitor. 
Un creier destinat a cugeta îndemânatic 
Va da în felul său şi-un gânditor. 


Priveşte extaziat fiola. 


Răsună sticla de-o putere fără pace. 

Se tulbură, se lămurește, deci se face. 

Întrezăresc în cheagul ce apare 

Un omuleț cum prinde-nfățișare. 

Ce-am mai dori acum cu toții, 

Când taina ni s-a dat pe față? 

Daţi sunetului doar puţină ascultare, 

Și el devine grai și noimă cu viață. 
HOMUNCULUS? din fiolă către Wagner 

Acu e-acu, tătuță! N-a fost glumă. 

Îmbrățișează-mă la piept cu gingășie. 


1. Oameni de soi cristalizat — oameni artificiali sub toate aspectele. 

2. Homunculus — om produs pe cale alchimică. Naturalistul și medicul Paracelsus 
vorbea în lucrarea sa De natura rerum (Despre natura lucrurilor) de modul în care 
s-ar putea prepara un asemenea omuleț. După concepţia lui Goethe, Homun- 
culus este un fel de demon care știe tot ce s-a petrecut în trecutul omenirii și 
care are și alte însușiri ale unei figuri de basm. 

Dar nu prea strâns, să nu se spargă sticla. 
Obștească însușire e, precum se știe: 
Firescului de-abia-i ajunge-un univers deschis, 
Ce-i artificial e mulțumit c-un loc închis. 
Către Mefistofel. 

Îmi ești și tu aici, șăgalnice cumetre? 
Tocmai în clipa indicată. "Ţi mulțumesc; 
Ursita bună te-a adus pe lângă vetre, 

Și dat fiind că sunt, aș vrea să și lucrez. 
Aș vrea să mă găsesc degrabă-n treabă. 
Tu te pricepi, cărările să le scurtezi. 


WAGNER O vorbă încă. Sunt cam rușinat. 

De toți sunt cu probleme asaltat. 
De pildă: încă nimenea n-a înțeles, 
Cum sufletul și trupul laolaltă 
Se potrivesc frumos, să nu se mai despartă, 
Și totuși traiul unul altuia și-l amărăsc 
Pe urmă — 

MEFISTOFEL Stai, mai bucuros aș întreba: 
De ce bărbatul și femeia sunt mereu în vrajbă? 
O lămurire, prietene, nu vei avea. 
Dar de făcut sunt multe-aici. Micuţul ăsta vrea. 


HOMUNCULUS Ce-i de făcut? 


MEFISTOFEL arătând spre o ușă laterală 
Aici arată-i darul minunat. 


WAGNER uitându-se mereu în fiolă 
Într-adevăr îmi ești un scump băiat. 
Ușa laterală se deschide spre încăperea unde Faust stă culcat, 


HOMUNCULUS mirat 
Ah, strașnic! 


Fiola se desprinde din mâinile lui Wagner, plutește deasupra 
lui Faust și-l luminează, 


Și frumos împrejmuit! Dumbrăvi! 
Și ape clare, și femei ce se dezbracă; 

Ce minunate! Una însă mai suavă, 

Da, una pare, strălucită, să se-aleagă; 
E din eroică sau chiar zeiască seminţie. 
Picioru 'ntinde până-n apa străvezie. 

A trupului văpaie nobilă și vie 

Se răcorește în cristalul undei. 

Ce freamăt de aripi bătând s-aude? 

Ce zvon de pene frământând oglinda? 
Și fete fug, până la coapse ude. 
Crăiasa, însă, se privește liniștită, 

Și cu plăcere mândră, feminină, 

Pe craiul lebedelor', ca o undă lină, 

Îl vede-nghesuindu-se pe la genunchii ei, 
Stăruitor, parcă i-ar fi un obicei. 

Dar se ridic-un abur în văzduh 

Și c-o beteală deas-acopere apoi 
Povestea, scena dulce-a celor doi. 


MEFISTOFEL Câte nu ai a povesti! Pe cât de mic, 

Pe-atât de mare ești fantast. 
Nu văd nimic — 

HOMUNCULUS Te cred, tu cel din nord, 
În vârsta negurii crescut, încunjurat de un norod 
De cavaleri și de popească scârnăvie, 
Cum ți-ar mai fi privirea clară, 
Acasă doar prin sumbra țară? 
Privind împrejur. 
Ce piatră afumată, rece mucegai! 
Ogivele de-abia le mai îndur, 
Eu care mă simt bine orișiunde. 
De se trezește-acesta, dăm de alt necaz, 
Privind, s-ar prăbuși-ntr-o clipă mort. 

1. E vorba aici despre motivul mitologic al unirii dintre Leda și Zeus (care a luat 


înfățișarea unei lebede), unire din care a fost zămislită Elena. Viziunea este ca 
o pregătire în vederea actului al III-lea (al Elenei). 

Dumbrăvi, izvoare, lebede și nude 
Frumseți se arătară în prevestitorul vis. 
Cum s-ar putea obișnui închis 
Aici, în încăperile acestea sumbre? 
Să-l ridicăm de-aci. 

MEFISTOFEL M-ar bucura ieșirea. 


HOMUNCULUS Trimite pe războinic unde-i bătălie, 

Și fetei dă-i îndemn spre horă — 
Vor fi atunci cum trebuie să fie! 
Tocmai acum, precum îmi amintesc, 
E noaptea clasică de Valpurgie. 
E binele suprem ce-l poate aștepta, 
Fă-l să ajungă-n propria-i stihie! 

MEFISTOFEL Despre asemeni lucruri încă n-auzii. 


HOMUNCULUS Dar la urechea voastră cum ar fi putut 
Să și ajungă? Doar năluci romantice cunoaşteţi, 
Mai sunt însă și cele clasice de cunoscut. 


MEFISTOFEL Şi încotro va duce-acum călătoria? 
Colegi antici îmi spurcă bucuria. 


HOMUNCULUS Către nord-vest, Satano, ţi-e domnia, 
Către sud-est vom naviga însă acum. 
Pe lângă-un șes întins Peneios' curge, 
Împrejmuit de crânguri și umbratic drum. 
Se-ntinde șesul până-n munţi de prospețime, 
Și sus Pharsala?, azi ca și-n vechime. 

MEFISTOFEL O, vai, în lături! Dârza bătălie, 

Ce se încinse între tiranie și sclavie, 
Mă plictisește, căci de-ndată ce s-a terminat 
Începe de la capăt înc-o dat. 
Și nimeni nu ia seama că e zgândărit 
De Asmodeu ce-n dosul certei s-a pitit. 


1. Peneios — râu în Tesalia, frumoasă regiune a Greciei antice, cunoscut ulterior 
sub denumirea de Salamvria. 
2. Pharsalus — cetate în Tesalia, dominând câmpia cu același nume. 

HOMUNCULUS 


MEFISTOFEL 


HOMUNCULUS 


Se luptă, spun ei, pentru drepturi, libertate, 
Slugi contra slugi sunt, când îi vezi de-aproape. 


E data omului să fie îndărătnic. 

Să-nveţe să se apere cum poate fiecare, 
De-ncepe ca băiat, s-alege-n urmă și bărbat. 
În cazul ăsta, mă întreb de este vindecare. 
Un mijloc dacă ai, încearcă-l chiar acum. 
Iar dacă nu, îngăduie să mi-l îndrum. 


De încercat ar fi isprăvuri infernale, 
Zăvor păgân îmi stă însă în cale. 
Poporul grec nu a avut prea mare har, 
Dar v-amăgește cu joc liber, senzual, 
Vă ispitește pieptul cu seninele-i păcate... 
Pe ale noastre totdeauna le găsiţi întunecate. 
Și-acum, ce vom începe? 

Alte dăți nu ești tâmpit. 
Când despre vrăjitoarele tesalice am grăit, 
Cred că am spus ceva cu greutate. 


MEFISTOFEL libidinos 


HOMUNCULUS 


WAGNER femător 


HOMUNCULUS 

Tesalicele vrăjitoare sunt ființe 

De care lungă vreme-am întrebat. 
Să locuiești cu ele nopți de-a rândul, 
Nu cred c-ar fi plăcut vreodat!. 

Dar să-ncercăm. 


Mantaua dă-o-ncoace! 
Să ne-nvălim ușure cavalerul. 
Vă poartă zdreanța împreună pe sub nori, 
Mai jos, mai sus, cât ţine cerul. 
Eu luminez, tot înainte. 
Şi eu? 

Rămâi acasă pentru fapte importante. 
Vechi pergamente vei desface, stând cuminte, 
Vei aduna după reţete și din ceață 
Stihii din care să formezi viață. 

Vei cumpăni, vei cântări, vei potrivi. 


Și-n timp ce eu cutreier lumea, 
Descopăr poate-un punct pei. 
Atuncea scopul mare e atins, 
Și străduința-și merită răsplata: 
Onoare, aur, glorie, viață lungă, 
Știință și virtute să ne-ajungă! 
Rămâi cu bine! 
WAGNER întristat Bun-rămas! Vai, ce prăpăd, 
Presimt că niciodată n-o să te revăd. 


MEFISTOFEL Către Peneios s-o luăm, de-a dreptul. 
Nu mi-e cumătrul de disprețuit. 


Ad spectatores.! 


De creaturi ce înșine le facem?, 
Depindem totuși până la sfârșit. 


NOAPTE VALPURGICĂ CLASICĂS 
CÂMPIILE PHARSALICE+ 


Întuneric. 


ERICHTO5 În noapte la serbare ca și alte dăți, 
Apar întunecată eu, Erichto, eu, 
Urâtă nu, precum poeți mișei peste 
Măsură mă bârfesc... Ei niciodată nu 
Sfârșesc cu lauda, sau dojana... Albită 
De valul corturilor iată valea-n larg 
Ca un ecou al celei mai grozave nopți. 


1. Către spectatori (lat.). 

2. O altă indicație a lui Mefistofel că a contribuit la crearea lui Homunculus. 

3. Noaptea valpurgică clasică reprezintă, prin apariţiile și peripețiile ei, drumul 
lui Faust către Elena. 

4- Câmpiile pharsalice — câmpiile de la Pharsalus, în Grecia, unde a avut loc bătălia 
hotărâtoare dintre Caesar și Pompeius (48 î.Hr.). 

5. Erichto — o vrăjitoare, care în epopeea lui Lucan (Pharsalia) este întrebată cine 
va învinge în bătălia istorică dintre Caesar și Pompeius. 

De câte ori s-a repetat! S-a repeta 

În veci... Nu-ngăduie nici unul celuilalt 
Împărăția, nimeni n-o îngăduie 
Aceluia ce cu putere-o cuceri. 

Cel ce pe sine nu se poate stăpâni 

Ce bucuros ar vrea să stăpânească pe vecin. 
Aici încă o pildă mare datu-s-a: 
Puterea cum se-opune uneia mai mari, 
Cu ale libertății flori se risipesc, 

Cum laurul cuprinde cap de-nvingător. 
Aici Pompei visa trecute măreții, 

Și Cezar se uita la limba cumpenei 
Atent. Și știe lumea cine-a izbândit. 


De veghe flăcările roșii pâlpâie, 

Stârnind reflexe-n sângele din plin vărsat. 
Atinse de-ale nopții stranii străluciri, 
S-adună umbrele legendelor grecești. 

Pe lângă focuri multe, lămurindu-se, 
Stau fabuloase-alcătuiri din zile vechi... 
Se-nalță luna ne-mplinită, însă, viu 
Lucind, se-mprăștie domoalele lumini. 
Pier corturi ca părerea în albastrul foc. 


Deasupra mea neașteptat un meteor, 

Ce unei sfere pare-a-i da lumină. 

Adulmec viață. Nu mi se cuvine să 

M-apropiu de cei vii, cărora le-aș putea strica. 
Nu mi-ar aduce vreun folos, ci numai faimă rea. 
De sus luminile coboară. Mă retrag. 


Pleacă, 
Călători prin văzduh, de sus. 


HOMUNCULUS Să mai zbor în cerc o dată 
Peste flăcări și abisuri; 
Ce aspecte de nălucă! 
Parcă valea are visuri. 

MEFISTOFEL 


HOMUNCULUS 


MEFISTOFEL 


HOMUNCULUS 


Când strigoii jos în vale 

Eu îi văd cu chip de groază, 
Cum erau și-n miazănoapte, 
Mă simt și aici acasă. 

Iată o strigoaică-naltă 

Cu pași mari în fața noastră! 
S-ar părea că-i este teamă; 
Ne-a văzut prin zare-albastră. 
Las-o-n pace! Cavalerul 
Pune-l jos fără de veste, 

Ca viața să-i revină, 

Căci o caută-n poveste. 


FAUST atingând pământul 


HOMUNCULUS 


MEFISTOFEL 


HOMUNCULUS 


FAUST singur 

Ea unde-i? 


Un răspuns noi nu am ști, 
Dar s-ar putea să iscodim prin preajmă. 
În grabă, înainte de-a se face zi, 
Să dibuiești pe lângă focuri fără seamă. 
Cel ce la mume a-ndrăznit să meargă 
N-are de ce să se mai teamă. 


Îmi voi avea, se pare, și eu partea. 

Dar nu aș ști alt sfat mai bun! 

Prin focuri propria sa aventură 

Să și-o încerce fiecare. Și mai spun: 

Ca să ne regăsim uniţi apoi, 

Micuţule, sunând, tu luminează-ne la amândoi. 
Așa voi fulgera și voi suna. 

Sticla răsună şi luminează puternic, 


Şi-acum spre minunate fapte noi! 


Ea unde-i? — Nu mai întreba mereu... 
De nu e glia, care o purta, 

De nu e unda, ce-o întâmpina, 

E totuși aerul, ce graiul i-l vorbea. 


Printr-o minune-n țara greacă am ajuns. 
Simţii numaidecât pământul, visul meu, 
Și adormit, un spirit proaspăt m-a pătruns. 
Astfel aicea stau, prin suflet un Anteu'. 
Ăst labirint de flăcări, dacă-l iscodesc, 

Cele mai rare ciudățenii laolaltă le găsesc. 


Se depărtează, 


PE RÂUL PENEIOS, ÎN PARTEA DE SUS 


MEFISTOFEL căutând 
Dar cum cutreier printre focuri 
Mă simt înstrăinat prin aste locuri. 
Sunt rude-aproape toate, cel puţin pe jumătate. 
Nerușinaţi sunt sfincșii? și grifonii?, ce-i zăresc, 
Și câte altele, fiinţe ce, întraripate, 
Din față sau din dos, în ochi se oglindesc. 
Necuviincioși, e drept că suntem 
Din toată inima și noi, Antichitatea însă 
E mult prea vie. Sub un alt chip strânsă 
Ar trebui, și felurit acoperită după modă... 
Scârboasă seminţie! Dar să nu mă oțărăsc prea tare. 
De cuviință plin vreau să salut pe fiecare. 
Salut frumoaselor femei! Salut isteților bătrâni! 


GRIFON sforăind 
Grifoni, iar nu bătrâni! Căci nimenea 
N-ascultă cu plăcere-acest cuvânt: bătrân! 
O vorbă e cu care nu mă-ngân. 
Ăst epitet să nu mi-l pui pe creștet. 


1. Anteu — în mitologia greacă, un uriaș, fiu al lui Poseidon și al Geei, zeița pămân- 
tului. Se povestește despre el că în luptele sale cu vrăjmașii prindea noi puteri 
ori de câte ori atingea pământul. 

2. Sfincși — în mitologia greacă, monștri cu cap și piept de femeie, cu trup de leu 
şi aripi de vultur. 

3. Grifoni — figuri mitologice (o îmbinare de pasăre și leu); păzitori de comori. 

Răsună-n orișice cuvânt un sunet 
De obârșie, care-i dă pecetea. 
Vetust sau veteran au ceva veșted. 


MEFISTOFEL Ei da, grifon e-un titlu de onoare. 
El amintește într-un fel de gheare 
Cu cari apuci ceva. 


GRIFONUL tot sforăind Așa-i, nu-ncape îndoială. 
E lăudat cel ce înhaţă fără de sfială. 
C-apuci o fată, o coroană, aur, 
De obicei norocul îţi întinde laur. 


FURNICI! de soi gigant 
Vorbiţi de aur. Aur mult am adunat. 
Și-am strâns în peșteri și sub piatră câte-oleacă. 
Norodul arimasp? l-a căutat, l-a dibuit. 
Râd arimaspii ce departe l-au cărat. 


GRIFONII Îi vom sili mărturisiri să facă! 


ARIMASPII Nu încă-n noaptea liberei serbări! 
Îi vom căra și până-n zori de zi 
Pe rând și pe furiș vom izbuti. 
MEFISTOFEL s-a așezat între sfincși 
Ce lesne mă obișnuiesc aici și cu plăcere! 


Fiinţele le dibuiesc aproape năzdrăvan. 


SFINX Noi sunet dăm, ce pare-o adiere 
A spiritului, voi ison ţineţi grosolan. 
Dar până te-om cunoaște — am vrea pe nume să te știm. 
MEFISTOFEL Ah, multe nume mi s-au dat, cum nu se cade. 
Englezi nu sunt pe-aici? Ei bucuros călătoresc 
1-2. Despre furnici și arimaspi amintește Herodot (istoric grec din secolul al V-lea 
î.Hr.), care povestește că poporul arimaspilor, cavaleri înzestrați cu un singur 


ochi, a luptat în vechea Sciţie pentru aur. Herodot vorbește și despre furnici 
uriașe care caută aur. 

Să vadă câmpuri de bătaie și cascade, 
Ruini și clasice mucegăite locuri. 

O ţintă demnă câmpul ăsta pentru ei ar fi, 
Și mărturie-ar sta că-n vechiul lor teatru 
Am fost văzut în rol de Old Iniquity!. 


SFINXUL Cum s-a ajuns aci? 
MEFISTOFEL Nici eu nu prea-nţeleg. 


SFINXUL Se poate, dar știință despre stele ai? 
Acestui ceas, mă rog, ce tâlc îi dai? 


MEFISTOFEL Se iau la goană stelele, lucește luna-n jumătate. 

Mă simt în locu-acesta-așa de bine 
Și mă-ncălzesc la mâni în blană de feline. 
Păcat ar fi privirea să ţi-o pierzi pe sus. 
Enigme dă-mi spre dezlegare, sau măcar șarade. 

SFINXUL Enigme vei avea, de te rostești pe tine, 
Încearc-o dată să te vezi în adâncime: 
„La fel de necesar evlaviosului și celui rău, 
Întâiului o zea, când face scrimă, 
Iar pentru celălalt ortac de nebunie, 
În ambe chipuri tu amuzi pe-naltul zeu.“ 


ÎNTÂIUL GRIFON sforăind 
Nu-mi place individul. 
AL DOILEA GRIFON Ce caută pe-aici? 


AMÂNDOI Urâtul n-are loc sub astă zare. 


MEFISTOFEL brutal 
Crezi tu că unghiile oaspelui nu scarpină 
La fel de bine ca și propriile-ți gheare? 
Încearc-o dat”! 

SFINXUL cu glas blând Poţi să rămâi, 
Că însuți te vei îndemna să pleci. 


1. Old Iniquity — „Răul“, în vechiul teatru englez. 

În țara ta, tu știi, oricum, să și petreci. 
Aici însă nu-ți face haz să mâi. 

MEFISTOFEL Prin partea ta de sus îmi faci aproape poftă, 
Dar bestia de jos m-a îngrozit. 

SFINXUL Fățarnic ești, îţi vei lua însă răsplata, 

Că labele mi-s sănătoase. 
Tu cu copita ta chircită 
Nu poți vedea în noi făpturi frumoase. 


Sirene! cântă sus. 


MEFISTOFEL Ce păsări sunt de cântă-n ramuri, 
Prin crângul plopilor, de-o apă parcă legănate? 
SFINXUL Păziți-vă. Atâţi aleși destoinici 
Au fost învinși de vrăji cântate. 
SIRENELE Ah, de ce priviţi prin gene 
Urâţenii minunate? 
Noi venim pe rând în cete, 
Ascultaţi-ne cu sete 
Cântecele de sirene. 


SFINCȘII batjocorindu-le pe aceeași melodie 
Spuneţi-le să coboare! 
Ce-ascund ele, ai zări: 
Gheare aspre de ulii, 
Să v-atace, să v-omoare, 
Dac-ar fi să le-ascultați. 

SIRENELE Nici o pizmă, nici o ură! 

Noi doar clare bucurii 
Semănăm fără măsură. 
Pe pământuri și pe mare 
Cu senină-nfățișare 
Pe oricine-l vom primi. 


1. Sirene — nimfe ale mării, jumătate femei, jumătate păsări (mai târziu, cu coadă 
de pește), care îi atrăgeau pe navigatori cu cântecul lor, ducându-i la pierzanie. 

MEFISTOFEL Acestea-s veștile ce mă așteaptă, 
Unde din glasuri, de pe coarde, 
Se împletește ton cu ton. 
De lălăit nu îmi mai arde. 
Pe la urechi mă mai străpunge, 
Dar pân la inimă n-ajunge. 
SFINCȘII De inimă să nu vorbeşti, că e-n deșert, 

O pungă rea de piele creață 
S-ar potrivi mai bine cu-a ta față. 

FAUST sosind Ce minunat! Privirea mă îmbată. 
În urâțenie văd trăsături mărețe. 
Presimt acum noroc prielnic. 
Cu ce tărâm vrea ochiul să mă-nveţe? 


Referindu-se la sfincși, 

Oedip! în fața unora ca ăștia-a stat. 

Referindu-se la sirene, 

Ulise?-n fața unora ca astea s-a legat. 

Referindu-se la furnici. 

De unele ca astea-a fost comoara adunată. 

Referindu-se la grifoni. 

De-aceștia-apoi păzită bogăţia toată. 

De prospețimi pătrunsă inima îmi e: 

Mari sunt figurile, mari amintirile. 
MEFISTOFEL Atari făpturi tu altădată le-ai fi blestemat. 


Acum însă se pare că ți-ar fi pe plac. 


1. Oedip — erou vestit al mitologiei grecești; a izbutit în viața sa plină de peripeții 
să dezlege ghicitorile Sfinxului, care ținea sub teroarea sa împrejurimile cetății 
Teba. 

2. Ulise — numele latin al lui Odiseu, una din figurile cele mai de seamă ale legen- 
delor în legătură cu războiul troian. Apropiindu-se de insula sirenelor, Ulise 
poruncește tovarășilor săi să-l lege de catarg pentru ca, auzind cântecul 
sirenelor, să nu poată da urmare ispitei de a se duce la ele. 


295 


Căci unde o iubită căutați grăbiţi, 
Chiar monștri sunt bine-veniţi. 
FAUST către sfincși Răspundeţi-mi, făpturi de mare soi, 
Văzut-a pe Elena unul dintre voi? 
SFINCȘII Noi nu ajungem până-n timpul ei, 
Ucis-a Ercule! pe cei din urmă. 
Poţi întreba însă pe Chiron? și să-l iscodești. 
EI zburdă-n noapte ca o umbră. 
Dacă-ţi răspunde, multe ai să dobândești. 
SIRENELE Îţi dorim să afli multe... 
Când pe-aici trecuse-Ulise, 
Zăbovind puţin s-asculte, 
A-nvăţat să povestească. 
Ți-am încredința atâtea, 
Dacă pasul ţi l-ai pierde 
Către noi la marea verde. 
SFINXUL Nu te lăsa să te înșele, 
Cum se lăsă legat Ulis', 
Te lege sfaturile mele, 
De vei găsi pe-naltul Chiron, 
Vei auzi ce ţi-am promis. 
Faust se depărtează. 


MEFISTOFEL mohorât Ce cârâie din aripi dând? 
Și iute că nu poţi vedea, 
Și una după alta. Săgetând, 
Chiar vânătorii-ar obosi. 


SFINXUL De neatins săgeții lui Alcides, 
Unei furtuni de iarn-asemenea: 


1. Hercule (Heracles) — cel mai vestit erou al legendelor grecești. Una din nume- 
roasele sale fapte vitejești este uciderea celor din urmă sfincși. 

2. Chiron — cel mai înţelept dintre centauri; a fost, după legendele grecești, edu- 
catorul multor eroi, printre alții al lui Castor și Pollux, fraţii Elenei. 

3. Alcide — un alt nume al lui Hercule. 

Sunt repezile stymfalide!. 

Cu plisc de vultur, labele de gâscă, 
E cârâitul lor un bun salut. 

În cercul nostru ar intra 

Ca rude demne de știut. 


MEFISTOFEL aproape înfricat 
Mai șuieră și alte cele... 


SFINXUL De-acestea nu vă fie teamă, 
Sunt capetele hidrei de la Lerna?. 
Așa cum sunt, de trup tăiate, 
S-ar vrea puţin luate-n seamă. 
Dar ce e, vă întreb, ce-nseamnă 
Că pasul vi-l întoarceți, spate 
Îmi arătaţi? Ce vrea să fie? 
Un cor v-atrage într-acolo, văd, 
Sunt fete-ademenind cu nuri-prăpăd. 
Sunt lamii?, fete de plăceri, 
Cu zâmbitoare guri, nerușinate frunți, 
Pe pofta unor fauni și satiri. Acolo 
Cu un picior de țap poţi totul să înfrunți. 


MEFISTOFEL Cred că mai stai pe-aici — te-oi regăsi? 


SFINXUL Amestecă-te numai printre fete în văzduh. 
Noi încă din Egipet ne-am obișnuit 
Ca mii de ani, tronând, să dăinuim. 
Și dacă starea voi ne-o respectați în duh, 
Noi, după soare, după lună, anul îl orânduim. 
Judecată peste neamuri 
Ca în zi de-apoi rostim: 


1. Stymfalide — de la orașul Stymphalos, în Grecia antică; păsări ucigătoare de 
oameni, în mitologie. Răpunerea acestor păsări de către Hercule a fost una 
dintre cele mai vestite isprăvi ale sale. 

2. Uciderea hidrei de la Lerna este o altă faptă vitejească a lui Hercule. 

3. Lamii — în mitologia greacă, vampiri feminini. 

Pace fie sau războaie 
Și potop, nu ne clintim. 


PE RÂUL PENEIOS, ÎN PARTEA DE JOS 


Peneios, înconjurat de ape și nimfe. 
PENEIOS Foi de papură, daţi șopot, 

Sălcii, fremătaţi din flamuri, 

Trestii, respirați voi mulcom, 

Și şoptiți în plopi, voi ramuri, 

Unor visuri întrerupte!... 

M-a trezit adulmecarea 

Din odihnă, pat de ape, 

Și-un obștesc cutremur mare. 

FAUST pășind spre râu 

Dac-aud destul de bine, 

Dintre ramuri și frunzare 

Glas răsună, ce aproape 

Sunet omenesc îmi pare. 

Valul dă un murmur gureș 

Aerul — ce vesel iureș! 


NIMFELE către Faust 
Ce bine, ah, ţie 
Ți-ar fi, spre odihnă 
Să stai, și în tihnă 
Întins la răcoare 
Să prinzi întremare, 
Tu care n-ai pace. 
Noi susur și murmur, 
Noi cântec ți-om face. 


FAUST Sunt treaz și văd. O, miște-se 
Făpturile, ce n-au asemănare, 
Cum ochiul le surprinde-acolo. 


298 


299 


Pătruns sunt de simţire mare. 

E vis, ce văd? Sau amintire? 

Ai mai avut asemeni fericire. 
Trec ape în șuvițe, rânduri, 
Acolo prin umbroase crânguri. 
Și vuiet nu-i, doar moale susur. 
Din părți curg sute de izvoare. 
S-adună-n albie, între răzoare, 
Spre locul adâncit de scaldă. 
June femei cu albe mădulare, 

De două ori văzute cu-ncântare, 
O dată-n aer și o dată-n apă. 

Pe urmă-n ceată veselă fac baie, 
Și-noată cu-ndrăzneală și cu teamă, 
Și țipete apoi, în valuri e bătaie. 
Când iau la toate astea seamă 

Ar trebui să am destulă desfătare. 
Dar sufletu-i mereu în depărtare. 
Privirea cată la liman să iasă, 
Unde frunzișul, verdele belșug, 
Ascunde, minunată, o crăiasă. 


Și iată, că și lebede neașteptate vin, 
Din golfuri înotând, curate, maiestuoase, 
Tăind oglinda lin. 

Plutind în liniște, pline de grație, 
Sunt mândre și-ncrezute-aproape 
De capul și de pliscul ce se-nalță. 

Și una-ndeosebi, grăbind pe ape, 
Mai îndrăzneață-apare, mai bărbată, 
Făcându-și cale printre toate. 

Se umflu penele și aripa-nălțată. 

Pe unde unduind, ea însăși undă, 
Încearcă-n locul sacru să pătrundă... 
Înoată celelalte-ncolo și încoace, 
Nepăsătoare unele pe la răstoace, 


Iar altele, cu cioc întins a ceartă, 
S-abată fetele încearcă, 

La slujba lor să nu gândească, 
Cuprinse doar de grija lor fetească. 


NIMFELE Puneţi voi, surori, urechea 
Pe țărm, treaptă înverzită, 
Dacă bine-aud, se pare 
Că e sunet de copită. 
O, de-aș ști cine aduce 
Vestea-n noapte de răscruce. 
FAUST Duduie parcă pământul 
Sub un cal gonind ca vântul. 
Mă uit într-acolo 
Pe câmp. Norocoasă 
M-ajunge din urmă 
Ursită frumoasă? 
Un călăreț sosește-n grabnic trap, 
Pare cu duh, cu îndrăzneală înzestrat, 
De-un cal bălan pe drum purtat. 
Nu mă înșel, și cred că-l știu. 
E al Philyrei' plin de faimă fiu. 
Stai, Chiron, stai! Să-ţi spun ceva... 
CHIRON Ce vrei? Ce este? 
FAUST Oprește al tău pas! 
CHIRON Îmi pare rău, nu fac popas. 
FAUST la-mă cu tine-atunci, te rog. 


CHIRON De sui pe mine, ți spun noroc! 
Și încotro, te-ntreb. Tu stai aici pe mal. 
Te trec, de vrei, prin apă, ca un cal. 


FAUST încălecând 
Du-mă unde dorești... Îți sunt pe veci mulțumitor. 
Marele om și pedagogul strălucit, 


1. Philyra — fiica lui Okeanos și iubita lui Cronos. Ea ar fi dat naștere unui hipo- 
centaur, faimosului Chiron. 

Care, spre cinstea sa, eroi atâția, un popor 
Întreg a educat, pe nobilii argonauţi!, 
Pe toți câți lumea poeziei au clădit. 

CHIRON Aceasta s-o lăsăm, căci nu îmi simt vreo vină. 
Ca Mentor? nici chiar Pallas nu se puse în lumină. 
Se poartă oamenii în felul lor, la minte sluţi, 
Și ca şi cum n-ar fi de nimenea crescuţi. 

FAUST Îmbrăţișez aici aievea și trupește-n veac 

Pe medicul ce știe toate plantele pe nume, 
Și rădăcinile cunoaște în adânc de lume, 
Și alinarea rănii și al boalei leac! 


CHIRON Când lângă mine vreun erou a fost rănit, 
Știam un ajutor s-aduc, să dau un sfat, 
Dar mai târziu eu arta mea 
La vrăjitoare și la popi o am lăsat. 

FAUST 'Tu ești adevăratul mare om, 

Ce nu-i în stare laude-a asculta. 
EI cată să se-ascundă-n modestie, 
Și ca şi cum atâți i-ar fi asemenea. 


CHIRON Fățarnic pari a fi, cu măiestrie, 

Și lingușești popor și demnitari. 
FAUST Mărturisire totuși îmi vei face: 

Tu ai văzut prin vremi pe cei mai mari. 
Celui mai nobil tu, cu seriozitate, 
Te-ai străduit să-i fii asemenea prin fapte. 
Dar care-a fost, tu zeu pe jumătate, vajnic, 
Printre eroi cel mai destoinic și mai strașnic? 


CHIRON. În vechiul neam argonaut, sublim, 
Erau cu toții bravi, pe câte știm. 


1. Argonauţii — eroi ai legendelor grecești, numiţi astfel după corabia lor „Argo“; ei 
au pornit, sub conducerea lui Iason, să aducă Lâna de Aur, păzită de-un balaur, 
în Colchida. Cei mai mari eroi ai timpului au luat parte la această expediţie. 

2. Mentor — în legendele eroice grecești, prietenul lui Ulise și dascălul lui Telemac. 
Pallas-Athena îl însoțește sub chipul lui Mentor pe Telemac la Pylos. 

3. Pallas — alt nume al zeiței Athena. 

Și fiecare cu puterea ce-l însuflețea, 

La locul său ca nimeni alt față făcea. 

Au triumfat întruna Dioscurii:, 

Unde junețea și frumsețea copleșesc. 

Prin faptă repede, când izbăvirea altor o cerea, 
Prin hotărâre, Boreadul? s-a distins. 

Isteț, puternic, cumpănit la sfat, 

Domnit-a Iason, de femei privit cu drag. 
Apoi Orfeu, cel gingaș și cu rostul așezat, 
Care cânta din liră mai puternic decât alții... 
Lynceu:, cu ochiul ager, zi și noapte, 
Călăuzea corabia sacră de departe. 

Cu alții numai împreună 

Poţi înfrunta primejdiile toate. 


FAUST De Ercule nu vrei să amintești deloc? 


CHIRON O, vai! N-aprinde-n mine dorul ca un foc!... 
Pe Phoebus nu-l văzui vreodat” 
Și nici pe Ares+, Herms?, sau cum numele le este, 
Și-atunci în fața ochilor mi-a stat 
Acel pe care oamenii-l slăvesc dumnezeiește: 
Un crai era el din născare, 
Ca tânăr o minune mare, 
Supus era frățânelui mai în etate, 
Dar și femeilor mult scumpe peste toate. 
Nu naște Gea un al doilea la fel. 


1. Dioscurii — cei doi fraţi Castor și Pollux, fiii Ledei și ai lui Tyndareu, rege în 
Sparta. Sora lor a fost Elena. 

2. Boreadul (Boreas) — în mitologia greacă, reprezenta vântul de nord-est; locuința 
sa se spunea că s-ar afla într-o peșteră din munţii Haemus. În această peșteră 
Boreas a dus-o pe Oreitia, fiica regelui Erehteios, pe care a răpit-o din Athena. 

3. Vezi nota 1 de la p. 368. 

4. Ares — în mitologia greacă, zeu al războiului sau, mai precis, al mâniei și-al 
luptei sălbatice. Era fiul lui Zeus și al Herei și iubitul Afroditei. 

5. Hermes — crainicul zeilor, fiul lui Zeus și al Maiei, socotit foarte șiret și plin de 
inventivitate. 


302 


ălare pe Chiron. 


Faust c 


ca un cal, 


prin apă, 


d 


„Te trec, de vrei 


Nici Hebe' nu va duce o pereche-a lui la cer. 
Zadarnic cântecele-ncearcă să-l descrie, 
Zadarnic cearcă să-l cuprindă marmura cea străvezie. 


FAUST Oricât se străduiră cioplitorii, 
El nu ieși din piatră cum e gândul. 
Vorbiși despre bărbatul cel mai mândru, 
Despre frumoase să-mi vorbeşti, e rândul. 


CHIRON Nimic frumseţea femeiască nu înseamnă, 
Deoarece e chip rigid din fire; 
Numai acea ființă merită slăvire, 
Din care veselia se desprinde și viața izvorăște. 
Frumseţea-i fericită de ea însăși, 
Dar vraja grației te ia, te cutropește, 
Întocmai ca Elena pe care o purtai. 

FAUST Tu ai purtat-o? 
CHIRON Da, pe-același spate, unde stai. 


FAUST Nu sunt destul de încurcat și-aiurea, 
Mai trebuie să știu că stau pe-același loc? 


CHIRON Ea își băgase degetele-n coama mea 
Ca tine-acum. 


FAUST Mă pierd de tot. 

Dar spune-mi, când, cum se făcu? 
Ea-i singura dorinț-a mea. 
Într-adevăr ai dus-o tu? 

CHIRON Îngădui întrebarea. Nu e fără rost. 
Tocmai atunci scăpară Dioscurii 
Pe surioara lor din mână de tâlhari. 
Aceștia, neobișnuiţi de-a fi învinși, 
Pe urma lor ca o furtună apucară. 
Dar goana fraților oprit-a fost să fie 
De bălțile cu stuf la Eleusis. Vai, aproape prinși, 


1. Hebe — zeiţa tinereții, fiica lui Zeus și a Herei și soţia lui Hercule. Era paharnica 
zeilor. 

Se aruncară-n apă frații; m-azvârlii 

Și eu, și înotând trecui. Atuncea de pe spate ea-mi sări 
Și coama umedă mi-o netezi, și lingușindu-se 

Isteață, dulce-mi mulțumi. Fermecătoare, tânără 

Era! Și pentru ochi bătrâni — ce bucurie! 


FAUST Avea doar zece ani... 


CHIRON Văd de departe 

Cum filologii te-nșelară. 
Femeia mitologică-i un lucru-aparte. 
Poetul, după poftă, o arată. 
Ea nu îmbătrânește niciodată. 
Mereu dorită prin făptură, 
Încă fetiță e răpită, vârstnică mereu pețită. 
Pe-un poet nu-l leagă nici-un timp. 

FAUST Să fie ca și cum n-ar fi răstimp! 
Achile! însuși o găsi într-un ostrov, 
Și dincolo de orice timp. Ce rar noroc: 
Să cucerești iubire, când trecu orice soroc. 
Și eu să nu încerc, cu dorul meu peste măsură, 
Să readuc în viață unica figură? 
Fiinţa-asemeni zeilor, eterna schimă, 
Măreaţă, gingașă, iubită și sublimă! 
Tu o văzuși cândva, eu astăzi am văzut-o. 
Frumoasă, mândră e, dorită pe cât de frumoasă. 
Simţirea mi-e de-un singur chip atrasă. 
Nu mai trăiesc, de nu ajung la ea. 

CHIRON Entuziast ca om îmi ești, străinule răpit, 

Dar printre spirite pari un scrântit. 
Se potrivește însă, spre norocul tău, 
Ca-n fiecare an, pentru o clipă, 
Să mă abat și-acuma pe la Manto, 


1. În mitologia greacă există o legendă potrivit căreia Achile, după moarte, a eva- 


dat din împărăția umbrelor și s-a căsătorit cu Elena pe insula Leuke din Marea 
Neagră. 

Fiica lui Esculap*; cu rugăciune liniștită 

Se-ndreaptă ea spre tatăl ei, rugându-l nu arar 

Să lumineze mintea medicilor în sfârșit, 

S-o lase mai domol cu-omorul temerar. 

Cea mai iubită mi-e din breasla sibilină, 

Nu-i încruntată, binefăcătoare e, și lină. 

Ea te va vindeca, de-adaști puţin, 

Cu tainice puteri din suc de rădăcină. 

FAUST Dar nu doresc cu vindecare să mă ia. 

Puternică e mintea și simțirea mea. 
CHIRON Nu ocoli izvorul sănătos. 

Ajunserăm. Și repede acum, în jos! 

FAUST Spune-mi pe care țărm, din apă, 

M-ai scos în noaptea asta-nfricoșată? 
CHIRON Pe-aicea Roma, Grecia s-au înfruntat. 

Peneios e în dreapta, dincolo Olimpul. 

Se risipește-mpărăția ca nisipul. 

Și craiul fuge, cetățeanul triumfează. 

Deschide-ţi doar privirea trează: 

Eternul templu stă în lună. 


MANTO visând Copită de cal răsună, 
Pe sfânta treaptă 
Semizei s-adună. 


CHIRON Deschide tu ochii, 
Privește-mă dreaptă! 
MANTO trezindu-se 
Bine-ai venit! Te văd. Eşti nelipsit. 
CHIRON De vreme ce și templul tău mai stăruie pe-aci! 
MANTO O ţii la goană, niciodată obosit? 


CHIRON. În timp ce tu în pace locuiești, 
Mă bucur de-alergarea prin povești. 


1. Esculap (grecește, Asklepios) — zeu al medicinei, fiul lui Apollo. 

MANTO Eu stau, în juru-mi timpul face roată. 
Și-acesta cine-i? 
CHIRON Noaptea blestemată 
Mi-l scoase cu vârtej în cale. 
Nebun el vrea doar pe Elena. 
Vârtej sunt toate gândurile sale. 
De-un tratament asclepic' se învrednicește. 
MANTO Iubesc pe cel ce imposibilul dorește. 
Chiron s-a și depărtat în fugă. 
MANTO Ești temerar, dar bucură-te de răscruce, 
Întunecatul gang la Persephona? duce. 
Pe sub Olimp, în gol de munte-ascultă ea 
Dacă s-aude tainic vreun oprit salut. 
Pe-aici l-am furișat și pe Orfeu cândva. 
Cutează, poate că dobândă — alta vei avea! 


Coboară împreună. 


ÎN PARTEA DE SUS A RÂULUI PENEIOS 


ca mai înainte. 


SIRENELE Azvârliți-vă-n Peneios 
Ca să înotați în ape, 
Cântecele să v-asculte 
Cei ce umblă pe aproape. 
Fără apă nu-i salvare. 
De-am purcede luminoase, 
Am cunoaște-n marea greacă 
Bucuriile frumoase. 


Cutremur de pământ. 
1. Tratament recomandat de Esculap. 
2. Persephona — fiica lui Zeus și a Demetrei; a fost răpită de Pluto, zeul Infernului. 


Ca soţie a acestuia, ea stătea a treia parte din an în lumea întunericului, iar 
restul timpului, la mama sa. 

SIRENELE Înspumat se-ntoarce valul, 
Nu mai curge-n matcă joasă. 
Se cutremură prundișuri, 
Țărmul crapă pe sub coastă. 
Să fugim! Veniţi voi toate, 
Scape, scape cine poate. 


Să ne ducem oaspeți veseli 

La petrecere senină, 

Unde pe nisip de mare 

Năvălește unda plină, 

Unde luna luminoasă 

Își îneacă fața-n apă. 

Viaţa-i liberă acolo, 

Dar aici cutremur, groază. 

Fugă-n grabă cine poate 

Din ținuturi blestemate. 
SEISMOS! mormăind și duduind în adâncime 

Înc-o dată să împingem 

Și din umeri să izbim, 

Ca s-ajungem sus, deasupra, 

Unde totul copleșim! 


SFINCȘII Ce cutremure hidoase, 
Ce urâtă vremuire! 
Cum se clatină încolo 
Și încoace toate-n fire. 
Vai, să urli de urât! 
Dar noi locului ne ţinem, 
Iadul chiar de-a izbucnit. 


Se ridic-acum o boltă 
Minunat. Este bătrânul 
Care a clădit din sânul 


1. În mitologia greacă, alt nume dat zeului mării, Poseidon. La Goethe, demon 
al cutremurelor de pământ. 

Mării insula pe nume 
Delos, un ostrov de dragul 
Unei născătoare-anume'. 
Apăsând, icnind, zorind, 
Îndoindu-se din spete, 
Ca un Atlas arătând, 
El ridică piatră și pământ, 
Glie și nisip, argilă, 
Țărmuri, albie fragilă. 
Sfâșie de-a lat-o vale, 
Chiar în două sfarmă cale, 
Uriașă cariatidă 
Niciodată obosită, 
În pământ până la şale 
Poartă-n cap zidiri de piatră. 
Dar se curm-acuma jocul, 
Sfincșii își ocupă locul. 
SEISMOS La urmă se va recunoaște cu știință 
Că singur le-am prilejuit să iasă. 
De n-aș fi scuturat cu sârguinţă, 
Cum ar fi lumea-așa frumoasă? 
Și cum ar sta-n azurul pur, 
Măreţii munţi jur-împrejur, 
De nu i-aș fi-nălțat eu oare 
În pitoreasca lor desfășurare? 
În faţa-naintașilor străbuni, 
Ai nopții și ai haosului, mă purtai 
Puternic, când alături de titani 
Cu Pelion și Ossa? mă jucai 
Ca-n vânt cu mingea. Ne-ntrecurăm, 
Ca-n urmă, pângărind loc sfânt, 
Parnasului căciuli să-i punem 


1. Aluzie la zeul Poseidon, care a clădit insula Delos pentru Leto, mama lui Apollo 


și a zeiței Artemis. 
2. Pelion și Ossa — munţi în Tesalia. 

Doi munţi, cum îi vedeți că sunt... 
C-un cor de muze fericite-acolo 
Adastă-acum senin Apollo. 

Chiar și lui Jupiter și fulgerelor sale 
Le-am ridicat un tron din vale. 
Și-acum la fel, cu opintire de nespus 
Am străbătut abisurile-n sus, 

Și cu putere chem la nouă viață 
Locuitori, ce veseli vin din ceaţă. 


SFINCŞII Străvechi, nu-ncape îndoială, 
Sunt toate cele scoase la iveală. 
Căci le văzurăm înșine cum ieșiră, 
Și cum, aproape sugrumate, împietriră. 
Păduri iau înălțimile cu-avânt, 
Par răzvrătite stâncile. Le contemplăm. 
După acestea sfincșii nu se-ndrumă: 
Pe locul nostru stingheriți nu ne lăsăm. 


GRIFONII Aur în foiţe, aur-firicele 
Tremură prin goluri mici. 
Nu-l lăsaţi să vi se fure, 
Adunaţi-l, roiuri de furnici! 
CORUL FURNICILOR Pe unde-uriașii 
În sus l-au împins, 
Cu mii piciorușe 
Căutaţi într-adins. 
Ieșiți și intrați! 
Prin crăpături 
Sunt multe fărâmituri. 
Chiar cea mai mică 
Să mi-o găsiți, 
Prin toate ungherele 
Să iscodiţi, 
Și harnice-mi fiți. 
Degrabă, degrabă, 

Cum tot se făcu, 
Căraţi-mi aurul, 
Dar muntele nu! 
GRIFONII Să ne-adunaţi aur grămadă. 
Întindem ghearele pe el. 
Pentru comori e gheara lacăt, 
Cum altele nu sunt la fel. 


PIGMEII! Noi luarăm tocmai loc, 
Nu știm cum se nimeri. 
Cum, de unde, noi venirăm, 
Nu-ntrebaţi, suntem aci. 
Pentru-a fi sălaș vieţii 
Orice țară-i potrivită, 
Unde aur este-n stâncă 
Și piticu-i la-ndemână. 
Un pitic și o pitică 
Fac o harnică pereche. 
Oare-a fost și-n paradis 
Vreo pereche mititică? 
Dar sunt bune toate-aicea, 
Steaua ne-o blagoslovim, 
Căci pământul, muma noastră, 
Pretutindeni dă din plin. 


DACTILII? Muma noastră i-a născut 

Într-o noapte pe pitici. 
Într-o noapte ea va naște 
Grabnic și pe cei mai mici. 

PIGMEII CEI MAI VÂRSTNICI 
În stăpânire luaţi 
Locul ce vă așteaptă. 

1. Pigmei — popor de pitici pomenit în legendele antice, despre care se credea că 

trăiește în diferite țări și cu precădere în Egipt, la izvoarele Nilului. 


2. Dactili — pitici dintre cei mai mici, socotiți în mitologia antică printre cei mai 
iscusiți făurari. 

Lucrul vă cheamă, 
Nu așteptați! 

E încă pace: 
Făurărie clădiţi, 
Pentru a face 
Arme și zale. 
Toate furnicile, 
Harnice faceți 
Rost de metale. 


Voi însă, micile, 
Cum sunt poruncile 
Fie-vă muncile: 
Lemne s-aduceți! 
Lemnul se pune 
În tainice flăcări, 
Faceţi cărbune! 
GENERALISIMUL Cu arc și săgeată 
Purcedeţi la baltă. 
Ochiţi-mi bâtlanii, 
În cuiburi de ape 
Nici unul nu scape. 
Ochiţi-mi semeții, 
Pe toți dintr-odată. 
Purcedeţi degrabă, 
Luaţi-le pene, 
Ca noi s-apărem 
La coif cu podoabă! 
FURNICI ȘI DACTILI Vai, cine ne scapă? 
Din fierul călit 
Vor lanţuri să facă! 
Dar nu-i încă timpul 


1. Lupta dintre pigmei și bâtlani este un motiv legendar antic. Se spunea că 
pigmeilor le plac penele bâtlanilor. 

Să ne dezrobim. 
Cu grijă să fim! 

COCORII LUI IBYCUS!  Strigăte de moarte, jale, 
Zbatere de aripi, groază! 
Ce suspine și ce geamăt 
Ne ajung din valea joasă! 
Toţi au fost uciși, bâtlanii, 
S-a-nroșit de sânge apa. 
Pofta rea pe toți îi pierde, 
Le ia pene și podoaba: 
Flutură pe coiful unui 
Crăcănel și burtăverde. 
Voi însoțitorii noștri, 
Călători bâtlani ai mării, 
Pentr-o faptă ca aceasta 
Luaţi drumul răzbunării. 
Dușmănie-n veci prăsilei 
Ce ucide-n faptul zilei. 

Se risipesc în văzduh. 


MEFISTOFEL în vale 
Știam să domin nordicele vrăjitoare, 
Cu-aceste spirite străine nu mă dumiresc. 
La miazănoapte Muntele Nebun? e un plăcut 
Ţinut: oricum, acolo nu mă rătăcesc. 
Veghează-acolo pentru noi „Bătrâna, 
„Ciobanul“+ cată de pe piatra lui în zare, 
Și Măgurile fluieră pe plaiuri, 
Dar totu-i pentru mii de ani, se pare. 
Aici nu știi nici unde stai, nici unde mergi, 
În orice clipă vrea pământul să se-ncrunte. 
Prin vale netedă cutreier vesel, 


1. Aluzie la cunoscuta baladă a lui Schiller, Cocorii lui Ibycus, 
2. Brocken (Muntele Nebun), în munţii Harz, de care se leagă legendele val- 
purgice. 
3-4. „Bătrâna“, „Ciobanul“ — piscuri pe muntele Brocken. 

Și înapoia mea deodată se ridică-un munte, 
Un munte care poate că nu-i tocmai munte, 
Destul însă de-nalt să mă despartă 

De sfincșii mei. Tot mai zvâcnește-aici, din loc 
În loc, câte-o văpaie luminând vreo aventură... 
Mă cheamă încă-ademenindu-mă cu joc 

Și cu ispite ștrengărești galantul cor. 

Merg înainte! Prea obișnuit să gust ceva, 
Încerc să prind ce-n cale mi-a cădea. 


LAMIILE trăgând pe Mefistofel după ele 


Dă-i zor, mai repede, 
Și tot mai departe, 
În sus, în jos, 

Când șovăind, 

Când gureș grăind. 
E foarte hazliu 
Pe-un vechi păcătos, 
Năstrușnic din fire, 
Să-l tragem cu noi 
Spre grea ispășire. 
Cu ţeapăn picior 

El vine în urmă 
Șontâc, șchiopătând. 
Își trage copita 

Spre noi căutând. 


MEFISTOFEL oprindu-se 

E un blestem cu toți bărbaţii înșelați. 
De la Adam s-a început povestea. 
Îmbătrânim, dar oare ne și cumințim? 
Prostit am fost, de mi se duce vestea. 


Cumplită stricăciune e poporul muieresc, 
Cu fețe rumene, sulemenite obrăzare. 
Nesănătoase sunt: oriunde le apuci, 

Sunt găunos de putrede la mădulare. 


O ştim și-o prea vedem, când mâna le frământă, 

Și totuși noi dansăm când târfele ne cântă. 
LAMIILE oprindu-se EI pare-a șovăi, se-oprește. Staţi! 

Să nu ne scape! Nu-l lăsaţi! 
MEFISTOFEL mergând înainte 

Întinde mâna și apucă! Nu mi te lăsa 

De îndoială prins ca într-un sac. 

Căci dacă vrăjitoarele n-ar exista, 

Ce diavol ar mai vrea să fie drac? 


LAMIILE cu grație Să ne-ncercuim eroul! 
Dragoste de aprig soi 
S-a trezit în el desigur 
Pentru una dintre noi. 


MEFISTOFEL Femeiuști drăguțe-aș zice. 
Nu vă ocărăsc prea tare. 


EMPUZA! cu însistență 
Nici pe mine! Daţi-mi voie 
Să m-alătur pe cărare; 
LAMIILE Asta nu-i de cercul nostru, 
Ea ne strică jocul, rostul. 


EMPUZA către Mefistofel 
Picior de măgăriță am, 
Mândra ta Empuză sunt. 
Tu ai doar picior de cal, 
Totuși, vere, te salut. 


MEFISTOFEL Necunoscuţi credeam că voi găsi, 
Dar rude aflu multișoare: 
Din nordul meu până-n Elada, 
Vai, numai veri și verișoare. 


EMPUZA Eu m-aș putea preface-n multe, 
După dorință și cum vrei. 
Pe umeri, capul de măgar, 
Spre cinstea ta însă-mi pusei. 


1. Empuza — o lamie cu un picior de măgar. 

MEFISTOFEL Pe-aici se pare că-nrudirea 
E prețuită ca un mare har. 
Cu orice preţ țin să mă lepăd 
De-o rubedenie măgar. 
LAMIILE Urâta-alungă, sus și jos, 
Tot ce-i frumos și grațios. 
Ce grațios, frumos ar fi, 
În fața ei s-ar risipi. 
MEFISTOFEL Dar și acestea prin făptură 
Suspecte-mi sunt peste măsură. 
Obrajii lor ca niște roze 
Mă tem c-ascund metamorfoze. 
LAMIILE Încearcă totuși! Suntem multe. 
Întinde mâna, ca norocul 
Să-ţi vezi și cum te-ajută jocul. 
Ce-nseamnă cântece de dor? 
Ești doar un jalnic pețitor. 
Mândru te plimbi, faci pe mărețul... 
Acum se dă la ceata noastră. 
Să cadă măștile sub cari v-ascundeți! 
Și arătați-vă cum sunteți! 
MEFISTOFEL Îmi alesei cea mai frumoasă... 
Cuprinzând-o, 
Vai! Doar o mătură uscată! 
Prinzând pe alta. 
Și asta!... Faţă monstruoasă. 
LAMIILE Nu ești de altceva mai vrednic. 
MEFISTOFEL Micuţa-aș vrea să mi-o răpesc... 
Lacerta' printre mâni îmi scapă. 
Și ca un șarpe e cosița. 
De ciudă prind pe cea înaltă. 


1. Lacerta — o șopârlă. 

Un băț de Tirsus! am cuprins, 
Cu un cocean de pin în loc de cap. 
Ce mai apuc?... Da, una foarte grasă, 
Cu care să mă desfătez pe plac. 
O ultimă-ncercare! Fie! 
Molășă și dospită. Mare preț 
Orientalii dau pe-asemenea nutreţ. 
Dar a crăpat gogoașa, fumurie. 
LAMIILE. Împrăștiindu-vă, plutiți. 
Fulgerător, un negru zbor, 
Împrejmuiţi pe-al vrăjitoarei 
Fiu îndrăzneț. Și-n cercuri reci 
Bateţi din aripi, voi lilieci! 
Ne scapă ieftin, prea ușor. 
MEFISTOFEL scuturându-se 
Cuminte nu mă prea făcui. 
Absurd e sudul ca și nordul. 
Strigoi scrântiți aici și-acolo, 
Dezgustători poeții și norodul. 
Ca pretutindeni mascarada 
E pentru simțuri numai joc. 
Spre cele dulci m-am dat cu foc, 
Făpturi de spaimă doar ajung. 
Ce bucuros m-aș amăgi, 
Dac-ar dura mai îndelung. 
Rătăcind printre pietre. 
Unde-am ajuns, nu e oază, 
O cale-a fost, şi-acum e groază. 
Venii așa pe neted drum, 
Și pietre-mi stau în cale-acum. 
Zadarnic urc și iar cobor. 
Găsi-voi sfincșii, locul lor? 


1. Băț de Tirsus (grecește, Tyrsos) — bățul menadelor sau al bacantelor, înfășurat 
în foi de iederă și în frunze de viță, având la vârf un con de pin. 

Mirarea stă să mă înfrunte: 
Să crească un asemeni munte! 
În noapte parcă vrăjitoare 
Zburând pe mături de nuiele 
Adus-au muntele cu ele. 


OREAS! de pe o stâncă 
Privește-n sus! E muntele 
Bătrân cu vechea-i față. 
Cinstește-abruptele cărări, 
Ce Pindul le întinde-n ceaţă. 
În neclintire-așa am stat 
Pe când Pompei s-a refugiat. 
Nebune pietrele de-alături 
În zori de zi se dau în lături. 
Asemeni basme văd pe rând 
"Nălțându-se și iar picând. 

MEFISTOFEL Cinstire-ţi dau, slăvită față! 
Stejari măreți te-mpresurară. 
Acolo-n beznă nu pătrunde 
Lucirea lunii cea mai clară. 
Dar lâng-o tufă văd trecând 
O luminiță-ncet arzând. 
Ah, câte sunt și câte nu-s! 
Acesta e Homunculus! 
Micuţule, tu vii — de unde? 


HOMUNCULUS Plutesc așa prin spațiu mare 
Și-aș vrea să iau ființă-ntr-adevăr, 
Fiola să mi-o sparg cu nerăbdare. 
Dar după cele ce-am văzut, de când veghez, 
În lume nu mă prea încumetez. 
Îţi spun așa cu jumătate gura: 
Eu urmăresc doi filozofi cu stăruinţă, 
Pe amândoi i-aud spunând: Natura! 
De ei nu vreau să mă despart, 


1. Oreas — o nimfă de munte. 

Căci ei cunosc desigur a pământului ființă. 
Descoperi-voi astfel mai pe urmă 
În care parte să mă-ndrum cu iscusință. 


MEFISTOFEL Întâmplător e bine cum s-a potrivit, 
Căci unde duhuri și strigoi își fac sălaș 
Un filozof este de-asemenea bine-venit. 
Ca să te bucuri de priceperea și arta sa, 
EI o duzină de-alți strigoi va inventa. 
De nu greșești, e clar că nu te cuminţești: 
Fiinţă dacă vrei să iei, s-o faci pe socoteala ta. 
HOMUNCULUS Un sfat când nu e rău, nu-l voi disprețui. 
MEFISTOFEL Pornește-atunci! Și-om mai vedea ce-a fi. 
Se despart. 
ANAXAGORAS! către Thales? 
Mă lupt cu mintea ta. N-ai cum s-o-nvingi. 
Mai e nevoie de ceva, să te convingi? 
THALES S-apleacă valul bucuros de orice vânt, 
Dar dă-ndărăt, față de stâncă și pământ. 
ANAXAGORAS Prin foc această stâncă s-a făcut. 
THALES Ce-i viu din umezeală s-a născut. 
HOMUNCULUS între amândoi 
Îngăduiţi la pas alăturea să vin. 
Eu însumi am dorință 
Să iau ființă, să devin. 
ANAXAGORAS O, Thales, ai făcut cândva-ntr-o noapte, 
Într-una singură, din ape și nămol 
Asemeni munte pe câmp gol? 


THALES N-are nevoie doar de nopţi, de ceasuri, 
Natura-n curgerea ei vie. 


1. Anaxagoras — filozof grec (secolul al V-lea î.Hr.). Goethe îi atribuia o concepție 
potrivit căreia vulcanii ar juca rolul cel mai important în transformarea scoarței 
terestre. 

2. Thales — filozof ionian (secolul al VI-lea î.Hr.), după concepţia căruia totul s-a 
născut din apă. 

Încet alcătuiește orice formă, 
Nici chiar în mare nu e silnicie. 


ANAXAGORAS Aici însă a fost. Un foc plutonic, 
Detunături de aburi, colosale, 
Au spart străvechea scoarță pământeană, 
Și munte nou s-a înălțat din vale. 


THALES Ce se urmează-n felu-acesta? 
E muntele, și el, aci ca alții. 
Cu-asemeni ceartă pierdem timpul, 
Noroade amăgim — noi învățații. 

ANAXAGORAS Se umple muntele de myrmidoni'; 

Prin crăpături, prin stânci, prin stive, 
Pigmeii vin, furnici și gnomi 
Și alte mici făpturi active. 
Către Homunculus, 
N-ai năzuit vreodat' spre măreție, 
Și ca un eremit trăit-ai după lege. 
Dacă obișnuinţă ai lua pentru domnie, 
În țara asta eu te-aș face rege. 


HOMUNCULUS Ce spune Thales? 


THALES Sfaturi nu aș da. 
Cu mici — la fapte mici doar te-ai deda. 
Cu mari — chiar cel micuţț devine mare. 
Priveşte norul de cocori acolo-ntunecat, 
Ameninţând norodul tulburat. 
La fel pe-un rege l-ar amenința. 
Cu pliscuri aprige, cu ascuţite gheare, 
Peste pitici, de sus, cocorii dau năvală, 
Năpasta fulgeră, judeţ se face. 
Căci fărdelegea a ucis bâtlanii 
Stând liniștiți pe lâng-un lac de pace. 
Dar ploaia de săgeți, ucigătoare, 


1. Myrmidoni — popor legendar de furnici, din care s-ar fi tras o veche populație 
a Greciei. 

Prilejuiește sângeroasă răzbunare, 
Stârnind urgia înruditei seminții; 
Nelegiuiţi, pigmeii vor pieri, 

Și scut, și coif, și lance sunt în van. 
Pigmeilor ce le ajută pana de bâtlan? 
Cum se ascund pitici, furnici! 

Se risipește-n goană oastea celor mici. 


ANAXAGORAS după o pauză, solemn 
De-am lăudat pe cei de sub pământ, 
Spre înălțimi îndrept acum cuvânt... 
Tu, cea de sus, fără de vârstă, neîntunecata 
Cu nume trei și cu-ntreită față, 
Diana, Luna și Hecatai, 
Tu care pieptul mi-l lărgești, gând peste-abis, 
Tu care-n liniște lucești, puternic vis, 
Deschide-ţi hăul tău de umbre și-ți arată 
Străvechea ta putere, fără vrajă, înc-o dată! 
Pauză, 
Dorinţă grabnic împlinită! 
Rugăciunea mea, un gând 
De-abia rostit spre înălțimi, 
A scos natura din orând? 


Și mare, tot mai mare se apropie 
Tronul zeiţei, auriu și scris rotund, 
Grozav vederii este focul, unde umblu, 
Crescând se înroșește tot mai sumbru... 
Oprește-te! Disc plin de ameninţare, 

Să nu ne prăpădești cu țară și cu mare! 


E-adevărat, deci, că tesalice femei 
Te-au descântat cu vrăji cândva 
Ca să cobori din calea ta, 


1. Diana, Luna și Hecata — trei nume ale lunii. 

Năpastă aducând. Se-ntunecă acuma discul. 
Se rupe-apoi și fulgeră și dă scântei. 

Cum pârâie! Ce șuier și cum pâlpâie! 

Și durduie cu tunet de vântoase. 

Supus, mă-ntind pe treptele zeiței. 

lertaţi! Sunt însumi, numai, pricina 
Acestor întâmplări primejdioase. 


Se prosternă la pământ. 


THALES Câte n-a văzut și nu aude omu-acesta! 
Prea bine, ce se petrecu, n-aș ști a spune. 
Și n-am simțit la fel nimic din toate. 
Mărturisesc că-s ceasurile cam nebune. 
Și luna, iat-o-n lină legănare 
La locul ei, acolo-n zare! 

HOMUNCULUS Priviţi la muntele unde-s pigmeii! 

A fost rotund, acum e ascuţit. 
Ciocnire uriașă am simțit. 
O stâncă! a căzut din Lună 
Și a zdrobit, fără s-aleagă 
Vrăjmași și prieteni dimpreună. 
Voi lăuda asemenea puteri nespus, 
Ce, creatoare, într-o noapte, doar în una, 
Deodat”, atât de jos, cât și de sus, 
Clădirea-acestui munte o făcură-ntreagă. 

THALES Pe pace fii, căci totu-a fost închipuire. 
Dispară deci prăsila cea urâtă și nedreaptă. 
Că rege nu i-ai fost, e-un bine. 
Să mergem către mările senine, 
Unde primire minunată ne așteaptă. 


Se depărtează, 


MEFISTOFEL urcând din cealaltă parte 
Prin stâncăria asta trebuie să urc, 
Făcându-mi pârtie prin ram și rădăcină. 


1. După părerea unor naturaliști din timpul lui Goethe, meteorii ar fi pietre ce 
cad din Lună. 

Pe muntele din nord miresme de rășină 
Îmi amintesc cumva de smoală, 
Și-aceasta-mi place. Și pucioasa de asemeni. 
La grecii-aceștia urmă nu-i de suc de brad. 
Sunt curios să știu cu ce anume 
Încing ei chinul, flacăra, din iad. 
DRIADA! În țara ta desigur ești un iscusit. 

Printre străini ești prea puţin umblat. 
Dar nu-ți întoarce către patrie simțirea, 
Cinstește mai curând stejarul sfânt și-nalt. 

MEFISTOFEL Ce-ai părăsit, îți umblă-n gânduri și prin vis. 
Obișnuinţă ce ţi-a fost, rămâne-un paradis. 
Dar spune-mi: ce se vede-n peșteră acolo, 
Șezând în slab reflex cu întreită-nfățișare? 


DRIADA Sunt Phorkiadele?! Te du spre ele, 
Vorbește-le, de nu te-apucă-nfiorare! 


MEFISTOFEL Voi îndrăzni. Zăresc ceva și mult mă mir. 
Oricât n-aș vrea, mă ia mărturisirea gurii: 
Asemenea făpturi nicicând nu mai văzui, 
Mai slute sunt decât Muma Pădurii... 
Păcatele ce-n obârșii osândă-au suferit 
Le mai găsești urâte, oare, câtuși de puţin, 
Când vezi ăst monstru întreit? 

Noi nu le-am suferi — ce zic? — 

Nici chiar pe treptele celui 

Mai groaznic dintre iadurile noastre! 
Aici le vezi în patria frumseții. 
Şi-aceasta zice-se că e antic... 

Se mișcă-acum, lăpădături de ale firii, 
Și sunet dau ca liliecii și vampirii. 


1. Driadă — nimfă de copaci. 

2. Phorkiadele — cele trei fiice de o urâţenie fără seamăn ale lui Phorkis, zeu al 
mării în furtună. Tustrele aveau un singur ochi și-un singur dinte, pe care și-l 
împrumutau când voiau să vadă sau să mănânce. 

O PHORKIADĂ Daţi-mi voi ochiul, surioare, spre a iscodi 

Cine la templul nostru îndrăznește a veni. 
MEFISTOFEL Slăvitelor, îngăduiți-mi să m-apropii 

Și să primesc a voastră întreită binecuvântare. 
Eu vin, necunoscut, ce-i drept, în faţa voastră, 
Dar înrudit cu voi de nu mă-nșel prea tare. 
Pe Ops! și Rhea?, vechile zeițe, le-am văzut, 
M-am închinat și-n fața altor vrednici zei. 
Și parcele chiar, ale Haosului, și-ale voastre 
Surori, eu le-am zărit mai ieri, alaltăieri, 
Dar n-am văzut ființe-asemeni vouă niciodat'. 
Şi-acuma tac și tare sunt vrăjit și încântat. 


PHORKIADELE Un spirit pare-a f, inteligent. 


MEFISTOFEL Mă miră doar că nu vă preamăreşte 
Nici un poet. Cum fu aceasta cu putință? 
Un pictor nu v-a luat vreodată ca model? 
Să-ncerce dalta să vă-ntruchipeze în ființă 
Pe voi, iar nu pe Iuno, Venus și-altele la fel. 


PHORKIADELE Ascunse-n noapte și-n singurătate, 
Nu ne-am visat vreodat” întruchipate. 


MEFISTOFEL Nici nu puteţi, căci voi, străine lumii, 
N-aţi fost nicicând de cineva zărite. 
Ar trebui, pentru aceasta, să sălășluiți 
Prin locuri unde arta, bogăţia se răsfață, 
Și unde-n fiecare zi, la pas cu clipele grăbite, 
Un bloc de piatră ca erou pornește-n viață. 


PHORKIADELE Mai bine ai tăcea, să nu ne dai dorinţe! 
La ce ne-ar folosi, de nimenea știute, 


1. Ops — zeitate romană a rodului îmbelșugat, soţia lui Saturn. A fost identificată 
cu zeița Rhea. 

2. Rhea — în mitologia greacă, fiica lui Uranos și a Geei, sora și soția lui Cronos 
şi mama lui Zeus. 

3. Iuno — zeiță în mitologia latină (Hera în cea greacă), soția lui lupiter. 

4- Venus — zeiţa frumuseţii în mitologia latină. 


324 


Născute-n noapte, nopții înrudite, 
Aproape nouă înșine necunoscute? 
MEFISTOFEL Aceasta n-are totdeauna-nsemnătate! 
Poţi altora să dărui însușiri și calitate. 
Voi sunteți trei, și totuși un ochi, un dintre, vă ajunge; 
Ar merge, poate, ca-n mitologie, 
În două s-adunăm fiinţa celor trei, 
Iar ochiul celei de-a treia-al meu să fie, 
Pentru un timp. 

UNA Crezi că se poate? 
CELELALTE DOUĂ S-o încercăm, dar fără ochi și dintre. 
MEFISTOFEL Aţi scos din joc ce e mai bun! 

Cum să obţii, astfel, desăvârșită față? 
UNA. Închide tu un ochi, și-apoi îngăduiește 
Să ţi se vadă dintele unic din față. 
Atuncea din profil vei reuși 
Fratern asemeni să ne fii. 
MEFISTOFEL E-o mare cinste. Fie-așa! 
PHORKIADELE Să fie! 
MEFISTOFEL ca Phorkias, în profil 
lată-mă că m-am ivit, 
Al Haosului fiu iubit și prea iubit. 
PHORKIADELE Noi ale Haosului fiice suntem ne-ndoios. 
MEFISTOFEL Rușine, vai! Mă crede lumea un hermafrodit. 
PHORKIADELE 'I'reimea nouă a surorilor, cât de frumoasă e! 
Doi ochi, doi dinți avem, noi Phorkiadele! 


MEFISTOFEL Va trebui spre alte locuri să-mi fac vad. 
Să sperii dracii-n fund de iad! 


Pleacă, 

GOLF STÂNCOS LA MAREA EGEE 


Luna stăruie în zenit. 


SIRENE întinse pe țancuri, cu fluiere, cântând 
Dacă-n vremi, în nopți de groază, 
Cu tesalicul descânt 
Vrăjitoare coborâră 
Discul tău pân la pământ, 
Tu acuma din înalturi 
Cată-n unda tremurată, 
Luminează-nvălmășeala 
Ce din valuri se arată. 
Fii-ne, strălucitoare, 

Lună tu, îndurătoare. 


NEREIDE ȘI TRITONI! Sunet daţi, să se audă, 
Să străbată marea largă. 
Un norod din adâncime 
Strigă, și prin val — aleargă. 
Am fugit de grea furtună 
Spre un prund mai liniștit. 
Cântecul suav ne-adună. 
Iată ne-am împodobit 
Cu coroane, nestemate, 
Cu brățări și cingătoare! 
Toate sunt un rod al vostru, 
Căci comorile-necate 
Ni le-aţi fost adus pe toate 
Voi, sirene-vrăjitoare. 


SIRENE Știm prea bine cum le place 
Peștilor în apa mării, 
Plutitori fără durere. 
De-am afla sub largul zării 
Că mai mult ca peștii sunteți, 
Noi am da ce voi aţi cere. 


1. Tritoni — fiinţe mitologice marine, pe jumătate oameni, pe jumătate delfini. 

Sirene în lumina lunii, 


„Sunet daţi, să se audă, 
Să străbată marea largă.“ 


NEREIDE ȘI TRITONI Să ne ducem mai departe! 
De-o călătorie foarte 
Scurtă, e nevoie astăzi, 
Ca să facem o dovadă 
Că mai mult ca peștii suntem. 
Fraţi, surori, acum degrabă! 


Se depărtează, 


SIRENE Plecară-ntr-o clipă 
De-a drept spre Samothrace' 
Cu vântul prielnic. 
Ce speră a face 
În țara Cabirilor?? 
Sunt zei cu totul aparte 
Care mereu se-nnoiesc pe pământ, 
Dar înșiși nu știu ce sunt. 


Rămâi deasupră-ne, lună, 
Să stăruie noaptea aproape, departe, 
Și ziua să nu ne alunge. 


THALES pe țărm, către Homunculus 
Te-aș duce bucuros pe la Nereu anume. 
De peștera-i nu suntem prea departe. 
Dar e-ncăpățânat bătrânul, 
Și înăcrit, să fugi în lume. 
Ursuzului nu-i este nimenea pe plac 
Din neamul omenesc pe tot tărâmul. 
EI știe însă viitorul, 
De-aceea-atâţia temenele-i fac 
Și cinste-i dau în slujba sa. 
Şi-apoi făcu și bine câteodat'. 


1. Samothrace — localitate ce adăpostea cultul și misterele Cabirilor. 

2. Cabiri — zeități bune, de origine feniciană, care ocroteau navigația și al căror cult 
s-a răspândit îndeosebi în timpul elenismului. Se crede că însuși Alexandru cel 
Mare a fost un adept al acestui cult. În timpul lui Goethe s-a iscat o mare dispută 
între filozofii germani cu privire la semnificația și numărul Cabirilor. 

HOMUNCULUS Să facem încercare, poate că nu m-ar costa 
Numaidecât fiola, sticla, flacăra! 


NEREUS Aude oare glasuri omenești urechea mea? 
Mânie-adâncă îmi cuprinde inima. 
Sunt oamenii alcătuiri ce zei ar vrea să fie, 
Dar osândiţi în veci asemeni loru-și să rămâie. 
De-a lungul anilor m-am odihnit zeiește, dar am căutat 
Celor mai buni un bine să le fac. 
Când însă fapta lor vedeam, mi se părea 
Că n-aș fi dat nicicând vreun sfat. 


THALES Și totuși noi avem încredere în tine, 
Ești înțeleptul mării, nu ne alunga. 
Priveşte flacăra aceasta, pare om. 
De sfatul tău în totul ea ar asculta. 


NEREUS Nu are preţ la oameni sfatul, nici un sfat. 
Vorba cuminte moare în urechea tare. 
Atâtea fapte singure s-au judecat, 
Norodul însă stăruie a fi încăpățânat. 

Pe Paris părinteşte eu l-am prevenit, 
Când farmecul femeii încă nu-l cuprinse. 
Pe țărmul grec sta el, acolo, îndrăzneț, 
Când i-am vestit vedenia ce mă învinse: 
În aer fum-vârtej, năvală de roșață, 

Jos grinzi arzând, sfârșituri de viață — 

A Troiei zi de judecată, cunoscutele vedenii, 
Ce au rămas o groază prin milenii. 
Cuvântul meu lui Paris joc i se păru. 

EI își urmă îndemnul, Ilios' căzu, 
Cadavru uriaș, înțepenit în chin, 

Prânz negru pentru vulturii din Pind. 

Și lui Ulise nu i-am prevestit în taină 

A Circei” cursă, a ciclopilor grea spaimă, 


1. Ilios — alt nume dat Troiei. 
2. Circe — vrăjitoarea în mrejele căreia a căzut Odiseu în cursul rătăcirilor sale. 

Și şovăirea sa, a prietenilor ușurință? 

Şi câte altele! I-am fost spre folosință? 
Mult legănat fusese, până ce târziu nespus, 
Un val pe țărmul prietenos l-a dus. 


THALES Pe-un înţelept îl doare-asemenea purtare, 
Dar bunătatea va mai face o-ncercare. 
Grăuntele de mulțumire ce-i primi 
Va copleși nemulțumirile de pân-aci. 
Căci nu-i puţin, nici lucru mic, ce te-am ruga: 
Acest băiat ființă-ar vrea să ia! 

NEREUS Umoarea cea mai rară nu-mi stricați. 
O bucurie-aștept din largul zării, 
Căci pentru astăzi fiicele mi le-am chemat, 
Doridele! și grațiile mării. 
Olimpul nu, și nici ținuturile voastre 
Nu poart-alcătuiri atâta de măiastre. 
S-aruncă-n valuri când le-adun 
De pe-un bălaur hăt pe calul lui Neptun?. 
Unite gingaș apei, vor sălta 
Că însăși spuma pare-a le-nălța. 
În carul-scoică, ce purtase pe Venera, 
S-arată Galateea3, preafrumoasa, legănată, 
Care de când zeița Kypris+ de la noi se duse 
În Paphos? însăși ca zeiță-i venerată. 
Moștenitoarea mândră și suavă 
Un templu are-acolo, și pe ape slavă. 


Plecaţi! În ceas de bucurie părintească, 
Dojana-n gură nu se mai ivească. 


1. Doridele — nimfe marine, fiicele lui Nereus și Doris. 

2. Neptun — zeul mării la romani, identificat cu Poseidon din mitologia greacă. 

3. Galateea — fiica cea mai frumoasă a lui Nereus. 

4. Kypris — alt nume al Afroditei (Venera). 

5. Paphos — port în insula Cipru; ruine ale anticului Paphos se mai găsesc lângă 
râul Bokaros, în satul Kuklia. 

Plecaţi și întrebaţi-l pe Proteu' 
Cum poți să iei ființă, prefăcându-te mereu. 
Se depărtează către mare, 


THALES Pe-asemeni drum nimic n-am dobândit. 
Proteu, de-l întâlnești, dispare ca topit. 
Iar de răspunde, îți va spune, 
Ca să te-ncurce, vreo minune. 
Cum însă ai nevoie de-un atare sfat, 
Hai s-o-ncercăm, mult luminosule băiat. 


Se depărtează amândoi. 


SIRENE sus pe stânci Departe ce se vede 
Tăindu-și drum prin valuri? 
E ca și cum vântrele 
S-ar încerca spre maluri. 
Ce albe vin din zare 
Femeile de mare! 
Veniţi în jos, la ape, 
Minuni să nu ne scape. 
NEREIDE ȘI TRITONI Ce-n mâni acum aducem, 
V-aducă numai bine. 
Pe țesturi uriașe 
Alcătuiri senine: 
Sunt zei! Inimi tresalte! 
Cântaţi cântări înalte! 


SIRENE Mici de statură, 

Tari peste măsură, 
Zei ce salvează 
Pierduţii pe apă. 

NEREIDE ȘI TRITONI Cabirii vi-i aducem 
Pe-un drum nefurtunos. 
Pe unde ei domină, 
Neptun e prietenos. 


1. Proteus — un zeu marin în mitologia greacă, înzestrat cu darul profeţiei. El se 
ferea însă de iscoditori, luând mereu altă înfățișare. 

SIRENE Mereu după ei ne ţinem, 
Când vase, catarge, se sparg. 
Pe călători îi ocrotesc 
Cabirii în larg. 
NEREIDE ȘI TRITONI Trei zei luarăm, 
Al patrulea îl aștept. 
Spunea că-i întâiul, 
Că-i cel mai deștept. 
SIRENE Un zeu cu altul 
E-adesea nedrept. 
Dacă-i cinstiți la fel, 
V-așteaptă prăpădul. 
NEREIDE ȘI TRITONI Sunt șapte-acei zei. 


SIRENE Unde rămaseră trei? 


NEREIDE ȘI TRITONI Necunoscuţi prin timp, 
Sunt poate în Olimp. 
Al optulea desigur 
Acolo e cu soții. 
Puternici sunt, dar încă 
Neîmpliniţi cu toții. 
Acești fără-de-seamăn 
Tind veșnic înainte. 
Ei sunt înfometaţii 
Unor eterne ținte.! 

SIRENE Dac-ar trona oriunde, 

În soare sau în lună, 
Noi de-nchinare facem 
Supuse o cunună. 

NEREIDE ȘI TRITONI Călăuzind serbarea 
Ne slăvește marea. 


SIRENE Au slavă mai puţină 
Eroii din vechime. 


1. Filozoful Friedrich Wilhelm Schelling interpreta figurile Cabirilor ca simbol 
al „dorului arzător“, al „foamei și dorinței. 

Vă preamărim nespus! 
Argonauţii lâna 

De aur au adus, 

Voi însă pe Cabiri! 


Se repetă ca un cântec de pretutindeni. 


Vă preamărim nespus! 
Argonauţii lâna 
De aur au adus, 
Voi însă pe Cabiri! 
Nereide și tritoni trec prin față. 
HOMUNCULUS Au zeii-nfățișare 
De lut și de urcioare!. 
De ele înțelepții 
Își sparg azi capul tare. 
THALES Să nu vorbeşti de zei-urcioare cu dispreț, 
Căci banului rugina-i dă un preț. 
PROTEUS de undeva, ascuns 


Găsesc ce văd cu totul admirabil, 
Cu cât e mai ciudat, cu-atât mai respectabil. 
THALES Dar unde ești, Proteu? 
PROTEUS ventriloc, pare a vorbi când de aproape, când de departe 
Aici și pretutindeni. 
THALES Străvechea glumă eu ţi-o iert, tot hâtru ai rămas. 
Dar, prietene, să nu mă porți de nas. 
Știu că vorbești din falsul loc. 
PROTEUS ca și cum ar fi departe 
Rămâi cu bine. 
THALES încet, lui Homunculus 
E pe-aproape. Luminează tu, cu foc! 
Ca peștele e curios, nevoie mare. 
Oricum, oriunde-ar sta ascuns, 
Atras se simte de văpaie. 


1. Fenicienii îi întruchipau pe Cabiri și sub formă de urcioare. 

HOMUNCULUS 


Voi lumina acum după dorinţă, 
Dar, ca să nu sparg sticla, nu prea tare. 


PROTEUS sub forma unei uriașe broaște-ţestoase 


Cine luminează-atât de dulce, ce ființă? 


THALES acoperind pe Homunculus 


Plăcere dacă ai, poţi să priveşti mai de aproape, 
O mică osteneală însă ţi se cere. 

Va trebui mai omenește, pe picioare, să te-arăți. 
Atârnă-acum de-a noastră vrere 

Să vezi ce ai dori, ce noi ascundem. 


PROTEUS luând formă nobilă 


THALES 


PROTEUS mirat 


THALES 


PROTEUS 


THALES încet 


PROTEUS 

Trucuri de filozof tot mai deprinzi! 
Forma să-ți schimbi, iată a ta plăcere. 
L-a descoperit pe Homunculus. 

Pitic ce dă lumină încă n-am văzut! 


Un sfat îi trebuie, ar vrea să ia ființă. 

EI a venit pe lume, cum mi-e cunoscut, 
În chip ciudat și doar pe jumătate. 

De însușiri spirituale nu-i lipsit, 

Doar sticla-i dă acum o greutate, 

S-ar vrea numaidecât mai întrupat. 


Adevărat fiu de fecioară-mi ești. 
Încă n-ar trebui să fii, dar eşti... 


Și altfel e-n critică stare: 
Hermafrodit, cum mi se pare. 


Va izbuti atunci cu-atât mai lesne. 
Oricum ar face-o, iese bine. 

De socotit nu-s multe, s-o încerci 

În larga mare, cum te ţine. 

Începi aci cu lucruri de nimic, 

Înghiţi întâi ce e mai mic, 

Și creșşti, apoi ca rând pe rând 

Să te formezi spre-nfăptuiri mai 'nalte. 


HOMUNCULUS Adie-aici un aer moale, blând, 
Mă bucur că verdeața-o simt încalte. 


PROTEUS 'Te cred, iubite băiețaș. În larg 
Pe-această limbă de pământ 
Înaintând, devine totul mai plăcut. 
Miresme dulci aicea sunt. 

Și-acolo vezi făpturile de ape 
Venind în șir tot mai aproape. 
Să mergem și noi. 

THALES Toţi laolalt”! 


HOMUNCULUS Pas întreit de duhuri, minunat. 


Telchinii din Rhodos" pe hipocampi? și pe balauri de mare, 
mânuind tridentul lui Neptun. 


COR Noi făurirăm lui Neptun tridentul, 
Cu care valul domolește. Când stridentul, 
Când tunătorul desfășoară pe deasupra norii, 
Neptun răspunde înălțimilor, splendorii. 
Și când de sus trăsnește în zigzag, 
Val după val țâșnește jos, în larg. 
Ce s-a luptat cu groaza, între-adânc și-nalt, 
E înghiţit de hăul rotitor. 
Dar astăzi sceptrul el ne-a-mprumutat. 
Plutim acuma lin, sărbătorește și ușor. 


SIRENE Vouă, celor închinați 
Lui Helios5, în ceasul lunii 
Un salut din parte-ne, 
Vedenii, voi, din lumea spumii! 
TELCHINII Zeiță tu, în crângul tău, suavă, 
Asculţi cum fratele ţi-e ridicat în slavă. 
Ți-apleci urechea băștinașilor din Rhodos, 


1. Telchini — fiinţe fabuloase, locuitori străvechi ai insulei Rhodos; foarte iscusiți 
lucrători manuali, artiști. 

2. Hipocampi — cai de mare. 

3. Helios — în mitologia greacă, zeul soarelui. 

De-acolo i se-nalță un etern pean!. 
Cutreierând ținuturi până-n asfințit târziu 
Cu ochi de raze ne privește, înfocat și viu. 
Și munți, orașe, țărm și unde 

Sunt zeului pe plac, unde pătrunde. 

Iar negură, de-ar iși s-apară, 

O rază e de-ajuns și insula e clară. 

Se vede Soarele, el însuși, în zenitu-i stând, 
Ca tânăr, ca gigant, măreț și blând. 

Întâii noi am fost, cari zeitatea 
O-ntruchiparăm omenește-n toată demnitatea. 


PROTEUS Lasă-i să cânte, și să se mândrească. 
Vezi, pentru Soarele prea sfânt și viu 
Întruchiparea moartă glumă e și rod pustiu. 
De-au izbutit să toarne-n bronz o slavă, 
Ei cred că-i nu știu ce ispravă. 
Semețţii-aceștia până unde vor să salte? 
Statuile zeiești stăteau înalte — 
Dar le distruse un cutremur de pământ 
Și-acuma iar topite sunt. 


Vezi, fapta pământeanului, oricum ar fi, 
E totdeauna numai caznă. 

Micuţule, vieții i s-ar potrivi 

Mai bine valul. Iată veșnicile ape, 

Te-oi duce-n ele, eu Proteu Delfin. 


Se transformă. 

Încă puţin 
Și-i izbuti-n ispravă, de minune. 
Pe spate eu te iau acum, 
Cu Oceanul te cunun. 


THALES Dorinţei lui tu dă-i urmare, 
Geneza iarăși de la cap s-o iei, 
Și gata fii de-o proaspătă lucrare. 


1. Pean — imn de preamărire la vechii greci. 

Vei ființa mișcându-te după eterne norme, 
Prin mii și alte mii de forme, 

Şi vreme o să ai cât vrei 

Până la om să-ți pui temei. 

Homunculus încalecă pe Proteus-Delfin. 


PROTEUS Spiritual mă însoţește-n largul umed, 
Unde trăieşti în lung și-n lat, 
În voie, și mai mult prin calde decât reci. 
Nu năzui spre-un ordin, însă, mai înalt, 
Căci dacă om ai devenit vreodat' 
Cu tine s-a sfârșit pe veci. 

THALES Găsesc că-nseamnă, totuși, și oricum, ceva 

Să fii un om întreg la vremea ta. 


PROTEUS către Thales 
Ca unul, vrei să spui, de teapa ta! 
Asemeni umbre se mai țin un timp și în prăpăd, 
Căci printre cete palide de duhuri 
De multe veacuri te tot văd. 


SIRENE pe stânci E-un inel în jurul lunii? 

Nourași? Fac cerc lăstunii? 
Porumbei sunt, ai iubirii, 
Dau din aripi de lumină. 
Paphos și-a trimis încoace 
Stol de păsări. Și deplină 
Sărbătoarea noastră este — 
Voluptatea ni-i senină. 


NEREUS apropiindu-se de Thales 
Unui călător în noapte 
Curtea lunii — arătare 
De văzduh înalt îi pare. 
Noi avem altă părere. 
Adevărul spus se cere. 
Porumbei sunt, ce-n cutreier 


1. Goethe pune pe Thales să rostească ideea evoluţiei biologice în natură. 

Fiica" mi-o-nsoţesc pe mare, 

Ea pe scoică, ei în zare. 
THALES Mie-mi place să-mi închipui, 

Ce-ndeobște cade bine, 

Că în cuibul cald și pașnic 

Ceva sacru viu se ține. 


PSILI ȘI MARS pe tauri, viței și berbeci de mare 
În Cipru prin caverne 
De mare ne-necate, 
Neatinse de cutremur, 
În vânt de-eternitate, 
Ca în străbune zile, 
Cu pașnică plăcere, 
Păzim cu grijă scoica, 
Un car ca o părere. 
Călăuzim în noapte, 
Prin împletiri de unde, 
Pe fiica cea mai dulce, 
Pe apele profunde, 
De nimeni n-avem teamă, 
De vulturi nu, de lună, 
De leu — întraripatul, 
De crucea ce-și răzbună, 
De nimeni n-avem teamă, 
De tronuri mari, trufașe, 
De cei ce se alungă, 
De cei ce ard orașe. 
Domnița ne-o aducem 
Pe mări, de vreme lungă. 


SIRENE Cu zăbavă și ușoare, 
Făcând carului ocoale, 
Împletindu-vă pe ape 
1. Aluzia se referă la Galateea. 


2. Psili și Marsi — vrăjitori de șerpi, care, după Herodot, luptau împotriva vântului 
de sud, pentru păstrarea apei. 

În lung șir, șerpuitoare, 

Voi, voinice nereide, 
Haideţi numai mai aproape, 
Și aduceți, voi doride, 
Chipul mumei', pe aceea 
Care este Galateea: 

Demnă de eternitate, 

Doar cu zeii s-o asameni, 
Dar cu nuri, ispititoare, 

Ca femeile de oameni. 


DORIDE trecând pe lângă Nereus, toate plutind pe delfini 
Dă-ne tu lumină, lună, 
Tinereţea când s-adună. 
Tatălui la rând pe toți 
Ne-arătăm iubiții soți. 

Către Nereus, 

Sunt băieți ce-i mântuirăm 
Din vârtejul apelor. 

Ei, ce-au fost întinși pe iarbă, 
Și-ncălziți dogorâtor, 

Să ne mulțumească-acuma 
Cu aprins sărutul lor! 

Vezi-i, tată, cu-ndurare! 


NEREUS Dobânda-i dublă, prețioasă minunat: 
Milă s-arăți, plăceri să ai, totodat'! 
DORIDE Dacă lauzi purtarea noastră 
Și plăceri mult meritate, 
Tinereţea-mbrățișării 
Vrem să țin-eternitate. 
NEREUS Îngădui să vă bucure frumsețea, 
Ca bărbăţie să se-arate-odat' juneţea! 
Dar eu să dau nu aș putea, 
Ce singur Zeus poate da. 


1. Galateea semăna aidoma cu Doris, mama ei. 

Căci valul, care legănând vă poartă, 
Nu-ngăduie nici dragostei durată. 
Când înclinarea amăgirea și-a curmat, 
Voi frumușel să-i puneţi pe uscat. 


DORIDE Voi, dulci băieți, ne sunteți dragi. 
Dar trebuie-n tristeţe să ne despărțim. 
Fidelitate veșnică dorim, 
Dar zeii spun că nu-i îngăduit. 
TINERII De ne-ngrijiți și mai departe 
Numai așa ca pân-acum, 
Noi junii n-am dori, vă spunem, 
Mai mare bine nicidecum. 


Galateea s-apropie pe carul-scoică. 
NEREUS Tu ești, o, draga mea? 


GALATEEA Ce fericire, tată! 

Delfini opriţi! Priveliștea mă ține! 

NEREUS Au și trecut, tot mai departe, în avântul 
Rotirei veșnice. Şi ce le pasă 
De inima ce-aici strigând rămase? 
De m-ar lua cu ei, ar fi mai bine. 
O singură privire însă-i bucurie, 
Menită pentr-un an întreg să fie. 

THALES Din nou acuma, slavă, slavă! 
Și cum mă bucur! Bucurat, cum înfloresc 
Pătruns de adevăr și de frumsețe... 
Toate din apă s-au făcut și se ivesc. 
Pe toate apa le hrănește bine. 
Tu, Ocean', puterea ta e veșnică și mare. 
Nori dacă n-ai trimite după zilele senine, 
Râuri bogate dacă n-ai încuviința sub zare, 
Fluvii de nu le-ai cârmui încolo și încoace, 
Desăvârșindu-le — ce s-ar alege-atunci, ce-ar fi? 


1. Ocean, Okeanos — zeitate marină, părintele tuturor fluviilor, râurilor și izvoarelor. 

Ce-ar fi toți munţii, văile și lumea? 
Tu ești acel ce viața proaspătă-ntreții! 
ECHO — cor al tuturor cercurilor 
Tu ești acel ce viața proaspătă-ntreții! 
NEREUS Ei se întorc șovăitori la locul lor, departe, 
Privire de privire se desparte. 
În cercuri largi, în șiruri prelungite, 
Se depărtează ceata spre vechime. 
Dar scoica Galateei, acel tron 
Tot îl mai văd lucind, 
Stea strălucind 
Prin marea mulţime. 
Ce-i drag, lumină dă pe ape, 
Oricât ar fi departe, 
Lucește și-i aproape, 
Mereu apropiat 
Și-adevărat. 
HOMUNCULUS Frumos e dat să fie 
Orice aș lumina 
În umeda stihie. 


PROTEUS Numai aci lucește, 
În umedul vieții, 
Lumina ta mai tare 
În largul suprafeței. 


NEREUS Ce neștiută nouă taină printre cete 
Vrea ochilor să ni se reveleze? 
În jurul scoicii, la piciorul Galateei, 
Ce pâlpâiri de flacără molatică începe? 
De-un puls al dragostei vrea parcă să vibreze. 
THALES Homunculus e, de Proteu ispititul... 
Sub semnele dorului său, neîmplinitul. 
Detunet presimt peste apele large; 
De scoică, de tronul frumseții, s-a sparge, 
Văpăi se revarsă în valuri! O, risipitul! 

SIRENE Ce flăcări, minune de jar, dau prin valuri, 
Cari unul de altul se sparg, în lucire? 
Astfel luminează pe unde și-n fire, 
Și trupuri se văd în văpaie, în noapte — 
Pe ape e totul în foc, și pe maluri; 
Domnească deci Eros! ce totul începe! 
Slavă mării, slavă zării, 
Ce-s cuprinse-n focul mare! 
Slavă apei în văpaie! 
Slavă aventurii rare! 
TOȚI ȘI TOATE Slavă adierilor eterne, 
Slavă tainicei caverne! 
Fiți sărbătorite, voi prezente, 
Câteșipatru elemente! 


1. Eros — în mitologia greacă, zeul iubirii. 

ACTUL III 


ÎN FAȚA PALATULUI LUI MENELAS:, LA SPARTA 


Elena se ivește împreună cu Corul prizonierelor troiane. 
Panthalis, conducătoarea corului. 


ELENA Mult admirată și bârfită îndestul 
Viu de pe țărmul unde puserăm picior 
Beţi încă de talazul vajnic legănat, 
Ce ne-a adus din frigianele câmpii, 
Prin grația lui Poseidon și-a vântului, 
Pe spatele-nspumat în porturi părintești. 
Acolo jos se bucură Menelas-crai 
De-ntoarcere, cu toți războinicii viteji. 
Primește-mă cu bine, tu, înalt palat, 
Pe care tata Tyndareu? și l-a clădit, 
De pe colina-Athenei-Pallas când s-a-ntors, 
Și când aici cu Clytemnestra“-alăturea, 
Cu Castor și cu Pollux+ mă jucam, crescând 
În jurul caselor din Sparta, minunat. 
Aripi de-aramă ale porții, vă salut! 
Voi deschizându-vă, cândva s-a întâmplat 
Să mi se-arate-aici Menelas, luminos, 
Sub chip de mire, el ce mândru m-a ales. 
Deschideţi-vă iar, porunca să îndeplinesc, 
Fidelă regelui, precum unei soții 
I se cuvine. Să rămâie-n urma mea 


1. Menelas (Menelaos) — rege în Lacedaemon, soțul Elenei și personaj important 
din Iliada lui Homer. 

2. Tyndareu — rege legendar al Spartei, soțul Ledei. 

3. Clytemnestra — personaj din Iliada, sora Elenei și soţia lui Agamemnon. 

4. Vezi nota 1 de la p. 302. 

Ursita și năpastele ce m-au pândit. 

De când ăst prag îl părăsii, spre-a cerceta, 
Cum sfântă-i datoria, templul cytheran', 
Și-acolo mă cuprinse hoțul frigian, 

Se întâmplară multe. Despre toate zvon 
Mai umblă bucuros, pe care bucuros 
Numai acela nu-l ascultă-a cărui 
Legendă spornică s-a prefăcut în basm. 


CORUL O, femeie minunată, nu disprețui 
Cinstea de-a avea supremul bun! 
Căci ție, numai, ți s-a menit 
Slava frumseţii, mai presus de orice. 
Eroul își are numele, 
Cu care mândru pe căi va umbla. 
Dar își apleacă și cel mai dârz bărbat 
Simţirea în fața frumseții 
De care e cutropit. 
ELENA Cu soţul meu pe o corabie venii, 
Şi înainte mă trimise în oraș. 
Ce gânduri el nutrește-ascuns, nu pot ghici. 
Viu ca soție oare? Ca regină viu? 
Sau poate ca o jertfă pentru-amarul mult 
Ce craiul, grecii-l îndurară îndelung? 
Sunt cucerită. Prizonieră dacă sunt, 
Nu știu. Căci faima și ursita doar de zei 
Mi-s hotărâte, ele-nsoțitoarele 
Suspecte-ale frumseţii, cari și-n prag aci 
Îmi stau alături sumbre ca primejdia. 
Căci încă-n navă soțul meu privea doar rar 
La mine și nu-mi spuse un cuvânt senin, 
Parcă năpastă, numai, plănuia, cum sta 
În fața mea. Când însă prora saluta 
Limanul, el vorbi parcă mișcat de-un zeu: 


1. Aluzie la celebrul templu închinat zeiței Afrodita, pe insula Cythera. 

„Aici coboară, rând pe rând, ostașii mei, 
I-oi cerceta pe malul mării-nșiruiți. 

Tu mai departe urci pe țărmul sfântului 
Eurotas, rodnicul, mai sus, tot mai în sus, 
Călăuzindu-ţi roibii-n roua câmpului, 
Pân' ce vei fi sosit pe mândrul largul șes, 
Unde Lacedaemon' desțeleni ogor 

Fertil, de munți severi, înalți, împrejmuit, 
Și în domneasca mare casă vei intra. 

Vei iscodi servitorimea, ce-o lăsai 

Acolo cu îngrijitoarea vârstnică. 

Aceea să-ți arate multele comori 

Pe care tatăl tău în urmă le-a lăsat; 

Prin pace și război eu însumi le-am sporit. 
Găsi-le-vei în vechea rânduială, căci 

Un privilegiu e al domnului de a 

Găsi toate la locul lor, în casa lui, 

Când se întoarce, tot cum le-a lăsat. 
Puterea slugii e de-a nu schimba nimic.“ 


CORUL Privind acum comorile 
Mereu sporite, ochi și piept desfătează-ți, 
Colan și coroană 
Ce bine îţi vin! Și ele se cred ceva. 
Dar intră numai, provoacă-le; 
Degrabă s-ar pregăti înarmându-se. 
Mă bucur la luptă frumseţea s-o văd 
Cu aur, cu perle, cu pietrele scumpe. 


ELENA Apoi din gura lui se auzi și alt 
Domnesc cuvânt: „Iar după ce ai cercetat, 
Tripede tu să iei, și vase câte crezi, 
Că jertfitorului de trebuinţă-i sunt, 
Sărbătorească sacră faptă-ndeplinind. 
Căldări de-asemeni, cupe fie la-ndemân', 
Apă curată fie de la sfânt izvor 


1. Lacedaemon — numele antic al statului spartan. 

În marile urcioare; lemn uscat, 
Ce prinde flacăra, tu ține-l pregătit, 
Să nu lipsească nici cuțitul ascuțit. 
Rămâie toate celelalte-n grija ta.“ 
Astfel vorbi la despărțire, dar nimic 
Din tot ce-i viu, nimica nu-mi numise el 
Pentru tăiere-n cinstea celor din Olimp. 
Dă de gândit aceasta, însă nu-mi fac griji, 
Și totul fie după voia zeilor, 
Care-mplinesc ce este după gândul lor; 
Ce omenește ni se pare bun sau rău, 
Noi muritorii, noi aceasta îndurăm. 
De-atâtea ori a avântat cel ce jertfea 
Peste o ceafă de-animal o bardă grea 
Și să lovească n-a putut, zădărnicit 
Fiind de un vrăjmaș, de mâna unui zeu. 
CORUL Ce s-a-ntâmplat, tu nu vei iscodi. 
Crăiasă, mergi înainte, 
Cutezătoare! 
Binele, răul, vin omului 
Pe neașteptate. 
Chiar prevestit, noi nu-l credem, 
Troia a ars, şi moarte văzurăm, 
Jalnică moarte: 
Dar nu suntem aici, 
Însoţindu-te, cu bucurie slujindu-te, 
Nu vedem oare soarele, 
Şi ce-i mai frumos pe pământ, 
Pe tine, noi fericiţii? 
ELENA Fie oricum. Orice m-ar aștepta acum, 
Cuvine-se să urc în casa regelui, 
Care de mult dorită 'n mine s-a pierdut, 
Și-acum îmi stă în față, iarăși, nu știu cum. 
Urc astăzi anevoie numai treptele, 
Pe cari copilărește am sărit cândva. 


Pleacă, 

CORUL Aruncați, surioare, voi 
Trist închisele, 
Suferințele toate, 
Împărtășiți-vă 
Din fericirea stăpânei, 
Din fericirea Elenei, 
Care la vatra paternă, 
Se-ntoarce cu-ntârziere, 
Dar bucuroasă, în pas 
Cu atâta mai sigur. 


Laudă aduceți zeilor, 

Cari îndrumă spre vetre, 
Noroc refăcând. 

Plutește cel dezlegat 

Ca pe aripi peste asprimi, 
În timp ce zadarnic 
Închisul, de doruri luat, 
Peste ziduri privind 
S-amărăște brațe-ntinzând. 


Dar pe ea, depărtata, în Ilios 
Un zeu o cuprinse, 
Din scrumul cetăţii căzute 
Aici o aduse, 
În vechea, cu nouă podoabă 
Casă paternă, 
După atâtea nespuse 
Dureri, bucurii 
Împrospătându-se, să-și amintească 
Zilele tinere. 
PANTHALIS conducătoarea corului 

Lăsaţi acuma calea veselă, cântări, 

Și întorcându-vă, spre ușă îmi priviți! 

Ce văd, surori? Nu e regina ce la noi 

Se-ntoarce tulburată, repede la pas? 

Ce e, crăiasă, ce te-a zguduit prin săli 

În casa ta în loc de bune întâmplări? 

Ce s-a-ntâmplat, oricât ai vrea, tu nu ne-ascunzi, 
Dezgust și neplăcere văd pe fruntea ta, 
Mânie-aleasă cu surprinderea luptând. 


ELENA care a lăsat aripile ușii deschise, mișcată 
Fiica lui Zeus n-are temere de rând, 
Și mâni de spaimă, trecătoare, n-o ating. 
Dar groaza, ce din sânul vechii nopți ieșind 
Din obârșii se-nalță, 'nfăţișeri luând 
Ca nori de jar din gura muntelui de foc, 
Mai poate zgudui și piepturi de eroi. 
Astfel cu spaimă astăzi stigice puteri! 
Intrarea-n casă mi-o-nsemnară, într-atât 
Că de pe pragul cunoscut și mult dorit 
Precum un oaspe alungat mă depărtez. 
Dar pân-aicea în lumină m-alungați, 
Iar mai departe nu, puteri, oricare ați fi! 
La curățire sacră mă gândesc, curat 
Să ne salute-al vetrei foc, ca domnitori. 


CONDUCĂTOAREA CORULUI 

Descopere-ne, nobilă femeie, ce 
Anume s-a-ntâmplat, de ajutor să-ți fim! 

ELENA Câte-am văzut, cu ochii voştri veți vedea, 
Dacă bătrâna noapte nu și-a înghițit 
Numaidecât alcătuirile-n adânc. 
Dar ca să știți, îmbrac vestirea în cuvânt: 
Când am pășit în spațiul sever, solemn 
Gândindu-mă la datorie, în palat, 
Tăcerea coridoarelor mult m-a mirat. 
Urechea nu mi-a fost atinsă de sonor 
Cutreier și de valvârtejul așteptat, 


1. Stigice puteri — puteri din Hades. 

Și nimeni, nici îngrijitoarea n-apăru 
Să-ntâmpine un pas străin, binețe dând. 
Dar când de vatră mă apropiai, încet, 

La rămășițele de jar, ce mai ardeau, 
Femeie mare, pe podea șezând, văzui, 
Cuprinsă nu de somn părea, ci ca de-un gând. 
La lucru o-ndemnai, cuvânt poruncitor 
Rostind, crezând că poate-ngrijitoarea sta, 
Uitării dând vreo prevedere-a soțului. 

Dar învălită, nemișcata tot mai sta. 

Cum stăruiam, ea ridică apoi un braț 
Voind parcă din sală a mă alunga. 

Eu spatele-i întorc și cu mânie-alerg 

Spre trepte, când deodat” văd ridicându-se 
Împodobitul pat și scrinul cu comori; 
Făptura însă, hâda urâțenie, 

Mi-aţine calea și s-arată cât clipești 

În macra-i măreție, tulbure privind, 
Alcătuire ce încurcă spirit, ochi. 

Dar în zadar vorbesc, nici un cuvânt rostit 
Nu va vădi vreodat” asemenea figuri. 

Ci iată c-o vedeți! Ea vine-n plină zi! 

Aici suntem stăpâni și craiul va veni. 
Făpturile-ntunericului, prietenul 
Frumseţii, Phoebus, le alungă înapoi. 


Phorkias apare pe prag, în ușă. 

CORUL Multe văzui, cu toate că bucle 
Tinere port pe la tâmple. 
Spaime-ncercai, multe văzui, 
Jale-n război și Troia în noapte 
Atunci când căzu. 


Zei auzii prin vajnicul vuiet, 


Prin pulberea luptei, strigând, 
Și glasul de-aramă al vrajbei 

Pe câmp răsunând, 
Lângă ziduri. 


Ah, dăinuia încă Ilios, 

Dar flacăra, jarul, 

Trecea de la casă la casă, 
Loc cuprinzând tot mai larg, 
Cum vântul furtunii bătea 
Cetatea în noapte. 


Și goană văzui, prin dogoare 
Și fum, prin flăcări și pară, 
Zei în cumplită mânie, 
Făpturi pășind ca minuni 
Uriașe prin sfară sinistră 

De foc sfâșiată. 


Oare acestea eu le văzui, 

Sau poate că duhul, de spaimă 
Cuprins, își închipuie toate? 
N-aș putea spune nicicum, 

Însă că ochii mei văd grozăvia 
Din față, aceasta prea bine o știu. 
Aș putea s-o ating chiar 

Cu mâinile, temerea 

Dacă nu m-ar reține. 


Care din fiicele 

Lui Phorkis ești tu? 
Semințţiei acesteia 

Eu te aseamăn. 

Ești poate că una 

Din Graiele' ce-și împrumută 
Singurul ochi, singurul 
Dinte ce-l au? 


1. Graiele — alt nume al Phorkiadelor. 

Cutezi, stârpitură, 

Lângă frumseţea însăși 
Sub ochii lui Phoebus 

Să te arăţi? 

Vino, numai, arată-te, 
Căci urâțenia el nu o vede, 
Cum ochiu-i nu a zărit 
Umbre vreodat'. 


Pe noi muritorii 

O jalnică soartă 

Ne face cumplit să-ndurăm 
Nespusa durere a ochilor, 
De urâțenii stârnită 

În cei ce frumseţea iubesc. 


Da, ascultă tu numai, 

Când calea ne-aţii, un blestem, 
Ascultă dojana din gura 
Preafericiților mândri, 

Că zei îi făcură. 

PHORKIAS Vechi e cuvântul, dar rămâne-un adevăr: 
Rușinea și frumsețea niciodat' nu merg 
Pe-același drum și mână-n mână pe pământ. 
Adânc sălășluiește-n ele ura, că 
Oriunde-n lume pe vreun drum s-ar întâlni, 
Fieștecare își întoarce spatele; 

Și-n goană fug, rușinea întristându-se, 
Frumsețea steagul ignoranței fâlfâind, 
Pân' ce-ntunericul lui Orcus: le-a-nghiţi, 
Dacă-nainte vârsta nu le-a domolit. 

Pe voi, nerușinatelor, vă întâlnesc 

Aici. Asemeni sunteți răgușiților 

Și țipătorilor cocori, cari ca un nor 


1. Orcus — altă denumire a Hadesului. 

Deasupra capetelor noastre își trimit 

În jos prelungul scâncet, ce-i menit 
Privirea călătorului s-atragă. Dar 

Se duc pe drumul lor cocorii, și de-al său 
Drumeţu-și vede. Astfel fi-va și cu noi. 


Dar cine sunteți că-ndrăzniți lângă palat 
Să vă purtați sălbatic ca menadelei, 

Şi-n prag îngrijitoarea s-o întâmpinați 
Urlând ca-n fața lunii cânii adunați? 

Sau poate credeți că nu știu din care neam 
Îmi sunteți, voi, prăsilă jună de război? 
Tu poftitoare de bărbaţi, ce ispitind 
Războinici, cetățeni, la fel de vlagă-i storci! 
Văzându-vă grămadă, parcă aș zări 
Lăcuste-acoperind verdeața câmpului. 
Mistuitoare de-osteneli străine, voi, 
Nimicitoare de belșug ce-a răsărit! 

Tu marfă cucerită, de vânzare-n târg! 


ELENA Cel ce în față mustră servitoarele 
Atinge-un drept ce-l are-aici stăpâna doar; 
1 se cuvine ei să laude binele, 

Precum să pedepsească ce-i de osândit. 
Prea mulțumită sunt de cele ce-au făcut 
Când Troia-mpresurată sta și când căzu, 
Și-apoi, nu mai puțin, când jalnic rătăcind 
Pe mare-am îndurat vremelnice nevoi. 
Aștept și-aici aceleași de la ceata lor. 

Nu cine e, ci cum servește sluga-ntreb. 
De-aceea taci, la ele nu te mai rânji! 

De-ai îngrijit cu bine casa regelui 

Un timp în locul doamnei, e spre slava ta. 
Acum se-ntoarce însă ea, tu vei pleca, 
Răsplată ca să ai, iar nu pedeapsă. 


1. Menadele — personaje mitologice, femei mânioase care-l însoțeau pe Dionysos, 
zeul beţiei. 

PHORKIAS. Îngrijitoarea s-o ameninți, e un drept. 
Înalta doamnă mi l-a binemeritat 
Pentru-nţeleapta grijă ce-a purtat 
De-a lungul anilor acestei case. Azi 
Regina-și ia-n primire vechiul loc: 
Cuprinde frânele slăbite, să domnești, 
Ia-n stăpânire bogăţia și pe noi 
Cu ea; pe mine vârstnica mă apără 
De ceata-aceasta, căci pe lângă lebăda 
Frumseţii tale, ele numai gâște sunt. 


CONDUCĂTOAREA CORULUI 
Ce hâd urâtul e, alături de frumos! 


PHORKIAS  Și-alăturea de iscusință cât 

De proastă-i nepriceperea! 

Coretidele răspund, ieşind câte una din cor. 
CORETIDA1 Erebus! este tatăl, noaptea-i muma mea. 
PHORKIAS Vorbește-atuncea despre Scylla?, vara ta. 
CORETIDA 2 Din seminţia ta mulți monștri s-au născut. 
PHORKIAS În Orcus du-te! Da, acolo-i neamul tău! 
CORETIDA 3 Cei ce acolo stau, îți sunt prea tineri toți. 
PHORKIAS Pe moș Tiresias3 du-l în ispită, tu! 
CORETIDA 4 Doica lui Orion4 stră-strănepoată-ți fu! 
PHORKIAS De Harpii” tu nutrită-ai fost cu scârnăvii. 


CORETIDA 5 Dar slăbiciunea tu cu ce ţi-o mai hrănești? 


PHORKIAS Cu sânge nu, pe care-n sete tu-l poftești. 


CORETIDA 6 'Ţi-e pofta doar la stârvuri, însuţi ești un stârv. 


1. Erebus — spaţiul cel mai de jos al Hadesului. 

2. Scylla — în legendele grecești, un monstru feminin care mânca bărbați. 

3. Tiresias — în mitologia greacă, un vizionar orb din Teba. După Odiseea, el era 
singurul om care, în Hades, își mai păstrase conștiința și darul de vizionar. 

4. Orion — puternic vânător din timpurile originare. 

5. Harpii — în mitologie, păsări cu chip de fete, care murdăresc totul. 

PHORKIAS 


Dinţi de vampir lucesc cumplit în gura ta. 


CONDUCĂTOAREA CORULUI 


PHORKIAS 


ELENA 


PHORKIAS 


ELENA 


De-aș spune cine ești, gura ţi-o închid. 
De-ai vrea... De-ai vrea, numește-te pe tine-ntâi, 
Enigma se dezvăluie de-ndat . 

Fără mânie, cu tristeţe, printre voi 

Eu umblu, vrajba încercând a vă curma! 

Că nu-i nimic mai stricăcios pentru stăpâni 
Decât o tăinuită ceartă printre slugi. 

Ecoul așteptat al dreptelor porunci 

Nu se întoarce-atunci ca faptă înapoi. 
Stăpânul stă înconjurat de un tumult, 

Și încurcat el dojenește în zădar. 

Și nu-i destul! Cu vinovată furie, 

Aţi invocat nefericite, groaznice 

Figuri, ce mă-mpresoară îndrumându-mă 
Spre Orcus, în pofida faptului că sunt 

În dulce patrie. Sunt amintiri — ce văd? 

Sau nebunie m-a cuprins? Și fost-am eu 
Acestea toate? Fi-voi eu în viitor 
Pustiitoarea groaznică-a cetăților? 

Se înfioară fetele, tu însă, cea 

Mai vârstnică, aștepți. O, spune-mi un cuvânt! 
Celui ce-și amintește fericiri și ani, 
Favoarea zeilor i-apare ca un vis. 

Favorizată dincolo de orișice 

Măsură, tu văzuși atâți îndrăgostiţi, 

În orice aventură gata a sări. 

Încă din zori Theseus! te-a răpit, aprins, 

Ca Ercule de tare, chipeș și măreț. 

Închisă fui, o căprioară tânără, 

Într-o cetate undeva prin văi în Attica. 


1. Theseus — erou mitologic, care a înfrânt Minotaurul din Creta. Printre aven- 
turile lui se pomenea și de încercarea de a o răpi pe tânăra Elena, care a fost 
însă eliberată de frații ei. 

PHORKIAS 


ELENA 


PHORKIAS 


ELENA 


PHORKIAS 


ELENA 


PHORKIAS 


ELENA 


PHORKIAS 


ELENA 


PHORKIAS 


ELENA 


PHORKIAS 


Castor și Pollux te-au eliberat, și-apoi 
Dorită și pețită-ai fost de-atâți eroi. 

Dar înclinarea mea Patroclu'-ndeosebi 
Mi-o cuceri, chip al Pelidului? părea. 
Voința părintească te-a căsătorit 

Cu Menelas, viteazul mărilor numit. 
Dar tatăl meu și grija țării îi dădu. 

Din căsnicie Ermiona se născu. 

Când pentru moștenirea Cretei se lupta 
Menelas, oaspete frumos îți apărea. 

De vremea-aceea tu de ce îmi amintești 
Și de năpastele ce au crescut din ea? 
E-un timp ce mie, o cretană liberă, 
Robie lungă-lungă îmi aduse-aci. 
Îngrijitoare-aici te puse, să veghezi, 
Cetatea-ncredințându-ți, scumpele comori. 
Pe care tu le-ai părăsit, în Ilios 
Dedându-te plăcerilor de dragoste. 
Nu-mi aminti de bucurii! Că suferinți 
Amare cutropiră inimă și piept. 

Se povestește însă că ai dublu chip, 
Fiind văzută-n Ilios, dar și-n Egipt 

Nu încurca neînțelesul și mai mult. 
Nici azi nu știu care din cele două sunt. 
Pe urmă se mai spune că din iad venind 
Achil+, cu-ardoare ți se alipi și el, 
Ne-ngăduit iubindu-te de mai de mult. 


1. Patroclu — erou din Iliada, prietenul lui Achile. A fost ucis în luptă de Hector. 


2. Vezi nota 4. 


3. O străveche legendă povestește că Paris, după ce a răpit-o pe Elena, a ajuns și 
în Egipt. Acolo, Proteus a reținut-o pe Elena, făcând după chipul ei un „idol“ 
cu care Paris a plecat apoi spre Troia. 

4. Achile — eroul cel mai de seamă în Iliada; fiul regelui Peleu, de aceea numit și 
Pelidul. Se spune că a fost ucis de săgeata lui Paris. 

ELENA Eu, idol doar, de el, un idol, m-am legat. 
A fost un vis, cum înseși vorbele o spun. 
Și-acum un idol! mie însămi îmi devin. 
Cade în braţele semicorului, 


CORUL Taci, în sfârșit, taci, 
Tu chiorâș-bârfitoareo! 
Vai, ce iese din gura 
Cu singurul dinte, 
Din hăul urâtului? 


Răul binefăcător părând, 

Fiere de lup sub lână de oaie, 

Mai îngrozitor îmi e decât gâtlejul 
Cânelui cu trei capete. 

Stăm și cu teamă iscodim 

Când și unde, cum izbucnește 
Pânditoarea pornire 

A răutății. 


În loc de a da mângâiere 

Precum uitarea o dă, cu vorbă domoală, 
Ce-i mai rău tu stârnești în trecut 

Mai mult decât binele, 

Lucirea stingând a clipei de față, 

Tu negurezi și lumina speranţei 

Pentru ziua de mâne. 


Taci, numai, taci, 

Ca regina, cu sufletul ei, 
Gata-n nimic să dispară, 
Să se mai țină-ntre noi, 
Ea, făptura făpturilor, 
Ea, luminata de soare. 


Elena îşi revine și stă iarăși în mijloc, 


1. Idol — în sensul de imagine, apariție. 

PHORKIAS 


ELENA 


PHORKIAS 


ELENA 


PHORKIAS 


ELENA 
PHORKIAS 
ELENA 
PHORKIAS 
ELENA 
PHORKIAS 
CORUL 
PHORKIAS 
ELENA 
PHORKIAS 


CORUL 


PHORKIAS 


PHORKIAS 

Ieși din nori tu, nalte soare al acestei zile mari, 

Tu, ce-acoperit încânţi, te-arată să domnești lucind. 
Cum se desfășoară lumea, tu privești cu ochi suav. 
De mă-njură că-s urât, frumseţea eu totuși o știu. 


Dacă ies din șovăirea ce-n vârtejuri m-a cuprins, 
De odihnă am nevoie, căci mi-e osul obosit: 
Dar reginei i se cade bine a se stăpâni 
Și cu bărbăţie, orice-ameninţare s-ar ivi. 
Stând aci în toată măreția și frumseţea ta, 
Ochiul tău poruncă dă. Ce poruncești? Rostește-te! 
Lăsaţi vrajba și grăbiţi să facem neîntârziat 
Pregătirile de jertfă, precum regele-a dorit. 
Totu-i pregătit în casă, vase, bardă și triped, 
De stropit și de-afumat. Dar ce jertfim arată-ne! 
Ce anume, regele n-a spus. 
N-a spus? Cumplit cuvânt! 
Ce te tângui? 
Tu, regino, ești aleasă pentru jertfă! 
Eu? 
Și acestea! 
Vai! Vai, nouă! Vai! 
Sub bardă vei cădea! 
Groaznic e, dar presimțisem! 
Soarta n-o mai ocolești. 
Ah, și nouă ce ni se va întâmpla? 
De nobilă 
Moarte moare ea, dar voi în pod de grindă toate-n rând 
Vă veţi zbate, ca și sturzii spânzurați de păsărar. 
Elena și corul stau uluite și îngrozite, 


Voi umbre! Stane-ncremenite adăstați, 
Înspăimântate să vă despărțiți de zi. 
La fel cu voi, nici oamenii, nici unul, nu 


Renunţă bucuros la soarele de-amiazi, 

Dar nimenea de-acest sfârșit nu-i mântuie. 

Și toți o știu, și la puţini le e pe plac. 

Sunteţi menite pierderii! La lucru deci! 

Bate din palme: apar în ușă pitici travestiţi, care execută în 

grabă poruncile rostite. 

Veniţi, siniștrilor, voi monștri dolofani, 

Urniţi-vă că multe-s de stricat aici. 

Altarului, cu coarne aurii, un loc 

Îi faceţi, barda va luci pe margine, 

Umpleţi urcioarele cu apă de spălat, 

Va fi un negru sânge, murdărie rea. 

Covorul mi-l întindeți frumușel în praf, 

Ca jertfa să îngenuncheze jos, regal, 

Cu capul despărțit, și învălită alb 

Să fie-nmormântată cuviincios și demn. 

CONDUCĂTOAREA CORULUI 

Regina stă îngândurată lângă noi, 

Ca iarba ce-i tăiată fetele se sting. 

Dar mie mi se pare că datoare sunt 

Cu tine să vorbesc, stră-stră-strămoașă tu! 

Cuminte ești și binevoitoare pari, 

Deși, descreierate, nu te-am cunoscut. 

De-i cu putinţă vreo scăpare, să ne spui. 
PHORKIAS Răspunsul nu e greu. Atârnă doar de ea; 

Regina s-ar putea salva, și voi cu ea. 

De-o hotărâre e nevoie, grabnică. 


CORUL Venerată parcă, tu, înțeleaptă sibilă, 
Ține foarfeca închisă, și-apoi 
Vestește-ne ziua, salvarea: 
Că neplăcut picioarele ni le simțim șovăind, 
Noi, care iubind, 
Mai bucuros am dansa. 


ELENA Fricoasele! Durere simt, dar teamă nu. 
Mântuire însă dacă știi, ți-aș mulțumi. 

Istețului adesea ce-i cu neputinţă 
Posibil i se-arată. Vestea să ne-o spui. 


CORUL Vestea să ne-o spui; cum vom scăpa de ochiul 
Laţului, ce-n jurul gâtului se strânge, 
Precum colanul cel mai prost? — Presimțim 
Noi sărmanele-ncercarea, 'năbușirea, dacă tu, zeiță 
Rhea, muma noastră, nu ne scapi. 


PHORKIAS Aveţi răbdare s-ascultaţi în liniște 
Ce povestesc. Povești, atâtea, sunt de spus. 


CORUL Răbdare-avem. Căci iată în răstimp trăim. 


PHORKIAS Acel ce-acasă stând păzește nobile 
Comori și drege zidul 'naltului sălaș, 
Asigurându-și coperișele de ploi, 

Lungi zile bune va avea pe-acest pământ. 
Dar cel ce pragul cu călcâi și pas fugar 
Nelegiuit și-l părăsește într-o zi, 

Găsi-va, întorcându-se, același loc, 
Schimbat e însă totul, dacă nu distrus. 


ELENA La ce asemenea zicale — mă întreb. 
Voiai să povestești, nu supărări s-ațâți. 
PHORKIAS E fapt istoric, iar mustrare nicidecât. 
Menelas, jefuind, plutea din golf în golf, 
Limanuri, insule atinse-n trecere, 
Cu pradă rară întorcându-se din plin. 
În faţa Troiei el stătu vreo zece ani; 
Nu știu cât pentru-ntoarcere îi trebui. 
Dar care-i starea-aici în a lui Tyndareu 
Sublimă casă? Starea-n țară care e? 
ELENA Ocara ţi-a intrat în fire într-atât 
Că fără a mustra tu gura nu-ţi deschizi? 
PHORKIAS Au stat mulți ani în părăsire văile 
Ce dincolo de Sparta suie către nord, 
În spate-având munţii Taygetos, unde-n jos 
Eurotas cade, pentru ca prin papură 


359 


Curgând s-adape, să hrănească albe lebede. 
Pe-un plai ascuns, acolo sus s-a așezat 
O prea vitează seminţie, pătrunzând 
Din nopți cimerice!, cetate și-a clădit, 
Căznind mereu ținuturi, țară, oameni. 

ELENA Au izbutit să facă-acestea? De crezut? 

PHORKIAS Avură timp destul, vreo douăzeci de ani. 
ELENA E vreunul domn? Și ceilalți mulți, sunt ei tâlhari? 


PHORKIAS Nu-s hoți, dar unul este domn, stăpânul lor. 
De-ocară n-am să-l fac, cu toate că m-a pus 
La multe grele încercări. Ar fi putut 
Să ia prea bine totul, dar se mulțumi 
Cu daruri libere și nu ceru tribut. 


ELENA Și cum arată? 

PHORKIAS Mie-mi place, pot să spun. 
E un bărbat semeț și sprinten, cultivat, 
Precum puţini sunt printre greci. Unii bârfesc 
C-ar fi un neam barbar, eu însă nu prea cred, 
C-ar fi vreunul crud pe cât la Ilios 
S-au dovedit atâți eroi de canibali.” 
Mărinimiei sale eu mă-ncredințai. 
Cetatea sa! Pe-aceea voi să mi-o vedeți! 
Alt chip având decât greoaiele zidiri 
Ce le clădeau ciclopic grosolan 
Părinţii voștri, pietre răsturnând grăbiţi, 
Așa de-a dreptul una peste alta. S-o 
Priviţi pe dinafară, să vedeți ce drept 
E rânduită, fără știrbituri în ea, 
Și cum se-nalță către cer cetatea lui, 
Strâns încheiată, ca oglinda netedă. 
Pe ea nici gândul nu se poate cățăra. 
Iar înăuntru sunt curți mari, jur-împrejur 


1. Cimerice — nordice. 
2. Episodul este povestit în Iliada, Cântul 22. 

Clădiri atâtea-având, spre scopuri fel de fel. 
Se văd coloane-acolo, stâlpi, arc peste arc, 
Balcoane, galerii lungind privirile, 

Se văd blazoane. 


CORUL Ce-s blazoanele? 


PHORKIAS Aiax! 
Purta, cum știți, pe scutul său șerpi împletiți, 
Cei șapte-n fața Tebei? de asemeni 
Aveau pe scuturi desenate cu mult tâlc 
De toate: lună, stele-n noaptea cerului, 
Zeiţă şi erou, și spadă și făclii, 

Și alte crunte-ameninţări orașelor. 

Astfel de semne ceata noastră de eroi 

A moștenit și ea, din moși, în vii culori: 
Vedeţi acolo leul, vulturul și gheare chiar, 
Un cap de bour, aripi, roze și păuni, 

Și dungi albastre, roșii, negre, aurii. 
Asemeni semne-atârnă-n săli, șir după șir, 
În săli la rând, la rând, cât lumile de largi. 
Acolo aţi putea dansa. 


CORUL Sunt dansatori? 
PHORKIAS Juni proaspeți, bucle blonde, ceată tânără, 
Miresme adiind, cum numai Paris, când 
S-apropie prea tare de regina. 
ELENA Cazi 
Din rol cu totul. Spune ultimul cuvânt! 


PHORKIAS Tu-l spui, tu-l spui, dacă rostești limpede: da. 
De-ndat' cu-acea cetate te împrejmuiesc. 


CORUL Spune cuvântul, și pe toate ne-ai salvat! 


1. Aiax — în Iliada, cel mai de seamă erou al aheilor după Achile. El este acela care 
a răpit cadavrul lui Achile din mâinile troienilor. 

2. Aluzie la legenda greacă despre cei șapte eroi care, la îndemnul lui Polynikes, 
au pornit împotriva Tebei, ca să-l detroneze pe fratele acestuia, Eteokles. Cei 
şapte eroi au fost înfrânți. 

ELENA Cum? Să mă tem că regele atât de crud, 
De crunt ar fi, ca să mă dea pierzaniei? 


PHORKIAS Ai și uitat cum regele a mutilat 
Pe Deiphobusi, fratele lui Paris cel 
Căzut, fiindcă văduvă fiind, noroc 
Avu cu tine să trăiască. Nas, urechi, 
Și altele-i tăie, atroce, regele. 
ELENA Ile făcu, dar pentru mine le făcu. 


PHORKIAS Și pentru-atâtea, tu ai să pățești la fel. 
Frumseţea nu se-mparte. Cel ce o avu 
Întreagă va distruge-o mai curând decât 
S-o vadă că în parte numai e a sa. 


Trâmbiţe în depărtare. Corul tresare cu teamă. 


Cum țipătul trompetei sfâșie urechi 
Și inimă, așa-și împlântă ghearele 

Și gelozia în bărbatul, care nici — 
Odat'-nu uită ce-a avut și ce-a pierdut. 


CORUL N-auzi trompete? Sulițele nu le vezi? 
PHORKIAS Bine-venit fii, rege! Socoteală-ți dau! 
CORUL Și noi? 


PHORKIAS În față moartea ei vedeți, 
Și-a voastră. Pentru voi nici o scăpare nu-i! 
Pauză. 

ELENA Cu grijă-am cumpănit ce-mi este-ngăduit. 
Potrivnic demon ești, aceasta bine-o știu, 
Și teamă mi-e că binele-l întorci spre rău. 
Dar spre cetate voi oricum să te urmez, 
Restul îl știu; ce-ascunde-adânc? în pieptul ei 
Regina, să rămâie-o taină nimănui 
De-atins. Mergi înainte-acum, bătrâno, mergi! 
1. Deiphobus — fiul lui Priam și al Hecubei, soțul Elenei după moartea lui Paris. A 
fost omorât de Menelaos la căderea Troiei. 


2. Unii comentatori cred că Elena se gândește la reîntoarcerea de bunăvoie în 
Hades. 


362 


CORUL Ce bucuros noi de-aicea 
Plecăm cu repede pas. 
Moartea-i în urmă, 
lar în față 
Murii înalți 
Ai marii cetăți. 
Apărată va fi 
Bine ca Ilios, 
Care la urmă doar 
Prin viclenie căzu. 


Neguri se-ntind învăluind fundalul, dar şi apropierea. 


Ce este? Ce se întâmplă? 
Priviţi, surioare, 

Nu a fost zi prea senină? 
Neguri se-nalță acum 

Din Eurotas, din undele sfinte, 
Piere limanul cu papură-n susur, 
De-asemenea albele 

Lebede, blând lunecând, 
Mândre prin graţie 

În voluptatea plutirii, 
Pierit-au vederii. 


Dar le aud, 

Sunând le aud, 

Departe sunând, 

Moarte vestind. 

O, dacă în cele din urmă 
În loc de promisă salvare 
Pieire nu ne-ar vesti, 
Nouă, celor asemenea 
Frumoaselor lebede, 

Și celei ce-a fost zămislită din lebădă! 
Vai nouă, vai, vai! 

Totul s-acoperă-n neguri 

Acuma jur-împrejur. 

Una pe alta nu ne vedem. 

Ce este? Ce se petrece? 

Umblăm sau plutim, 

Tărâmul de-abia atingându-l? 
Mai vezi? Nu merge-nainte 

Chiar Hermes? Nu cumva 
Toiaguri de aur ne-ndrumă-napoi 
Spre Hades, golul cel veșnic, 

Cel plin de umbre-făpturi, 
Crepuscul având doar surul amurg? 


Da, și-acum se-ntunecă, se-ngroașă ceața, 
Închegându-se ca zidul. Și pereți avem în față. 
Ochiului s-așază-n cale. E o curte? E o groapă? 
Groaznic e oricum. O, surioare, suntem prinse, 
Prinse cum n-am fost vreodată. 


CURTE INTERIOARĂ DE BURG MEDIEVAL 


împrejmuită de clădiri fantastice, 


CONDUCĂTOAREA CORULUI 


ELENA 

Grăbite și neroade, voi femeiești făpturi, 
Vă-ntoarceți cum e vremea, de clipă atârnând, 
Cu cumpăt nici norocului, nici nenorocului 
Nu știți să faceți față. Vă-ntărâtați 
Contrazicându-vă; în bucurie și-n durere doar 
Urlaţi și râdeți toate în același fel. 

Acum tăceți și așteptați ca să vedem 

Ce-a hotărât regina pentru ea și noi. 
Prorocitoareo, tu, pe unde-mi ești? Să ieși 

De poţi, de sub arcadele castelului, 

Sau poate ai plecat stăpânitorului 

Aceluia sosirea-mi să-i vestești? De-ar fi 


Așa, îți mulțumesc. Degrabă duce-m-aș 
Să-nchei un drum de rătăciri. Odihnă vreau. 


CONDUCĂTOAREA CORULUI 
Zadarnic mai priveşti, regină, împrejur, 
A dispărut făptura rea, sau poate că 
Rămase-n ceața grea, din care noi aici 
Venirăm, nu știu cum, aproape fără pas. 
Sau poate rătăcește îndoielnică 
Prin labirintul minunatului castel, 
Și iscodește pe stăpân, cum te-a primi. 
Dar iată, mișună mulţimea peste tot, 
În galerii, ferestre, sub portale; vezi 
Servitorimea pretutindeni forfotind, 
Ca în vederea unei nobile primiri. 


CORUL Înalță-se inima! O, vedeți 
Cum ceata suavă, tânără-n pas 
Coboară și pune-n mișcare un șir 
Întreg de tineri băieți. Din a cui 
Poruncă norodul magnific în rând 
S-așază? Ce trebuie s-admir mai ales? 
E mersul lor proaspăt, sau buclele? 
E fruntea lor strălucită, luminile? 
Perechi, obrajii lor roșii ca piersica, 
Şi puful pe față molatic crescut! 
O, cum aș mușca, dar groază îmi e, 
Căci gura, prilej folosind — să mai spun? — 
S-a umplut alte dăți de cenușă. 


Dar cei mai frumoși, 
Mai mândri, ei vin, 
S-aducă pe rând, 
Covoare și jilț, 
Scumpe podoabe, 

Și cortul prea scump. 
Cunună de nori 
Peste creștetul ei, 

Al crăiesei, 
Boltește-se. 

Căci ea a urcat 

Și loc a luat 

Pe-o pernă de fulgi. 
Veniţi mai aproape 
În şiruri, pe trepte, 
Salut, întreit, 
Acestei primiri 
Fără seamăn! 


Cele rostite de cor se înfăptuiesc rând pe rând. 

Faust. După ce băieți și paji au coborât în șir prelung, el apare 
Sus, pe trepte, în costum de cavaler medieval; coboară încet și 
demn, 


CONDUCĂTOAREA CORULUI privindu-l cu atenţie 


Dacă acestuia, precum se-ntâmplă-ades, 
Vremelnic doar nu-i dăruiră zeii o 

Atât de minunată-nfățișare, o 

Ținută într-atâta de sublimă, el 

Izbândă va avea de fiecare dat”, 

În bătălii, ca și-n războiul cu femei, 

Cu cele mai frumoase. Sigur e, din câți 
Bărbaţi văzură ochii mei, el e 

Cel mai ales. Apropiindu-mă, eu văd 

În el un principe. — Regină, 'ntoarce-te! 


FAUST venind în faţă, alături, un om înlănțuit 

În loc de-un cuvenit, solemn salut, 
În loc de-a da binețe, eu ți-aduc 

În lanţuri strâns legat un servitor, 
Care greșind datornic mă lăsă. 
Îngenunchează, nobilei femei 
Mărturisiri să faci de vina ta! 
Sublimă doamnă, acesta-i omul ce 
Acolo pus a fost pe-naltul turn, 
Pândind, cu fulgere în ochi să stea, 


Faust vine în fața Elenei cu Lynceus în lanţuri. 
„Te apropiai, nimic el n-a vestit“. 


Să iscodească spaţiul ceresc, 
Pământu-n lung și-n lat, cât s-a putea, 
Vestind ce se arată undeva 

Din deal în vale până la castel, 

Și ce se mișcă, valul turmelor, 

Sau vreo oștire; să le apărăm 

Sau s-o-nfruntăm. Dar ce negrijă azi! 
Te-apropiai, nimic el n-a vestit, 
Încât pentru primirea oaspelui 

Înalt nu se făcură pregătiri 

De cuviință. Vrednic e, ucis 

Să fie pentru vina sa. Dar tu, 

Tu singură vei pedepsi, sau vei ierta. 


ELENA Mi-e-ngăduit să presupun că doar 

Ca o-ncercare cinstea îmi acorzi 

De-a judeca precum o doamnă-aci, 

Și astfel datoria cea dintâi 

Mi-o împlinesc, pe-nvinuit s-ascult. 

LYNCEUS! — paznicul turnului 

Să-ngenunchi, cum se cuvine, 
Adorare simt în faţa 
Ta, femeie minunată. 
Dă-mi tu moartea, dă-mi viața! 


Așteptând lumina zilei 
Și privind spre răsărit. 

Soarele ca prin miracol 
Dinspre sud a răsărit. 


Îmi atrase într-acolo 

Ochi, privire, pentru ca 

Cer să nu mai văd, pământuri, 
Doar lumina, doar pe ea. 


1. Lynceus — personaj cunoscut din legenda argonauţilor, la a căror călătorie a 
luat parte. Lynceus avea ochi atât de ageri, că vedea și prin pământ. Lynceus, 
paznicul turnului din Faust, seamănă cu legendarul Lynceus prin puterea ochi- 
lor săi. 

Am privire dăruită 

Cum în codri numai linxul, 
Dar acum ce greutate 

Să înlătur ceața, visul. 


Dibuiesc la întâmplare 
Ziduri, turn și porți închise. 
Neguri pier, pe când în față 
O zeiță îmi ieșise. 


Întorcând spre ea privirea 
Am băut lucirea blândă, 
Frumuseţea orbitoare 

M-a orbit mereu crescândă. 


Am uitat de datorie; 

Paznic, n-am suflat în corn, 
Cu rugare de osândă 

Spre frumseţea ta mă-ntorn. 


ELENA Ce rău făcui! Eu însă n-am 
Să-l pedepsesc. Vai mie! Nenoroc 
Mă urmărește pretutindenea, 
Bărbaţii-nebunesc de vraja mea, 
De la nimic ei înapoi nu dau. 
Şi fură, luptă și seduc. Din loc 
În loc mutându-mă, m-au rătăcit 
Eroi și zei, și demoni, semizei. 
Am încurcat al lumii fir, peste 
Năpaste altele îngrămădind. 
Dă libertate bietului nebun 
Lovit de zei, destul de încercat. 
FAUST Mirat, regină, văd pe-aceea ce 
Țintise, și aici pe cel atins. 
Văd arcul ce săgeată a trimis 
Și văd rănitul. Și acum săgeți 

După săgeți mă nimeresc. Zboară 
Săgeţi înaripate prin castel. 

Puterea unde mi-i? Rebeli tu faci 
Din credincioșii mei cei mai supuși. 
De-acuma s-ar putea ca oastea mea 
S-asculte de femeia ce-a învins. 

Și mie ce-mi rămâne alt, decât 

Să mă predau cu tot ce-a fost al meu? 
Mă-nchin, dă-mi voie, liber și fidel, 
Să recunosc în tine doamna ce, 
Doar apărând, o țară-a câștigat. 


LYNCEUS cu o ladă, și bărbaţi care aduc altele 

Mă vezi, regină, înapoi! 
Bogatul să cerșească vrea 
Privirea ta; sărac, bogat, 
Eu stau acum în fața ta. 


Ce-am fost cândva? Ce sunt acum? 
Ce-i de dorit? Ce-i de făcut? 

La ce ajută ageri ochi? 

Prin tronul tău n-au străbătut. 


Venirăm noi din răsărit, 
Apusu-ntreg era în joc. 
Norod cumplit, înviforat, 
Înaintam din loc în loc. 


Căzuse unul, altul sta, 
Cu lance-al treilea venea, 
Simţea tăria însutit, 

În moarte mii s-au risipit. 


Cu iureș înainte-am dat, 
Fram stăpâni sub cerul larg, 
Pe unde am domnit o zi, 
Altul ca mâne jefui. 


În grabă numai ne uitam. 
Femei frumoase ne luam. 
Și prins-am tauri ce mugeau, 
Și caii toți cu noi veneau. 


Eu cu plăcere iscodeam, 

Și ce-i mai rar îmi dibuiam. 
Dar ceea ce se întâmpla 

Să aibă și-altul, nu-mi plăcea. 


Eram pe urme de comori 

Cu ochii doar de-atâtea ori. 
Vedeam în buzunări deplin, 
Vedeam adânc în orice scrin. 


Grămezi de aur am cuprins, 
Și nestemate într-adins. 
Smaragdul doar e vrednic ca 
Să înverzească-n lumea ta. 


Îşi cată locul — să-l ascund? — 
Mărgăritarul din străfund. 
Se sting sfios rubine dragi 
Lângă roșaţa din obraji. 


Magnifice comori eu pun 
În fața ta cu zel nebun, 
Adusă e, acum aci 
Recolta-atâtor bătălii. 


Atâtea lăzi adun aci, 

Cu ferecate avuții. 

Îngăduie să te-nsoţesc, 

Să-ţi umplu bolți, nu mă feresc. 


Abia că te-ai urcat pe tron, 
Și slugi s-apleacă, om și om, 

Belșug și minte, și puteri 
În fața unicei femei. 


Și cele strânse pe pământ 
Acuma ale tale sunt. 
Credeam că e belșug măreț, 
Acuma văd că n-are preț. 


Pierit-a ce al meu a fost 

Și n-are preţ, și n-are rost. 
Redă-i tu cu privirea ta 
Valoarea-ntreagă, ce-o avea. 


FAUST Acest balast cu vitejie câștigat 
Să-l duci de-aci, nici lăudat și nici mustrat. 
Că totul ce-n cetate e, e-al ei acum. 
A-i oferi ceva din toate nu prea are înțeles. 
Te du mai bine și comori peste comori 
Îngrămădește, să ridici sublimul chip 
Al strălucirii nevăzute. Bolțile 
Lucească precum cerul, proaspăt paradis 
De viaţă fără viață-n grabă 'nalţe-se. 
Pre-ntâmpinându-i pașii, înflorind, covor 
Lângă covor să se desfacă; talpa ei 
Să întâlnească blând tărâm, iar ochii ei 
Divini doar cele mai înalte străluciri. 


LYNCEUS E puţin ce-ați poruncit. 
Pentru slugă e un joc, 
Căci frumseţea va domni 
Peste bunuri și noroc. 
Oastea toată s-a-mblânzit, 
Spadele ni s-au tocit. 
Lângă-aceea ce ne-a-nvins 
Chiar și soarele s-a stins. 
Faţă de obrazul ei 
Totu-i gol, fără temei. 


Pleacă, 

ELENA către Faust 
Nerăbdătoare sunt de a-ţi vorbi, 
Dar lângă mine vino. Locul gol 
Te cheamă, și-mi asigură pe-al meu. 

FAUST Mă-nchin fidel, dar numa-ngenunchind 

Să-ţi placă-aceasta, doamnă! Mâna ce 
La tine mă ridică, voie dă-mi 
Să ţi-o sărut, și întărește-mă 
Ca domn, pe lângă tine-n țara ta, 
Adorator în mine câștigând, 
Un servitor și paznic deodat . 


ELENA Minuni atâtea văd și-ascult, mă uit. 
Mirări mă iau și multe-aș întreba. 
Dar să mă-nveţi de ce cuvântul spus 
De omu-acesta într-atâta de ciudat 
Și prietenos suna? Se potrivea un ton 
Cu altul; vorba prinsă în auz 
Urmată-a fost mângâitor de alta.! 


FAUST De-ţi place la noroadele acestea graiul, 
Cântarea lor te va-ncânta de-asemeni, 
Căci mulțumește-adânc auzul, sufletul. 
Dar e mai potrivit s-o încercăm numaidecât, 
În dialog se-nființează de la sine. 


ELENA Spune-mi cum voi vorbi și eu frumos? 
FAUST De vine de la inimă, -i ușor. 
Și dacă pieptul se topește-n dor, 
Întrebi ce alții simt — 
ELENA în pieptul lor. 
FAUST Și nu mai căutăm alt timp, alt loc. 
Clipa de față-i — 
ELENA fericire şi noroc. 
1. Elena remarcă în vorbirea lui Lynceus „rimele“; aceasta era pentru ea o mare 


noutate. Elena ia astfel contact cu poezia nouă, menită a exprima stări sufletești 
de natură „romantică“. 

FAUST Dobândă și belșug, comoară-i ea. 
Și chezășia este — 
ELENA mâna mea. 


CORUL Cine va lua de rău domniţei 
Că favoarea prietenească 
Castelanului arată? 
Căci, mărturisiți, noi toate 
Suntem, cum ades, captive, 
De când jalnic Ilios căzut-a, 
De când suntem în cutreier 
Labirintic fără capăt. 


Căci femeile-ncercate 

De iubirea bărbătească 
Nu mai sunt alegătoare, 
Dar oricum cunoscătoare. 
La ciobani cu păr de aur, 
Și la fauni cu țepe-n barbă 
Ele dau același drept 
Peste coapsele ca unda. 


Mai aproape ei acuma 
Stau lipiți unul de altul, umăr 
Lângă umăr și genunchi lângă genunchi, 
Mână-n mână ei se 
Leagănă pe tron, 
Pe splendoarea pernelor. 
Maiestatea își permite 
Bucuria să-și arate 
Și răsfățul chiar în fața 
Multului popor. 
ELENA Mă simt de parcă n-aș fi pe pământ, 
Și totuși sunt aici, aicea sunt! 
FAUST De-abia respir, se-oprește vorba-n piept, 
E-un vis adânc, să nu mă mai deștept. 

ELENA De mult trecută, totuși nouă-mi par, 
Întreţesuţi, ne suntem dar și dar. 


FAUST O datorie-i să trăiești, noroc, 
Cum altul nu-i, de-ar fi o clipă chiar. 


PHORKIAS intrând violent 
Descifreze-abecedare 
De iubire, cu zăbavă, 
Cel ce pentru gângureală 
Timp în aste locuri are. 
Nu simțiți o vremuire? 
Trâmbiţi răsunând departe? 
O primejdie-i aproape. 
Menelas vine cu moarte, 
Cu norod și vă desparte. 
Pregătiți-vă de luptă! 
Vin ostași cu pașii grei. 
Mutilat ca Deiphobus 
Fi-vei tu pentru femei. 
Risipește-le pe-aceste, 
Vine craiul la altar, 
Dă cu barda în neveste. 


FAUST Ne tulburi insolent! O larmă fără sens 
Nu-mi place însă nici în primejdie. 
Pe-un sol frumos îl urâțește-o veste rea. 
Tu, hâda, e firesc solie rea s-aduci. 
De astă dată însă zgudui aerul 
Cu goala-ți răsuflare. Nu-i primejdie, 
Și dac-ar fi, numai zgomot în deșert. 
Semnale, explozii de pe turnuri, trompete, muzică războinică. 
Un marș zgomotos de oști. 


FAUST Lângă femei s-adună-ndată 
În cerc nedespărțiți eroi: 
E vrednic de a lor favoare, 
Cel ce le apără ca noi. 


Către căpeteniile de oaste, care ies din coloane și vin în faţă. 

Cu furie strâns stăpânită 
Triumf vă este hărăzit. 

Voi, june flori din miazănoapte, 
Și voi, puteri din răsărit. 


În zale strânși, bătuţi de fulger, 
Ostașii-mpărății zdrobind, 

Ei trec, cutremurând pământul, 
S-aude-n urmă, durduind. 


La Pylos am atins uscatul, 
Bătrânul Nestor! nu mai e, 
Dar sfarmă oastea fără frâne 
Pe cei conduși de regele. 


Grăbit Menelas de la ziduri 
O ia spre mare înapoi, 
Pândeasc-acolo cum îi place 
Jefuitorului de soi. 


Crăiasa Spartei poruncește 
Să vă salut în plin război, 
Să-i puneţi valea la picioare, 
Dobândă veţi avea și voi. 


Germane, tu, aceste golfuri 
Le apără cu zid și scut, 
Achaia? cu prăpăstii multe 
În cale ţi s-a așternut. 


O ia spre Elis oastea francă, 
Saxonii la Messena vin, 


1. Nestor a luat parte, foarte bătrân, la războiul troian. În Iliada el este sfătuitorul, 
devenind proverbial pentru înțelepciunea sa. 

2. Goethe știa că o ceată de cruciați, aventurieri dornici de pradă, a întemeiat în 
anul 1207 în Pelopones, sub conducerea lui Gottfried de Villehardouin, un 
principat de tip feudal, numit Achaia. 

În Argolis normanu-și face 
Măreţ așezământ deplin. 


Sălășlui-va fiecare 
Gospodărindu-se viteaz. 

Din Sparta va domni regina 
Peste voi toți cu gândul treaz. 


Se va-ngriji ca bunăstare 
S-aveţi în țară orișicând. 
Cu-ncredere la ea vă duceți, 
Lumini, dreptate, căutând. 


Faust coboară, căpeteniile se strâng în cerc în jurul lui pentru 
a primi porunci și rânduieli amănunțite. 
CORUL Cea mai frumoasă, cine-o dorește, 
Să cate destoinic 
Arme s-adune, înțelepțește, 
Că lingușind dobândi pe pământ 
Splendoarea cea mai înaltă. 
Dar stăpânire nu are în pace, 
Viclenii încearcă cutezători, 
De-asemeni tâlhari să i-o răpească. 
Grijă el aibă să-mpiedice-aceasta! 


Și laudă-i aduc, 

Că viteaz și isteț se-nsoți 

Cu cei mai puternici, 

La orișice semn de el ascultând. 
Poruncile sale, ei credincioși 
Le-mplinesc, foloase având, 

Și dar — mulțumire domnească, 
Spre gloria mare a tuturor. 


Dar cine răpire va îndrăzni, 
Când el e stăpânul puternic? 

A lui este ea, să fie a lui, 

Încuviinţată îi este de noi, 

Ea, ce-i cuprinsă-ntre ziduri de piatră, 

Și încă o dată-ntre ziduri de oaste. 
FAUST Sunt mari aceste multe daruri 

Ce fiecare le primi. 

C-o ţară plece fiecare, 

În mijloc noi vom sta aci. 


La-ntrecere ei apăra-vor 
Peloponesul înadins, 

Ce-n ape ca un ram de munte 
Al Europei s-a întins. 


Această țară, ce atâtea 
Noroade-a fericit pe rând, 
Să fie a reginei mele, 

Ce se trezi aci pe când, 


În zvonul papurii din apă, 
Ea din găoace a ieșit, 

Și cu lumina ei vederea 
Măreţei mume a orbit." 


Spre tine-ntoarsă, țara-aceasta 
Îmbie floare azi ca ieri; 

E-al tău pământul, tot rotundul, 
Dar patria să ţi-o preferi. 


De-ndură creștetul de munte 
Săgeata rece-a soarelui, 
Ajunge să-nverzească stânca 
Și țapu-și are hrana lui. 


1. Aluzie la Leda, mama Elenei. 

Izvoare sar și râuri cad, unite, 
Prăpăstii și pripoare înverzesc, 
În plaiul larg pe sute de colnice, 
Valuri de lână, turme se ivesc. 


Cornute-n pâlcuri, cu luare-aminte 
Înaintează pân! la margine de-abis; 
Un adăpost așteaptă pretutindeni, 
Sute de peșteri gura și-au deschis. 


Le poartă grijă Pan; și nimfele vieții 

Prin locuri proaspete sălaș își fac; 

Cu doru-n crengi, spre regiuni supreme, 
Se-nalță-nghesuindu-se copac peste copac. 


Sunt codri vechi! Stejarul, în puternicie, 
Poartă în fiecare ram câte un veac. 
Arţarul, sarcina de seve 

Şi-o urcă-n foi, prin braţele ce se desfac. 


Matern, în umbra plină, izvorăște 

Lapte domol pentru copii și miei. 

Și poama nu-i departe, și nici pânea-n șesuri, 
Și mierea picură din scorbura de tei. 


Ereditar e-aici belșugul, 

Senin obrazul, rostul roditor. 

Și fiecare-i mulțumit de sănătate, 
Și-n felul său: nemuritor. 


În zi curată pruncul se dezvoltă, 
Ca tată să devină pe pământ. 
Miraţi ne punem întrebarea: 

Sunt zei? Sau numai oameni sunt? 

Chip de cioban avu Apollo, 

Că unul mai frumos îi semăna. 
Unde natura stăpânește-n puritate 
Lume cu lume s-ar îmbrățișa. 


S-așază lângă ea. 
Trecutu-ntindă-se în urmă, 
Înfăptuirea izbuti; 
Descinsă din suprema zeitate, 
Tu-ntâiei lumi îi aparții. 


În jurul veșnicei juneți a tale 
Cetatea nu-și închidă poarta. 
Ne mai așteaptă-n dăinuire 
Arcadia pe lângă Sparta. 


Să locuieşti în fericire, 

Așa îți bate-acum sorocul. 

Se schimbă-n chioșc bolta și tronul, 
Arcadic fie-ne norocul! 


Priveliștea se schimbă. În fața unui șir de peşteri se văd 
chioșcuri închise, pădure umbroasă până la peretele de stânci 
împrejmuitor. Faust și Elena nu se văd. Corul doarme, risipit. 


PHORKIAS De când aceste fete dorm pe-aici, nu știu. 

Dac-au visat, ce eu cu ochii mei văzui 
Atât de clar, îmi e de-asemeni neștiut. 
Le voi trezi. Mirat rămâie tânărul 
Norod, și voi, bărboșii de așijderea', 
Voi, ce-așteptaţi aci, minunea s-o vedeți. 
Nu mai dormiți! Degrabă scuturați-vă 
Cârlionţii! Ce clipiți așa? Să m-ascultaţi! 

CORUL Povestește, povestește, ce minune avu loc? 
S-auzim cu bucurie ceea ce nu-i de crezut. 
Plictiseala ne cuprinde, stâncile mereu privind. 


1. Aici Phorkias (Mefistofel) se adresează publicului din teatru. 

Ochii-abia vi i-aţi deschis și-mi spuneți că vă plictisește. 
Veste-aveţi: în aste peșteri și prin chioșcurile-aceste 
Adăpost umbros fu hărăzit perechii, scut idilic 
Domnului și doamnei noastre. 


Unde? — Acolo înăuntru? 


Despărțiţi de lume, m-au chemat în slujbă doar pe mine. 

Mă simții prea onorată, dar cum cere cuviința 

Îmi făcui de lucru, cum se poate-așa prin preajmă. 

Rădăcini și mușchi, și scoarță, căutam, ierburi de leac. 

Astfel au rămas ei singuri. 

Povestești parcă-năuntru lumi întregi ar încăpea: 

Codri, câmpuri, râuri, lacuri! Multe basme știi să țeși. 

Ce știți voi! Necercetate sunt acolo multe-adâncuri: 

Dibuit-am săli în șiruri, curte lângă altă curte. 

Dar deodat' un râs prin peșteri și prin spaţii dă ecou. 

Ce-mi văd ochii, când mă uit? Un băiețaș din poala 
doamnei 

Sare către tatăl său, și de la acesta-apoi spre mamă. 

Mângâieri de dragoste neroadă, țipete de glumă, 

Bucurii se întreceau să m-amețească. 

Gol, un geniu fără aripi, ca un faun neanimalic, 

Sare pe pământul sigur, dar pământul ca o coardă 

Îl azvârle-n aer — la a treia săritură, iată-l 

El atinge bolta sus. 

Speriată mama strigă: „Sări în voie, dragul mamei. 

Dar de zboruri te fereşte; zborul liber ţi-e oprit!“ 

Iară tatăl îi vestește: „În pământ zace puterea 

Ce te-nalță; de atingi pământul doar c-un deget, 

Și cu talpa, ca Anteu, feciorul humei, te-ntărești.“ 

Astfel de pe-o stâncă pân la alta peste gol adânc, 

Ca o minge ce-i bătută cu putere, sare el. 

Dar deodată în prăpastia căscată el dispare, 

Ni se pare-acum pierdut. Se tânguie părinții, jalnic, 

Dau din umeri, temători. Dar ce se vede-acuma iarăși? 


E un luciu de comori? Veșmânt vărgat cu flori mărunte 
A-mbrăcat și vine demn. 

Ciucuri lui îi cad pe brațe, flutură panglici pe piept, 
Ţine-n mână lira de-aur, ca un Phoebus mititel, 

Și o ia încet pe margini mai în față. Ne mirăm. 
Fericiţi părinţii în extaz își cad în braţe. 

Ce-i lucește-așa pe creștet? Greu rămâne de ghicit. 
E podoabă aurie? Sau e flacără de duh? 

Astfel el în neastâmpăr mișcă încă de copil, 
Anunţând pe viitorul mândru maistru al frumseții, 
Căruia prin mădulare-i curg eterne melodii. 

Astfel îl veţi auzi, admirând și voi minunea! 


CORUL Numești o minune aceasta, 
Tu născuta în Creta? 
Cuvânt, ce poetic învață, 
Tu n-ai ascultat niciodată? 
N-ai auzit niciodată-n Ionia 
Și niciodată-n Elada 
Divina, eroica bogăție 
A legendelor mari, strămoșești? 


Tot ce astăzi 

Se mai petrece 

E numai jalnic ecou 

Al măreţelor zile străbune. 
Povestea ce-o spui 

Nu se aseamănă 

Cu ceea ce draga minciună, 

Ce stă mai presus de-adevăr, 
Despre fiul, ne cântă, al Maiei!, 


Cel gingaș, dar tare, 
Sugaci abia născut, 


1. Aici și în versurile următoare e vorba despre zeul Hermes. 

În lână-nvălit, curată, de scutece, 
Și-ncins în mândrele văluri 

De ceata, ce bate din palme, 

A paznicelor, ce veghează lipsite 
De orișice bănuială. 

Dar dârz micuțul viclean 

Își scoate mâni și picioare 
Mlădii. Învelișul de purpură, 
Greu apăsând, și-l lasă 

Unde dormea. 

Unui fluture-asemenea este, ce 
Din silnicia păpușei 

Iese, aripi desfăcând 

Îndrăzneţ, prin eter, 

Prin solarul răsfăț, fluturând. 


Ca astfel în viu neastâmpăr, 

Demon prielnic și veşnic să fie 
Tuturor hoţilor 

Care folosul și-l caută, 

Face de toate 

Cu artă isteață, 

Stăpânului mărilor 

Șterpelindu-i tridentul, ba chiar și lui Ares 
EI spada i-o scoate din teacă, 

Arc și săgeată furându-i lui Phoebus, 
Iar lui Hefaistos! agere clește; 

Chiar lui Joe?, tatălui, lua-i-ar 
Fulgerul, dacă de foc nu s-ar teme; 
Pe Eros el îl învinge 

Cu piedici la trântă, 


1. Hefaistos — fiul lui Zeus și al Herei, zeu al focului pământesc, al vulcanilor și al 
faunilor. 

2. Joe — în mitologia latină, alt nume al lui Iupiter; același cu Zeus din mitologia 
greacă. 

Zeiţei Kypris', care-l mângâie, 
EI cingătoarea i-o ia. 


Din peşteră se aude o melodie limpede de coarde, fermecătoare. 
Toţi ascultă și par viu mișcați. Până la pauză, cu indicație 
în acest sens, totul e însoţit de muzică vocală, 
PHORKIAS Ascultaţi iubitul sunet, 
Fabule, ce v-au vrăjit, 
Zeii voştri, de-altădată, 
În nimica au pierit. 


Nimeni nu vă înțelege. 
Vrem cântare mai profundă: 
De la inimă purceadă 
Ce în inimi vrea s-ajungă! 

Se retrage după stânci, 


CORUL Dacă la asemeni cântec 
Te înclini mișcat de patimi, 
Auzindu-l întremate, 
Noi simțim plăceri de lacrimi. 


Când se face zi în suflet, 
Soarele poate pieri, 

Noi găsim în pieptul nostru 
Ce în lume n-am găsi. 


Elena, Faust, Euphorion? în costumul descris mai sus. 


EUPHORION Cântece, copilărie, 
Bucurie dau ființii. 
Când, în tact sărind, mă prindeți, 
Inimi saltă-n voi, părinții. 


1. Alt nume dat zeiţei iubirii, Afrodita. 

2. Fiul lui Faust și al Elenei (după numele fiului legendar al lui Achile și al Elenei). 
La Goethe, Euphorion simbolizează poezia, ca un omagiu adus lui Byron, mort 
în floarea vârstei, în războiul de eliberare a grecilor. 

Dragostea e omenească, 
Împreună când sunt doi; 
Când sunt trei dumnezeiască 
Ea devine, și de soi. 


E-mplinit atuncea totul: 
Eşti a mea, eu sunt al tău. 
Câteșitrei tot împreună, 
O, de-ar fi așa mereu! 
Ani mai mulți cu bucurie 
Adunatu-și-au lumina 

În perechea cu copilul. 
O, unirea lor, deplina! 

Să salt, Lăsaţi-mă! 

Să sar, Lăsaţi-mă! 

Un dor m-a cuprins 
S-ajung în văzduhuri, 
Un foc m-a încins. 

Iubite băiat 

Nu prin înalt! 

Să nu se întâmple 

Oase și tâmple 

Să-ţi sfarmi, 

Înaltul te rumpe, 
Scumpe, preascumpe! 


Nu vreau mai mult 

Pe tărâm să rămân. 

Nu vreau să ascult. 
Lăsaţi-mi mâinile sprintene, 
Lăsaţi-mi buclele, 

Lăsaţi-mi veșmintele! 

Ia aminte, gândește 

AL cui ești tu! 

Cum ne rănește 


De vreme ce sfarmi 
Ce frumos dobândirăm, 
Și ce unește. 


CORUL În curând se dezleagă, 

Mi-e teamă, ce-i leagă. 

ELENA ȘI FAUST De dragul părinților, 
Pune tu frâne 
La-ndemnuri nebune, 
Pune-le, pune! 
Podoabă în pace 
Fii țării bătrâne! 

EUPHORION lată mă stăpânesc 

La-ndemn părintesc. 


Șerpuind prin cor, el îl trage după sine la dans. 


Acestor fete — ușor 
La voi da ocol. 
Melodia-i pe plac? 
Mișcarea — ce-o fac? 
ELENA Da, soră cu soră, 
Jucăuș, tu atrage 
Frumoasele-n horă. 


FAUST O, dac-ar trece! 
Joaca nu-mi place, 
Durere îmi face. 
Euphorion și corul, dansând şi cântând, în horă. 
CORUL Când braţele tale 
Dulce le miști, 
Când, lucind din bucle, 
Focul ţi-l iști, 
Când gleznele tale 
Saltă în vânt, 
Când umbrele lor 
Cad pe pământ, 

Tu ținta ți-ajungi. 

Noi ne-nclinăm, 

Și inima noastră 

Ţi-o închinăm. 
Pauză, 


EUPHORION Atâtea ușoare 

Dragi căprioare! 
La joacă vă chem, 
Proaspăt vă-ndemn, 
Eu sunt vânătorul, 
Voi ţinta și dorul. 

CORUL De vrei să ne prinzi, 
Nu te grăbi, 
Dorinţa la urmă 
Și-a noastră va fi 
Să ne cuprindem, 
Umbră cu umbră. 


EUPHORION Din rariști, dumbrăvi, 

Peste stânci, către slăvi! 
Izbândă ușoară 
Vrea să mă ceară, 
Izbândă mai grea 
Inima vrea. 

ELENA ȘI FAUST Ce răsfăţ! Și vajnic iureș! 
De măsură nu-i speranţă. 
Sunet ca de corn s-aude, 
Peste văi, păduri, pătrunde. 
Iureșul, cine să-l lege? 

CORETIDELE revin grăbite, una câte una 
A fugit de noi și prin hățiș 
Se uita la noi chiorâș, 
Una doar, sălbatică, 
EI și-a prins-o în desiș. 

EUPHORION aducând înăuntru o tânără fată 


FATA 


Îmi aduc micuța plină, 

Spre plăcerea mea deplină, 
Bucurii îmi fac nebune, 
Strângând sânul ce se-opune, 
Sărutând gura de fată, 

Îmi arăt voința toată. 
Lasă-mă! Este putere 

Și-n asemeni înveliș! 

Vrerea noastră e mai mare 
Decât pare; nu s-a stins! 

Mă crezi poate la strâmtoare, 
Te încrezi în braț prea tare. 
Ţine-mă, cum m-ai cuprins, 
Te voi arde într-adins. 


Se preface în flăcări, care pâlpâie spre înălțimi, 


Vino după mine-n aer, 
Devenim în moarte caier! 
Prinde ţinta, ce s-a stins! 


EUPHORION scuturându-se de ultimele flăcări 


Vai, locul închis, 

De frunzare încins! 
Ce mi-e strâmtoarea? 
Slobodă-i boarea! 
Vânturi în huiet, 
Valuri în vuiet, 
Departe le-aud, 

Mă duc să le-ascult. 


Urcă sărind tot mai sus pe stânci. 


ELENA, FAUST ȘI CORUL 


EUPHORION 

Vrei să semeni caprei negre? 
Ne e groază de cădere! 

Tot mai sus pe detunate, 
Vreau să văd tot mai departe. 


Știu acuma unde sunt! 
Pe o insulă-pământ, 
Rudă mării, rudă zării. 
CORUL N-ai vrea mai bine 

Prin văile line 
S-adaști, unde struguri 
Se coc, mere de aur, 
Albastre smochine? 
Ah, în țara cu laur 
Printre noi rămâi, 
Să aibi căpătâi. 

EUPHORION Voi pace visați peste toate? 
Viseze cine mai poate. 
Război e al nostru cuvânt. 
Izbândă eu vreau pe pământ! 


CORUL Cel ce în pace 
Dor de bătaie își face, 
Despărțit rămâne pe loc 
De orice noroc. 

EUPHORION Celor ce țara-i născu, 

Luptătorilor tuturor, 
Din primejdie-n alta trecând, 
Liberi, cutezători fără margini, 
Propriul sânge vărsând pe pământ, 
Aducă-le lupta dobândă 
Tâlcul cel sfânt 
Și nepieritor! 

CORUL Cât de sus ela urcat! 
Totuși mic el nu ne pare, 
În oţel și zale 
Ca de luptă îmbrăcat. 


EUPHORION Șanţuri, nu, nici ziduri aspre! 
Treaz în sine fiecare, 
Cetăţuie de durată 

Un bărbat în piept își are. 
Cuceriţi să fiți de nimeni, 
Să ieșiți pe câmp de luptă! 
Se fac fetele-amazoane, 
Pruncul un erou ce luptă. 


Sfânta poezie 
"Nalţe-se în tărie, 
Departe, departe, 
Frumoasa stea 
Tot mai departe. 
Nimic de ea 

Nu ne desparte. 


Nu, nu ca un prunc apărui. 

În arenă vin, june! 

Cu oameni viteji, împreună, 

Port faptă ce nu mai apune. 

Departe de-aici! 

Acolo departe, acum, 

Deschide-se slavei un drum. 

De-abia ajuns în pragul vieții 

Și în prag de zi senină, 

Te dorești grăbit în altă sferă, 

De-ncercări, durere, plină. 

Nimic nu-ți este 

A noastră poveste? 

Legătura noastră-i doar vis? 

N-auziţi tunând pe mare? 

Văi răspund și dealuri vaste, 

Faţă dă oaste cu oaste, 

Mușcă-n țărnă chinul mare. 

Iară moartea 

E o lege. 

Orișicine o-nţelege. 
Groază-n inimi se alege! 

Moartea-ţi este ţie lege? 


EUPHORION Să privesc doar de departe? 
Vreau să am la toate parte. 


ELENA, FAUST ȘI CORUL Răsfăț, primejdii, din plin, 
Mortal destin! 
EUPHORION Dar o pereche de aripi 


În larg se desface: 
Departe-ntr-acolo 
E zborul ce-mi place! 


S-azvârle în văzduh, veșmintele îl poartă o clipă, capul său 
strălucește, lăsând o dâră de lumină în urmă-i, 


CORUL Ikarus! Ikarus!“ 
Jale! Ce jale! 
Un tânăr frumos se prăbușește la picioarele părinților; cel 
mort pare o figură cunoscută?, dar trupescul dispare numai- 
decât, aureola se ridică la ceruri, asemenea unei comete, 
veșmântul și lira rămân pe loc. 
ELENA ŞI FAUST Bucuriei-i urmează 
Tortura cea grea. 


EUPHORION glasul lui se aude din adânc+ 
Mamă, în sumbrul ținut 
Singur nu mă lăsa! 


Pauză, 


CORUL — cântare de jale? Singur nu! Oriunde-ai fi! 
Te cunoaștem, ni se pare. 
Când te furișezi din zi, 
Te urmăm în depărtare — 


1. Ikarus — personaj mitologic, fiu al lui Daedalus. EI scapă din labirintul cretan 
cu ajutorul unor aripi lipite cu ceară. Apropiindu-se, în zborul său, prea tare 
de soare, aripile i se topesc, și el se prăbușește în mare. 

2. Aluzie la poetul Byron. 

3. Aureola reprezintă „geniul“ lui Euphorion. Anticii făceau deosebire între 
„spirit“ și „suflet“. 

4. Din adânc vorbește „sufletul“ (umbra) lui Euphorion. 

5. În această cântare de jale, Euphorion este identificat cu poetul Byron. 

Bocete noi nu rostim, 
Pizmuim destine rare: 
Cântec și-ndrăzneală fost-au 
Mari prin zile tulburi, clare. 


Ah, născut pentru norocuri, 
Cu putere din străbuni, 
Te-ai pierdut încă de tânăr, 
Înflorind peste genuni. 
Ochi aveai să vadă lumea, 
Simţ pentru orice îndemn, 
A femeilor ardoare 
Te-a-nsoţit ca la un semn. 


Astfel te-a cuprins rețeaua 
Unde nu mai poţi alege, 

Și te-ai învrăjbit sălbatic 
Cu moravuri și cu lege. 
Doar la urmă cumpănirea 
A dat faptei greutate. 
Năzuiai spre măreție, 

Ai căzut pe neașteptate! 


Cine izbândește însă? 
Ce-ntrebare-ntunecată, 

Când în fața sorții crunte 
Sângerează lumea toată! 

Dar cântări cântați voi, nouă 
Nu mai staţi cu suflet mut: 

Căci pământul le mai naște, 
Cum prin vremi le-a mai născut. 


Pauză deplină. Muzica încetează. 


ELENA către Faust 
S-adeverește-un vechi cuvânt și-asupra mea: 
Norocul și frumseţea nu se prea unesc. 

Elena îşi ia adio de la Faust. 


„S-a rupt al dragostei, vieţii legământ.“ 


S-a rupt al dragostei, vieții legământ. 
Cu jale-ți spun, pe veci îți spun un bun-rămas, 
La pieptul tău m-arunc, mai stau încă o dat . 
Primește, Persephona, mamă și băiat! 
Îl îmbrăţișează pe Faust, trupul ei dispare, veşmântul și vălul 
ei rămân în braţele lui Faust, 
PHORKIAS către Faust 
Păstrează strâns din toate ce ţi-a mai rămas. 
Veșmântul nu-l lăsa. De colțuri și de tiv 
Au și început să tragă demoni, cari în jos 
Pe celălalt tărâm l-ar duce. Ţine-l strâns! 
Zeița nu mai e ce-n braţe ai cuprins, 
Veșmântul însă e divin. Slujește-te 
De-asemenea favoare, și înalță-te: 
Te va purta-n eter, și tot ce e vulgar 
Rămâne jos, atâta timp cât vei dura. 
Ne-om revedea, departe undeva de-aici. 
Veșmintele Elenei se schimbă în nori, îl împrejmuiesc pe Faust, 
îl ridică și trec cu el pe sus. 


PHORKIAS ia de jos îmbrăcămintea lui Euphorion, mantaua și lira, vine 
în față, înalță exuviile' și vorbește 
E noroc că le găsii. 
Văpaia-a dispărut, ce-i drept, 
Însă nimic să nu regreți. 
Poţi consacra destui poeți 
Cu ce-a rămas. Cuvântul 
O meserie deveni. 
Talente nu pot dărui. 
Le împrumut însă veșmântul. 


S-așază lângă o columnă în avanscenă. 


PANTHALIS Degrabă-acuma, fetelor! Scăparăm doar 
De vraja vechii târfe din Tesalia, 
Și de beţia murmurată-a vorbelor, 


1. Exuwiile — îmbrăcămintea celui mort. 

Ce tulbură auzul — mintea și mai rău. 
În jos spre Hades! Căci regina se grăbi 
Cu mers adânc să plece. Talpa ei, fie 
Urmată de al slujnicelor pas. O vom 
Găsi la tronul cel de jos, întunecat. 


CORUL Bine primite-s, oriunde, reginele, 
Și-n Hades ele în loc de frunte stau 
Mândre-nsoţind pe cele asemenea, 
Cu Persephona vorbe schimbând. 
Dar noi la o parte 
Adânc risipite, pe câmp 
De-asfodele', pe lângă plopi, 

Și-n pășuni fără rod, 

Timpul cum ni-l petrecem? 

Ca liliecii scâncind, 

În șoaptă, și în tristețe de duhuri. 

PANTHALIS Un nume cine nu și-a câștigat, cine 

Spre fapte nobile nu tinde, este al 
Stihiilor! Împrăștiați-vă! Eu la 
Regina mea mă duc; persoana nu numai 
Un merit ne-o păstrează, ci de-asemeni și 
Fidelitatea. 


Pleacă, 


TOATE Redate suntem luminii, 
Persoane nu suntem. 
Aceasta prea bine o știm, 
În Hades dar nu ne întoarcem. 
Natura cea vie 
În veci ne cere, 
Cum noi pe ea. 


O PARTE A CORULUI 
Noi, în freamătul acestor tremurate mii de ramuri, 
Lung chemăm și ispitim din rădăcini izvoarele vieţii 
În mlădițe; și ne-mpodobim cu foi, cu floare multă, 


1. Flori din familia liliaceelor, care în Grecia antică simbolizau sterilitatea. 

Liber părul să ne fluture-n văzduh prielnic verii. 
Rod când cade, se adună un norod și turme, grabnic, 
Împingându-se să strângă din belșug și să ciupească. 
Și ca-n fața zeilor s-apleacă toate-n jurul nostru. 


ALTĂ PARTE A CORULUI 


Noi, de-acești pereţi de stâncă, netezi cum ar fi oglinda, 
Ne atingem moale, lingușindu-ne sub chip de valuri; 
Ascultăm cântec de păsări, ca și fluiere de trestii, 

Iar de-i strigătul lui Pan, răspunsul nostru e răsunet, 
Susur dacă-i, susurăm și noi; de-i tunet, tunetele 
Noastre le-nmulțim, de două, trei, de zeci de ori pe urmă. 


A TREIA PARTE A CORULUI 


Surioare, noi, mai vii lângă pâraie, după râuri 

Mari ne ținem, că ne cheamă depărtarea și colina; 

Tot mai jos, tot mai adânc în valuri noi udăm meandric 
Când câmpia, când livada, când grădina-n dosul casei. 
Chiparoși cu vârfuri zvelte prin priveliște înseamnă 
Cursul țărmului și apa oglindind de sus azurul. 


A PATRA PARTE A CORULUI 


396 


Unduiţi unde vă place, noi încunjurăm cu freamăt 
Dealul unde cu cârcei pe pari se răsucește vița; 

Vezi acolo toată ziua, cum din patimi, osteneală, 
Podgoreanul harnic scoate îndoielnică ispravă. 

Când cu sapa, cu hârlețul, când tăind, legând mlădița, 
El se roagă de toţi zeii, mai ales de zeul-soare. 
Bacchus, moaleș, nu prea are grija slugii credincioase, 
Se-odihneşte sub frunzare, făcând glume cu vreun faun. 
Visu-i dă o jumătate de beţie, ce-i lipsește 

El găsește prin burdufe, prin urcioare sau vreo bute, 
Răcoros păstrate-n pivniţi ca în noapte de morminte. 
Dar când zeii, Helios îndeosebi, cornul de struguri 
Și-a umplut, cu boare adiind, udând și dând căldură, 
Viaţă prinde, unde aprig-liniștit trudea vierul, 
Freamăt e prin crame, și mișcare prin butuci de vie. 
Coșuri scârțâie și sună vedre, cobilițele se 


Leagănă spre marea cadă-n care dănțuiesc flăcăii. 
Astfel sfânta și curata strugurilor bogăţie 
Îndrăzneţ este călcată și strivită cu negrije. 

Și răsună în ureche surle-acuma și țimbale, 

Căci deodată Dionysos! din mistere se ivește, 

Cu picioarele de capră fauni vin și făuniţe, 

Printre ei țipând sughite urecheatul lui Silenus?. 
Nu-i cruțat nimic! Copitele crăpate zdrobesc totul, 
Simţurile fac vârtej și groaznic ţiuie urechea. 
Beatul se ia după cupă, greu e capul, plină burta... 
Grijă are câte unul, el sporește doar tumultul; 
Mustul nou să mi-l cuprindă, se golește vechi burduful. 


Cortina cade, 

Phorkias se ridică în față, uriașă, dar își leapădă coturnul, 
îşi ia masca și vălul și se arată sub chipul lui Mefistofel, 
pentru ca, dacă va fi nevoie, să comenteze în epilog spectacolul. 


1. Dionysos (Bacchus) — în mitologia greacă, zeul vinului și al viţei-de-vie. 
2. Silenus — zeu asemănător satirilor, despre care se spune că l-ar fi crescut pe Diony- 
sos. Aluzia se referă la măgarul lui Silenus. 

ACTUL IV 


MUNȚI ÎNALȚI 


creste rigide, dințate, 
Un nor se apropie, atinge stâncile, coboară pe podișul din față, 
ramificându-se. 


FAUST desprinzându-se din nor 


În jos, singurătăți adânci privind, sub pasul meu, 
Descind cu grijă-acum pe marginea acestui pisc, 
Și mă dezbrac de norul meu, ce m-a purtat domol 
Prin zilele senine peste țări și peste mări. 

Încet de mine se desprinde-n văluri norul alb. 
Spre răsărit se-ndreaptă în cutreier, strâns format, 
Fără clipiri se ține ochiul după el, mirat. 

Se schimbă norul răsfirându-se, se-ncheagă iar, 

Și alte forme ia. Vederea nu mă-nșală, nu. 

Întins acum pe perne moi, în soare strălucind, 
Cu-nfăţișare de femeie, văd, aidoma 

Unei zeițe. Seamănă cu Juno, Leda, cu 

Elena, chipul dulce, maiestuosul, șovăind... 

Dar se destramă, vai. Fără de formă, 'ngrămădit, 
Se odihnește noru-n răsărit, pare de nea — 
Răsfrânge viu al zilei trecătoare mare tâlc. 

O ceață gingașă mă împresoară în fâșii, 

Îmi răcorește piept și frunte, 'nseninându-mă. 
Se-nalță-acum încet șovăitoare, tot mai sus, 

Mai strâns se-ncheagă. M-amăgește oare chip vrăjit 
Uitat de mult, al tinereții prime dar înalt?" 
Comori din zorii inimii, adânci, îmi izvorăsc, 


1. Amintirea Margaretei. 

Închipuind iubirea aurorei în avânt, 
De-abia-nţeleasa grabnica privire cea dintâi, 
Ce-a strălucit apoi mai mult decât orice comori. 
Ca o frumsețe sufletească întețește-se 
Suava-alcătuire, înălțându-se-n azur, 

Cu sine duce tot ce-n mine-a fost și e mai bun. 


O cizmă năzdrăvană, cu care se fac pași de șapte poște, se ivește. 
Alta urmează numaidecât. Mefistofel iese din ele. Cizmele 
aleargă grăbite mai departe. 


MEFISTOFEL Un mers ca ăsta n-a fost glumă. 
Dar spune-mi, ce-ţi trecu prin minte, 
Să te cobori în grozăvia-aceasta, 
Prin stâncărie, dinte lângă dinte? 
Îmi știu ţinutul, ce era 
Străfundul iadului cândva. 

FAUST La îndemână-ți stau legendele nebune. 

Începi acuma iarăși a le spune. 

MEFISTOFEL serios 
Când Domnul-Dumnezeu — nu știu de ce — 
Ne-a surghiunit în cele mai adânci abisuri, 
Acolo unde-arzând lăuntric, vajnic, 
Un foc dădea pârjol și-n visuri, 
Noi ne găseam bătuţi de groaznica văpaie 
Într-o poziție amarnic neplăcută. 
Toţi dracii începură ca-ntr-o baie 
De fum, ca înecați, prin colțuri să tușească. 
Și iadul se umfla de aburi de pucioasă 
Și apăsarea a crescut peste măsură, 
Că neteda întinsa scoarță pământească, 
Oricât de groasă, trebui la urmă să plesnească. 
Și-acuma ai un adevăr în plisc: 
Ce-a fost străfund, e astăzi pisc. 
Învățătură iei, din tot ce-am spus, 
Să-ntorci ce-i jos, s-ajungă sus. 
Noi cei ce slugi acolo jos am fost 

În liberul văzduh găsirăm rost. 
Vădita taină de păstrat 
Numai târziu s-a revelat. (Efes., 6,12)! 
FAUST Îmi este nobil muntele, și mut, 
Nu-ntreb de ce-i așa făcut. 
Natura, când și-a pus temei, 
Pământul și l-a rotunjit curat, 
Abisuri, piscuri a închipuit, 
Și munte lângă munte a-nșirat. 
Colinele c-o trăsătură blândă 
Încet spre vale și le-a domolit. 
Ca să se bucure de ceva bun, 
Nevoie n-are de vârtej nebun. 


MEFISTOFEL Aceasta clar ca ziua ţi se pare. 
Altă părere cel ce-a fost de față are. 
Am fost de față când acolo jos, fierbând, 
Abisul clocotea văpăi cărând, 
Când Moloh?, cu ciocanul stânci spărgând, 
Zvârlea bucăți de munte-n depărtare. 
E plină țara de străine pietre, grele. 
Cine explică-asemenea putere 
De azvârlire ca din praștie în zare? 
La astea filozoful nu se prea pricepe, 
Și nici o minte nu găsește cale. 
Norodul simplu, singur, înţelege. 
Și nu se lasă tulburat într-ale sale. 
Înţelepciunea sa de mult o spune: 
Satan e pricina. Și-i o minune! 
Și călători pornesc pe cârjile credinţei 
Spre piatra dracului, spre-a diavolului punte? 
Nu izbutește nimeni să-i înfrunte. 


1. Trimitere la Epistola către Efeseni a apostolului Pavel. 

2. Moloh — zeu străvechi din Canaan, căruia i se jertfeau copii. În Noul Testament, 
Moloh simbolizează iadul. 

3. Aluzie la numeroasele legende germane care atribuiau diavolului cutare stâncă 
sau cutare pod peste prăpăstii. 

FAUST 


MEFISTOFEL 


FAUST 


MEFISTOFEL 


E plin de interes s-ascult ce-ţi spune gura, 
Să văd cum diavolii privesc natura. 


Natura fie, cum a fi! Ce-mi pasă! 

Destul că-n ea și diavolul era acasă. 

Suntem făcuţi pentru izbândă — iată-ndemnul! 
Tumultul, silnicia, și nonsensul, ne dau semnul! 
Dar să-ți vorbesc mai pe-nţeles, pe cât se poate: 

Pe suprafața noastră nu-ţi plăcu nimic din toate? 
Tu ai cuprins, în larguri nesfârșite văzător, 
Împărățiile acestei lumi și strălucirea lor. (Matei, 4)! 
Dar neîndestulat cum ești mereu, 

Ispita nu te-a încercat, sau vreo plăcere? 


Ba da! Căci ceva mare mă atrase, cu putere. 
Ghiceşte! 


Dai din palme, și-am facut-o. 
Mi-aș dibui o capitală, pe ales, 
C-un centru-n care cetățenii își dau ghes. 
Și cu străduțe-nguste, coperișe-nalte, 
Cu târg de varză, sfeclă, ceapă, 
Măcelării cu mese, roi de muște să încapă, 
Ospăţ făcând de carne grasă. 
Pe-aci te-ntâmpină oricând desigur 
Putoare multă și febrilă-activitate, 
Apoi pieţe largi să fie, străzi mai late, 
Să poți lua înfățișare mai aleasă. 
La urmă, unde nu mai este poartă, 
Suburbii să se-ntindă, prelungite. 
M-aș bucura să umblu în caleașcă, 
M-aș bucura de zgomotosul vino-du-te, 
De-ntoarcerea prin vălmășeala de furnici, 
Printre priviri necunoscute. 
Mânând trăsura sau încălecând 
Mereu în mijlocul mulțimilor aș fi 
Cinstit de sutele de mii. 


1. Aluzie la ispitirea lui Isus, așa cum este relatată în Evanghelia după Matei. 

FAUST Acestea toate nu m-ar mulțumi. 
Te bucuri că poporul se-nmulțește, 
Că-n felul său în tihnă se hrănește, 
Că se cultivă chiar și-nvaţă carte — 
Deși îţi crești numai rebeli, deși... 
MEFISTOFEL Şi mi-aș clădi apoi, precum se cere, 
Un grandios palat prin locuri de plăcere. 
Livadă, câmp, întinsuri și colină 
Să se prefacă într-o splendidă grădină. 
În fața verzilor pereți o glie-catifea, 
Poteci ca șnurul, umbre potrivite, 
Căderi de apă printre stânci, să dea 
Havuzele sărind, parc-ar voi să stea, 
Să se înalțe raze, nori să-nfrunte, 
Șuvoaie mici țâșnească-n amănunte. 
La urmă aș clădi pentru frumoasele cucoane 
Comode și intime pavilioane, 
Și singur aș petrece-acolo-o veșnicie 
Cu dulci femei în sindrofie. 
Femei, zic, căci o dată pentru totdeauna 
Frumoasele le-nchipui la plural. 
FAUST Rău și modern! Sardanapal! 
MEFISTOFEL Pot ținta năzuinţei să-ți ghicesc, deplină? 
A fost desigur îndrăzneață și sublimă. 
Tu care-n preajma lunii îmi pluteai, 
Doar nu-ntr-acolo dorul ţi-aprindeai? 
FAUST O, câtuși de puţin! Rotundul pământesc 
Îmbie încă spațiu mare pentru fapte. 
Voi izbuti uluitoare-nfăptuiri, 
Putere simt spre-o hărnicie peste toate. 
MEFISTOFEL Și astfel glorie ai vrea să dobândești? 
Observ, că de la eroine îmi sosești. 


1. Sardanapal — ultimul rege asirian, devenit proverbial pentru viața sa desfrânată. 

FAUST Domnie dobândesc și-n stăpânire mă ridic. 
Căci fapta-i totul, gloria nimic. 
MEFISTOFEL Se vor găsi însă poeți să te slăvească, 
Splendoarea ta în vorbă s-o cuprindă, 
Prin nebunie, nebunia să aprindă. 


FAUST La toate astea tu n-ai parte. 
Poţi tu să știi pe om ce își dorește? 
Ființa ta respingător amară 
Nu poate ști ce omului priește. 

MEFISTOFEL După voința ta atunci să fie! 

Dar gărgăunii spuneţi-i, de-ar fi o mie. 

FAUST Călătorea vederea mea pe marea-naltă: 
Și apa se umfla, clădindu-se ca turnul, strâns, 
Dar mai slăbi, născând talazurile, rânduri, 
Să ia cu iureș țărmul, jos și lat, întins. 
Aceasta-mi dete-amărăciune; cum răsfățul, 
Tumultul, ațâțând cu patimi sângele înnebunit, 
Ne ia-n răspăr spiritul liber, care prețuiește 
Tot ce aieve drepturi poate fi numit. 
Credeam că-i întâmplare, dar priviri mi-am ascuţit. 
Talazul sta, apoi se-ntoarse de pe locul 
Ce cucerise, părăsindu-și ținta. 
Dar vine ceasul și talazul își repetă jocul. 

MEFISTOFEL ad spectatores 

Deloc nu-i nouă pentru mine vestea, 
De zeci de mii de ani cunosc acestea. 


FAUST continuând cu pasiune 
Tălăzuită, apa dă năvală unde poate, 
Sterilă, zămislind sterilitate, 
Se umflă, crește, curge-acoperind 
Ținutul sterp, miasme-mprăștiind. 
Și valul stăpânește-nsuflețit ca de-o putere, 
Dar se retrage. Și ispravă nu-i, că valul iară piere. 
Mă dezoleaz-aceasta — aproape mă-nspăimântă. 

MEFISTOFEL 


FAUST 


MEFISTOFEL 


FAUST 


MEFISTOFEL 

Stihii ce, fără scop, dezlănțuite se avântă. 
Cutează duh aici pe sine să se-ntreacă. 
Aici aș vrea să lupt, să văd stihia cum s-apleacă. 


Și-i cu putinţă! — Curgătoare, precum este, 
Orice colină ea mi-o ocolește, 

Oricât de trufașă ea s-ar mișca, 

O mică înălțime-n cale-i poate sta, 

O mică adâncime o atrage însă-n ea. 

Aici mi-aș face-n gând degrabă planul! 
Prilejuiește-ți tu plăcerea rară, 

Domnia mării s-o alungi de pe limanul 
Luat în stăpânire, îngustează-i udele hotare, 
Silind-o-n sine să se tragă tot mai tare. 

Aș ști ce noimă are orice pas. 

Aceasta mi-e dorința. — Îndeplinește-o! 


În depărtare, din partea dreaptă, în spatele spectatorilor s-aud 
tobe și muzică războinică, 

Mi-ar fi ușor. — Auzi tu tobele departe? 

Iarăşi război! Iarăși năpastă! 

Cumintelui nu-i place asta. 

Război sau pace! E cuminte osteneala 

De a porni. Ce-ţi mai aștepți sorocul? 

La pândă stai, să prinzi prielnică o clipă. 
Prilejul ţi se dă; încearcă-ţi tu, acum, norocul. 
Să mă scuteşti de ghicitori cum sunt acestea. 
Pe scurt explică-te, ce-i fi voind? 


Nimic nu îmi rămase ascuns, călătorind. 
De grele griji e împăratul frământat. 
Când noi, glumind, l-am desfătat, 

Și bogăţie falsă i-am trecut în mână, 

O lume-ntreagă-avea la îndemână. 

De tânăr hărăzit îi fuse tronul. 

Dar îi plăcu să judece greșit, ca omul: 


Credea că pot să facă treabă bună 
Domnia și cu desfătarea împreună. 
Credea că-i de dorit să fie-așa! 


FAUST Mare greșeală. Cel ce poruncește va căta 
O fericire în poruncă să găsească. 
Pieptul îi este plin de-naltă vrere. 

Dar ceea ce el vrea, se cere 

Să fie ascultat fără-ntrebare. 

Ce el fidelului supus șoptește, se va face. 
Și lumea toată cade-n admirare. 

Așa rămâne el înalt, prin har. 

Plăcerile oricum te fac vulgar. 


MEFISTOFEL Nu este el așa. Din plin a tot gustat 

Și-mpărăția s-a cam destrămat. 
Răspunde tu, de nu e anarhie într-o țară, 
Unde cel mare cu cel mic se luptă, 
Unde se-alungă fraţii și s-omoară, 
Unde război își fac orașele, cetate cu cetate, 
Și breslele cu nobilimea țin gâlceavă, 
Vlădicul cu capitlul" și cu a sa comunitate, 
Și unde doi, de se-ntâlnesc, și-ar da otravă. 
Chiar și-n biserici a pătruns omorul, 
În fața porților pierdut e călătorul. 
Cutează fiecare azi mai mult ca altădată. 
Căci a trăi înseamnă să te aperi. — lată! 

FAUST Și trebile mergeau, și șchiopătau să cadă, 
Apoi se răsturnară peste cap, grămadă. 

MEFISTOFEL Şi voie-a face stările de-ocară, 

Nimeni n-avea. Și fiecare mare se visa. 
Chiar cel mai mic — deplin din cale-afară. 
La urmă cei mai buni se săturară, 
Cei vrednici cu puteri se ridicară, 
Spunând: „Să fie domn cel ce va face rânduială, 


1. Capitlu — unitate administrativă bisericească, la catolici. 

Că împăratul nici nu poate, nici nu vrea; 
Nou împărat s-alegem, să însuflețească 
Împărăția iar, s-asigure-ntr-o lume 
Creată proaspăt bunăstarea-anume, 

Și pacea cu dreptatea s-o căsătorească.“ 


Ideea sună cam popește. 


Erau popi într-adevăr. 
Ei burta plină și-o chiverniseau, 
Mai mult ca alții la isprăvi participau. 
Răscoala se-ntețea, și ei o binecuvântau. 
Și-acuma împăratul, căruia-i făcurăm bucurie, 
Se trage-aici cu oastea, pentru bătălie. 
Îmi pare rău de el, era deschis și bun. 


Vino să dăm speranţe celui încă viu, 

Să-l liberăm din trecătoarea-ngustă, rea. 
Scăpat o dată, fi-va pentru mii de ori. 

Desigur zarurile vor cădea, dar cum, nu știu. 
De va avea noroc, avea-va și vasali de-așijderea. 


Trec amândoi peste clina din mijloc, iscodind așezarea oastei 
în vale. De jos răsună tobe și muzică războinică, 


Poziţia, oricum, e bine-aleasă. Vezi? 
Ne-alăturarăm noi, izbânda lui va fi deplină. 


Dar ce-ar mai fi de așteptat aici? 
Înșelăciune! Amăgire goală! Aiurezi? 

O cursă de război, spre-a birui în bătălie! 
Gândește-te la urmărita țintă, și așa să fie! 
Dacă-mpăratului noi îi păstrăm 

După dorinţă tron și țară, 
Tu-ngenunchezi, primind spre stăpânire 
Feudul unui țărm făr' de hotare. 

Multe isprăvi îți numeri cu mândrie. 
Câștigă tu acum și-o bătălie! 

Chiar dimpotrivă, tu ai s-o câștigi acu, 
De astă dat” generalisim ești chiar tu. 


FAUST. Înaltă cinste îmi urezi, să-ncep 
A porunci, unde nimica nu pricep. 


MEFISTOFEL Statul major purta-va toată grija, 
Într-astfel mareșalul fi-va-acoperit. 
Neajunsuri de război am presimțit, 
De-aceea eu consiliul de război 
Mai dinainte l-am alcătuit 
Din vechi, străvechi puteri de munte, 
Ca Sfarmă-Piatră, Strâmbă-Lemne; 
Bine de cel ce poate să-i îndemne. 


FAUST Ce văd acolo-atât de strașnic înarmat? 
Norod muntean ai ațâțat? 


MEFISTOFEL O, nu! Din toate acele zdrenţe 
Eu am ales doar chintesenţe. 


Apar Cei "Trei Puternici. 

(Sam. II, 23, 8)! 

Iată-i că vin vlăjganii mei! 

Îi vezi de vârste foarte felurite, 

Și-n felurite haine și armuri, 

Și drumuri veţi avea-mpreună potrivite. 


Ad spectatores, 


Azi gulerul de cavaler și zaua 

Oricărui băiețaș îi place. 

Și, alegorici cum îmi sunt calicii, 

Tovărășie bună între ei vor face. 
RĂZBOILĂ tânăr, ușor înarmat, pestriț îmbrăcat 

Când unul mi se uită-n ochi, 

Cu pumnul am să-i umplu gura. 

Iar pe-un fricos, de-o ia la goană, 

De păr îl prind și-l trag de-a dura. 
STRÂNGE-TOT cu înfățișare bărbătească, bine înarmat, bogat îmbrăcat 

Așa isprăvi sunt toate numai pozne, 

Și-ţi pierzi doar zilele cu ele. 


1. Aluzie la cele trei căpetenii războinice pomenite în Cartea a doua a lui Samuel, 
23, 8—13. 

Prădarea, jaful, sunt o bucurie. 
Neînsemnat e restul, toate cele. 


ȚINE-STRÂNS vârstnic, bine înarmat, fără uniformă 


GENERALISIMUL 


ÎMPĂRATUL 


GENERALISIMUL 


ÎMPĂRATUL 


GENERALISIMUL 


Cu asta însă mult n-ai câștigat, ia seamă, 
Un mare bun ce grabnic se destramă! 

În freamătul vieţii el se face tot mai mic. 
Bine-i să iei, dar mult mai bine să păstrezi; 
Fă loc să stăpânească vârstnicul voinic 

Și nimeni n-o să-ți ia nimic. 


Coboară toți mai adânc, 


REGIUNE MUNTOASĂ 


De jos s-aud tobe și muzică de război. Se-nalţă cortul 
împăratului, Împăratul, generalisimul, trabanți!. 
Ideea-mi pare încă bine cumpănită, 

Că ne-am retras în valea mai ferită, joasă, 
Oștirea-ntreagă chibzuit îngrămădită. 

Nădăjduiesc c-alegerea să fie norocoasă. 

Ne cam mâhnește, pe stăpân și slugă, 

Retragerea ce seamănă c-o fugă. 

Privește-aici, stăpâne, către flancul drept: 

Teren, cum și-ar dori, războinic, orice gând. 

Nu-i prea piezișă clina, dar ușor nu-i de luat, 

Nouă prielnică, dar nu pentr-un dușman înaintând, 
Pe jumătate noi suntem ascunși pe-un plan unduitor. 
Desigur cavaleria nu se încumetă pe-asemenea pripor. 


Nu îmi rămâne alta decât să laud tare. 
Aicea braţul, pieptul pot fi puse la-ncercare. 
Aici pe câmpul din mijlăc, întins, 

Falanga are-ncredere să lupte, 

Și lăncile lucesc, sclipind în aer, 


1. Trabanţi — soldaţi din garda unui principe. 

La soare prin fâșii de neguri, rupte, 
Se zbate-n sine-ntunecat pătratul“, 
Cu miile s-aprind spre faptă mare. 
Imagine îţi faci despre puterea masei. 
Ea va răzbi-n dușman oricât de tare. 


ÎMPĂRATUL Privire de ansamblu am întâia oară. 
Asemeni oaste face singură cât două. 


GENERALISIMUL Din stânga nu am nici o veste. 
Va fi înverșunată apărarea. 
Pietrosul țanc, lucind acum de arme, 
Păzește trecătoarea și strâmtoarea, 
Prevăd, aici dușmanii își vor frânge 
Neașteptat puterile în sânge. 

ÎMPĂRATUL Acolo-i văd venind, viclene rubedenii, 

Cei ce-mi ziceau unchiaș, sau văr și frate, 
Cei ce puterile-mi răpeau pe furișate, 
Ca, învrăjbiţi, să jăfuiască-mpărăţia, 
Cu toții înţeleși să se răscoale împotriva mea. 
Mulțimea șovăie, nehotărâtă parcă, 
Și curge-n urmă, iureș ca să dea. 

GENERALISIMUL Iscoadă credincioasă ne sosește, 
Coboară-n grabă de pe stânci c-o veste. 


ÎNTÂIA ISCOADĂ Ne-a izbândit, isteață, arta 
Și meșteșugul ca pe strună, 
De-a iscodi în dreapta, stânga, 
Dar nu aducem veste bună. 
Mai sunt cinstiţi, ce ţi se-nchină, 
O ceată mică credincioasă. 
Dar toți își scuză șovăirea 
Cu fierberea primejdioasă. 
ÎMPĂRATUL Să te păstrezi pe tine, iată sfatul 
Ce egoismu-l dă, onoarea nu, nici datoria. 


1. Prin pătrat se înţelege falanga romană. 

GENERALISIMUL 


A DOUA ISCOADĂ 


ÎMPĂRATUL 


FAUST 


Nu vă gândiţi că un incendiu vecin 
Vă mistuie și vouă bogăţia. 

Altă iscoadă vine-aproape cu sfială, 
Și pare-a tremura de oboseală. 


La-nceput ni se păruse 

Că domnește zăpăceală, 

Dar deodată se ivește 

Noul împărat cu fală. 

Și pe drumuri hotărâte 

Merg acum ostașii noi, 

Desfăcând steagul minciunii, 

Ca și turmele de oi. 
Un împărat potrivnic se ridică. 
Într-astfel, simt că eu sunt împărat. 
Doar ca ostaș mă îmbrăcam în zale, 
Astăzi cu har mai "nalt le-am îmbrăcat. 
Pe la serbări, oricât de strălucite, 
Simţeam primejdia că îmi lipsește. 
Îndemn dădeaţi la simplă joacă, 
Dar inima visa turnire, vitejeşte. 
Și dacă nu mă sfătuiaţi să las războiul, 
De mult prin fapte-aș străluci ca un erou. 
Pecetluit eu mă simțţii de libertate 
În foc când m-am văzut om nou. 
Cumplit mă atacase elementul", 
Iluzie era, dar mare; mă cutremurai. 
Triumfuri, glorie visând, și măreție, 
Voi împlini acum, ce păcătos lăsai. 
Crainicii sunt pregătiți pentru provocarea contraîmpăratului. 
Faust, în zale, coiful pe jumătate închis. Cei Trei Puternici, 
înarmați și îmbrăcaţi ca mai înainte, 
Venim și noi, nădăjduim neocărâți. 
Prevăzători ne-am dovedit și nelipsiți. 


1. Focul (vezi actul 1). 

Tu știi că sunt iscoditori munteni, 

Cei ce citesc scripturile naturii. 

Căci duhuri, ce de mult au părăsit câmpia, 
Au îndrăgit înaltul munte, stâncăria. 

Ele lucrează-adânc, sub temeliile pădurii, 
În suflul nobil al miresmelor bogate, 
Amestecând stihii prin labirinte aparente, 
Unică grijă au de-a născoci vreo noutate; 
Cu diafane degete, ce în materie se-mplântă, 
Ele clădesc figuri vârtoase, transparente, 
Pe urmă în cristal" și-n veșnica-i tăcere 

Ele zăresc ce-n lume sus se-ntâmplă. 


ÎMPĂRATUL Am auzit și pe cuvânt te cred. 

Dar fă-mă, ce se-ntâmplă, să pricep. 

FAUST Cel necromant? din Nursia, sabinul, 
Ţi-e slugă credincioasă și cinstită. 
Cumplit îi fâlfâia, în jur, destinul. 
Surcelele s-aprinseră, se-ncinse focul. 
Și lemnele de rug erau în juru-i așezate, 
Cu smoală, cu pucioasă-amestecate: 
Nici om, nici Dumnezeu, nici drac nu mai 
Puteau s-ajute; dar a putut o maiestate. 
Era la Roma. Îţi rămâne-ndatorat, 
Mereu el poartă grijă drumurilor tale. 
Din ora-aceea el pe sine s-a uitat, 
Și iscodește steaua și-adâncimile cu zel 
Doar pentru tine. lar pe noi ne-a-nsărcinat 
Să-ţi stăm într-ajutor. Sunt mari puterile 
Sălășluite-n munte, libera natură. 
Prostia popilor neîncetat o-njură. 


1. Modelarea cristalelor este atribuită aici unor duhuri care ar lucra în munte. 
Credinţa că în cristale se pot vedea întâmplări, depărtate sau viitoare, era 
obișnuită printre magicieni. 

2. Faust îi aduce aminte împăratului de vrăjitorul pe care suveranul l-a scăpat la 
Roma de la moartea pe rug. 

ÎMPĂRATUL La sărbători, când oaspeții ni-i salutăm, 
Ce vin senini, alături să se desfăteze, 
Ne bucură-a vedea cum toţi se îmbulzesc 
Cuprinsul, spațiul sălilor să-l îngusteze. 
Bine-venit ne este însă omul brav 
Ce vine-ntr-ajutor și larg deschide poarta, 
Când ceasul dimineții stăpânește îndoielnic, 
În cumpănă având deasupra soarta. 
În clipa mare însă-aici, această mână 
Se trage hotărâtă de pe spada la-ndemână, 
Cinstește clipa, când atâtea mii de oameni 
Purced să lupte pentru mine sau potriva mea. 
Bărbatul e bărbat! Cel ce dorește sus pe tron să stea 
Să fie însuși vrednic de-o asemenea onoare. 
Fantoma, ce-mpotrivă mi s-a ridicat, 
Ce însăși se numește domn și împărat, 
Conducător al oastei, mare ca nici unul, 
În țara morţii fie-mpins cu pumnul. 

FAUST Oricum, spre-a-ndeplini mărețe fapte, 

Să-ţi pui în joc chiar capul nu e bine. 
Nu-i coifu-mpodobit cu creastă și cu pene? 
El fruntea apără, ce vitejia întreține. 
Ce-ar face fără cap aceste mădulare? 
Când aţipește-acela, cine le mai pune în mișcare? 
Se-ntramă grabnic ele, dacă el se-ntramă. 
Și braţul știe dreptul să și-l folosească, 
Căci el ridică scutul, capului o apărare. 
Și spada își cunoaște datoria vitejească, 
Abate lovitura, lovitură dă la creștet. 
Piciorul vrednic parte la izbândă ia, 
Şi sprinten sare-n ceafa celui ce-a cădea. 


ÎMPĂRATUL Așa-i mânia mea. Așa mi l-aș trata. 
Și capu-n scaun pentru talpă l-aș schimba! 
CRAINICII se-ntorc Nici o cinste, prețuire, 
Ceia nu ne-au arătat. 

Nobila noastră solie 

Numai râs a provocat: 

„Ca ecoul într-o vale 

V-a pierit scump împărat. 
Când de el se pomenește, 
Basmul spune: — A fost odat'!“ 


Fideli, cei buni îţi stau alături, 

După dorinţa lor cea dreaptă 

Dă ordin de atac. Momentul e prielnic. 
S-apropie dușmanul, oastea ta așteaptă. 


Renunţă împăratul la comandă. 
Către generalisim. 
În mâna ta eu pun îndatorirea toată. 


Aripa dreaptă să se pună în mișcare! 
Stânga vrăjmașului, ce tocmai suie, 
În faţa vajnicei juneți va da-napoi 
Un pas, și-apoi pe fugă o să-i puie. 
Îngăduie ăstui erou mai sprinten, 
Printre ai tăi să dea din pinten, 

Să se înlănțuie cu alții-n rând, 
S-arate ce puteri o fi având. 


Arată spre dreapta. 


RĂZBOILĂ vine în faţă 


GENERALISIMUL 

Obrazul cine mi-l arată, și-l mai vede 
Numai cu fălcile zdrobite, sus și jos. 
Iar spatele de mi-l întoarce cineva 
Numaidecât i-atârnă capu-n jos. 

Și dac-ostașii tăi atunci lovesc 

Cu ghioaga, ca și mine de turbaţi, 
Dușmanii cad, claie-grămadă, 

În propriul sânge înecați. 

Pleacă. 


Falanga să pornească-acum după acesta, 
Să-ntâmpine dușmanul cu tărie, 


Colo spre dreapta rândul lor se clatină, 
De-ai noștri scuturat în prăfărie. 


FAUST arătând spre cel din mijloc 


Urmeze-atunci și-acesta, cum îi spui. 
Vijelios, răpește toate-n calea lui. 


STRÂNGE-TOT vine în faţă 


Viteze, cetele vor 'nainta, 

De setea prăzii fi-vor însoțite. 
Şi toate-o țintă vor avea: 

Pe potrivnic să-l înfrunte, 

Și bogăţiile din cort să-i ia. 
Falanga mișcă, eu în frunte! 


PRINDE-PRADĂ — vivandieră; i se alătură cu linguşire 


GENERALISIMUL 


Nevăstică nu-i prea sunt, 

Însă el ibovnic mi-este, 

Și rod culegem ca-n poveste. 
Mândra-i cruntă, când cuprinde, 
Și nu cruță, când răpește. 
Îngăduit e totul, de se prinde! 
Amândoi pleacă. 


La flancul stâng era de prevăzut 

Că dreapta lor încearcă marele asalt. 

Ne vom împotrivi avântului turbat, 
De-a cuceri îngusta trecătoare spre înalt. 


FAUST face un semn spre stânga 


Mai bagă, rogu-te, în seamă 
Și pe acesta, căci nu strică-ntru nimic, 
Cei tari să se-ntărească înc-un pic. 


ȚINE-STRÂNS vine în față 

Să n-aveţi grijă pentru aripa din stânga. 
E asigurată stăpânirea pe deplin, 

Unde eu sunt. Și nu despică 

Nici trăsnetul tărâmul ce în mână ţin. 


Pleacă, 


MEFISTOFEL coborând de pe înălțime 
Priviţi acum acolo-n fund. 
De după stânci, figuri robuste, 
Ostași apar de pretutindeni 
Să-nchidă căile înguste; 
Cu coifuri, zale, spadă, scuturi, 
Un zid făcând, cuprinși de-ndemn, 
Pentru atac așteaptă semn. 
Încet, către știutori, 


De unde vin, să nu-ntrebați. 

Desigur, timpul nu-l pierdui. 

Și am golit atâtea săli, unde armuri 
Stăteau în rânduri, de-a-n picioare sau călare, 
Parcă stăpâni încă pământului. 
Fuseseră-mpărați, și cavaleri, și regi, 
Acum armurile sunt goale căsulii de melci. 
Cu ele câte duhuri s-au gătit, 

Medievale-n față ne-au ieșit, 

De spiriduși popor select; 

De astă dată fac efect. 

Tare, 

Și auziți cum furia îi ia, 

Cum se ciocnesc cu sunete de tinichea. 
Mai flutură câte-o fâșie pe cotor de steag, 
Un aer proaspăt așteptând din larg. 

Un vechi popor e-aicea gata, 

S-amestecă în cearta nouă ceata. 


Răsunet grozav de trâmbiţe, de sus; în oastea dușmană, 
vădită șovăire, 
FAUST S-a-ntunecat în față orizontul, 
Ici-colo doar clipește tainic 
Câte-o răsfrângere; însângerate 
Arme lucesc pe-ntinsul plainic. 
Pădure, stânci și atmosferă, 
Întregul cer s-amestecă în toate. 

MEFISTOFEL Se ține flancul drept puternic; 
Văd înălțându-se-n grămadă 
Pe Războilă, uriașul sprinten, 
În felul său lucrând în grabă. 
ÎMPĂRATUL Întâi văzui un braţ izbind, 
Acum s-agită o duzină. 
Nu e firesc ce se petrece. 
FAUST N-ai auzit de dâre de lumină, 
Ce prin Sicilia s-arată? 
Acolo în amiază plină, 
La înălțimi de aer mijlocii, 
Ca în oglinzi din cele clare 
Răsfrânte-apar vedenii rare: 
Orașe se ivesc pe-o clipă în eter, 
Grădini se-nalță și coboară, 
Răsfrânte chipuri în oglinzi de cer. 
ÎMPĂRATUL Ciudat e totul! Lănci departe 
Se văd în zare fulgerând, 
Pe lucii suliți în falanga noastră 
Mărunte flăcări scânteie jucând.? 
Năluca-i stranie din cale-afară. 
FAUST Să ierți, stăpâne, astea-s urma 
Unor naturi și spirite pierdute, 
Reflex al Dioscurilor? de altădată, 
Pe cari corăbieri jurară mii și sute; 
Ele-și adună-aici puterea înc-o dată. 
ÎMPĂRATUL Dar spune-mi: cui vom fi îndatorați, 
C-asupra noastră s-a-ndreptat natura, 
Şi-n grija ei și-a întrecut măsura? 
MEFISTOFEL Încape vorbă? Meșterului mare, 
Care ursita ta în grija sa o are. 


1. E vorba de fenomenul optic numit fata morgana. 
2. Descărcări electrice, cărora superstițioșii le dădeau diverse nume. 
3. Vezi nota 1 de la p. 302. 

Amenințarea ce te paște 
Îngrijorări în el și-acum mai naște. 
Recunoștința lui vrea să te scape, 
Chiar dacă el ar fi să piară. 


ÎMPĂRATUL Poporul jubila, purtându-mă în mare pompă, 
Eram cine eram, ocazie atât de rară, 
Și am găsit că nimerit ar fi să dăruim 
O adiere, aer proaspăt, bărbii albe. 
N-am dobândit la popi favoare, 
Dar o plăcere le-am stricat încalte. 
Și după ani, acuma să mă bucur oare 
De urmarea unei bune fapte? 


FAUST O inimoasă binefacere din plin rodește; 
Întoarce-ţi doar în sus privirea: 
Maistrul pare să trimită-un semn, 

Și tâlcul i-l vădește firea. 


ÎMPĂRATUL Un vultur prin tării plutește. 
Și un grifon amenințându-l păsărește. 
FAUST Din semne tâlc aleg și scutur: 
Grifonul e o fabuloasă fiară, 
Cum poate el de sine într-atât să uite, 
Să se măsoare c-un autentic vultur? 


ÎMPĂRATUL. În cercuri largi își dau 
Acum ocol; dar iată cum în pripă 
Unul asupra celuilalt s-azvârle, 
Gâtlej și piept să-și sfâșie-ntr-o clipă. 
FAUST Și iată cum zbârlit grifonul, 
Cu smocuri smulse, paguba și-o are. 
Cu leonina-i coadă, steag căzut, 
Peste pădure, prăbușit, dispare. 
ÎMPĂRATUL Precum ai tâlcuit, așa să fie! 
Accept, ce sus văzurăm, cu mirare. 


MEFISTOFEL spre dreapta 
Lovituri des repetate, 
Când în față, când în spate, 

Pe dușmanul nost' l-așteaptă. 
Se înghesuie spre dreapta, 
Încurcându-se în luptă, 
Aripa în două ruptă. 

lată cum falanga noastră 
Vârful ager își îndreaptă, 

Ca un trăsnet dă spre dreapta 
Și în locul slab pătrunde. 
Ca-n furtună val și unde 
Scapără spadă de spadă 

În sălbatica grămadă. 

Cu dușmani luaţi din coastă, 
Biruința-a fi a noastră! 


ÎMPĂRATUL spre stânga, către Faust 
Vezi, acolo nu e bine, 
Rândul nostru nu se ţine, 
Nu văd pietre aruncate, 
Stânci, mai jos, sunt ocupate, 
lar mai sus sunt părăsite. 
Vin dușmanii cu duiumul 
Apucând acum spre drumul 
Ce pătrunde-n trecătoare. 
O, sfârșit! Înșelătoare 
Fost-a arta voastră mare! 
Pauză, 


MEFISTOFEL Îmi vin și corbii mei, pereche, 
Mi-aduc solie la ureche? 
Mă tem că veștile sunt rele. 


ÎMPĂRATUL Culoare au ca a soliei. 

Vin cu cernitele vântrele 

Spre noi din focul bătăliei. 
MEFISTOFEL către corbi 

Mai croncăniți ca altădat'? 

Nu pier cei ocrotiţi de voi, 

Căci sfatul vostru-i bun de-urmat. 


418 


FAUST către împărat 
Știu porumbei, ce duși cu sila 
Se-ntorc din țări îndepărtate 
La cuibul unde li-i prăsila. 
Mai altfel sunt aceștia doi: 
Poșta porumbeilor slujește pacea, 
A corbilor cerută-i de război. 


MEFISTOFEL S-anunţă, cum vedeți, nefastă 
O încolţire de năpastă 
În preajma stâncii cu eroi. 
Pierdută e și ultima colină. 
Dac-ar lua acum și pasul, 
Beleaua-ar fi deplină. 


ÎMPĂRATUL La urmă, iată-mă tot înșelat. 
Voi m-aţi atras în cursă, în rețea. 
Cu groază văd, sunt strâns în ea. 


MEFISTOFEL Curaj! Mai este poate o ieșire. 
Răbdare! Are-ntorsături norocul. 
De obicei nevoia-i mare la sfârșit. 
Soli siguri am pentru tot locul. 
Poruncă daţi, și-am poruncit. 
GENERALISIMUL care a sosit între timp 
Cu aceștia te-ai unit, datornic; 
Mi-ai pricinuit tot timpul doar mâhnire. 
Nu face vraja un noroc statornic. 
Și bătăliei nu-i pot da vreo-ntorsătură. 
Au început-o ei, ei s-o sfârșească amândoi. 
Îţi dau toiagul înapoi. 
ÎMPĂRATUL Păstrează-l până-n ceasuri bune, de-or veni, 
Căci am intrat în joc ca orbii. 
Mă înfior de mușteriul scârnav 
Și de intimitatea lui cu corbii. 


Către Mefistofel. 
Toiagul să-ți confer, nu-i nimerit, 
Nu-mi pari bărbatul potrivit, 

Însă dă ordine, și cată-a ne scăpa! 
Întâmple-se orice s-a întâmpla! 
Intră în cort cu generalisimul, 


MEFISTOFEL Oh, ocrotească-mi-l toiagul, tâmpul. 
Nouă folos nu ne-ar aduce. 
Avea pe el un semn, o cruce. 


FAUST Ce-i de făcut? 


MEFISTOFEL Ce s-a făcut! 
Voi, negri veri, acuma veți zbura 
La iezerul cel mare. Salutați undinele. 
Rugaţi-le din apa de nălucă să ne dea. 
Prin meșteșuguri femeiești, știu ele 
De existență să despartă aparenţa, 
Și orișicine jură că aceasta-i existența." 
Pauză. 


FAUST Neapărat că negrii noștri corbi 
S-au lingușit stăruitori pe lângă zânele de apă, 
C-a și 'nceput să picure pe ici, pe colo. 
Prin multe locuri, care niciodat' n-adapă, 
Țâșnește-nfiripându-se câte un izvor. 
Se-nmoaie-acum triumful lor. 

MEFISTOFEL Întâmpinat astfel, e încurcat 

Chiar cel mai îndrăzneţ cățărător. 


FAUST Un râu deplin puternic se revarsă, 
Mai multe-apoi, prin stâncăria arsă, 
În arc un fluviu face o cascadă, 
Pe un podiș întins să cadă, 
Și-nspumegat dă vuiete în cale, 
Treptat s-azvârle-apoi în vale. 
Ce-ajută-mpotriviri eroice, viteze? 
Puternic valul năvălește să reteze. 
Mi-e groază mie însumi de sălbaticul noian. 


1. Aluzie ironică la numeroasele discuţii filozofice din timpul lui Goethe, în le- 
gătură cu problema „existenţei“ și a „aparenţei“. 

MEFISTOFEL Nimic nu-ntrezăresc din nălucirile de apă. 
Numai vederea omului se lasă înșelată. 
Pe mine, vezi, mă desfătează cazul năzdrăvan. 
Ei cad luaţi de pe picioare, să se-ntreacă, 
Și cred nerozii că se-neacă, 
În timp ce sforăie pe loc uscat de tot, 
Și fug caraghioși cu gesturi de înot. 
Acum e pretutindeni zăpăceală. 
Corbii s-au întors. 


Domnului' meu am să vă laud, 

Însă aduce-ți-mi ce caut. 

De zor veți merge la făurărie, 

Unde piticii fără oboseală 

Metalu-l bat pe nicovală. 

Și cereți, flecărind de toate, 

Un foc cum gândul îl socoate 

Arzând, plesnind, cum doar se poate. 

Bătaia vâlvelor? în depărtare, 

Căderea stelelor sub zare, 

Le vezi în orice nopţi de vară. 

Dar fulgerare prin frunzare, 

Și stele ce țâșnesc prin rouă, 

De-acestea nu se văd cu una, două. 

Să vă rugați întâi, va trebui. 

De n-or voi, veţi porunci. 

Corbii pleacă, se-ntâmplă întocmai. 
MEFISTOFEL Desfășuraţi vrăjmașilor întunecimi vârtoase, 

Ca pas și drum să-și dibuiască! 

Rătăcitoare flăcări pretutindeni, 

Lumini apoi, ca să-i orbească! 

Cum toate vin, e minunat. 

Mai trebuie doar sunete de speriat. 


1. E vorba de Lucifer. 
2. „Se bat vâlvele“ — fulgere mute (expresie populară românească, folosită în unele 
regiuni ale țării). 

FAUST Armurile din săli, din cripte, 
Se simt la aer întărite; 
De sus vin zvonuri seci încoace 
Din găunoasa lor găoace. 


MEFISTOFEL Nu-i nimeni să-i mai poată înfrâna. 
Răsună a război de zale, dac-ascult, 
Ca în suave timpuri de demult. 

Și platoșe și viziere, ce nu iartă, 

În chip de guelfi și gibelini, 
Reînnoiesc de zor eterna ceartă 

Și tari ca moștenitul lor păcat 

Se dovedesc mereu de ne-mpăcat. 
Străbate vuietul în lung și-n lat. 

La toate marile serbări drăcești 
Efectul cel mai bun, mai strașnic, 
ÎI are ura între frați, cum bănuiești. 
Răsună a mânie, panic, 

Şi uneori tăios, satanic, 

Și colcăie în vale vajnic. 

Tumult războinic în orchestră, care se preface treptat în 
cântece militare mai senine, 


CORTUL CONTRAÎMPĂRATULUI 

Tron, bogăție strânsă la un loc. 

Strânge-Tot, Prinde-Pradă. 
PRINDE-PRADĂ Noi suntem totuși cei dintâi aici. 
STRÂNGE-TOT Nu zboară corb mai repede ca noi. 


PRINDE-PRADĂ O, ce comori-minuni grămadă zac! 
Prea multe sunt chiar pentru doi. 


STRÂNGE-TOT E locul doldora-ncotro apuc. 
Și cele strânse cum le duc? 


PRINDE-PRADĂ Covorul mi-ar plăcea, pernița de aprod. 
Că așternutul mi-e cam incomod. 

STRÂNGE-TOT Atârnă-aici luceafăr de oțel, 
De mult îl caut cu fierbinte zel. 


PRINDE-PRADĂ Manta de purpură, cu tiv de aur. 
Visez cu poftă de balaur. 


STRÂNGE-TOT luând arma 
Cu-aceasta faci prăpăd de zor, 
Și omorând mergi înainte. 
Ai desfăcut lăzi ferecate, 
Dar ai cules cam fără minte. 
Las' vechiturile la locul lor 
Și ia mai bine-această ladă. 
E solda, ce-i menită oastei, 
În burta ei — aur grămadă. 


PRINDE-PRADĂ Cumplit de grea, oricum apuc. 

Eu n-o ridic, și nu o duc. 
STRÂNGE-TOT Apleacă-te, și țin-te tare. 

Ţi-o pun eu bine de-a-n spinare. 
PRINDE-PRADĂ O, vai! O, vai! Povara 

Îmi rupe oasele din șale. 

Lada cade și se deschide, 


STRÂNGE-TOT. Ei, aur roșu se prăvale. 
Apleacă-te și strânge moșuroiul. 
PRINDE-PRADĂ se ghemuiește jos 
L-adun în poală, că-i de-ajuns. 
Sunt galbeni roșii, de tot soiul. 
STRÂNGE-TOT Destul, destul! Și fugi acum! 
Ea se ridică, 
O, vai, ţi-e șorțul ca un ciur. 
Și unde mergi, și unde stai, 
Comori tu sameni împrejur. 
TRABANȚI de-ai împăratului 
Prin vistieria-mpărătească, loc oprit, 
Ce dregeți voi, ce-aţi iscodit? 

Strânge-Tot și Prinde-Pradă dau iama la comorile împărătești. 


„E locul doldora-ncotro apuc, 
Și cele strânse cum le duc?“ 


STRÂNGE-TOT Ne-am pus viața la mezat, 
Din pradă partea ne-am luat. 
Prin cort dușman ne-am înfruptat, 
Așa-i viața de soldat. 


TRABANȚII În ceata noastră nu se potrivește 
Să fii soldat și hoţ deodat'! 
Cel ce s-apropie de împărat 
Să fie un cinstit soldat! 

STRÂNGE-TOT Știm noi ce-i cinstea îndeobște, 

Făcută-n veci la fel să iasă. 
Toţi suntem de aceeași teapă: 
Dă mâna-ncoa! Salut de breaslă! 


Către Prinde-Pradă. 

Nu mai lăsa ce-odat ridici. 
Și să plecăm de zor de-aici. 
Pleacă, 


ÎNTÂIUL TRABANT De ce nu i-ai lipit o sfântă palmă 
Obraznicului, dreasă c-o sudalmă? 


AL DOILEA Nu știu, cum mă uitam la amândoi, 

Aveau un aer de strigoi. 
AL TREILEA Vârtej simțţii, puterea îmi pieri. 
Vederea îmi juca și se-mpăienjeni. 
AL PATRULEA S-a petrecut cum n-aș ști spune: 

A fost o fierbințeală ziua-ntreagă, 
O teamă grea, apăsătoare zăpușeală. 
Unul mai sta, altul cădea cu fața bleagă. 
În bâjbâială se lovea, 
Vrăjmașul sub loviri cădea, 
Și ca o ceață-n fața ochilor plutea. 
Și zumzuia și fremăta-n urechi neîncetat. 
La fel mereu, și-acum aicea stăm, 
Și înșine nu dumirim ce s-a-ntâmplat. 


Vine împăratul, însoţit de patru principi. Trabanţii se 
depărtează. 

ÎMPĂRATUL Să-i fie cum i-a fi! Noi câștigarăm lupta. 
Goana dușmanului pe câmp s-a destrămat. 
Aici stă tronul gol, comoara trădătoare, 
Scumpe covoare, cu odoare laolalt'. 

Noi, apărați cu cinste de trabanțţii noștri, 
Împărătește așteptăm trimiși ce vin, 

Pe la noroade aducând solie bună: 
Împăciuită e împărăția pe deplin, 

Și dacă-n luptă și magia s-a-mpletit, 

La urmă noi tot singuri am răzbit. 

Din cer de cade-o piatră, sânge dacă plouă, 
Din peșteri de s-aude sunet de minune, 
Pentru triumful nostru toate sunt anume. 
Căzu vrăjmașul spre batjocură-nnoită, 
Învingătorul strălucește, laudă întreită 
Aduce Domnului. S-alătură la glasu-i 
Mulţime de-alte glasuri, glasuri milioane, 
Cu-nalte mulțumiri: te lăudăm, o, Doamne! 
Dar mulțumind evlavios spre 'nalturi, ochii 
Eu mi-i îndrept supus și spre micimea mea. 
Ziua un tânăr prinţ și-o poate risipi, 

Dar anii prețul clipei îl vor învăţa. 

De-aceea mă unesc făr' de zăbavă 

Spre binele împărăției, casei mele, 

Cu voi, cei patru demnitari ca patru stele. 
Către întâiul. 

Tu grijă ai avut de-orânduirea oastei, 

De îndrumarea în momentul crucial, 

În pace să lucrezi, cum timpul îţi va cere, 

O spadă îți confer de arhimareșal. 

MARELE MAREȘAL 
Fidelă ţi-a fost oastea, înăuntru-n țară, 
Fidelă îți va fi de-acuma și-n afară. 

Să-mi fie-ngăduit în sala de serbare, 

În burg să-ţi pregătesc ospăț, solemnitate, 
Alăturea să-ți stau cu spada lucitoare, 
Însoţitor al maiestății tale-nalte. 


ÎMPĂRATUL către al doilea 


Bărbat viteaz, ce și blândeţe-arată, 

Tu mare cămăraș să fii! Nu e ușor. 

Eşti cel mai mare peste servitorii casei, 

Vei ține-orând și pace-n tagma slugilor. 
Purtarea ta să fie o cinstită pildă 

Pe placul domnului, pe placul tuturor. 


MARELE CĂMĂRAȘ 


ÎMPĂRATUL 


A sprijini un gând al domnului, te-nalță: 
S-ajuţi pe cei mai buni, pe răi să-i lași în pace, 
Și neviclean să fii, și fără-nșelăciune. 

De vezi prin mine, Doamne, bine mi se face. 
Cu-nchipuirea la serbare pot să fiu? 

Când mergi la masă, apă îţi întind și-ţi țin 
Inelele în palma mea, ca-n ceas senin 

Să ți se-mprospăteze mâna-n vasul auriu. 
Festivități acum nu mă atrag, dar fie! 

Căci întărește și a faptei bucurie. 

Către al treilea. 

Tu mare stolnic ai să fii! Supuse-ţi fie 
De-acum vânatul, galițe, bucătărie. 
Alegerea mâncărilor mie-mi rămână. 

Tu le comanzi pe zile și pe săptămână. 


MARELE STOLNIC 

E-o datorie să postesc până în clipa 

Când pusă-n fața ta te bucur-o mâncare. 
Cu mine bucătarii au să ostenească, 
S-aducă ce-i departe, timpul să-l grăbească. 
Și depărtarea, timpul, grijă să nu-ți dea, 

Că simplă fi-va masa, după pofta ta. 


ÎMPĂRATUL către al patrulea 


Vorbind fără ocoluri doar despre ospeţe, 
Pe tine, tinere erou, te-aleg paharnic. 
Mare paharnic, grijă aibi să fie-n pivniţi 
Belșug măreț de vinuri bune, însă darnic 
Să nu prea fii cu tine însuți. Cumpănit, 
Nu te lăsa de ispitire cucerit. 


MARELE PAHARNIC 


ÎMPĂRATUL 


ÎMPĂRATUL 

Stăpâne, tinerii, încredere de le arăţi, 

Devin cât baţi din palme, repede, bărbați. 
Mă-nchipui și eu la ospățu-acela mare; 

Voi rândui împărătesc bufet cu rare 
Podoabe, tot cu văsărie de argint și aur, 

Iar pentru tine-aleg din toate un pocal, 

Cel mai frumos pahar, venețian cristal. 

În el se întărește vinul, dar nu-mbată. 

Unii se-ncred în harul lui, cum faima-l ține, 
Dar cumpătarea ta ne apără mai bine. 


Ce-acum vă dăruii în clipa asta gravă, 
Aţi auzit încrezători din cele zise, 
Cuvântul împăratului nu se dezminte, 
Pentru-ntărire însă e nevoie și 

De grele, nobile dovezi, de acte scrise. 
Dar pentru a săvârși formal ce se cuvine, 
Bărbatul cel mai potrivit, iată-l că vine. 


Apare arhiepiscopul, care este și mare cancelar. 


O boltă când se-ncheie-n piatră sub tărie, 
Clădită e desigur pentru veșnicie. 

Vezi patru prinți aci. Ce-asigură durata, 

A casei și a curţii, noi am lămurit. 

Acum ce-asigură împărăția-ntreagă 

Să fie de cei cinci aparte rânduit. 

Prin țări eu țin mai mult ca toți să strălucească, 
De-aceea le voi da acum hotare noi, 


Din moștenirea celor ce s-au depărtat de noi. 

Celor fideli de față, vouă țări vă-mpart, 

Și dreptul vă confer să vă lărgiți ținutul; 

Prin moșteniri și schimb sporiţi-vă avutul. 

Doresc de privilegii să uzaţi din plin, 

Ce după pravilă ca domni vă aparțin. 

Ca juzi veţi judeca în ultima instanţă, 

Apelul nu-i valabil peste capul vostru. 

Dobânzi, și cens, și dijme, vămi, licenţe, dăjdii, 

Regalul minelor să vă sporească rostu'. 

Spre-a dovedi deplină mulțumirea mea, 

Aproape pân la treapta-mi vă voi ridica. 

ARHIEPISCOPUL Adâncă mulțumire toți îți spun prin mine. 

Făcându-ne puternici, te-ntărești pe tine. 
ÎMPĂRATUL Dar vouă, celor cinci, și altă demnitate 

Aș vrea să vă mai dau. Nu sunt pe scăpătate, 

Și ţin să mai trăiesc o zi pentru imperiu, 

Dar o privire înapoi prin veac mă-ndeamnă 

Orândul marilor strămoși să-l țin în seamă. 

De-ar fi să plec la ei, alegeți voi urmașul: 

Să-l ridicaţi cinstit pe-altarul hieratic, 

Ca să sfârșească lin cel încă furtunatic!. 
MARELE CANCELAR 

Principi cu mândru piept și cu smerită față 

Îţi stau supuși în preajmă — adânc să ți se-nchine. 

Cât timp fidelul sânge mai zvâcnește-n vine, 

Noi suntem trupul viu, ce vrerea ta îl mișcă. 


ÎMPĂRATUL Ce-am hotărât e bine, dar acum, la urmă, 
Să fie întărit în scris, cu semnătură. 
Avutul îl aveţi, ce-i drept cu totul liber, 
Dar cu condiția nicicum să nu se-mpartă. 
Oricât ați înmulți, averea ce primirăți, 
De-ntâiul vârstnic fiu să nu se mai despartă. 


1. Ca să moară împăcat el însuși, împăratul. 

MARELE CANCELAR 
Încredințez acestui pergament statutul 
Spre fericirea-mpărăției și a voastră. 
Din cancelarie vin scrisul și pecetea, 
Dar sacra semnătură, Doamne, e a voastră. 


ÎMPĂRATUL Acum vă las, pentru ca ziua-atât de mare 
S-o cântărească-n sine-acasă fiecare. 
Principii lumești se-ndepărtează. 
PREOTUL rămâne și vorbește patetic 
Da, cancelarul a plecat, dar nu vlădica. 
El a rămas împins de-un duh prevenitor. 
Îți poartă grele griji, stăpâne-domnitor! 
ÎMPĂRATUL Ce griji mai poți avea în astă zi preafericită? 
ARHIEPISCOPUL Cu câtă-amărăciune aflu-n ora-aceasta 
Că, sfânt prin har, asociat ești cu Satana. 
Pe tron șederea ta apare întărită. 
Sfidezi pe Dumnezeu și chiar pe sfântul papă. 
De află papa, grabnic te va osândi, 
Cu raza lui imperiul ţi-l va nimici. 
Căci încă n-a uitat cum tu în ceas suprem, 
În ziua-ncoronării stins-ai un blestem, 
Scăpând pe vrăjitor. Creștinătatea tu 
Ai păgubit cu graţia, ce îi dădu 
"Napoi viața. Bate-ți piept și un obol 
Dă sanctităţii sale chiar acum pe loc 
Din negrul, multul tău nelegiuit noroc. 
Colina ceea, unde cortul tău a stat 
Și rele duhuri împreună scut ți-au dat, 
Unde de al minciunii Domn ai ascultat, 
Smerit închin-o pentru sfântă osteneală, 
Cu muntele și cu dumbrava lungă-largă, 
Cu înălțimile-mbrăcate-n verzi pășuni, 
Cu heleșteie și pâraie fără număr, 

Ce se grăbesc șerpuitoare înspre vale, 

Și valea însăși plină de grădini și-aluni: 

Învederând căința, vei găsi-ndurare. 
ÎMPĂRATUL De greaua mea greșeală sunt adânc speriat; 

Cum vrei, așa hotarul fie-ți măsurat. 


ARHIEPISCOPUL Da, locul pângărit, unde-ai încins păcat, 
Să fie pus în slujba Celui prea Înalt. 
O zidărie văd puternic cum se-nalță, 
Privirea soarelui îi luminează corul, 
Clădirea se lărgește chip luând de cruce, 
Și nava se lungește bucurând poporul. 
Mulțimea intră pe sub demnele portale, 
Întâiul clopot a sunat prin munți și vale, 
Vuind din turlele ce năzuiesc spre ceruri, 
Și penitentul vine să bea viață nouă. 
De față vrea să fie-n ziua târnosirii. 
Prezența ta va fi o cinste și podoabă. 


ÎMPĂRATUL Măreaţa operă, ea să-mi vestească gândul 
De-a lăuda pe Domnul, ispășind păcatul. 
Slăvit să fie el, acum și prin tot leatul. 
ARHIEPISCOPUL În calitatea mea de cancelar, cealaltă, 
Fac formele cu încheierea-laolaltă. 


ÎMPĂRATUL Un document de danie bisericii, 

Să mi-l înaintezi curând, spre a-l iscăli. 

ARHIEPISCOPUL s-a înclinat să plece, dar se-ntoarce de la ușă 
Așezământului tu îi mai dărui și 
Toate veniturile: dijmă și dobânzi 
Și dăjdii pe vecie, căci de multe e 
Nevoie pentru demnul trai de zi la zi. 
Și greaua-administraţie de-asemeni costă. 
Pentru clădit de zor pe-un loc așa pustiu, 
Din prada ta de aur dai și-aici puțin. 
Mai trebuie din cele ce în minte-mi vin 

Și lemn și piatră, var și câte se mai știu. 
Cărăușiile, norodul răbduriu 
Le face, și biserica-l binecuvântă. 


Pleacă, 


ÎMPĂRATUL Plin de păcate sunt, vederea mi-a fost strâmtă. 
Și paguba ce vrăjitorii mi-o aduc 
E grea și mare, și-o descopăr prea târziu. 

ARHIEPISCOPUL se-ntoarce iar, cu cea mai adâncă înclinare 

Mă ierți! S-a dat... s-a dat infamului bărbat 
Tot țărmu-mpărăției, dar anătema-l 
Zdrobește, dacă preoților nu le-i da 
Și-acolo dijmă și dobânzi și dajdia. 

ÎMPĂRATUL cu amărăciune 
Dar țara încă nu există, e în mare. 


ARHIEPISCOPUL Dacă ne-asiguri dreptul prin cuvântul tău, 
Vine și timpul celui cu răbdare. 
Pleacă. 


ÎMPĂRATUL singur 
Așa pot hărăzi întreg imperiul meu. 


ACTUL V 


PEISAJ DESCHIS 


UN CĂLĂTOR lată-i în puterea vârstei, 
Vechii tei de altădat'. 
Dup-atâta pribegie 
Îi revăd adânc mișcat. 
Iat-aci e și căsuţa! 
Scut îmi dete, când pe dună 
Cu talaz înfuriat 
M-aruncase o furtună. 
Ce-o mai fi făcând perechea 
Ce-mi întinse ajutor? 
Prea bătrâni erau și-atuncea, 
Aplecaţi pe pragul lor. 
Ah, evlavioșii oameni! 
Aș striga, să mi-i salut, 
Dacă ei mai fac și astăzi 
Fapte bune ca-n trecut. 

BAUCIS' măicuţă foarte bătrână 
Vorba fie-ți mai înceată, 
Călătorule pribeag! 
Somnul lung să-mprospăteze 
Pentru lucru pe moșneag. 
CĂLĂTORUL Spune-mi, maică, ești aceea 

Ce cu soțul tău cândva 
Readus-ai la viață 


1. Baucis și Philemon nu trebuie identificați cu figurile purtând aceleași nume din 
literatura antică (Ovid). După chiar lămuririle date de Goethe lui Eckermann, 
aceste nume au fost atribuite personajelor din Faust pentru a circumscrie niște 
„caractere“. 

Tânărul din fața ta? 
Tu ești Baucis, care-mi dete 
Vatră caldă după ceață? 


Sotul ei apare, 


Tu, Philemon, tu ești oare, 
Cel ce mi-a salvat comoară 
Din noiane, cu tot zelul? 
Focul vostru, clopoţelul, 
Mi-au fost singura scăpare. 
Ce-ntâmplare, 'ngrozitoare! 
Dar lăsați-mă acuma 

Să văd, nesfârșită, marea, 
Să îngenunchez pe dune, 
Mă îngrijorează zarea. 


Face câțiva pași pe dună. 


PHILEMON către Baucis 

Du-te grabnic, pune masa, 
Printre flori, colo-n grădină. 
Lasă-l, căci el tot nu crede 
Tot ce vede în lumină. 
Ducându-se lângă călător, 
Unde te-a-ncercat sălbatic 
Valvârtejul, unde stai, 

Totul s-a schimbat deodată 
În imagine de rai. 

Mai târziu la îndemână 
N-am mai fost, îmbătrânind. 
Când puterile-mi pieriră, 
Valul s-a retras pe rând. 
Domni isteţi, slugi îndrăzneţe 
Au pus diguri cu temei, 
Îngustară dreptul mării, 
Ajunși domni în locul ei. 
Vezi în larg livezi, fânețe, 


Sat, grădină și dumbravă. 
Vino dar, ca să te bucuri 
Înainte de-asfințit. 

Trec vântrele, câte-o navă, 
Căutând port ocrotit, 

Ca și păsările cuibul, 
Unde nu a fost nimic. 
Vezi acum în depărtare 
Tivul mării, albăstriu, 

Iar la stânga și la dreapta 
Locuitul spaţiu viu. 


În grădiniţă, Cei trei s-așază la masă, 
BAUCIS Mut, tu nici o bucătură 
Nu mai duci până la gură? 
PHILEMON Se făcu astă minune. 
Povestește — cum anume. 


BAUCIS Fu minune-ntr-adevăr! 
Nu-mi dă pace ce-am aflat; 
Cum veniră toate, rând, 
N-a fost, cred, lucru curat. 


PHILEMON Împăratul i-a dat țărmul. 
A fost bine sau păcat? 
Crainicul aduse vestea, 
Trâmbiţând-o-n lung și lat. 
A descins un venetic 
Sus pe dune, din nimic 
Corturi, case a-nălțat, 
Iar la urmă un palat. 


BAUCIS Slugile cu târnăcopul, 
Parcă azi le-aș auzi, 
Unde flăcări ardeau noaptea, 
Sta un dig a doua zi. 
Noaptea oameni sângerară, 
Răsuna chin infernal, 

Dar spre ape, dimineața, 

Sta isprava, un canal. 

Fără Dumnezeu, vecinul 

Jinduiește la ce vezi, 

La căsuţa ce-i a noastră, 

La grădină, la livezi. 

PHILEMON Pentru schimb o moșioară 

Ne-a-mbiat, în noua țară. 
BAUCIS Nu te-ncrede-n prund de ape, 

Stai pe dâmb, pe cât se poate. 


PHILEMON Hai să mergem la capelă. 
Pe când soarele apune, 
Înc-o dată în urechi 
Dangăt, clopot să ne sune, 
Închinare să aducem 
Dumnezeului străvechi. 


PALAT 


Grădină vastă, canal lung și drept. 
Faust, foarte bătrân, gânditor, 


LYNCEUS, PAZNICUL TURNULUI prin tubul de vorbit 
Apune soarele, corăbii 
Pătrund în port, trăgând la mal. 
O mare barcă e pe cale 
De-a ne ajunge pe canal; 
Un fâlfâit de stegulețe, 
Catargul drept, urmat de plută. 
Acum în ora ta supremă 
O fericire te salută! 


Clopotul sună pe dună. 


FAUST tresărind, enervat 
Ce dangăt blestemat! Auzul 
Iar mi-l rănește. E-o rușine. 

Împărăția mea e nesfârșită, 
Dar neplăcerea-i lângă mine. 
Prin dangăt mi se amintește 
Că stăpânirea mea cea largă 
Nu-i fără pată, nu-i întreagă, 
Că dâmbul teilor, căsuţa, 
Grădina și bisericuța 

Nu-s ale mele, sunt străine. 
Un spin în ochi, în tălpi un spine. 
O, dacă n-aș mai fi pe-aici! 
Ce silă-mi fac umbre vecine! 


PAZNICUL TURNULUI Ca măi sus 


COR 


MEFISTOFEL 

Cum vine cu vântrele barca 

Prin proaspăt vânt tot mai aproape! 
De saci, de lăzi doldora, plină, 

În lunecare, turn pe ape. 


O barcă strălucitoare, încărcată, claie peste grămadă și din 
belșug, cu produse din ținuturi depărtate ale lumii, 


Mefistofel și Cei Trei Puternici. 


Aici coboară 
Om cu om. 
Noroc, stăpâne 
Și patron! 
Ei coboară, produsele sunt descărcate pe uscat. 


Destoinici ne-ncercarăm, om şi om, 

Și veseli suntem, de ne laudă un patron. 
Umblarăm mult, facem raport: 
Plecarăm cu corăbii două, 

Cu douăzeci suntem în port. 

Isprava a-ntrecut orice măsură, 

Se vede după-ncărcătură. 

Pe mare spiritul o ia haihui, 

Și-n libertate frâne nu-ți mai pui. 

Și rod aduce lovitura, ca de sabie, 


Când pescuind mai prinzi și o corabie. 
De ai în stăpânire trei, 

Agăţi și-a patra, oricând vrei. 

Celei de-a cincea-i merge prost: 

Fără vreun drept, de ea-ți faci rost. 

De prinzi ceva-n puterea ta, 

De căi, mijloăce, nu-ntreba. 

Război, negoț, piraterie, 

Treime sunt, precum se știe. 


CEI TREI PUTERNICI Nici mulțumire, nici salut! 


MEFISTOFEL 


Și nici o laudă, bucurie! 
E ca și cum stăpânului 
l-am fi adus o scârnăvie. 
Ce față lată 
Și-ngrețoșată! 

Regescul bun 

Nu-i place nicidecum. 
Nu așteptați 

Altă răsplată, 

Când voi vă luarăți 
Partea toată. 


CEI TREI PUTERNICI Ce am luat 


MEFISTOFEL 

Ajunse doar pentr-o măsea. 
Din bogăţie 

Parte egală toți am vrea. 
Prin săli pe sus 

Dintâi așezați 
Scumpeturile toate, 

Și așteptați. 

Când va veni să-și vadă 
Scumpa grămadă, 

Va cumpăni, 

Încet, discret 

Va socoti, 

Nu s-a zgârci, 


Ci flotei îi va da 

Zaifet după banchet. 

De cârdul! care mâne vine, 
Mă îngrijesc cum se cuvine. 


Încărcătura e cărată de Cei Trei Puternici. 


MEFISTOFEL către Faust 


FAUST 


Cu frunte gravă și privire sumbră 
Iei cunoștință de-un noroc sublim, 
Înţelepciunea ta e-ncoronată, 
Cu țărmul marea e-mpăcată, 
Și de la malul, ce ni-i dat să-l bănuim, 
Corăbii pleacă-n larg, catarg după catarg. 
O vorbă dacă spui aice în palat, 
Cu două braţe lumea ai îmbrățișat. 
De-aice se făcuse începutul, 
Aici se ridică baraca cea dintâi, 
C-un șanț se zgâriase lutul, 
Pe unda lui azi luntrea poți s-o mâi. 
Și mintea ta, și osteneala lor crescândă, 
Au scos din mare și uscat dobândă. 
De-aici... 

Ce blestemat cuvânt! 
E tocmai ce-mi sugrumă orice gând. 
Junghi după junghi în inimă-mi împlântă 
Acest aici, cu neputinţă de-ndurat. 
Și dac-o spun, m-am rușinat. 
Bătrânii-ar trebui de sus să plece. 
Sălaș sub teii lor aș vrea anume; 
Puținii pomi ce nu-s ai mei 
Îmi strică tot, moșia-lume. 
Acolo sus voiam, din ram în ram, 
Schele să fac, priveliște să am, 
Și ochiului o zare să-i deschid, 


1. Cârdul — corăbiile. 

C-o singură privire să cuprind 

Tot ce făcui, această operă măiastră, 
Să-nsuflețesc cu îndrumarea mea isteață 
Loc câștigat, unde noroade se răsfață. 


Lovit mă văd de mare chin, 

Lipsa simțind în bogăţie, 

Iar clopotul sunând, a teilor mireasmă, 
Biserică și criptă îmi sunt mie. 

Voința mea cu largu-i câmp 

Se frânge-aici-n nisip, pe dâmb. 

Din toate astea cum mai ies? 

Un clopot sună, furia-mi dă ghes. 


MEFISTOFEL Era de așteptat, ca un necaz 
Esenţial să-ți facă fiere. 
Nu mă mai mir. Oricărei nobile urechi 
Ăst dangăt îi repugnă cu putere. 
Și blestematul bing-bing-bang, 
Seninul cer înnegurând, 
S-amestecă în orice întâmplare, 
De la botez și până la înmormântare. 
S-ar zice că-ntre bang și bing 
Viaţa-ar fi un vis nătâng. 
FAUST Împotrivirea și-ncăpățânarea 
Scad și câștigul cel mai strălucit, 
Încât fără de voie trebuie să oboseşti 
De-a mai urma dreptatea nesfârșit. 
MEFISTOFEL Dar cum te lași întruna stingherit? 
Colonizezi — și-ai isprăvit. 
FAUST Vă duceți, faceți-i să iasă — 
Cunoști moșia frumușică 
Pentru bătrâni de mine-aleasă. 


MEFISTOFEL, Îi iau, și îi așez în altă parte. 
Ce vorbă e, dacă le place. 

Și după silnicia îndurată 
Frumseţea locului o să-i împace. 


Fluieră strident. Cei Trei Puternici vin, 


MEFISTOFEL Veniţi, cum domnul porunci, 
Și mâine un banchet va fi. 


CEL TREI Bătrânul domn rău ne primi. 
Banchetul însă ne-a prii. 


Pleacă, 


MEFISTOFEL Se-ntâmpl aici, ce altădat' 
Și lui Nabot în vie i s-a întâmplat. (Regum I, 21) 


NOAPTE ADÂNCĂ 


LYNCEUS, PAZNICUL TURNULUI pe terasa palatului, cântând 
Născut în lumină, 
Privirii menit, 

Pe turnuri de pază 
Iubesc ce-am iubit. 
Și lumea îmi place. 
Văd totul în zare, 
Văd lună și stele, 
Păduri, căprioare. 
Şi-n toate zăresc 
Eterna podoabă. 
Mă bucur, n-am grabă. 
Voi, ochi fericiți 

Și limpezi nespus, 
Voi multe văzurăți! 
Şi tot ce e sus 

Şi tot ce e jos, 
Oricum ar fi fost, 
Rămâne frumos. 


Pauză, 


1. Aluzie la o întâmplare povestită în Cartea întâi a Împăraţilor, 21, potrivit căreia 
regele Ahab și-a însușit via lui Nabot, săvârşind o crimă. 

Nu numai spre desfătare 
Sunt aici pus, sus, de pază. 
Dar din lumea-ntunecată 

Ce m-ameninţă cu groază? 
Văd țâșnind scântei-scântei, 
Prin coroanele de tei. 
Jărăgaiul se încinge, 

Vânt l-aţâţă, nu se stinge. 

În căsuță e văpaie, 

Se prelinge din odaie. 
Grabnic ajutor se cere, 

Nu-i salvare, totul piere. 

Ah, bătrânii, bieţii oameni, 
Grijulii altcum la foc, 
Jertfe-acum, ce nenoroc! 

Ce cumplită întâmplare! 
Arde casa pân la zgură. 

Mai rămân doar negre schele. 
O, de s-ar salva bătrânii 

Din văpăile acele! 

Limbi de foc pătrund ca flamuri 
Printre frunze, printre ramuri. 
Crengi, pe rând, dau vuiet, larmă. 
Și se mistuie, se sfarmă. 
Ochi, vai, ce li-i dat să vadă! 
Sub copaci ce ard grămadă 
Paraclisul stă să cadă. 

Flăcări au cuprins și creasta, 
Dă în toate-acum năpasta. 
Găunoase, purpurii, 
Trunchiuri se aprind, făclii. 
Pauză lungă, cântec. 

Ce se arăta privirii, 

Ce de veacuri sta aci, 

A luat drumul pieirii. 


FAUST pe balcon, către dune 


Ce tânguiri vin de la paznic? 
Orice cuvânt e-ntârziat. 

Mă amărește-adânc în cuget 
Porunca, ce grăbit am dat. 
Dar bine e că teii ard, 

Că trunchi nu mai opresc privirea. 
Priveliștea mi se deschide, 

Și voi cuprinde nesfârșirea. 
În gând văd și sălașul nou 
Unde vor sta cei doi bătrâni. 
Simţindu-mi generosul scut, 
Ei fericiți se țin de mâni. 


MEFISTOFEL ȘI CEI TREI jos 


FAUST 

Venim în trap grăbit tuspatru — 
Scuzaţi! Cu binele n-a mers deloc. 
Cu zgomot am bătut la ușă. 
Zadarnic! Să le facem de noroc, 
Am mai bătut și-am scuturat, 
Până ce ușa s-a dărâmat. 
Amenințai apoi cu gură mare. 
Dar nu găsirăm ascultare. 

Și cum se-ntâmplă de-obicei, 
„Nu vrea“, „N-aude“ erau ei. 
Noi însă n-am mai amânat, 

De zor ți i-am înlăturat. 
Perechea mult n-a suferit, 
Luaţi de spaimă, s-au sfârșit. 
Un călător, acolo-ascuns, 
Voind să lupte, fu străpuns. 
Încăierându-ne sălbatic, 

S-a risipit puţin jeratic, 

Și paie s-au aprins. Sub tei, 
Rug arzător pentru tustrei. 

Nu tâlhărie, schimb voiam. 

Ce surzi aţi fost la vorba mea! 


Blestem pe capul vostru pentru 
Nechibzuita faptă rea! 


CORUL Un vechi, străvechi cuvânt ne spune: 
Cedează forţei, te supune! 
Cutezător de ești de-a bine, 

În joc pui totul și pe tine. 
Pleacă, 


FAUST pe balcon 
Și-ascund privirea stele, sus, 
Și focul scade, pâlpâind de-abia; 
Un vânt l-aţâţă-nfiorându-l, 
Aduce fum în fața mea. 
Grăbit am fost, poruncă dând, 
Grăbiţi și ei la faptă, ascultând. 
Ce umbre vin plutind, pe rând? 


MIEZUL NOPŢII 


Vin patru femei cărunte, 
ÎNTÂIA Sunt Lipsa, așa mă numesc. 
A DOUA Eu sunt Vina. 
A TREIA Eu Grija. 
A PATRA Nevoia sunt eu. 


CÂTEȘITRELE Închisă e ușa, nu putem intra. 
Stă-n casă aci un bogat. N-am intra. 


LIPSA În umbră atunci mă prefac. 
VINA Mă prefac în nimic. 
NEVOIA Nu vrea să mă vadă-un obraz răsfățat. 


GRIJA Surori, surioare, intra nu puteți nicidecum. 
Dar Grija prin gaura cheii își face un drum. 


Grija dispare. 


LIPSA Surori, depărtați-vă, surelor, mergeţi de-aci. 

VINA Eu sunt lângă tine, mereu cea dintâi. 


NEVOIA Nevoia e-alăturea, după călcâi. 


CÂTEȘITRELE 


Trec norii, pier stelele — toate. 
Din urmă, din urmă, de foarte departe, 
O soră ne vine cu pasul de — Moarte. 


Pleacă, 


FAUST în palat 


GRIJA 

Patru văzui venind, doar trei plecând. 

Al vorbei tâlc nu l-am mai prins. 

Parcă Nevoia se numea cărunta umbră, 

Și Moarte-a fost ecoul, rima sumbră, 

Și găunos suna, duhovnicește stins. 

Spre libertate încă pârtie nu mi-am făcut. 
Dac-aș putea magia fără de sfială 
S-o-nlătur, vrăjile cu totul să le uit, 

Dac-aș putea să stau, Natură, om în fața ta, 
Viaţa omenească ar fi vrednică de osteneală. 


Un om eram, când încă sumbrei căi 

Nu m-am dedat, când încă nu m-am blestemat. 
Acum văzduhul de atari năluci 

E-așa de plin, că nu știi încotro s-apuci. 
O zi, de este, clar să ne surâdă, 

Cu visul ei ne-ncurcă noaptea hâdă. 
Ne-ntoarcem veseli din pripoare. 

Dar croncăne un corb. A ce? A nenoroc. 
Deșartele credinţi ne țin mereu pe loc. 
Strigoi și semne, apariţii dibuim, 

Și înfricoșați stăm singuri, prinși în laţ. 
Scârțâie poarta, nimenea nu intră. 
Cutremurat. 

E cineva aici? 


Da! 


FAUST 
GRIJA 
FAUST 


GRIJA 


Cine ești? 
Nu-i îndeajuns că sunt aici? 
Să pleci! 


Sunt bine unde sunt, și unde ești. 


FAUST întâi înfuriat, apoi domol 


GRIJA 


FAUST 

Bagă de seamă! Nu-ncerca să mă vrăjești. 
Surdă-urechea dac-ar fi, 
Inima tot m-ar auzi. 
Când aceeași, când schimbată, 
Mi-e puterea-nfricoșată. 
Pe cărare și pe unde 
Chipul meu mereu pătrunde. 
Nedorită, dar găsită, 
Blestemată, dezmierdată. 

N-ai cunoscut tu Grija niciodată? 


Prin lume am ţinut-o, goană, 

Și apucai orice plăcere. 

Ce nu-mi plăcea, lăsai să plece. 

Ce îmi scăpa, lăsam să treacă. 

Și am dorit din nou și cu putere, 

Și am dorit mereu, cât zece. 

Un iureș fostu-mi-a viaţa, 

A fost puternic, fost-a mare, 

Acum cuminte-n așezare. 

Mi-e cunoscut întreg pâmântul, 
Spre „dincolo“ nu este zare. 

Nerod cine-ntr-acolo cată, 
Închipuindu-și că-n tărie 
Fiinţe-asemeni lui să fie. 

Rămâi în cercul tău, căci lumea 
Pentru cel vrednic nu e mută. 
Nevoie nu-i de-a hoinări prin veșnicie. 
Ce-apropiat cunoști, ușor cuprinzi. 
Cutreieri astfel ziua pământeană. 


GRIJA 


FAUST 


GRIJA 

Din fire nu-ți ieși, dacă strigoi zărești. 
Să-ţi afli chinul, fericirea-n-naintare, 
Nemulțumit de clipă, de oricare. 
Cel ce este-n a mea mână, 
Nu-i ajută lumea toată. 
Soarele — lui nu-i răsare, 
Nu-i apune niciodată. 
Având simțuri luminoase, 
Poartă înăuntru bezne, 
Şi comori, oricâte are, 
Liniște nu află lesne. 
Fericirea, nenorocul 
ÎI frământă prin tot locul. 
Lângă pâne, mană vie, 
Flămânzește-n bogăție. 
Bucuriile și cazna 
Le amână pentru mâne. 
Grija lui e viitorul, 
Ne-mplinit mereu rămâne. 


Cu astea-ți spun că nu mă-ndupleci. 

Nonsensuri nu mai pot s-ascult. 

Te du de-aci! Litania-i stupidă. 

Mi s-a scârbit de ea de mult. 
Să se ducă, sau să vină — 
Hotărâre nu mai are. 
Șovăie cu pași nesiguri 
Pe-nceputa lui cărare. 
Și se pierde tot mai tare, 
Mai pieziș el vede totul; 
Pentru alții, pentru sine 
Rămânând împovărare, 
Când respiră, când se-neacă. 
Este viu încă oleacă. 
Nu mai speră, nu se-mpacă. 
O asemenea-nvârtire 


FAUST 


GRIJA 


FAUST orbește 

Și atare-ntrelăsare, 
Datorii plinite-n silă, 
Aţipire cu coșmare, 
Întremare neîntreagă, 
Libertate fără vaduri 
De locșorul lui îl leagă, 
Pregătindu-l pentru iaduri. 
Nefericiţi strigoi, așa întâmpinați 
De mii de ori umanele fiinţe. 
Chiar zilele indiferente le prefaceți 
În hâd vârtej de suferințe. 
Știu bine c-anevoie scapi de demoni, 
Greu de tăiat sunt legăturile severe. 
Dar Grijă tu, mărime furișată, 
Nu recunosc a ta putere. 
S-o afli dar, când blestemând 
Întorc spre ușă a mea umbră. 
Viaţa-ntreagă oamenii sunt orbi, 
Tu, Faust, să fii acum la urmă! 
Suflă peste el și pleacă, 
Tot mai adâncă noapte-aici pătrunde, 
Lumina doar lăuntric mai lucește. 
Ce am gândit, de zor voi duce la izbândă. 
Cuvântul Domnului, el singur mă-nsoțește. 
Sculaţi, voi slugi și salahori cu toții! 
Faceţi să văd, ce îndrăzneț am conceput! 
Luaţi unealta, târnăcopul și lopata! 
Să izbutească planul chiar de la-nceput. 
Orânduiri severe, sfânta hărnicie 
Își vor găsi din plin răsplata. 
Să se-mplinească opera cea mai măreață, 
Ajunge-un singur spirit pentru mii de braţe. 


O CURTE INTERIOARĂ, MARE, 
A PALATULUI 


MEFISTOFEL ca supraveghetor, în frunte 


LEMURI în cor 


Veniţi, intraţi! Intraţi, veniți! 
Veniţi, șovăitori lemuri', 
Din oase și tendoane, voi 
Ciudatele seminaturi. 
Alături, la-ndemână-ţi stăm. 
Și vagă umblă vestea 

Despre ținuturi mari în larg, 
Că ni se dau acestea. 


Țăruși și sapă sunt pe-aci, 
Mai e și-un lanţ de măsurat. 
De ce chemarea ne-a ajuns, 
Până în curte am uitat. 


MEFISTOFEL Nu-i vorba-aci de mare meșteșug. 


Doar pe măsura voastră să lucraţi. 
Unul întindă-se cât e de lung, 

Iar glia sape-o-n jur ceilalți. 

Cum pentru moși s-a mai săpat, 
Să se-adânceasc-un lung pătrat. 
În casa-ngustă — din palat: 
Acesta-i drumul de urmat. 


LEMURI săpând cu gesturi glumețe 


Tânăr eram, trăiam, iubeam, 
Mi-aduc aminte, dulce-a fost. 
Și unde vesel se dansa, 

Găsea și talpa mea un rost. 


Vicleana vârstă m-a lovit 
Cu cârja ei, cruciș, pieziș. 


1. Lemuri — schelete de strigoi. 

Mă-mpiedicai de un mormânt. 
De ce era tocmai deschis? 


FAUST ieșind din palat, pipăie ușciorii și ascultă 


Sunt târnăcoapele. Le-aud. De bucurie strig! 
Aud mulțimea robotind, pământul 

Cu sine însuși împăcându-l, 

Talazurilor ea hotar le pune 

Și marea-ncinge cu un dig. 


MEFISTOFEL aparte 


FAUST 
MEFISTOFEL 


FAUST 


Tot numai pentru noi te ostenești 
Cu-aceste diguri în ținutul tău de dune. 
Căci pregătești pentru Neptun, parcă anume 
Mare ospăț. Și el al apei diavol e. 
Oricum sunteți pierduţi. Stihiile 
Cu noi alături uneltesc complotul, 
Spre nimicire merge totul. 
Hai, veghetor! 

Aici! 

Fă tot ce poţi, 

Adună lucrători, grămadă, cu duiumul, 
Îmbărbătează-i cu îndestulări, severitate, 
Momește-i, dă-le zor! În fiecare zi 
O veste vreau să am sau un semnal, 
Cum se lungește spornicul canal. 


MEFISTOFEL cu glas mai încet 


FAUST 

E vorba, dacă sensul nu îmi scapă, 

Nu de-un canal, ci despre-o groapă. 

O mlaștină se-ntinde lângă munte, nesfârșit, 
Și infectează tot ce-am cucerit. 

Băltoaca să se scurgă, putredă, în mare, 
Aceasta-ar fi izbânda cea mai mare. 

Un spaţiu voi deschide multor milioane, 

Să locuiasc-aici, nu sigur, dar în libertate: 


Sunt verzi câmpiile, și om și turmă 

Pe nou pământ, de tihnă, se îndrumă 

Spre așezările pe cari pe dâmbul falnic 

Viteaz norod le-a ridicat strădalnic. 

Întrezăresc aici o ţară-paradis — 

Înverșunat talazul bată în limanuri, 

Unde spărtură face, ca să cutropească, 

Aleargă obştea. Știrbitura s-a închis. 

Acestui rost îi sunt cu totul închinat, 

Mijeşte încheierea-nalt-a-nțelepciunii: 

Îşi merită viața, libertatea-acela numai 

Ce zilnic și le cucerește ne-ncetat. 

Și astfel își petrec aicea pe limanul 

Primejdiei copii și tineri, 

Bărbaţi, moșnegi, cu vrednicie anul. 

Aș vrea să văd asemenea devălmășie, 

Să locuiesc cu liberul popor pe liberă câmpie. 

Acelei clipe aș putea să-i spun, întâia oară: 

Rămâi, că ești atâta de frumoasă! 

Căci urma zilei mele pământene 

Nici în eoni nu poate să dispară. 

Și presimțind o fericire ce înaltă se-nfiripă, 

Eu gust acum suprema clipă. 

Faust cade pe spate, lemurii îl cuprind și-l întind la pământ. 
MEFISTOFEL Nici o plăcere nu-l îndestulează, nici o fericire. 

El vrea de amăgiri, ce-s schimbătoare, să se țină. 

Dar cea din urmă, de nimic, și goală clipă 

Numaidecât dorește bietul s-o rețină. 

Cel ce atât de tare mi-se-mpotrivea! 

Stăpân devine timpul, zace-n pulbere moșneagul, 

Iar ceasul s-a oprit. — 


CORUL Ca miezul nopții tace. 
Arătătorul cade. 


MEFISTOFEL Săvârșitu-s-a. 

CORUL Și a trecut. 


MEFISTOFEL "Trecut! Ce prost cuvânt! 
De ce trecut? 
Trecut, nimic, îmi sunt perfect la fel. 
La ce mereu creaţia eternă? 
Se pierde în nimic creatul, rostogol. 
„Trecut“. Din asta descifrezi vreun rost? 
E ca și cum nici n-ar fi fost. 
Dar ca și cum ar fi, se-nvârte în ocol. 
Acestora eu le prefer eternul gol. 


PUNEREA ÎN MORMÂNT 


LEMUR solo Cine-a clădit așa de rău 
Căsuţa cu lopata? 


LEMURI în cor Pentru un oaspe negătit, 
Când casa fuse gata, 
Destul de bine a ieșit. 


LEMUR S0lo Cine odaia a-ngrijit? 
Nu-s scaune, nici masă. 


LEMURI în cor Pe termen scurt, pentru puțin 
Îţi fuse-mprumutată. 
Mulţi creditori așteaptă. 
MEFISTOFEL Întins e trupul. Sufletul, de-ar vrea să iasă, 
I-arăt un document semnat cu sânge. 
Dar din păcate azi mijloace-atâtea sunt 
De a sustrage diavolului încă pe pământ 
Chiar sufletele cari pe drept le strânge. 
Pe vechiul drum de stavili te lovești, 
Pe noul drum recomandat nu ești. 
Că altfel ieșeam singur din strâmtoare. 
Sunt nevoit de a recurge-acum la ajutoare. 


În toate trebile ne merge prost! 
În obiceiul moștenit, în vechiul drept, 

Să te încrezi nu-i înțelept. 

leșea-n răsufletul din urmă sufletul, 
De-ndată ce căldura trupului s-a stins. 

Eu stam la pândă; ca pe-un șoarece grăbit 

ÎI înşfăcam, în gheare, strâns. 

Acuma șovăie; scârboasa cas-a hoitului 

Nu vrea s-o părăsească. S-ar zice că e laș. 
Târziu doar, elementele ce se urăsc 

L-alungă jalnic din sălaș. 

Și dacă zile, ceasuri, stau cu nerăbdare — 
Când? Cum? Și unde? asta-i trista întrebare. 
Bătrâna Moarte și-a pierdut puterile fulgerătoare. 
E îndoielnic uneori chiar și ce sigur pare. 
Adesea mă uitam la țepenele membre, 

Era părere. Se puneau iar în mișcare. 

Cu gesturi de vrajă fantastic poruncitoare. 
Veniţi cu pas grăbit, și-n bune toane, 

Voi domni cu drepte, domni cu strâmbe coarne, 
Din vechea seminţie-a dracilor, de vajnic soi, 
Aduceţi și gâtlejul iadului cu voi. 

Gâtlejuri are multe iadul, multe, multe, 
Înghite după ierarhii și demnitate. 

Dar și această joacă se va face 

De-acum cu mai puţină scrupulozitate. 


În stânga, gătlejul iadului se deschide îngrozitor, 


Prin colți rânjiți, sub bolta hăului, de scrum, 
Izvor de furie — un fluviu de foc! 

În fundul fierberii, prin clocotul de fum, 

Zăresc a flăcărilor veșnică cetate. 

Mareea focului până la dinţi răzbate. 

Și osândiți, nădăjduind scăpare, vin, vin înotând, 
Dar uriașă-i sfâșie hiena; rând 

Pe rând apucă iar pe drum arzând. 

Multe rămân ascunse prin unghere, 

Pe unde spaimele și-arat-a lor putere. 

Pe păcătoși e bine să-i înspăimântați deschis, 
Să nu-și închipuie că-i amăgire doar și vis. 
Către dracii grași, cu coarne scurte și drepte. 


Ei, ticăloși burtoşi cu buci de foc, 
Văpaie-mi dați, grași de pucioasă, 

Cu nemișcată ceafă, scurtă, groasă, 

La pândă-mi staţi, priviţi spre-un loc 

Mai jos, dacă lucește ca fosfărul: 

E suflețelul, Psyche!-ntraripata; 

De-o jumuliți, rămâne-un vierme; 

Îi pun pecetea mea, odorul! 

Și-apoi în foc cu ea, și în vârtej prin vreme! 


Spre regiuni mai joase iscodiți, 
Burtoșilor, e-a voastră datorie; 
De i-a plăcut să locuiasc-acolo, 
Tocmai așa de sigur nu se știe. 
Ea în buric e bucuros acasă, 
Păziți, pe-acolo scapă, de-o să iasă. 
Către dracii slabi, cu coarne lungi și strâmbe, 
Voi țâri subțiri, precum Lungilă uriașul, 
Cătaţi prin aer, dibuiţi mai tare, 
Întindeți braţe, scoateţi gheare. 
Să-mi prindeți mica zburătoare. 
Ea rău se simte-n vechea casă, 
Și geniul, oricum, pe sus el vrea să iasă. 
Se vede o aureolă, pe sus, la dreapta. 
CEATĂ CEREASCĂ Veniţi, voi trimiși, 

Voi rude cerești, 

Zburând peste cele 

Adânc pământești, 

Aduceţi sub stele 

Viaţă sfârșiților, 


1. Psyche — personificare mitologică a sufletului. 

În lină plutire 
Un semn de iubire. 
MEFISTOFEL Glas fals aud, urâte dezacorduri, 
Pe sus, cum nedorită zi se face. 
E-un sunet băieţos-fetesc, stricat amestec, 
Cum gustului-evlavios îi place. 
Voi știți că-n ore-adânc proclete 
Am plănuit desființarea omenirii. 
Rușinea cea mai mare ce o născocirămi, 
Amestecul de genuri împotriva firii, 
Ei adorării îl găsesc destul de demn. 


Ăști gură-cască vin smeriţi, 
Pe-atâţia ni i-au smuls fățarnici. 
Cu arme de-ale noastre ne înfruntă, 
Sunt și ei draci, dar travestiți. 
Să pierdem azi, ar fi o veșnică rușine. 
Lângă mormânt staţi pază, bine! 
CORUL ÎNGERILOR risipind roze 

Roze, în vânt 

Balsam risipind! 

Fluture creanga, 

Pământ înviind. 

Pecete spărgând, 

Voi muguri, grăbiţi, 

Grăbiţi să-nfloriți! 


Dea primăvara, 
Duceţi voi purpura, 
Și-un paradis 

Celui ce doarme 
Fără de vis! 


1. Traducătorul a acceptat interpretarea pe care a dat-o acestui vers (în original 
cam ermetic) Robert Petsch în ediția comentată și adnotată, apărută sub titlul 
Goethes Faust (ed. a II-a, Bibliographisches Institut, Leipzig, 1925). 

MEFISTOFEL către diavoli 
Ce tresăriţi? E-un obicei de iad? 
Să-mi ţineţi piept petalelor ce cad! 
La locul său orice ortac! Flori risipind, 
Ei speră, ca ieșiţi din minți, 
Să-nzăpezească diavolii fierbinți. 
Dar sub suflarea voastră totul se topește. 
Suflați acum din plinele bucuţe! 
Pălesc în aburi flori, crenguţe. 
Dar nu așa vijelios! Închideți gura! 
Într-adevăr prea aprig îmi suflarăți, 
Că niciodată voi nu-mi știți măsura. 
Se uscă florile, și ard acuma. 
Se-apropie cu veninoase flăcări clare. 
Împotriviţi-vă, în rânduri strânși mai tare! 
Puterea vi se stinge, vitejia s-a pierdut 
La via flacără și-n strania ardoare. 
CORUL ÎNGERILOR Flori, fericitele, 

Flăcări și pară 

Iubire aduc, 

Bucurie prepară, 

Cum inima vrea. 

Cuvântul iubirii 

Lumină va fi 

Eternelor cete 

În aer și-n cer, 

Lumină și zi 

În clarul eter. 

MEFISTOFEL Blestem! Rușine prostului răsad! 

Satane cu picioare-n sus, în cap, 
Fac roata-n mâni, și grosolani 
Se prăbușesc pe dos de-a drept în iad. 
De bine vie-vă fierbintea baie! 
Eu stau însă la locu-mi sub văpaie. 

Ceata îngerilor coboară din văzduh, împrăştiind roze, 


„Cuvântul iubirii 
Lumină va fi. 


Se luptă cu rozele plutitoare, 


Rătăcitoare flăcări, la o parte! — Oricâtă lumină 
Aţi da, cu mâna prinse — sunteți gelatină. 
Pleacă de-aici, tu flacără scârboasă! 

Mi se lipesc în ceafă, smoală și pucioasă. 


CORUL ÎNGERILOR Mult se cuvine, 
Ce nu v-aparține 
Să ocoliți. 
Ce starea vă tulbură 
Nu suferiți! 
Puterile silnice 
Vrednic înfruntă-le! 
Pe căile zilnice 
În cercul ceresc 
Dragostea cheamă 
Pe cei ce iubesc. 


MEFISTOFEL Îmi arde capul, inima, ficatul — 
E-un element supradrăcesc, ce s-a ivit, 
Mai aprig decât flacăra din iad. 
De-aceea gemeți într-atâta de cumplit, 
Nenorociţi îndrăgostiți, care respinși 
După iubită vă uitaţi cu ochi prelinși. 


Și eu? De ce mă uit în partea ceea, 

Când sunt mereu cu ea-n gâlceavă? 

Mi-a fost privirea într-acolo dușmănoasă. 
Pătrunsu-m-a ceva străin din slavă? 

Îmi place să mă uit la ei, drăguții tineri, 
Să blestem nu mai pot; ce mă reține? 

Iar de mă las vrăjit de vreunul, 

Pe viitor cine-i nebunul? 

Băieţii naibii, ce-i urăsc de-a bine, 

Îmi par drăguți din cale-afară. 

Frumoși copii, să-mi spuneți dară: 

N-eţi fi și voi din neamul luciferic? 

Aveţi pe vino-ncoa, v-aș săruta, 

Voi inima mi-o îndulciți în întuneric. 

Mă simt ca pus pe tihnă, și nespus de bine, 

Parcă de mii de ani v-aș fi văzut, 

De mângâiat ca micile feline, 

Din ce în ce, tot mai frumoși voi vă iviți, 

Apropiaţi-vă, o dată doar să mă priviți. 

ÎNGERI Venim, de ce-napoi tot mâi? 

Ne-apropiem și, dacă poți, rămâi! 

Îngerii ocupă, mișcându-se, întregul spațiu, 
MEFISTOEEL împins în avanscenă 

Spuneți că suntem duhuri blestemate, 

Voi sunteți îns-adevăraţii vrăjitori. 

Bărbaţi, femei, la fel, de-atâtea ori 

Voi în ispită-i duceți. Ce-ntâmplare! 

Acesta-i al iubirii element? 

Întregul trup de foc s-aprinde, 

Și-n ceafă doar îl simt prezent. 

Descindeţi numai, ochiul meu vă pretuiește, 

Mișcaţi-vă suavi, dacă se poate mai lumește, 

O față serioasă minunat vă prinde, 

Aș vrea însă o dată să vă văd zâmbind. 

O veşnică-ncântare m-ar cuprinde. 

Priviţi, aș zice, cum îndrăgostiţii fac: 

C-un mic surâs pe gură pus, umbratic. 

Tu, lung vlăjgan, îmi ești cel mai simpatic, 

Popeasca mutră doar nu-ţi vine bine, 

Mai pofticios, mai galeș uită-te la mine! 

În cuviință ați putea mai goi să vă purtaţi — 

Mult prea morală e cămașa-n falduri lungi și late. — 

Ei fața și-o întorc — și-i văd din spate! 

Ce apetit stârnesc! Juni blestemaţi! 

CORUL ÎNGERILOR 


Să vă întoarceți 
Spre limpezime, 
Voi, iubitoarele, 
Flăcări-mulțime. 
Cei ce dobândă 
Au doar osândă, 
Adevăr din vecie 
Salvare le fie! 

De rău mântuiască-se 
Spre claritate 

Și unitate. 


MEFISTOFEL venindu-și în fire 
Asemenea mă simt lui lov, năpăstuitul, 
Buboi lângă buboi e trupul — chinuitul, 
De sine îngrozit, triumfător în clipa 
Când singur, ca-n oglindă el se vede, 
Și când în sine și în neamul său se-ncrede. 
Salvată e a noastră nobilă proprietate! 
Nălucile iubirii sunt pe căile pieirii. 
S-au mistuit infame flăcările destrămate. 
Și-acum le blăstem crunt pe toate! 


CORUL ÎNGERILOR 


Sfintele flăcări! 

Cel ce de ele-i cuprins 
Se simte-n viață 

Cu bunii ne-nvins, 
Cu preafericiţii. 
Lumini se răsfiră. 
Uniţi, voi cu toții, 
Suiți ne-ncetat, 
Văzduhu-i curat 

Și duhul respiră. 


Ei se ridică, răpind partea nemuritoare a lui Faust. 


MEFISTOFEL privind împrejur 


Dar cum? — Unde plecară? 
Norod nevârstnic, m-ai surprins! 

COR ȘI ECHO 

Cu prada către cer zburară. 
De-aceea-au dat târcoale groapei! 
Mi s-a furat o mare, unică comoară. 
Înaltul suflet, mie zălogit, 

Cu șiretenie l-au șterpelit. 


La cine, unde să mă plâng? 

Cine reface dreptul meu știrbit? 

Ai fost la bătrânețe păcălit, 

Şi-ai meritat, căci ești nătâng. 

Lucrai greșit. Am rătăcit, că mi-e rușine! 
Ce jalnic s-a sfârșit o mare opintire! 
Absurdă dragoste, vulgară poftă a-ncercat 
Pe diavolul viclean-smolit. 

Dacă istețul, mult pățit, s-a ocupat 
Cu-asemenea copilăroase nerozii, 
Într-adevăr nu-i mică nebunia 

Ce la sfârșit îl birui. 


PRĂPĂSTII DE MUNTE 


Pădure, stânci, pustnicie, 
Sfinţi anahoreți, risipiţi printre abisuri. 


Crângul în sus o'ia, 
Stânca stăruie grea. 
Se-nalță mănunchi 
Trunchi lângă trunchi. 
Valul stropește, 
Peștera dăruie scut. 
Leul ne ocolește 
Prietenește și mut, 
Cinstește lăcaș, 
Sfânta iubire, 
Sacru sălaș. 


PATER ECSTATICUS! plutind în sus și în jos 
Veșnică ardere, 
Dragoste-jar, 
Dumnezeiescul, 
Aprigul har! 

Arc, săgetează-mă, 
Suliţă, spintecă, 
Spadă, scurtează-mă, 
Fulgere, vindecă! 
Deșertăciunea 
Toată să piară, 
Ardă iubirea, 
Veșnica pară. 
PATER PROFUNDUS? În regiune adâncă 
Cum la picioare-abis de stânci 
Odihnește peste alt abis, 
Cum râuri luminoase curg 
Spre mari căderi ce s-au deschis, 
Cum vajnice ca niște duhuri 
Se-nalță trunchiuri în văzduhuri, 
Așa atotputernica iubire, 
Fa totul plămădește și-ntreține. 


În juru-mi e sălbatic vuiet, 
Dumbrăvi cu șuier mă pătrund, 
Și cade totuși dulce-n murmur 
Pârăul plin — până-n străfund, 
Menit cumva să-nvie valea. 

Iar trăsnetul căzu pe creasta rea, 
Să-mprospăteze atmosfera 

Ce neguri și venin purta în ea; 


1. Sfânt cuprins de ardoarea extazului (lat.). 
2. Sfânt adânc simţitor (lat.). 

Sunt crainici ai iubirii — ei vestesc 
Ce ne împrejmuie etern creând. 
O, de-ar isca și-n mine focul, 
Unde-ncurcat și rece, spiritul nătâng 
Se zbate-n marginile simțurilor tâmpe, 
Ca în dureri de lanţuri care strâng. 
O, Doamne, mulcomește-mi mintea zbuciumată, 
Și luminează-mi inima-nsetată! 
PATER SERAPHICUS! — regiune de mijloc 
Nouraș de dimineață 
Trece prin belșug de cetini. 
Înăuntru viu palpită 
Duhuri tinere, mici prietini. 
CORUL PRUNCILOR FERICIȚI 
Spune-ne, părinte, cine 
Suntem, spune, bune! 
Fericirea noastră mare 
Este lină, de minune. 


PATER SERAPHICUS Voi născuţi la miezul nopții, 
Treji în duh pe jumătate, 
Voi pentru părinţi pierduţii, 
Dar dobândă-n sfere-nalte 
Pentru îngeri! Dragi îmi sunteți, 
Să-mi veniți deci mai aproape! 
Pe pământ voi aspre drumuri 
Nu cuprindeți sub pleoape. 
Coborâţi degrabă-n mine, 
Vă-mprumut eu ochii mei?, 
Folosiţi-i ca pe-ai voștri, 
Și priviţi în preajmă ce-i. 


1. Sfânt asemenea îngerilor (lat.). 

2. Spiritele foarte curate ca ale pruncilor fericiți, morţi devreme, nu mai au 
organele necesare spre a vedea lumea materială. Pater seraphicus le cheamă 
„în el“, ca să le împrumute ochii săi, cu care ele ar putea vedea. Concepţia este 
luată de la misticul Emanuel Swedenborg, dar Goethe o dezvoltă pur poetic. 

El îi primește în sine, 

Sunt copaci și stânci acestea, 
Fluviu ce-n adâncuri cade, 
Și-cu-nvălurare drumul 

Și-l scurtează prin cascade. 


PRUNCII FERICIȚI dinăuntru 
Ce măreaţă e vederea, 
Însă locul e prea sumbru, 
Şi ne scutură cu groază. 
Dă-ne, bunule, iar drumu. 


PATER SERAPHICUS Înălțaţi-vă spre cercul 
Unde creșteți nevăzuţi, 
Unde-a Domnului prezență 
Întărește oaspeți mulți. 
Au și duhurile hrană 
Ce în &ter pur plutește: 
Revelația iubirii, 
Ce în larg se dăruiește. 
CORUL PRUNCILOR FERICIȚI — horă în jurul celor mai înalte piscuri 
Mânile dați-vă, 
Horă încingeți, 
Dorul vi-l stingeți. 
Cânte privirile, 
Sfinte simţirile! 
Învățămintele 
Cele divine 
Să vă pătrundă, 
Ca în senine 
Ceruri, înalt 
Să vedeţi pe 
Cel Lăudat. 
ÎNGERI plutind prin văzduh mai înalt, ducând partea nemuritoare a lui Faust 
Salvat de rău e duhul 
Ce-a străbătut văzduhul. 
Cine cu zel s-a străduit, 
Poate să fie mântuit. 

Și dacă dragostea de sus 
Ea însăși i s-a-mpărtășit, 
L-așteaptă cete îngerești 
Cu bucurii nepământești. 
ÎNGERII MAI TINERI Rozele!, ce le primirăm 
Din curate mâni, albite, 
De la sfinte pocăite, 
La izbândă ne-ajutară, 
Să desăvârșim lucrarea, 
Răpind sufletul-comoară. 
Risipirăm, răi fugiră, 
Dracii chiar, când nimerirăm. 
Și în loc de iad, pedepse, 
Chinul dragostei simțiră. 
Chiar Satan, bătrânul meșter, 
Fost-a-n inimă muncit. 
Jubilaţi, c-am izbândit! 
ÎNGERII MAI DESĂVÂRȘIȚI Rămâne pământesc un rest 
Greu de purtat. 
Chiar dac-ar fi de-azbest?, 
Nu e curat. 
Când un puternic duh 
Stihiile din necuprins 
La sine și le-a strâns, 
Nu-i înger mare, mic, 
Să poată despărți 
Ce s-a unit. 
Iubirea numai, veșnica, 
Îi poate despica. 


ÎNGERII MAI TINERI Lângă piscuri, ca neguri, 
Simt în văzduhuri 


1. Rozele iubirii, cu care îngerii au izbutit să-i contamineze pe diavoli. Iubirea 
aceasta s-a transformat însă la Mefistofel în dragoste perversă. 

2. Azbest — material rezistent la foc, din care, în vechime, se făcea pânză pentru 
morți. 

Mișcând pe aproape 
Viaţă de duhuri. 
Destramă-se cețuri, 
Văd ceată mișcată, 
Băieți fericiți, 

În cerc, izbăviți 

De greul nespus — 
Ușori se desfată 
Privind primăvara 
Lumii de sus. 
Acum cu aceştia, 

Pe treapta lor pus, 
Pornească-mpreună 
Pe trepte în sus. 


PRUNCII FERICIȚI Cu bucurie 
Va să-l primim, 
E-n crisalidă!. 
Dovezi dobândim 
Că şi noi suim. 
Despoiaţi-l de scame 
Ce-l mai îmbracă. 
De sfântă viață 
Mai mare 
Și tot mai frumos 
Să se facă. 


DOCTOR MARIANUS? în celula cea mai înaltă și mai curată 
Priveliștea-i deschisă 
Și duhul înălțat. 
Femei îmi trec prin față, 
Se-nalţă ne-ncetat. 


1. Pruncii fericiți, care conduc sufletul lui Faust, socot sufletul acestuia, încă 
unit cu resturi de materie, ca pe un fluture care iese din crisalidă spre a zbura 
tot mai sus. 

2. Doctor Marianus — sfânt închinat Mariei; era socotit a fi pe o înaltă treaptă a 
desăvârșirii. 

La mijloc, stăpână, 
Cu stelele se-ngână 
A cerului regină 

De strălucire plină. 


Extaziat. 


Doamna lumii, Doamna noastră, 
Lasă-mă sub cort de cer 

Să văd taina ta albastră. 

Doar atâta eu îţi cer. 

Și îngăduie ce-n piept 

Gingaș mă frământă, 

Să te-ntâmpin ca un drept 

Cu iubire sfântă. 


Nimenea nu ne înfrânge 
Când sublimă poruncești. 
Scade repede văpaia 
Când cu har ne potoleşti. 
Tu Fecioară, preacurată, 
Maică, tu aleasa mea, 
Peste toate tu regină, 
Zeilor asemenea! 


Ușori mărunțţii nori 
S-adună-n jurul ei. 
E gingașul popor 
De palide femei, 
Căinţă căutând, 
Sorbind eterul 

Și-n har tot cerul. 


Ţie, ce ești neatinsă, 
Ţi-e dat, neluat, 

La tine să vie acei ce 
Ispitelor cad. 


Cei ce-n slăbiciuni se zbat 
Anevoie-s de salvat. 
Singur-cin' şi-a sfărâmat 
Lanţ de pofte și păcat? 
Cât de lesne-aluneci, 

Pe pământ te-ntuneci. 
Cine nu a-nnebunit 

De-o privire ce-a vrăjit? 


Mater Gloriosa! vine plutind. 


CORUL POCĂITELOR Plutești spre înalturi, 
Spre veșnicie. 
Ascultă tu ruga, 
Primită să fie, 
Tu fără-seamăn, tu dar, 
Tu plina-de-har! 
MAGNA PECCATRIX? (Luca, VII, 36) 
Pentru dragostea ce lacrimi 
Fiului tău la picioare 
Ca balsamul picurase 
Ca să-i fie-mprospătare, 
Pentru vasul, ce din plinu-i 
Mirodenii a vărsat, 
Pentru părul care moale 
Sfinte glezne a uscat — 


MULIER SAMARITANA3 (loan, IV) 
Pentru piatra de fântână 
Unde-Avram și-aduse turma, 


1. Mater Gloriosa — Maica Domnului ca regină a cerului. În această ultimă scenă, 
Goethe recurge la iconografia catolică, spre a-și expune o concepţie poetică 
personală despre salvarea sufletelor, sau mai bine zis a „entelehiilor“ (partea 
activă a sufletelor). 

2. Magna peccatrix — Maria Magdalena. Aluzie la cele arătate în Evanghelia după 
Luca, 7, 36—50. 

3. Mulier Samaritana — femeia din Samaria cu care Isus a stat de vorbă la fântâna 
lui Iacov. Aluzie la cele arătate în Evanghelia după loan, 4, 4—42. 


468 


Pentru ciutura pe care 
Și-a lăsat și Domnul urma 
Bând din ea cu sete mare, 
Pentru apă cea bogată 

Ce de-atuncea, veșnic vie, 
Lin adapă lumea toată — 


MARIA AEGYPTIACA! (Acta Sanctorum) 
Pentru locul sfânt în care 
Domnul fost-a coborât, 
Pentru brațul ce din poartă 
Cu-nfruntare m-a gonit, 
Pentru lunga pocăință 
Prin zeci ani de pustnicie, 
Pentru gândul ce-n nisipuri 
Eu l-am scris cu bucurie — 


CÂTEȘITRELE Tu stăpână-ndurătoare, 
Care și de păcătoase 
Mari te îngrijești, și care 
Tot câștigul pocăinței 
Îl sporești prin veșnicie — 
Dă iertare și acestui 
Suflet bun, ce doar o dată, 
S-a uitat pe sine, iată, 
Și-a greșit fără să știe. 
UNA POENITENTIUM altfel numită și Margareta, alăturându-se 
Cea fără seamăn 
Și peste fire, 
Tu plina-de-raze, 
Apleacă-te, 
Îndură-te — apleacă-te 
Spre-a mea fericire, 
1. Maria Aegyptiaca — Maria Egipteanca, a cărei viață e descrisă în Faptele Sfinților 
(Acta Sanctorum). Versurile cuprind o aluzie la mâna nevăzută care a oprit-o, 


fiind păcătoasă, să intre în lăcașul Sfântului Mormânt. După această întâm- 
plare, ea s-a retras pentru zeci de ani în deșert, unde a trăit ca o sfântă. 

Iubitul din zori 
Se-ntoarce prin nori. 


PRUNCII FERICIȚI apropiindu-se cu mișcări încercuitoare 
Ne-ntrece, ne-ntrece, 
Crescând puternic. 
El grijii fidele 
Răspunde-i cucernic. 
Noi grabnic am fost 
Luaţi din viață, 
Dar el a-nvăţat — 
Acum ne învaţă. 


UNA DIN POCĂITE altfel numită și Margareta 
Încunjurat de cor de duhuri 
Cel nou nu știe ce-i cu el. 
Nu bănuiește sfânta ceată, 
Așa de mult el e la fel. 
De pământești el se desprinde, 
Din învelișul vechi îmi iese, 
Și în veșmântul său eteric 
S-arată-n chip de tinereţe. 
Dă-mi voie a-l povăţui, 
Îl mai orbește noua zi. 

MATER GLORIOSA Ridică-te spre sfere mai înalte. 
De te presimte, te urmează. 


DOCTOR MARIANUS se roagă aplecat 
Spre privirea salvatoare 
Ridicaţi-vă privirea, 
Voi cei gingași prin căință, 
Spre un chip preafericit 
Schimbe-vi-se blândă firea. 
Tu Fecioară, Maică, tu regină, 
Tu zeiță, dă-ne grație deplină. 


1. Sufletul lui Faust, purificându-se, a întrecut pe acela al pruncilor fericiţi, care 
pot „învăța“ de la el. 

CHORUS MYSTICUS 
Tot ce-i vremelnic 
E numai simbol. 
Ce-i chip îndoielnic 
Aici s-a-mplini. 
Nespusul, deplinul 
Izbândă-i aci. 
Etern-femininul 
Ne-nalță-n tării. 


FINIS 


FAUST ŞI PROBLEMA TRADUCERILOR 
(Lucian Blaga) 


Despre un traducător prin sufletul căruia a trecut pârjolul lui Faust se 
poate presupune că are într-adevăr ceva de spus despre problema 
traducerii poeziei dintr-un grai într-altul — și, în general, despre pro- 
blema traducerilor în condiţiile concrete ale literaturii noastre. Să mi 
se îngăduie mai întâi puţine cuvinte despre problema de ansamblu a 
traducerilor. Cine nu a încercat, el însuși, niciodată suferința transpu- 
nerii unei poezii dintr-o literatură străină în limba noastră anevoie își 
va da seama cât de spinoasă și de complexă este această problemă a 
traducerilor. Să recunoaștem că, până în clipa de față, literatura noas- 
tră nu posedă decât prea puţine traduceri de înalt nivel din literatura 
poetică universală. Un entuziasm, o pasiune arzătoare pentru traducere, 
a existat cândva la noi în duhul unor poeți însetaţi de largi orizonturi 
în perioada de formare a limbii literare moderne, dinainte de Eminescu. 
Din motive lesne de înţeles, acel cuvânt de început n-a putut să dea 
roade care să rămână, graiul literar poetic fiind atunci însuși în faza 
tatonărilor de principiu. Când limba literară română modernă prindea 
chip datorită ostenelilor lui Alecsandri și Eminescu, poeții de seamă 
și-au închinat zelul aproape exclusiv creației originale; traducerile erau 
lăsate pe la periferia interesului sau, și mai rău, în grija diletanților, care 
totdeauna și-au făcut loc cu coatele în această muncă ce atât de ușor 
îmbată cu iluzia creației. Adevărat e că, în cele câteva decenii postemi- 
nesciene, poeți precum Coşbuc și Iosif au făcut multe traduceri, frag- 
mentar onorabile, fragmentar de mântuială, grăbite adesea. Coșbuc s-a 
întrecut uneori pe sine traducând pe Dante, dar fără largă respiraţie. 
Ștefan Olctavian] Iosif a tradus mult și onest, dar s-a încercat cu o poe- 
zie uneori prea gravă pentru puterile sale. El a tradus chiar „Prologul 
în cer“ din Faust: frumos, nu încape îndoială, dar scăzut ca tonalitate — 
închipuiți-vă o frescă de Michelangelo reprodusă în pastel. [...] 

Să nu uităm însă că o literatură ce are deplina conștiință a misiunii 
sale nu aspiră să devină numai un ansamblu de creaţii originale, oricât 
de impresionant ar fi prin proporţiile sale un atare ansamblu. Orice 
literatură trebuie să devină și o oglindă a literaturii universale. În limba 
rusă există un asemenea univers, în limba germană, de așijderea. În 
literatura germană, uriași ai poeziei, precum Goethe, George sau Rilke, 
și-au închinat o mare parte a activității lor tălmăcirii unor capodopere 
poetice din literatura universală. Ni se spune că în limba engleză ar 
exista vreo două sute de traduceri după Faust al lui Goethe. De altfel, 
simpla împrejurare că cele mai multe literaturi europene moderne încep 
printr-o „traducere“, prin traducerea Bibliei, ar trebui să fie, credem, 
un suficient motiv de apreciere mai justă a „traducerii“ ca preocupare 
spirituală. [...] 

Mărturisesc cu regret că traducerile anterioare ale lui Faust, făcute 
în românește, nu mi-au fost de nici un folos pentru lucrarea mea. Gorun 
a tradus cinstit, dar el nu era poet. Soricu nu nimerește niciodată nici 
una din semnificaţiile adânci ale operei și banalizează totul cu versul 
său, când găunos, când dulceag. De altfel, Soricu e lipsit de cele mai 
elementare cunoștințe de limbă germană. E suficient să amintesc că un 
cuvânt ca Siebenmeilenstiefel, care este cizma năzdrăvană cu care se fac 
pași de șapte poște, a fost transpus de Soricu prin cuvântul „drăcușor“. 
Astfel, traducerile anterioare ale lui Faust nu puteau fi socotite în nici 
un fel ca etape pregătitoare ale traducerii la care mă angajam. 

Problemele ce mi s-au pus în legătură cu această traducere erau de-o 
diversitate copleșitoare. Dificultăţile ce mă întâmpinau mi se păreau de 
multe ori de netrecut. Însăși multitudinea formelor poetice ce-și dădeau 
întâlnire în această operă ca în arhitectura unei catedrale la care s-ar fi 
lucrat sute de ani, cu schimburi de generaţii și cu suprapunere de stiluri, 
era descurajantă de multe ori, dar și un aprig, biciuitor stimulent în ve- 
derea lucrării ce doream s-o duc la capăt. 

De la început mi-am dat seama că în transpunerea lui Faust trebuie 
să utilizez toate resursele limbii noastre literare curente. Două mari 
izvoare îmi stăteau la îndemână: graiul popular sublimat în grai literar 
și neologismul. Mi-am propus să fac uz în traducerea mea, după cerințe, 
atât de expresia neaoșă, plastică, plină de iz și de atmosferă, de origine 
populară, cât și de neologismul ce urcă treptele tuturor abstracțiunilor. 

Condiţia ce, la rândul meu, o puneam acestor două izvoare de limbă 
era ca vocabulele ce mi le ofereau să fie de uz obștesc, cel puţin în vor- 
birea intelectuală de toate zilele. Călăuzit de unele criterii și norme ce 
aveau să mă pună la adăpost de varii neajunsuri și excese, am pornit la 
drum. Cât privește întrebuinţarea cuvântului neaoș, plastic sau de atmo- 
sferă, mi-am combătut singur o ambiţie, trebuia să-mi înving ispita, ce 
face încă atâtea victime printre scriitori, de a recurge la cât mai multe 
cuvinte locale sau regionale. Se știe că scriitorii mai nutresc, în general, 
și astăzi ambiția de a îmbogăţi limba literară cu cuvinte locale, regionale. 
Am găsit că o asemenea aspirație trebuie retezată în fața lui Faust. 
Străduinţele mele nu mergeau atât spre vocabularul îmbelșugat, cât 
spre întrebuințarea nuanţată, neobișnuită uneori, a unui vocabular de 
circulaţie generală printre români. Ceea ce urmăream nu era cuvântul 
pitoresc, rar, a cărui semnificaţie trebuie căutată în dicționarul limbii, 
ci îmbinarea nouă de cuvinte care umblă în toată obștea românească. 
Foarte rar m-am abătut de la acest criteriu în traducerea lui Faust. Sunt 
nespus de puţine cuvintele regionale sau locale pe care m-am văzut ne- 
voit să le întrebuințez. Astfel, de exemplu, într-o scenă de mare umor”, 
ilariantă prin unele fețe ale ei, îmi trebuia un cuvânt pentru a exprima 
starea de student-novice din anul I; atmosfera scenei mă ispitea să fac 
uz de expresia „balic“, curentă pe străzile Clujului. În cele 12 șoo de 
versuri ale lui Faust** am făcut însă foarte puţină monedă din cuvinte 
de circulaţie restrânsă. Cred că degetele de la o singură mână sunt 
suficiente pentru numărarea excepțiilor de la norma ce mi-am impus. 
Cât privește întrebuințarea poetică a neologismului, experiența ce 
mi-a fost prilejuită de traducerea lui Faust mi-a verificat pe deplin o 
părere mai veche a mea. Faust este, fără îndoială, cea mai genială „cos- 
mopee“ a literaturii universale. Opera este de-o bogăţie fără seamăn de 
idei, probleme și semnificații. Am crezut că o asemenea operă nu poate 
fi tradusă fără a beneficia de virtuțile luminoase ale neologismului. 
Încercările anterioare de traducere a lui Faust au eșuat, printre altele, 
și fiindcă traducătorii au încercat să ocolească neologismul, introdu- 
când un grai sămănătorist în tălmăcirea unei opere de înaltă, supremă 


* Vezi pp. 276 sqq. (n.ed.). 
** Tragedia lui Goethe numără, de fapt, 12 m versuri (n.ed.). 

intelectualitate. Un atare conținut nu poate fi transpus în grai exclusiv 
țărănesc sau pastoral, căci riscă să se întunece și să se banalizeze. Între- 
buinţarea neologismului în poezie deschide totuși o seamă de probleme. 
Rămâne un adevăr: pentru urechea noastră, neologismul face, în gene- 
ral, o impresie „prozaică“. lată deci dilema. Pe de o parte, în traducerea 
lui Faust, întrebuințarea neologismului se impunea din motive ce țin 
de intelectualitatea superioară a acestei opere poetice; pe de altă parte, 
neologismul mai impresionează încă „prozaic“ urechea noastră. Expe- 
riența câștigată cu traducerea lui Faust venea să-mi confirme părerea 
ce-o aveam dintotdeauna că se poate ieși triumfător din dilema neolo- 
gistică. Formulez rezultatul experienţelor astfel: orice neologism de 
circulație curentă, oricât de „prozaic“ ar părea, poate fi salvat pentru 
poezie dacă i se adaugă un epitet compensator din graiul neaoș româ- 
nesc sau dacă e combinat, în general, cu o expresie autohtonă, plastică, 
plină de sevă. Există desigur în orice limbă cuvinte poetice ca atare, poe- 
tice prin chiar corpul lor sonor și prin sarcinile de semnificație ce le 
poartă. Dar poezia ia naștere nu numai din și prin cuvinte izolate; 
poezia ia ființă și prin cuvântul combinat cu alt cuvânt. Și aici se 
deschide o poartă largă neologismului. Firește că întrebuințarea neo- 
logismului salvator, îmbinat cu un cuvânt neaoș românesc, atârnă în 
cele din urmă de puterea creatoare de limbă a traducătorului sau a 
poetului. Dar numai din citirea versiunii românești a lui Faust se va 
vedea cum am înţeles să rezolv această problemă în situația dilematică 
de a încerca o traducere ce nu evită neologismul și care aspiră să rămână 
totuși poetică. 

Câteva cuvinte despre o altă față a traducerii și despre alte câteva 
probleme ce ni s-au pus în legătură cu tălmăcirea lui Faust. O traducere 
poetică ia ființă într-o zonă de interferenţă între structurile stilistice ale 
operei originale și structurile stilistice proprii poetului-traducător. 
Oricât ar încerca traducătorul să se depersonalizeze, interferența de 
structuri se produce în chip inevitabil. În critica literară europeană s-au 
făcut în deceniile din urmă studii din cele mai concludente ce arată că 
trăsăturile, înclinările, ticurile stilistice cele mai caracteristice ale unui 
poet pot fi studiate cu deosebire asupra traducerilor ce el le face după 
opere scrise în alte limbi. E firesc să fie așa, căci traducerile le poţi 
compara cu originalele care, sub atâtea aspecte, au un alt tipar stilistic. 

Un poet, traducând din altul, nu are în nici un fel posibilitatea de a 
se transforma în oglinda pură a obiectului său. Asemenea posibilități 
sunt date doar în lumea mecanică și fizică, dar nu în lumea complexă 
a fenomenelor spirituale. O traducere poetică, valabilă în sine și prin 
sine, este prin toate condiţiile ei, obiective și subiective, o „re-creare“, 
iar nu o transpunere literară dintr-o limbă într-altă limbă. Marile 
traduceri care contează în diversele literaturi sunt „echivalente poetice“, 
nu simple „traduceri“. Nemţii au pentru acest fel de traduceri terme- 
nul de Nachdichtung sau chiar de Umdichtung. Traducerea mea este o 
Nachdichtung. 

Grele nedumeriri și frământări mi-a pricinuit și problema stilului 
în care să fie tălmăcit Faust. Opera goetheană prezintă feţe stilistice de-o 
varietate deconcertantă. Fragmentul definitivat pe temeiul lui Urfaust 
este scris în stil preromantic și trădează influenţe shakespeariene. Actul 
Elenei din Faust [] este în mare parte clasicizant, dar cu îmbelșugate 
enclave romantice. În Faust II este prezent și clasicismul, prin multe 
elemente de formă și conținut, de mitologie antică și de pondere proprie 
maturității spirituale, dar același Faust II are importante părți scrise 
într-un fel de stil neobaroc care depășește atât romantismul, cât și cla- 
sicismul. Goethe a lucrat la Faust, cu mari întreruperi, timp de vreo 
șaizeci de ani. Stilurile diferitelor vârste goetheene se pot vedea în 
structura operei ca straturile geologice în scoarța pământului. Ce putea 
să întreprindă un traducător pus în fața unui asemenea spectaculos 
peisaj artistic? Spuneam că o traducere care este Nachdichtung se rea- 
lizează într-o zonă stilistică în care structura originalului interferează 
cu a tălmăcitorului. În cazul special al lui Faust, varietatea de stiluri a 
originalului se va estompa deci în avantajul unității. Din parte-mi, am 
lucrat la traducere numai trei ani. S-ar putea deci ca traducerea să aibă 
un caracter stilistic mai unitar decât originalul. 

Dar să intrăm și în unele chestiuni de tehnică literară. Distingem în 
Faust părți ce se detașează prin substanța lor poetică și părți ce se 
realizează evident prin cuvânt, prin ton, prin melodie. Deosebirea între 
unele părți și altele nu este niciodată tranșantă; deosebirea este tot- 
deauna de accent și de dozaj. De câte ori m-am găsit în fața unor frag- 
mente caracterizate în primul rând prin substanţa lor poetică, am căutat 
să redau cât mai fidel însăși această substanță, permițându-mi mărunte 

libertăţi de cuvânt; când m-am găsit în fața unor fragmente de ton, mi-am 
permis mai mari libertăți de cuvânt, ca să redau tonul. 

Nenumărate probleme de tehnică poetică mi s-au pus în legătură 
cu traducerea lui Faust. Cosmopeea lui Goethe este o sinteză de genuri 
poetice și de forme poetice, unică în felul său în literatura universală. 
Cât privește „ritmurile“, m-am ținut, în general, de cele ale originalului. 
Părțile de versificaţie liberă le-am tradus în ritmuri libere. Cele desfă- 
șurate într-o versificație strânsă în chingi clasice le-am respectat întoc- 
mai. Iar traducerea n-a avut nevoie de un mai mare număr de versuri 
decât originalul. Cele vreo treizeci de versuri în plus ale traducerii, față 
de 12 5oo ale originalului, cred că nu înseamnă o diluare. 

Rima are o eflorescenţă abundentă în Faust. Cu excepţia unor părți 
din actul III din Faust II, care sunt în metru antic, tot textul este bogat 
rimat. În privința rimei, m-am călăuzit îndeobște după original. Am 
crezut însă că, pentru a reda cât mai fidel substanţa textului, îmi pot 
permite o rarefiere a rimei. Respectarea abundenței de rime, proprie 
originalului, mi-ar fi creat dificultăți tehnice grave ce ar fi avut repercu- 
siuni nefavorabile asupra redării substanţei poetice. Astfel, unde Goethe 
rimează versurile încrucișat, după modelul a cu c și b cu d, eu m-am 
mulțumit să rimez simplu, b cu d. Traducerea se desfășoară, în orice 
caz, în cadența unor rime strict necesare pentru a păstra cât mai mult 
din melodia și armonia textului original. 

Mă simt îndemnat să mai adaug unele lucruri cu privire la limba 
de care am ținut să fac uz în traducerea mea. Textul original mi-a pus 
uneori în față termeni local-germani care mergeau anevoie într-o tra- 
ducere, mai ales într-o traducere care intenționa să nu facă deloc impre- 
sia de traducere. (Fie spus în paranteză, o condiţie esențială a unei bune 
traduceri este să nu pară traducere.) E vorba despre unele denumiri 
geografice sau despre termeni ținând de mitologia populară germană. 
Am ocolit în chip intenționat denumiri și termeni de câte ori textul a 
îngăduit aceasta. Astfel, bunăoară, unde se vorbește despre anume locuri 
din munţii Harz, despre Brocken sau Blocksberg, despre peisajul în care 
are loc Noaptea valpurgică, am recurs la termeni mai generali care circulă 
în geografia noastră păstorească, întrebuințând denumiri ca „plai“, 
„măgură“, „Bătrâna“, „Ciobanul“ etc.* Însuși Blocksbergul devine în tradu- 

cerea mea, simplu, „Muntele Nebun“, denumire ce mi-a sugerat-o un 
epitet ce se dă Blocksbergului chiar în textul original. Pentru termeni 
de mitologie populară germană, cu totul nelaloc într-o traducere româ- 
nească, am căutat denumiri corespunzătoare în mitologia noastră fol- 
clorică. Astfel, am introdus în textul meu denumirea de „crasnic“, care 
înseamnă corcitură de drac și femeie. 

Spuneam, privitor la limba în care am făcut traducerea, că ea poar- 
tă, desigur, pecetea limbii poetice a traducătorului. N-am urmărit 
într-adins acest lucru. Din contră, ceea ce s-a făcut s-a făcut împotriva 
oricărei intenții. N-am căutat, adică, să impun limbii tiparul meu. Inten- 
ţia mea era să mă depersonalizez pe cât cu putinţă și să asimilez pe Faust 
limbii literare românești în general. Există în traducerea mea versuri a 
căror cadență și melodie interioară amintesc uneori versul popular ro- 
mânesc. Uneori apar versuri izolate — sau chiar texte de lungimea unor 
poezii — care amintesc cadența, melodia și armonia eminesciană. Când 
un asemenea mod se impunea de la sine, nu m-am ferit deloc să dau 
urmare sfatului ce se desprindea din condiţiile de lucru. Asimilarea 
acestui univers poetic care este Faust se cerea făcută cu toate mijloacele 
și uneltele ce ni le pune la dispoziție limba noastră literară și în alcă- 
tuirea unor noi expresii sau forme de limbă. Un personaj mitologic care 
joacă rol în actul IV din Faust II se numește Raufebold — i-am zis Răz- 
boilă. Creangă al nostru, cu ai săi Flămânzilă, Gerilă, Setilă, a fost nașul 
acestui botez. 

În timpul când traduceam Partea 1 din Faust, un bătrân prieten, un 
intelectual român din Transilvania, care știa pe dinafară, chiar în limba 
germană, multe fragmente din opera germană, m-a rugat să-i trimit în 
traducerea mea unele părți ce-l interesau îndeosebi. I-am trimis, printre 
altele, și scena în care Mefisto, travestit în Faust, stă de vorbă cu un 
„balic“, bătându-și joc de toate facultățile universitare."* Mefisto spune 
novicelui, printre altele, și memorabilele cuvinte: 


Grau, teurer Freund, ist alle Theorie, 
und griin des Lebens goldner Baum. 


* Vezi p. 313 (n.ed.). 
** Vezi pp. 86—92 (n.ed.). 


479 


În traducerea mea, aceste două versuri sunau așa: 


Ce seacă e, amice, orice teorie, 
Dar cât de verde viața, cât de aurie! 


Bătrânul, simpaticul intelectual, mi-a răspuns că este mulțumit de 
traducerea fragmentelor, dar că, pentru cele două versuri citate, el ar pro- 
pune o altă traducere, mai fidelă originalului. Traducerea sa suna așa: 


Cenușie, scumpe prietene, e orice teorie, 
Dar verde pomul vieții cu frunza-i aurie. 


I-am răspuns prietenului, cu care aveam, de altfel, un schimb de 
scrisori glumețe, că traducerea sa este într-adevăr mai fidelă, atât de 
fidelă, încât poate fi „legalizată“ la un notar public, dar că, din păcate, 
nu pot accepta modificarea, deoarece traducerea mea rămâne, după 
umila-mi părere, mai poetică. Mi-am lămurit apoi pe larg prietenul că 
în activitatea mea de tălmăcitor al lui Faust m-am străduit să dau un 
echivalent poetic, iar nu o traducere notarială. 

Poezia a fost definită ca artă a cuvântului. Niciodată o traducere 
notarială a poeziei nu este poezie. Traducerea poeziei este o artă în sine 
și pentru sine — și aceasta mai mult decât orice altă artă interpretativă. 
Traducerea poeziei este o artă care se situează la drumul jumătate între 
artele interpretative și artele creatoare. Traducerea unei poezii sau este 
în sine și prin sine poezie, sau nu este nimic. Nu-mi pot imagina un 
traducător de poezie care să nu-și iubească opera întocmai ca o creație 
originală. Astfel, traducătorul trebuie să se ia la întrecere cu originalul. 
Poezia este o artă a cuvântului și, printre altele, deci și o funcţie a cor- 
pului sonor care este cuvântul — de aceea opune poezia rezistențe atât 
de incredibile traducerii. Cel mai adesea, traducerea, oricât de bună, 
rămâne inferioară originalului. Și nu e de mirare, căci poezia este prin 
definiţie legată de „cuvânt“. De vreo zece ori, la diferite vârste, am în- 
cercat să traduc celebra poezioară a lui Goethe Wanderers Nachtlied: 


Uber allen Gipfeln 

ist Ruh, 

Uber [In] allen Wipfeln 
spiirest du 

kaum einen Hauch. 

Die Văgelein schweigen im Walde. 
Warte nur, balde 
ruhest du auch, 


Dar nu mi-a reușit. Cum s-ar putea traduce o asemenea adiere de 
liniște? Experienţa ce am făcut cu poeme mai mari și cu Faust mă în- 
drumă să cred că încercarea de a traduce opere poetice de proporții are, 
desigur, alte șanse. În efortul de traducere a unor opere poetice de 
dimensiuni mai mari, se dă traducătorului o reală posibilitate de a se 
lua la întrecere cu originalul. Într-un poem mai amplu, traducătorul 
poate găsi locuri unde, tocmai datorită limbii în care se traduce, insuc- 
cesele dintr-o parte se pot compensa cu reușite în altă parte. Pentru a 
realiza o bună traducere, traducătorul trebuie să fie în permanenţă că- 
lăuzit de această aspirație spre compensație. Poemele de oarecare am- 
ploare oferă traducătorului destule prilejuri de a-și răzbuna înfrângerile. 
Și, pentru a salva o poezie în traducere, e de multe ori suficientă o sin- 
gură biruinţă a traducătorului asupra autorului. 

